\NormalFont\ShortTitle{1 VaTesaronika}

{\MT 1 VATESARONIKA



\par }\ChapOne{1}{\PP \VerseOne{1}Pauro, Sirasi naTimoti, kukereke yavaTesaronika muna Mwari Baba naIshe Jesu Kristu:

\par }{\BB \par }
{\PP Nyasha norugare ngazvive nemi.


\par }{\BB \par }
{\SH Anovonga vaTesaronika paKutenda kwavo
\par }
{\PP \VS{2}Tinogara tichivonga Mwari nokuda kwenyu mose, tichikutaurai muminyengetero yedu.

\VS{3}Tinoramba tichirangarira pamberi paMwari wedu naBaba vedu, basa renyu rinobva pakutenda, nokushanda kwenyu kunobva parudo, uye nokutsungirira kwenyu kunobva patariro iri muna Ishe Jesu Kristu.


\par }{\PP \VS{4}Nokuti tinoziva, hama dzinodikanwa naMwari, kuti akakusarudzai,

\VS{5}nokuti vhangeri redu harina kuuya kwamuri namashoko bedzi, asi nesimbawo, noMweya Mutsvene uye nokuziva kwakadzama. Munoziva kuti takagara sei pakati penyu nokuda kwenyu.

\VS{6}Makava vateveri vedu uye nevaIshe; pakati pokutambudzika kukuru, makagamuchira shoko nomufaro unopiwa naMweya Mutsvene.

\VS{7}Nokudaro makava muenzaniso kuvatendi vose vari muMasedhonia neAkaya.

\VS{8}Shoko raShe rakanzwika kubva kwamuri kwete muMasedhonia neAkaya bedzi, kutenda kwenyu muna Mwari kwakazivikanwa kwose kwose. Naizvozvo hatifaniri kutaura chinhu pamusoro pazvo,

\VS{9}nokuti ivo pachavo vanozivisa kuti takagamuchirwa sei navo. Vanotaura kuti makadzokera sei kuna Mwari muchibva kuzvifananidzo kuti mushumire Mwari mupenyu uye wechokwadi,

\VS{10}uye kuti mumirire Mwanakomana wake anobva kudenga, uyo waakamutsa kubva kuvakafa, Jesu, anotinunura kubva pakutsamwa kuchauya.




\par }\Chap{2}{\SH Ushumiri hwaPauro muTesaronika
\par }
{\PP \VerseOne{1}Munoziva, hama, kuti kushanya kwedu kwamuri hakuna kuva pasina.

\VS{2}Takanga tambotambudzika uye tikatukwa muFiripi, sezvamunoziva, asi norubatsiro rwaMwari wedu hatina kurega kukuparidzirai vhangeri rake pakati pokupikiswa kukuru.

\VS{3}Nokuti chikumbiro chatinoita hachibvi pakukanganisa kana pamufungo usina kunaka, uye hatisi kuedza kukunyengerai.

\VS{4}Asi, tinotaura savanhu vakatenderwa naMwari kuti tipiwe vhangeri. Hatisi kuedza kufadza vanhu asi Mwari, iye anoedza mwoyo yedu.

\VS{5}Munozviziva kuti isu hatibati kumeso, uye hatina kuisa chifukidzo chokufukidza kukarira pfuma, Mwari ndiye chapupu chedu.

\VS{6}Takanga tisingatsvaki kurumbidzwa kunobva kuvanhu, kwete kunobva kwamuri kana ani zvake.

\par }{\PP Savapostori vaKristu tingadai takava mutoro kwamuri,

\VS{7}asi takanga tiri vanyoro pakati penyu, samai vanochengeta vana vavo vaduku.

\VS{8}Taikudai zvikuru zvokuti takafara kuti tigoverane nemi, kwete vhangeri raMwari bedzi, asi noupenyu hweduwo, nokuti makanga madikanwa nesu kwazvo.

\VS{9}Zvirokwazvo munorangarira, hama, kutambudzika kwedu nokuomerwa kwedu; takashanda usiku namasikati kuti tirege kuremedza munhu upi zvake patakanga tichiparidza vhangeri raMwari kwamuri.


\par }{\PP \VS{10}Imi muri zvapupu, uye naMwariwo, kuti takanga tiri vatsvene sei, vakarurama uye vasina chavangapomerwa pakati penyu imi vanotenda.

\VS{11}Nokuti munoziva kuti takabata mumwe nomumwe wenyu sababa vanobata vana vavo,

\VS{12}tichikukurudzirai tichikunyaradzai uye tichikukurudzirai kuti murarame zvakafanira kuna Mwari, iye anokudanai kuumambo hwake nokukubwinya kwake.


\par }{\PP \VS{13}Nesuwo tinotenda Mwari nguva dzose, nokuti pamakagamuchira shoko raMwari, ramakanzwa kwatiri, makarigamuchira, kwete seshoko ravanhu, asi sezvariri, iro shoko raMwari, riri kubata mamuri imi vanotenda.

\VS{14}Nokuti imi, hama, makava vateveri vekereke dzaMwari dziri muJudhea, dziri muna Kristu Jesu: Makatambudzwa navanhu vomunyika menyu, saizvozvo kereke idzodzo dzakatambudzwawo navaJudha,

\VS{15}ivo vakauraya Ishe Jesu uye navaprofita uye vakatidzinga nesuwo. Havana kufadza Mwari uye vanorwa navanhu vose

\VS{16}mukushinga kwavo kutidzivisa kuti titaure kuvahedheni kuti vaponeswe. Nenzira iyi vanoramba vachiunganidza zvivi zvavo kusvikira kumagumo. Kutsamwa kwaMwari kwazosvika pamusoro pavo pakupedzisira.


\par }{\SH Chishuvo chaPauro kuti aone vaTesaronika
\par }
{\PP \VS{17}Asi, hama, patakanga taparadzaniswa nemi kwechinguva chiduku (pakuonekwa, kwete mupfungwa), mukushuva kwedu kukuru takaedza chose kukuonai.

\VS{18}Nokuti takanga tichida kuuya kwamuri, chokwadi, ini Pauro, ndakada kuita izvozvo, nguva nenguva, asi Satani akatidzivisa.

\VS{19}Nokuti tariro yedu ndeipiko, mufaro wedu kana korona yatichazvirumbidza nayo pamberi paIshe wedu Jesu paanouya? Ko, hamusimi here?

\VS{20}Zvirokwazvo ndimi kubwinya kwedu nomufaro wedu.




\par }\Chap{3}{\PP \VerseOne{1}Saka patakanga tisingagoni kuramba takatsunga, takafunga kuti zvaiva nani kuti tisare toga paAtene.

\VS{2}Takatuma Timoti, anova ndiye hama yedu nomushandi waMwari pamwe chete nesu pakuparadzira vhangeri raKristu, kuti akusimbisei nokukukurudzirai mukutenda kwenyu,

\VS{3}kuti parege kuva nomunhu anozungunutswa nemiedzo iyi. Munozviziva chose kuti takanga takanangana nayo.

\VS{4}Chokwadi ndechokuti, pataiva nemi, takaramba tichikuudzai kuti tichatambudzwa. Uye zvakabva zvaita saizvozvo, sezvamunoziva kwazvo.

\VS{5}Nokuda kwaizvozvo, pandakanga ndisisagoni kutsunga, ndakatuma shoko kuti ndizive nezvokutenda kwenyu. Ndakatya kuti zvimwe muedzi angadaro akakuedzai uye kubata kwedu kukava pasina.


\par }{\SH Mashoko aTimoti anokurudzira
\par }
{\PP \VS{6}Asi Timoti achangosvika kwatiri zvino achibva kwamuri uye akauya namashoko akanaka ezvokutenda kwenyu norudo rwenyu. Akatiudza kuti munogara muchifunga zvakanaka nezvedu uye kuti munoshuva kutiona, sezvatinoshuva nesuwo kukuonai.

\VS{7}Naizvozvo, hama, mukusuwa kwedu kwose uye nokutambudzwa kwedu, takakurudzirwa pamusoro penyu nokuda kwokutenda kwenyu.

\VS{8}Nokuti zvino tiri vapenyu chose, sezvo imi mumire nesimba muna She.

\VS{9}Tichavonga Mwari zvizere sei nokuda kwenyu kuti tidzorere mufaro wose watinawo pamberi paMwari wedu nokuda kwenyu?

\VS{10}Usiku namasikati tinonyengetera zvikuru kuti tikuoneizve uye kuti tizadzise zvamusina pakutenda kwenyu.


\par }{\PP \VS{11}Zvino Mwari wedu, Baba pachavo naIshe wedu Jesu ngavatizarurire nzira kuti tiuye kwamuri.

\VS{12}Ishe ngaakurise rudo rwenyu uye rupfachukire kuno mumwe nomumwe nokuvanhu vose, sezvinoita rwedu kwamuri.

\VS{13}Ngaasimbise mwoyo yenyu kuitira kuti mushayiwe chamunopomerwa uye muve vatsvene pamberi paMwari wedu naBaba vedu, pakuuya kwaIshe wedu Jesu navatsvene vake vose.




\par }\Chap{4}{\SH Kuraramira Kufadza Mwari
\par }
{\PP \VerseOne{1}Pakupedzisira, hama, takakurayirai kuti munofanira kurarama sei kuitira kuti mugofadza Mwari, sezvamuri kurarama. Zvino tinokukumbirai uye tinokukurudzirai muna She Jesu kuti murambe muchiita izvi uye muchiwedzera.

\VS{2}Nokuti munoziva zvatakakurayirai nesimba raIshe Jesu.


\par }{\PP \VS{3}Kuda kwaMwari kuti muitwe vatsvene:

\VS{4}kuti murege upombwe; kuti mumwe nomumwe wenyu adzidze kudzora muviri wake nenzira tsvene uye inokudzwa,

\VS{5}asingaiti mukuchiva sezvinoitwa navahedheni, vasingazivi Mwari;

\VS{6}uye kuti pane izvozvi parege kuva nomunhu anotadzira hama yake kana kumutorera chinhu. Ishe acharanga vanhu nokuda kwezvivi zvakadaro zvose, sezvatakakuudzai kare uye tikakuyambirai.

\VS{7}Nokuti Mwari haana kutidanira kutsvina, asi kuti tirarame upenyu hutsvene.

\VS{8}Naizvozvo, uyo anoramba kurayira uku haasi kuramba munhu asi Mwari, iye anokupai Mweya wake Mutsvene.


\par }{\PP \VS{9}Zvino kana rwuri rudo kuhama, hatitsvaki kukunyorerai, nokuti imi pachenyu makadzidziswa naMwari kuti mudanane.

\VS{10}Uyezve, munoda hama dzose muMasedhonia yose. Asi tinokukurudzirai, hama, kuti muite izvozvo uye muchiwedzera.


\par }{\PP \VS{11}Shingairirai kuti mugare upenyu hworunyararo, muchibata basa renyu namaoko enyu, sezvatakakuudzai,

\VS{12}kuitira kuti upenyu hwamazuva ose huwane kukudzwa navari kunze uye kuitira kuti murege kusendamira kuno mumwe munhu.


\par }{\SH Kuuya kwaShe
\par }
{\PP \VS{13}Hama, hatidi kuti muve vasingazivi pamusoro paavo vavete, kana kuchema savamwe vavo, vasina tariro.

\VS{14}Isu tinotenda kuti Jesu akafa uye akamukazve, nokudaro isu tinotenda kuti Mwari achauyisa pamwe chete naJesu avo vakavata maari.

\VS{15}Samashoko aShe pachake, tinokuudzai kuti isu vachiri vapenyu, vachasara kusvikira pakuuya kwaShe, zvirokwazvo hatizotangiri avo vakavata.

\VS{16}Nokuti Ishe pachake achaburuka achibva kudenga, nokurayira kukuru, nenzwi romutumwa mukuru uye nokurira kwehwamanda yaMwari, uye vakafa muna Kristu vachatanga kumuka.

\VS{17}Shure kwaizvozvo, isu vachiri vapenyu uye vakasara, tichatorwa pamwe chete navo mumakore kuti tisangane naShe mudenga. Nokudaro tichava naShe nokusingaperi.

\VS{18}Naizvozvo kurudziranai namashoko aya.




\par }\Chap{5}{\PP \VerseOne{1}Zvino, hama, kana dziri nguva kana misi hatifaniri kuti tikunyorerei,

\VS{2}nokuti imi munoziva kwazvo kuti zuva raShe richauya sembavha usiku.

\VS{3}Vanhu pavanenge vachiti, “Rugare norunyararo,” kuparadzwa kuchasvika pamusoro pavo nokukurumidza, somukadzi ane mimba worwadziwa, uye havangapunyuki.


\par }{\PP \VS{4}Asi imi, hama, hamusi murima zvokuti zuva iri rikusvikirei sembavha.

\VS{5}Imi mose muri vanakomana vechiedza navanakomana vamasikati. Hatizi vousiku kana verima.

\VS{6}Saka zvino, ngatiregei kuita savamwe vavete, asi ngatisvinurei uye tive vanozvidzora.

\VS{7}Nokuti avo vanovata, vanovata usiku, uye avo vanodhakwa, vanodhakwa usiku.

\VS{8}Asi sezvo tiri vamasikati, ngatizvidzorei, takapfeka kutenda norudo sechidzitiro chechipfuva, netariro yoruponeso senguwani.

\VS{9}Nokuti Mwari haana kutisarudza kuti tive vokutsamwirwa asi kuti tigamuchire ruponeso kubudikidza naIshe wedu Jesu Kristu.

\VS{10}Akatifira isu kuitira kuti, kunyange takasvinura kana tivete, tigare pamwe chete naye.

\VS{11}Naizvozvo kurudziranai uye muvakane, sezvamunoita zvino.


\par }{\SH Kurayira Kwokupedzisira
\par }
{\PP \VS{12}Zvino tinokukumbirai, hama, kuti muremekedze avo vanoshanda nesimba pakati penyu, vari pamusoro penyu muna She uye vanokurayirai.

\VS{13}Muvakudze zvikuru murudo nokuda kwebasa ravo. Garai murunyararo nomumwe nomumwe wenyu.

\VS{14}Uye tinokukurudzirai, hama, kuti muyambire avo vano usimbe, mukurudzire vanotya, batsirai vasina simba, muite mwoyo murefu kuvanhu vose.

\VS{15}Muve nechokwadi kuti kurege kuva nomunhu anodzorera chakaipa nechakaipa, asi edzai kuva nomwoyo munyoro kuno mumwe nomumwe wenyu uye nokuna vose.


\par }{\PP \VS{16}Farai nguva dzose;

\VS{17}rambai muchinyengetera;

\VS{18}vongai pazvinhu zvose, nokuti ndiko kuda kwaMwari kwamuri muna Kristu Jesu.


\par }{\PP \VS{19}Musadzima moto woMweya;

\VS{20}musazvidza zviprofita.

\VS{21}Edzai zvinhu zvose. Batirirai kune zvakanaka.

\VS{22}Regai zvakaipa zvose.


\par }{\PP \VS{23}Mwari pachake, iye Mwari worugare, ngaakuitei vatsvene kwazvo kwazvo. Mweya wenyu wose, nomwoyo uye nomuviri zvichengetwe zvisina mhosva pakuuya kwaIshe wedu Jesu Kristu.

\VS{24}Iye anokudanai akatendeka uye achazviita.


\par }{\BB \par }
{\BB \par }
{\PP \VS{25}Hama, tinyengeterereiwo.


\par }{\BB \par }
{\PP \VS{26}Kwazisai hama dzose nokutsvoda kutsvene.


\par }{\BB \par }
{\PP \VS{27}Ndinokurayirai pamberi paIshe kuti tsamba iyi iverengerwe hama dzose.


\par }{\BB \par }
{\PP \VS{28}Nyasha dzaIshe wedu Jesu Kristu ngadzive nemi.

\par }