\NormalFont\ShortTitle{Kuungudza kwaJeremia}

{\MT KUUNGUDZA KWAJEREMIA



\par }\PoetryChap{1}{\Q \VerseOne{1}Ko, muguta zvamusisina vanhu,

\par }{\QB iro rakanga rizere navanhu!

\par }{\Q Zvarangova sechirikadzi,

\par }{\QB iro rakanga riri guru pakati pendudzi!

\par }{\Q Iro rakanga riri mambokadzi pakati penyika,

\par }{\QB zvino rava nhapwa.


\par }{\BB \par }
{\Q \VS{2}Rinochema zvikuru usiku,

\par }{\QB misodzi iri pamatama aro.

\par }{\Q Pakati pavadiwa varo vose

\par }{\QB hakuna anorivaraidza.

\par }{\Q Shamwari dzaro dzose dzarimukira;

\par }{\QB dzava vavengi varo.


\par }{\BB \par }
{\Q \VS{3}Shure kwokutambudzika nokushanda zvakaomarara,

\par }{\QB Judha akaenda kuutapwa.

\par }{\Q Anogara pakati pendudzi;

\par }{\QB haawani nzvimbo yokuzorora.

\par }{\Q Vose vaimudzinganisa vakamubata

\par }{\QB ari pakati pokutambudzika kwake.


\par }{\BB \par }
{\Q \VS{4}Nzira dzinoenda kuZioni dzinochema,

\par }{\QB nokuti hakuna anouya kumitambo yaro yakatarwa.

\par }{\Q Masuo aro ose haasisina vanhu,

\par }{\QB vaprista varo vanogomera,

\par }{\Q varandakadzi varo vanochema,

\par }{\QB uye iro riri pakurwadziwa kukuru.


\par }{\BB \par }
{\Q \VS{5}Vavengi varo ndivo vava vatongi varo;

\par }{\QB vavengi varo vagere zvakanaka,

\par }{\Q Jehovha akarivigira kutambudzika

\par }{\QB nokuda kwezvivi zvaro zvizhinji.

\par }{\Q Vana varo vakaenda kuutapwa,

\par }{\QB vava nhapwa pamberi pavavengi.


\par }{\BB \par }
{\Q \VS{6}Kuyevedza kwose kwabva

\par }{\QB paMwanasikana weZioni.

\par }{\Q Machinda aro aita senondo

\par }{\QB dzashayiwa mafuro.

\par }{\Q Mukushayiwa simba vakatiza

\par }{\QB pamberi peanovadzinganisa.


\par }{\BB \par }
{\Q \VS{7}Mumazuva okutambudzika nokudzungaira kwaro,

\par }{\QB Jerusarema rinorangarira pfuma yose

\par }{\QB yakanga iri yaro pamazuva akare.

\par }{\Q Pakawira vanhu varo mumaoko omuvengi,

\par }{\QB rakashaya anoribatsira.

\par }{\Q Vavengi varo vakaritarisa,

\par }{\QB vakariseka pakuparadzwa kwaro.


\par }{\BB \par }
{\Q \VS{8}Jerusarema rakatadza zvikuru kwazvo,

\par }{\QB naizvozvo rasvibiswa.

\par }{\Q Vose vairikudza vorizvidza,

\par }{\QB nokuti vakaona kushama kwaro;

\par }{\Q iro pacharo rinogomera,

\par }{\QB richidzokera shure.


\par }{\BB \par }
{\Q \VS{9}Tsvina yaro yakanamatira panguo dzaro;

\par }{\QB harina kurangarira ramangwana raro.

\par }{\Q Kuwa kwaro kwakashamisa;

\par }{\QB hakuna akarinyaradza.

\par }{\Q “Haiwa Jehovha, tarirai kurwadziwa kwangu,

\par }{\QB nokuti muvengi akunda.”


\par }{\BB \par }
{\Q \VS{10}Muvengi akatora

\par }{\QB pfuma yaro yose;

\par }{\Q rakaona ndudzi dzechihedheni

\par }{\QB dzichipinda panzvimbo yaro tsvene,

\par }{\Q avo vamakanga madzivisa

\par }{\QB kupinda paungano yenyu.


\par }{\BB \par }
{\Q \VS{11}Vanhu varo vose vanogomera

\par }{\QB pavanotsvaka chingwa;

\par }{\Q vanotsinhanisa pfuma yavo nezvokudya

\par }{\QB kuti vazviraramise.

\par }{\Q “Tarirai, imi Jehovha, uye murangarire,

\par }{\QB nokuti ndava munhu akazvidzwa.”


\par }{\BB \par }
{\Q \VS{12}“Hamuna hanya here, imi mose munopfuura?

\par }{\QB Tarirai pose pose muone.

\par }{\Q Pano kutambudzika sokutambudzika kwangu here,

\par }{\QB kwakaiswa pamusoro pangu,

\par }{\Q kwakauyiswa naJehovha pamusoro pangu

\par }{\QB pazuva rokutsamwa kwake kunotyisa?


\par }{\BB \par }
{\Q \VS{13}“Akatuma moto kubva kumusoro-soro,

\par }{\QB akautumira mumapfupa angu.

\par }{\Q Akateya makumbo angu nomumbure

\par }{\QB uye akandidzosera shure.

\par }{\Q Akandisiya ndisina chinhu,

\par }{\QB ndikapera simba zuva rose.


\par }{\BB \par }
{\Q \VS{14}“Zvivi zvangu zvasungwa zvikaitwa joko;

\par }{\QB namaoko ake zvakarukirwa pamwe chete,

\par }{\Q zvauya pamutsipa wangu

\par }{\QB uye Ishe apedza simba rangu.

\par }{\Q Akandiisa mumaoko avanhu

\par }{\QB vandisingagoni kukunda.


\par }{\BB \par }
{\Q \VS{15}“Ishe akaramba

\par }{\QB mhare dzose dziri pakati pangu;

\par }{\Q akakokera hondo kuzondirwisa

\par }{\QB kuzopwanya majaya angu.

\par }{\Q Ishe akatsika-tsika Mhandara Mwanasikana waJudha

\par }{\QB muchisviniro chake chewaini.


\par }{\BB \par }
{\Q \VS{16}“Ndokusaka ndichichema

\par }{\QB uye maziso angu achierera misodzi.

\par }{\Q Hapana ari pedyo kuti andinyaradze,

\par }{\QB hakuna anovandudza mweya wangu.

\par }{\Q Vana vangu vari kutambudzika

\par }{\QB nokuti muvengi akunda.”


\par }{\BB \par }
{\Q \VS{17}Zioni rinotambanudza maoko aro,

\par }{\QB asi hakuna munhu anorinyaradza.

\par }{\Q Jehovha akaisa chirevo pamusoro paJakobho,

\par }{\QB kuti vavakidzani vake vave vavengi vake;

\par }{\Q Jerusarema rava

\par }{\QB chinhu chisina kunatswa pakati pavo.


\par }{\BB \par }
{\Q \VS{18}“Jehovha akarurama,

\par }{\QB asi ini ndakamukira murayiro wake.

\par }{\Q Inzwai, imi vanhu mose;

\par }{\QB onai kutambudzika kwangu.

\par }{\Q Majaya angu navarandakadzi vangu

\par }{\QB vakaenda kuutapwa.


\par }{\BB \par }
{\Q \VS{19}“Ndakadana kushamwari dzangu

\par }{\QB asi vakandipandukira.

\par }{\Q Vaprista vangu navakuru vangu

\par }{\QB vakafira muguta,

\par }{\Q pavakanga vachitsvaka zvokudya

\par }{\QB kuti vazviraramise.


\par }{\BB \par }
{\Q \VS{20}“Tarirai, imi Jehovha kutambudzika kwangu!

\par }{\QB Ndiri kurwadziwa mukati mangu,

\par }{\Q uye ndakakanganisika mumwoyo mangu,

\par }{\QB nokuti ndakakumukirai zvikuru.

\par }{\Q Kunze, munondo unondiurayira hama;

\par }{\QB mukati, munongova norufu.


\par }{\BB \par }
{\Q \VS{21}“Vanhu vakanzwa kugomera kwangu,

\par }{\QB asi hakuna anondinyaradza.

\par }{\Q Vavengi vangu vose vakanzwa kutambura kwangu;

\par }{\QB vanofara nezvamakaita.

\par }{\Q Dai mauyisa henyu zuva ramakazivisa

\par }{\QB kuti vagofanana nemi.


\par }{\BB \par }
{\Q \VS{22}“Zvakaipa zvavo zvose ngazviuye pamberi penyu;

\par }{\QB muvaitire

\par }{\Q sezvamakaita kwandiri

\par }{\QB nokuda kwezvivi zvangu zvose.

\par }{\Q Kugomera kwangu kwawanda,

\par }{\QB uye mwoyo wangu wapera simba.”




\par }\PoetryChap{2}{\Q \VerseOne{1}Ishe akafukidza sei Mwanasikana weZioni

\par }{\QB negore rokutsamwa kwake!

\par }{\Q Akapotsera pasi kubwinya kweIsraeri,

\par }{\QB kubva kudenga kusvika panyika;

\par }{\Q haana kurangarira chitsiko chetsoka dzake

\par }{\QB muzuva rokutsamwa kwake.


\par }{\BB \par }
{\Q \VS{2}Ishe akamedza ugaro hwose hwaJakobho

\par }{\QB akasavanzwira tsitsi;

\par }{\Q mukutsamwa kwake akakoromorera pasi

\par }{\QB nhare dzoMwanasikana weJudha.

\par }{\Q Akawisira pasi umambo hwake namachinda ahwo

\par }{\QB mukunyadziswa.


\par }{\BB \par }
{\Q \VS{3}Mukutsamwa kwake kunotyisa akagura

\par }{\QB nyanga dzose dzaIsraeri.

\par }{\Q Akadzosa ruoko rwake rworudyi

\par }{\QB pakasvika muvengi.

\par }{\Q Akapisa muna Jakobho somurazvo womoto

\par }{\QB unoparadza zvose zviri kumativi ose.


\par }{\BB \par }
{\Q \VS{4}Akawembura uta hwake somuvengi;

\par }{\QB ruoko rwake rworudyi rwagadzirira.

\par }{\Q Somuvengi akauraya vose vaifadza kuona;

\par }{\QB akadurura hasha dzake semoto

\par }{\QB patende roMwanasikana weZioni.


\par }{\BB \par }
{\Q \VS{5}Ishe akafanana nomuvengi;

\par }{\QB akamedza Israeri.

\par }{\Q Akamedza mizinda yake yose

\par }{\QB uye akaparadza mhare dzake.

\par }{\Q Akawedzera kuungudza nokuchema

\par }{\QB kwoMwanasikana weJudha.


\par }{\BB \par }
{\Q \VS{6}Akaparadza ugaro hwake sebindu;

\par }{\QB akaparadza nzvimbo yake yokusanganira.

\par }{\Q Jehovha akaita kuti Zioni rikanganwe

\par }{\QB mitambo yaro yakatarwa namaSabata aro;

\par }{\Q mukutsamwa kwake kunotyisa,

\par }{\QB akaramba vose mambo nomuprista.


\par }{\BB \par }
{\Q \VS{7}Ishe akaramba aritari yake

\par }{\QB uye akasiya nzvimbo yake tsvene.

\par }{\Q Akaisa mumaoko omuvengi

\par }{\QB masvingo emizinda yake;

\par }{\Q vakaita ruzha mumba maJehovha

\par }{\QB sapazuva romutambo wakatarwa.


\par }{\BB \par }
{\Q \VS{8}Jehovha akafunga kuparadza

\par }{\QB rusvingo rwakakomberedza Mwanasikana weZioni.

\par }{\Q Akatambanudza rwodzi rwokuyera

\par }{\QB uye haana kudzosa ruoko rwake pakuparadza.

\par }{\Q Akaita kuti mirwi namasvingo zviungudze;

\par }{\QB zvose zvakaparara pamwe chete.


\par }{\BB \par }
{\Q \VS{9}Masuo aro anyura muvhu,

\par }{\QB akavhuna mazariro aro ndokuaparadza.

\par }{\Q Mambo waro namachinda aro vakaenda kuutapwa pakati pendudzi,

\par }{\QB murayiro hapachina,

\par }{\Q uye vaprofita varo havachawanizve

\par }{\QB zviratidzo zvinobva kuna Jehovha.


\par }{\BB \par }
{\Q \VS{10}Vakuru voMwanasikana weZioni

\par }{\QB vagere pasi vanyerere;

\par }{\Q vamwaya guruva pamisoro yavo

\par }{\QB ndokupfeka masaga.

\par }{\Q Vakadzi vechidiki veJerusarema

\par }{\QB vakotamisa misoro yavo pasi.


\par }{\BB \par }
{\Q \VS{11}Meso angu aneta nokuchema,

\par }{\QB ndiri kurwadziwa mukati mangu,

\par }{\Q mwoyo wangu wadururirwa pasi

\par }{\QB nokuti vanhu vangu vaparadzwa,

\par }{\Q nokuti vana navacheche voziya

\par }{\QB munzira dzomuguta.


\par }{\BB \par }
{\Q \VS{12}Vanoti kuna vanamai vavo,

\par }{\QB “Zvokudya newaini zviripiko?”

\par }{\Q pavanoziya somurume akuvadzwa

\par }{\QB munzira dzomuguta,

\par }{\Q panodururwa upenyu hwavo.

\par }{\QB Mumaoko avanamai vavo.


\par }{\BB \par }
{\Q \VS{13}Ndingareveiko pamusoro pako?

\par }{\QB Ndingakuenzanisa neiko,

\par }{\QB iwe Mwanasikana weJerusarema?

\par }{\Q Ndingakufananidze neiko,

\par }{\QB kuti zvimwe ndikunyaradze,

\par }{\QB iwe Mhandara Mwanasikana weZioni?

\par }{\Q Vanga rako rakadzika segungwa.

\par }{\QB Ndianiko achakuporesa?


\par }{\BB \par }
{\Q \VS{14}Zviratidzo zvavaprofita vako

\par }{\QB zvakanga zviri zvenhema uye zvisina maturo;

\par }{\Q havana kubudisa zvivi zvako pachena

\par }{\QB kuti vabvise kutapwa kwako,

\par }{\Q zvirevo zvavakakupa

\par }{\QB zvakanga zviri zvenhema uye zvaitsausa.


\par }{\BB \par }
{\Q \VS{15}Vose vanopfuura nepauri

\par }{\QB vacharova maoko vachikuseka;

\par }{\Q vanoseka uye vanodzungudza misoro yavo

\par }{\QB pamusoro peMhandara yeJerusarema vachiti:

\par }{\Q “Ko, ndiro here guta rainzi

\par }{\QB kukwana kworunako,

\par }{\QB mufaro wenyika yose?”


\par }{\BB \par }
{\Q \VS{16}Vavengi vako vose vanoshama miromo yavo

\par }{\QB pamusoro pako;

\par }{\Q vanoseka uye vanorumanya meno avo

\par }{\QB vachiti, “Tarimedza.

\par }{\Q Iri ndiro zuva ratanga takamirira;

\par }{\QB takararama kuti tirione.”


\par }{\BB \par }
{\Q \VS{17}Jehovha aita zvaakaronga;

\par }{\QB azadzisa shoko rake,

\par }{\QB raakatema kare.

\par }{\Q Akakukoromora asina tsitsi,

\par }{\QB akarega muvengi achifara pamusoro pako,

\par }{\QB akasimudza runyanga rwavavengi vako.


\par }{\BB \par }
{\Q \VS{18}Mwoyo yavanhu

\par }{\QB inodana kuna She.

\par }{\Q Iwe rusvingo rwoMwanasikana weZioni,

\par }{\QB rega misodzi yako iyerere sorwizi

\par }{\QB masikati nousiku;

\par }{\Q usazvipa zororo,

\par }{\QB meso ako asazorora.


\par }{\BB \par }
{\Q \VS{19}Simuka, danidzira usiku,

\par }{\QB panotanga varindi vousiku;

\par }{\Q durura mwoyo wako semvura

\par }{\QB pamberi paShe.

\par }{\Q Simudzira maoko ako kwaari

\par }{\QB nokuda kwoupenyu hwavana vako,

\par }{\Q vanoziya nenzara

\par }{\QB pamavambo enzira dzose.


\par }{\BB \par }
{\Q \VS{20}“Tarirai, imi Jehovha, murangarire kuti:

\par }{\QB Ndiani wamakamboitira zvakadai?

\par }{\Q Ko, vakadzi vanofanira kudya vana vavo,

\par }{\QB ivo vana vavakarera here?

\par }{\Q Ko, vaprista navaprofita vangaurayirwa

\par }{\QB munzvimbo tsvene yaShe here?


\par }{\BB \par }
{\Q \VS{21}“Majaya navatana vavata pamwe chete

\par }{\QB muguruva romunzira;

\par }{\Q majaya angu navarandakadzi vangu

\par }{\QB vaurayiwa nomunondo.

\par }{\Q Makavauraya pazuva rokutsamwa kwenyu;

\par }{\QB makavabaya musina tsitsi.


\par }{\BB \par }
{\Q \VS{22}“Sokukokera kwamunoita zuva romutambo,

\par }{\QB saizvozvo makandikokera kutyisa kumativi ose.

\par }{\Q Pazuva rokutsamwa kwaJehovha

\par }{\QB hakuna akapunyuka kana kurarama;

\par }{\Q vaya vandakachengeta uye ndikarera,

\par }{\QB vaparadzwa navavengi vangu.”




\par }\PoetryChap{3}{\Q \VerseOne{1}Ndini munhu akaona kutambudzika

\par }{\QB neshamhu yehasha dzake.


\par }{\Q \VS{2}Akandidzingira kure akaita kuti ndifambe

\par }{\QB murima panzvimbo yomuchiedza;


\par }{\Q \VS{3}zvirokwazvo, akashandura ruoko rwake kuti rundirwise

\par }{\QB nguva nenguva, zuva rose.


\par }{\BB \par }
{\Q \VS{4}Akasakadza ganda rangu nenyama yangu

\par }{\QB uye akavhuna mapfupa angu.


\par }{\Q \VS{5}Akandikomba akandipoteredza

\par }{\QB neshungu nokurwadziswa.


\par }{\Q \VS{6}Akandigarisa murima

\par }{\QB savanhu vakafa kare kare.


\par }{\BB \par }
{\Q \VS{7}Akandipfigira kuti ndisapunyuka,

\par }{\QB akandiremedza nengetani.


\par }{\Q \VS{8}Kunyange ndikadana kana kuridza mhere kuti ndibatsirwe,

\par }{\QB anopfigira munyengetero wangu kunze.


\par }{\Q \VS{9}Akadzivira nzira yangu namatombo;

\par }{\QB akaminamisa nzira dzangu.


\par }{\BB \par }
{\Q \VS{10}Sebere rakavandira,

\par }{\QB seshumba yakavanda,


\par }{\Q \VS{11}akandikwekweredza kubva munzira uye akandibvarura-bvarura

\par }{\QB akandisiya ndisina mubatsiri.


\par }{\Q \VS{12}Akawembura uta hwake

\par }{\QB akandiita chinhu chinonangwa nemiseve yake.


\par }{\BB \par }
{\Q \VS{13}Akabaya mwoyo wangu

\par }{\QB nemiseve yaibva mugoba rake.


\par }{\Q \VS{14}Ndakava chiseko chavanhu vangu vose;

\par }{\QB vakandihomera nenziyo pazuva rose.


\par }{\Q \VS{15}Akandigutsa nemiriwo inovava,

\par }{\QB uye akandinwisa nduru.


\par }{\BB \par }
{\Q \VS{16}Akagura mazino angu nerukangarabwe;

\par }{\QB akanditsokodzera muguruva.


\par }{\Q \VS{17}Ndakatorerwa rugare;

\par }{\QB ndakakanganwa kuti kubudirira chii.


\par }{\Q \VS{18}Naizvozvo ndinoti, “Kubwinya kwangu kwaenda,

\par }{\QB uye nezvose zvandanga ndakatarisira kuna Jehovha.”


\par }{\BB \par }
{\Q \VS{19}Ndinorangarira kutambudzika kwangu nokudzungaira kwangu,

\par }{\QB kurwadziwa uye nenduru.


\par }{\Q \VS{20}Ndinozvirangarira kwazvo,

\par }{\QB uye mweya wangu wasuruvara mukati mangu.


\par }{\Q \VS{21}Asi izvi ndinozvirangarira mupfungwa

\par }{\QB uye naizvozvo ndine tariro:


\par }{\BB \par }
{\Q \VS{22}Nokuda kwerudo rukuru rwaJehovha, hatina kuparadzwa,

\par }{\QB nokuti tsitsi dzake hadzitongoperi.


\par }{\Q \VS{23}Itsva mangwanani oga oga,

\par }{\QB kutendeka kwenyu kukuru.


\par }{\Q \VS{24}Ndinoti kumwoyo wangu, “Jehovha ndiye mugove wangu;

\par }{\QB naizvozvo ndichamumirira.”


\par }{\BB \par }
{\Q \VS{25}Jehovha akanaka kuna avo vanovimba naye,

\par }{\QB kumunhu anomutsvaka;


\par }{\Q \VS{26}chinhu chakanaka kumirira

\par }{\QB ruponeso rwaJehovha unyerere.


\par }{\Q \VS{27}Chinhu chakanaka kuti munhu atakure joko

\par }{\QB achiri mudiki.


\par }{\BB \par }
{\Q \VS{28}Ngaagare ari oga anyerere,

\par }{\QB nokuti Jehovha ndiye akariturika paari.


\par }{\Q \VS{29}Ngaavige chiso chake muguruva,

\par }{\QB zvimwe tariro ichiripo.


\par }{\Q \VS{30}Ngaape dama rake kumunhu anomurova,

\par }{\QB uye ngaazadzwe nenyadzi.


\par }{\BB \par }
{\Q \VS{31}Nokuti vanhu havangaraswi

\par }{\QB naIshe nokusingaperi.


\par }{\Q \VS{32}Kunyange achiuyisa kusuwa, achanzwira hake tsitsi,

\par }{\QB rukuru sei rudo rwake rusingaperi.


\par }{\Q \VS{33}Nokuti haafariri kuuyisa kurwadziwa

\par }{\QB kana kusuwa kuvana vavanhu.


\par }{\BB \par }
{\Q \VS{34}Kutsikira pasi petsoka

\par }{\QB vasungwa vose venyika,


\par }{\Q \VS{35}kurambira munhu kodzero yake

\par }{\QB pamberi peWokumusoro-soro,


\par }{\Q \VS{36}kutadzisa munhu kuwana kururamisirwa kwake

\par }{\QB ko, Ishe haangaoni zvinhu zvakadai here?


\par }{\BB \par }
{\Q \VS{37}Ndiani angataura akaita kuti zviitike

\par }{\QB kana Ishe asina kuzvirayira?


\par }{\Q \VS{38}Ko, hazvibvi mumuromo weWokumusoro-soro here

\par }{\QB zvose zvakaipa nezvinhu zvakanaka zvinouya?


\par }{\Q \VS{39}Ko, munhu mupenyu anonyunyutirei

\par }{\QB kana arangwa nokuda kwezvivi zvake?


\par }{\BB \par }
{\Q \VS{40}Ngatinzverei nzira dzedu uye ngatidziedzei,

\par }{\QB uyewo ngatidzokerei kuna Jehovha.


\par }{\Q \VS{41}Ngatisimudzei mwoyo yedu namaoko edu

\par }{\QB kuna Mwari ari kudenga, tigoti:


\par }{\Q \VS{42}“Takatadza uye takakumukirai

\par }{\QB uye imi hamuna kukanganwira.


\par }{\BB \par }
{\Q \VS{43}“Makazvifukidza nokutsamwa mukatidzingirira;

\par }{\QB makauraya musinganzwiri ngoni.


\par }{\Q \VS{44}Makazvifukidza negore

\par }{\QB kuti kurege kuva nomunyengetero ungasvikako.


\par }{\Q \VS{45}Makatiita marara netsvina

\par }{\QB pakati pendudzi.


\par }{\BB \par }
{\Q \VS{46}“Vavengi vedu vose vakashama miromo yavo

\par }{\QB kwazvo kuti vatituke.


\par }{\Q \VS{47}Takawirwa nokutya uye takateyiwa nehunza,

\par }{\QB kuparara nokuparadzwa kukuru.”


\par }{\Q \VS{48}Hova dzemisodzi dzinoyerera kubva mumaziso angu,

\par }{\QB nokuti vanhu vangu vaparadzwa.


\par }{\BB \par }
{\Q \VS{49}Meso angu acharamba achiyerera misodzi,

\par }{\QB pasina zvinoyamura,


\par }{\Q \VS{50}kusvikira Jehovha aringira pasi

\par }{\QB kubva kudenga akaona.


\par }{\Q \VS{51}Zvandinoona zvinochemedza mweya wangu,

\par }{\QB nokuda kwavakadzi vose veguta rangu.


\par }{\BB \par }
{\Q \VS{52}Avo vakanga vari vavengi vangu ini pasina chikonzero

\par }{\QB vakandivhima seshiri.


\par }{\Q \VS{53}Vakaedza kundiuraya mugomba

\par }{\QB uye vakapotsera matombo kwandiri;


\par }{\Q \VS{54}mvura zhinji yakafukidza musoro wangu,

\par }{\QB uye ndakafunga kuti ndava pedyo nokufa.


\par }{\BB \par }
{\Q \VS{55}Ndakadana zita renyu, imi Jehovha,

\par }{\QB ndiri mugomba rakadzika.


\par }{\Q \VS{56}Makanzwa kukumbira kwangu: “Regai kudzivira nzeve dzenyu

\par }{\QB pandinochemera rubatsiro.”


\par }{\Q \VS{57}Makaswedera pedyo pandakakudanai,

\par }{\QB mukati, “Usatya.”


\par }{\BB \par }
{\Q \VS{58}Haiwa Ishe, makandireverera mhaka yangu;

\par }{\QB makadzikinura upenyu hwangu.


\par }{\Q \VS{59}Makaona imi Jehovha, zvakaipa zvandakaitirwa.

\par }{\QB Nditongerei mhaka yangu!


\par }{\Q \VS{60}Makaona udzamu hwokutsva kwavo,

\par }{\QB idzo rangano dzavo dzose pamusoro pangu.


\par }{\BB \par }
{\Q \VS{61}Haiwa Jehovha, makanzwa kutuka kwavo,

\par }{\QB idzo rangano dzavo dzose pamusoro pangu,


\par }{\Q \VS{62}dzinozevezerwa nokungurumwa navavengi vangu

\par }{\QB pamusoro pangu zuva rose.


\par }{\Q \VS{63}Tarirai kwavari! Vakagara kana kumira,

\par }{\QB vanondituka nenziyo dzavo.


\par }{\BB \par }
{\Q \VS{64}Varipidzirei zvakavafanira, imi Jehovha,

\par }{\QB zvakaitwa namaoko avo.


\par }{\Q \VS{65}Isai chidziro pamwoyo yavo,

\par }{\QB uye kutuka kwenyu ngakuve pamusoro pavo!


\par }{\Q \VS{66}Vadzinganisei makatsamwa muvaparadze,

\par }{\QB vabve pasi pamatenga aJehovha.




\par }\PoetryChap{4}{\Q \VerseOne{1}Haiwa, goridhe rasviba sei,

\par }{\QB goridhe rakaisvonaka harichabwinyi sei!

\par }{\Q Matombo matsvene aparadzirwa

\par }{\QB kumusoro kwenzira imwe neimwe.


\par }{\BB \par }
{\Q \VS{2}Haiwa vanakomana vanokosha veZioni,

\par }{\QB kare vaimbokodzera chiero chavo chegoridhe,

\par }{\Q zvino voonekwa sehari dzevhu,

\par }{\QB iro basa ramaoko omuumbi wehari!


\par }{\BB \par }
{\Q \VS{3}Kunyange makava anopa mazamu awo

\par }{\QB kuti anwise vana vawo,

\par }{\Q asi vanhu vangu vava vasina hanya

\par }{\QB seshiri dzemhou dziri mugwenga.


\par }{\BB \par }
{\Q \VS{4}Nokuda kwenyota rurimi rwomwana mucheche

\par }{\QB runonamira mumukanwa make;

\par }{\Q vana vanopemha chingwa,

\par }{\QB asi hakuna anovapa.


\par }{\BB \par }
{\Q \VS{5}Avo vaisidya zvinonaka

\par }{\QB vava vapemhi mumugwagwa.

\par }{\Q Avo vakarerwa vachifuka nguo dzepepuru

\par }{\QB zvino vava kuvata pamadurunhuru edota.


\par }{\BB \par }
{\Q \VS{6}Kurangwa kwavanhu vangu

\par }{\QB kukuru kupinda kweSodhomu,

\par }{\Q rakaparadzwa pakarepo

\par }{\QB pasina ruoko rwakadzoka kuzoribatsira.


\par }{\BB \par }
{\Q \VS{7}Machinda avo aipenya kupfuura chando,

\par }{\QB uye akanga akachena kupfuura mukaka,

\par }{\Q miviri yavo yakanga yakatsvuka kupfuura matombo anokosha amarubhi,

\par }{\QB kuratidzika kwavo kwakaita sokwesafiri.


\par }{\BB \par }
{\Q \VS{8}Asi zvino vasviba kupfuura chinʼai;

\par }{\QB hapana angavaziva mumigwagwa.

\par }{\Q Ganda ravo ranamira pamapfupa avo;

\par }{\QB raoma zvokufanana nedanda.


\par }{\BB \par }
{\Q \VS{9}Avo vakaurayiwa nomunondo vari nani

\par }{\QB pane avo vanourayiwa nenzara;

\par }{\Q vabayiwa nenzara, vaonda kwazvo

\par }{\QB nokuda kwokushayiwa zvokudya zvinobva muminda.


\par }{\BB \par }
{\Q \VS{10}Namaoko avo vakadzi vaiva nomwoyo munyoro

\par }{\QB vakabika vana vavo,

\par }{\Q vakava zvokudya zvavo,

\par }{\QB pakaparadzwa vanhu vangu.


\par }{\BB \par }
{\Q \VS{11}Jehovha akaratidza kutsamwa kwake kwose;

\par }{\QB akadurura hasha dzake dzinotyisa.

\par }{\Q Akabatidza moto paZioni

\par }{\QB akapisa nheyo dzaro.


\par }{\BB \par }
{\Q \VS{12}Madzimambo enyika haana kutenda,

\par }{\QB kunyange navanhu vose vagere panyika,

\par }{\Q kuti vavengi vangapinda

\par }{\QB pamasuo eJerusarema.


\par }{\BB \par }
{\Q \VS{13}Zvakaitika nokuda kwezvivi zvavaprofita varo

\par }{\QB uye nokuda kwezvakaipa zvavaprista varo,

\par }{\Q vakateura ropa

\par }{\QB ravakarurama mukati maro.


\par }{\BB \par }
{\Q \VS{14}Vanodzungaira munzira dzaro

\par }{\QB savarume mapofu.

\par }{\Q Vakasvibiswa neropa

\par }{\QB zvokuti hapana angada kubata nguo dzavo.


\par }{\BB \par }
{\Q \VS{15}Vanhu vanodanidzira kwavari vachiti, “Ibvai! Hamuna kuchena!

\par }{\QB Ibvai! Ibvai! Musatibata!”

\par }{\Q Panguva yokutiza nokudzungaira kwavo,

\par }{\QB vanhu pakati pendudzi vanoti,

\par }{\QB “Havangarambi vachigara pano.”


\par }{\BB \par }
{\Q \VS{16}Kutsamwa kwaJehovha kwavaparadzira;

\par }{\QB haachavachengetedza.

\par }{\Q Havana kukudza uprista,

\par }{\QB uye havana kuremekedza vakuru.


\par }{\BB \par }
{\Q \VS{17}Meso edu oonera madzerere,

\par }{\QB tichitarisira rubatsiro rusingauyi;

\par }{\Q tiri pashongwe dzedu takatarisira

\par }{\QB rudzi rwaizotiponesa.


\par }{\BB \par }
{\Q \VS{18}Vanhu vakatitevera kwose kwatakaenda,

\par }{\QB zvokuti takatadza kufamba munzira dzedu chaidzo.

\par }{\Q Magumo edu akanga ava pedyo, mazuva edu apera,

\par }{\QB nokuti magumo akanga asvika.


\par }{\BB \par }
{\Q \VS{19}Vaitidzinganisa vaimhanya kupfuura

\par }{\QB makondo okudenga;

\par }{\Q vakatidzinganisa napamusoro pamakomo

\par }{\QB uye vakatigaririra murenje.


\par }{\BB \par }
{\Q \VS{20}Muzodziwa waJehovha, iye mweya wedu wokufema chaiwo,

\par }{\QB akanga abatwa mumisungo yavo.

\par }{\Q Takafunga kuti mumumvuri wake

\par }{\QB taizorarama pakati pendudzi.


\par }{\BB \par }
{\Q \VS{21}Pembera ufare, iwe Mwanasikana weEdhomu,

\par }{\QB iwe unogara munyika yeUzi.

\par }{\Q Asi newewo uchapiwa mukombe uyu;

\par }{\QB uchadhakwa uye uchazvibvisa nguo.


\par }{\BB \par }
{\Q \VS{22}Iwe, Mwanasikana weZioni, kurangwa kwako kuchaguma;

\par }{\QB haangawedzeri mazuva ako outapwa.

\par }{\Q Asi, iwe Mwanasikana weEdhomu, acharanga chivi chako

\par }{\QB agoratidza kuipa kwako.




\par }\PoetryChap{5}{\Q \VerseOne{1}Rangarirai Jehovha, zvakatiwira;

\par }{\QB tarirai, mugoona kunyadziswa kwedu.


\par }{\Q \VS{2}Nhaka yedu yakapiwa kuvatorwa,

\par }{\QB misha yedu kumabvakure.


\par }{\Q \VS{3}Tava nherera, hatina vabereki,

\par }{\QB vanamai vedu sechirikadzi.


\par }{\Q \VS{4}Tinofanira kutenga mvura yatinonwa;

\par }{\QB huni dzedu dzinongowanikwa chete nomutengo.


\par }{\Q \VS{5}Avo vanotidzinganisa vari pedyo pedyo;

\par }{\QB taneta uye hatina zororo.


\par }{\Q \VS{6}Takazviisa pasi peIjipiti neAsiria,

\par }{\QB kuti tiwane chingwa chakakwana.


\par }{\Q \VS{7}Madzibaba edu akatadza uye vakafa,

\par }{\QB uye tava kurangwa nokuda kwavo.


\par }{\Q \VS{8}Varanda vanotitonga,

\par }{\QB uye hapana angatisunungura kubva pamaoko avo.


\par }{\Q \VS{9}Tinowana chingwa chedu nokuisa upenyu hwedu munjodzi,

\par }{\QB nokuda kwomunondo murenje.


\par }{\Q \VS{10}Ganda redu rava kupisa sechoto,

\par }{\QB nokuda kwokupisa kwenzara.


\par }{\Q \VS{11}Vakachinya vakadzi muZioni,

\par }{\QB mhandara, mumaguta eJudha.


\par }{\Q \VS{12}Machinda akasungirirwa namaoko avo;

\par }{\QB vakuru havakudzwi.


\par }{\Q \VS{13}Majaya anoshanda paguyo;

\par }{\QB vakomana vanotatarika vakatakura mitoro yehuni.


\par }{\Q \VS{14}Vakuru vakabva pasuo reguta;

\par }{\QB majaya akarega kuimba kwavo.


\par }{\Q \VS{15}Mufaro mumwoyo medu waguma;

\par }{\QB kutamba kwedu kwapinduka kukava kuchema.


\par }{\Q \VS{16}Korona yawa kubva pamusoro wedu.

\par }{\QB Tine nhamo isu, nokuti takatadza!


\par }{\Q \VS{17}Nokuda kwaizvozvi mwoyo yedu yapera simba,

\par }{\QB nokuda kwezvinhu izvi meso edu otadza kuona,


\par }{\Q \VS{18}nokuti Gomo reZioni rava dongo,

\par }{\QB makava ofambamo.


\par }{\Q \VS{19}Imi Jehovha, munotonga nokusingaperi;

\par }{\QB chigaro chenyu choushe chiripo kuzvizvarwa zvose.


\par }{\Q \VS{20}Sei muchigara muchitikanganwa?

\par }{\QB Sei muchitikanganwa kwenguva yakareba kudai?


\par }{\Q \VS{21}Tidzoserei kwamuri, Jehovha, kuti tigodzoka;

\par }{\QB vandudzai mazuva edu senguva yekare,


\par }{\Q \VS{22}kana musina kutiramba zvachose

\par }{\QB kana kutitsamwira zvikuru kwazvo.

\par }