\NormalFont\ShortTitle{VaEfeso}

{\MT VAEFESO



\par }\ChapOne{1}{\PP \VerseOne{1}Pauro, mupostori waKristu Jesu nokuda kwaMwari, kuvatsvene vari muEfeso, vakatendeka muna Kristu Jesu:


\par }{\BB \par }
{\PP \VS{2}Nyasha norugare zvinobva kuna Mwari Baba vedu nokuna Ishe Jesu Kristu ngazvive kwamuri.


\par }{\BB \par }
{\SH Maropafadzo oMweya muna Kristu
\par }
{\PP \VS{3}Ngaarumbidzwe Mwari Baba vaIshe wedu Jesu Kristu, iye akatiropafadza muchadenga nokuropafadza kwose kwomweya muna Kristu Jesu.

\VS{4}Nokuti akatisarudza maari nyika isati yasikwa kuti tive vatsvene vasina chavanopomerwa pamberi pake. Murudo

\VS{5}akatirongera kare kuti tigoitwa vana vake kubudikidza naJesu Kristu, maererano nomufaro wake uye nokuda kwake,

\VS{6}kuti kunakisisa kwenyasha dzake dzaakangotipa hake muna Iye waanoda kurumbidzwe.

\VS{7}Iye watine dzikunuro maari kubudikidza neropa rake, iko kuregererwa kwezvivi, zviri maererano nokupfuma kwenyasha dzaMwari

\VS{8}dzaakawanza pamusoro pedu nouchenjeri hwose uye nokunzwisisa kwose.

\VS{9}Uye akazivisa kwatiri chakavanzika chokuda kwake, maererano nomufaro wake wakanaka, waakafunga muna Kristu, kuti chiitwe pakukwana kwenguva,

\VS{10}auyise pamwe chete zvinhu zvose zviri kudenga nezviri panyika pasi pomusoro mumwe, anova Kristu.


\par }{\PP \VS{11}Iye watakasarudzwawo maari, tarongerwa kare nhaka maererano nokuronga kwaiye anoita zvose mukusimbisa vavariro yokuda kwake,

\VS{12}kuitira kuti isu, vakatanga kuva netariro muna Kristu, tive rumbidzo yokubwinya kwake.

\VS{13}Nemi makaiswawo muna Kristu pamakanzwa shoko rechokwadi, iro vhangeri rokuponeswa kwenyu. Makati matenda, makaiswa rupau maari nechisimbiso, icho chivimbiso choMweya Mutsvene,

\VS{14}anova ndiye rubatso runotitsidzira nhaka yedu kusvikira rudzikinuro rwaavo vari vaMwari chaivo rwaratidzwa, kuti kubwinya kwake kurumbidzwe.


\par }{\SH Kuvonga noKunyengetera
\par }
{\PP \VS{15}Nokuda kwaizvozvi, pandakanzwa nezvokutenda kwenyu muna Ishe Jesu uye rudo rwenyu kuvatsvene vose,

\VS{16}handina kurega kuvonga nokuda kwenyu, ndichikurangarirai muminyengetero yangu.

\VS{17}Ndinoramba ndichikumbira kuti Mwari waIshe wedu Jesu Kristu, Baba vokubwinya, akupei mweya wouchenjeri nokuzarurirwa, kuitira kuti mumuzive zviri nani.

\VS{18}Ndinonyengeterawo kuti meso emwoyo wenyu avhenekerwe kuitira kuti mugoziva pfuma yenhaka yake yokubwinya muvatsvene,

\VS{19}uye nesimba rake guru risingagoni kuenzaniswa kwatiri isu vanotenda. Iroro simba rakaita sokubata kwesimba rake guru,

\VS{20}raakaita muna Kristu paakamumutsa kubva kuvakafa akamugarisa kuruoko rwake rworudyi mudenga,

\VS{21}pamusoro poutongi hwose noukuru, nesimba noushe, uye namazita ose angagona kurehwa, kwete panyika yazvino chete asiwo pane ichauya.

\VS{22}Uye Mwari akaisa zvinhu zvose pasi petsoka dzake akamugadza kuti ave musoro wezvinhu zvose nokuda kwekereke,

\VS{23}iwo muviri wake, kuzara kwaiye anozadza zvinhu zvose munzira dzose.




\par }\Chap{2}{\SH Takaitwa vapenyu muna Kristu
\par }
{\PP \VerseOne{1}Kana muri imi, makanga makafa mukudarika kwenyu nomuzvivi,

\VS{2}izvo zvamaigara mazviri pamaitevera nzira dzenyika ino uye nedzomutongi woushe hwomuchadenga, iwo mweya unoshanda zvino muna avo vasingateereri.

\VS{3}Isu tose taigara pakati pavo pane imwe nguva, tichikudza kuchiva kwenyama yedu yezvivi uye tichitevera zvido zvedu nezvataifunga. Sezvakangoita vamwe vose, pakuzvarwa kwedu takanga tiri vana vokutsamwirwa.

\VS{4}Asi nokuda kworudo rwake rukuru kwatiri, Mwari, iye akapfuma pangoni,

\VS{5}akatiita vapenyu muna Kristu kunyange zvedu takanga takafa mukudarika kwedu, makaponeswa nenyasha.

\VS{6}Uye Mwari akatimutsa pamwe chete naKristu akatigarisa kudenga muna Kristu Jesu,

\VS{7}kuitira kuti munguva dzinouya aratidze pfuma yake huru yenyasha dzake, zvichiratidzwa muunyoro hwake kwatiri muna Kristu Jesu.

\VS{8}Nokuti makaponeswa nenyasha, kubudikidza nokutenda, uye izvi hazvibvi kwamuri, chipo chaMwari,

\VS{9}kwete namabasa, kuti parege kuva nomunhu anozvikudza.

\VS{10}Nokuti tiri basa raMwari, rakasikwa muna Kristu Jesu kuti tiite mabasa akanaka, akagadzirwa naMwari kare kuti tiaite.


\par }{\SH Tiri vamwe chete muna Kristu
\par }
{\PP \VS{11}Naizvozvo, rangarirai kuti kare imi veDzimwe Ndudzi pakuzvarwa uye muchinzi “vasina kudzingiswa” naavo vaizviti “vakadzingiswa” (uko kunoitwa pamuviri namaoko avanhu),

\VS{12}rangarirai kuti panguva iyoyo makanga makaparadzaniswa naKristu, musingaverengwi muzvizvarwa zveIsraeri uye muri vatorwa musungano dzechipikirwa, musina tariro uye musina Mwari munyika.

\VS{13}Asi zvino muna Kristu Jesu, imi makanga muri kure kare, makaswededzwa pedyo kubudikidza neropa raKristu.


\par }{\PP \VS{14}Nokuti iye pachake ndiye rugare rwedu, akaita kuti vaviri vave chinhu chimwe uye akaparadza mukaha, irwo rusvingo rwokuvengana rwaivaparadzanisa,

\VS{15}nokuparadza munyama yake murayiro, mitemo yacho pamwe chete uye nezvakatemwa. Vavariro yake yakanga iri yokusika maari munhu mumwe chete mutsva kubva pavaviri, naizvozvo aite rugare,

\VS{16}uye mumuviri mumwe chete uyu ayananise vaviri ava kuna Mwari kubudikidza nomuchinjikwa, wakaparadza kuvengana kwavo.

\VS{17}Akauya akaparidza rugare kwamuri imi makanga muri kure uye rugare kuna avo vakanga vari pedyo.

\VS{18}Nokuti kubudikidza naye isu tose tinosvika kuna Baba noMweya mumwe chete.


\par }{\PP \VS{19}Saka, hamuchisiri vatorwa kana vaeni, asi vagari pamwe chete navanhu vaMwari uye mava veimba yaMwari,

\VS{20}makavakwa panheyo dzavapostori navaprofita, naKristu Jesu pachake iye dombo rapakona.

\VS{21}Maari imba yose yakabatanidzwa pamwe chete uye inokura kuti ive temberi tsvene muna She.

\VS{22}Uye maari nemiwo makavakwa pamwe chete kuti muve ugaro hwaMwari muMweya.




\par }\Chap{3}{\SH Pauro Muparidzi kune veDzimwe Ndudzi
\par }
{\PP \VerseOne{1}Nokuda kwaizvozvi, ini Pauro, musungwa waKristu Jesu nokuda kwenyu imi veDzimwe Ndudzi:


\par }{\PP \VS{2}Zvirokwazvo makanzwa zvokugoverwa kwenyasha dzaMwari dzakapiwa kwandiri nokuda kwenyu,

\VS{3}kuti chakavanzika chakaziviswa kwandiri nokuzarurirwa, sezvandakatonyora muchidimbu.

\VS{4}Mukuverenga izvi, ipapo muchagona kunzwisisa maonero andinoita chakavanzika chaKristu,

\VS{5}chisina kuziviswa kuvanhu kana mamwe marudzi sezvachakaratidzwa zvino noMweya kuvapostori navaprofita vatsvene vaMwari.

\VS{6}Chakavanzika ichi ndechokuti, kubudikidza nevhangeri, veDzimwe Ndudzi vava vadyi venhaka pamwe chete navaIsraeri uye vava nhengo pamwe chete dzomuviri mumwe chete, vagovani pamwe chete muchivimbiso chiri muna Kristu Jesu.


\par }{\PP \VS{7}Ndakava muranda wevhangeri iri nechipo chenyasha dzaMwari dzakapiwa kwandiri kubudikidza nokushanda kwesimba rake.

\VS{8}Kunyange ndiri muduku pavanhu vose vaMwari, idzi nyasha dzakapiwa kwandiri: kuti ndiparidze vhangeri kune veDzimwe Ndudzi pfuma yaKristu isinganzwisisiki;

\VS{9}uye kuti ndiratidze pachena kuvanhu vose kugoverwa kwechakavanzika ichi, icho panguva yakare chakanga chakavigwa muna Mwari, iye akasika zvinhu zvose.

\VS{10}Zvaaida zvino ndezvokuti, kubudikidza nekereke, uchenjeri hwaMwari hukuru huziviswe kuvatongi navane simba vari muchadenga,

\VS{11}maererano nevavariro yake isingaperi yaakakwanisa muna Kristu Jesu Ishe wedu.

\VS{12}Maari, uye kubudikidza nokutenda kwaari tinogona kusvika kuna Mwari takasununguka uye tisingatyi.

\VS{13}Naizvozvo, ndinokukumbirai, kuti murege kuora mwoyo nokuda kwamatambudziko angu nokuda kwenyu, anova kukudzwa kwenyu.


\par }{\SH Kunyengeterera vaEfeso
\par }
{\PP \VS{14}Nokuda kwaizvozvi, ndinopfugama pamberi paBaba,

\VS{15}nokuti mhuri yavo yose iri kudenga napanyika inowana zita rayo kubva kwavari.

\VS{16}Ndinonyengetera kuti kubva papfuma yokubwinya kwavo vakusimbisei nesimba noMweya wavo mumunhu womukati,

\VS{17}kuti Kristu agare mumwoyo yenyu nokutenda. Uye ndinonyengetera kuti imi, muve nemidzi uye musimbiswe murudo,

\VS{18}muve nesimba, pamwe chete navatsvene vose, kuti mubate kuti kupamhamha, nokureba uye kukwirira, nokudzika kworudo rwaKristu kwakadii,

\VS{19}uye muzive rudo urwu runopfuura ruzivo, kuti muzadzwe kusvikira pachiyero chokuzara kwose kwaMwari.


\par }{\PP \VS{20}Zvino iye anogona kuita zvikuru zvisingagoni kuyerwa kupfuura zvose zvatingakumbira kana kufunga, maererano nesimba rake riri kushanda mukati medu,

\VS{21}ngaave nokubwinya mukereke uye nomuna Kristu Jesu kumarudzi namarudzi, nokusingaperi-peri! Ameni.




\par }\Chap{4}{\SH Kubatana muMuviri waKristu
\par }
{\PP \VerseOne{1}Sezvo ndiri musungwa waShe, zvino ndinokukurudzirai kuti murarame upenyu hwakafanira kudanwa kwamakagamuchira.

\VS{2}Muzvininipise zvachose uye mupfave; muite mwoyo murefu, muchiitirana mwoyo murefu murudo.

\VS{3}Mushingaire kuchengeta humwe hwoMweya kubudikidza nechisungo chorugare.

\VS{4}Pano muviri mumwe chete noMweya mumwe chete, sezvo makadanirwa kutariro imwe chete pamakadanwa,

\VS{5}Ishe mumwe, kutenda kumwe, rubhabhatidzo rumwe;

\VS{6}Mwari mumwe naBaba vavose, ari pamusoro pavose, uye kubudikidza navose, uye muna vose.


\par }{\PP \VS{7}Asi kuno mumwe nomumwe wedu kwakapiwa nyasha sokugoverwa kwadzakaitwa naKristu.

\VS{8}Ndokusaka zvichinzi:

\par }{\Q “Paakakwira kudenga,

\par }{\QB akatungamirira dungwe renhapwa

\par }{\Q uye akapa zvipo kuvanhu vake.”


\par }{\MM \VS{9}(Zvinorevei kuti “akakwira” asi kuti akaburukawo kumativi ari pasi penyika?

\VS{10}Iye akaburuka ndiye chaiye akakwira kumusoro-soro kupfuura kudenga denga, kuitira kuti azadze pasi pose.)

\VS{11}Ndiye akapa vamwe kuti vave vapostori, vamwe kuti vave vaprofita, vamwe kuti vave vavhangeri, uye vamwe kuti vave vafudzi navadzidzisi,

\VS{12}kuti vagadzirire vanhu vaMwari pabasa rokushumira, kuitira kuti muviri waKristu uvakwe

\VS{13}kudzamara isu tose tasvika pahumwe mukutenda uye nomukuziva Mwanakomana waMwari napamunhu akura, asvika pachiyero chose chokuzara kwaKristu.


\par }{\PP \VS{14}Ipapo hatingazorambi tiri vacheche, vanosundirwa shure nemberi vachipeperetswa kuno nouko nemhepo ipi zvayo yedzidziso, uye nokunyengera nousvinu hwavanhu mukutsausa kwokunyengera kwavo.

\VS{15}Asi, tichitaura chokwadi murudo, tichakura pazvinhu zvose maari iye musoro, iye Kristu.

\VS{16}Kubva maari muviri wose, wakasanganiswa uye wakabatanidzwa pamwe chete nenhengo dzose dzichiusimbisa, unokura uye unozvivaka murudo, sezvo mutezo mumwe nomumwe uchiita basa rawo.


\par }{\SH Kurarama savana vechiedza
\par }
{\PP \VS{17}Saka ndinokuudzai izvi, uye murambire pazviri muna She, kuti hamufaniri kuramba muchirarama savaHedheni, muupenzi hwendangariro dzavo.

\VS{18}Vakasvibiswa mukunzwisisa kwavo uye vakaparadzaniswa noupenyu hwaMwari nokuda kwokusaziva kuri mavari nokuda kwoukukutu hwemwoyo yavo.

\VS{19}Vasisina hanya, vakasvika kuutera kuitira kuti vagoita mabasa ose etsvina, nokuchiva zvakawanda.


\par }{\PP \VS{20}Kunyange zvakadaro, imi hamuna kuziva Kristu saizvozvo.

\VS{21}Zvirokwazvo makanzwa nezvake uye makadzidziswa maari maererano nechokwadi chiri muna Jesu.

\VS{22}Makadzidziswa, maererano namafambiro enyu ekare, kuti mubvise munhu wenyu wekare, anoodzwa nokuchiva kwokunyengera;

\VS{23}kuti muitwe vatsva mukufunga kwendangariro dzenyu;

\VS{24}uye mufuke munhu mutsva, akasikwa kuti afanane naMwari mukururama kwechokwadi noutsvene.


\par }{\PP \VS{25}Naizvozvo mumwe nomumwe wenyu anofanira kubvisa nhema uye ataure chokwadi kuno muvakidzani wake, nokuti isu tose tiri nhengo dzomuviri mumwe.

\VS{26}“Mukutsamwa kwenyu, musatadza.” Musarega zuva richivira muchakangotsamwa,

\VS{27}uye musapa dhiabhori mukana.

\VS{28}Uyo akanga achimboba ngaarege kuzobazve, asi anofanira kushanda, achiita zvinhu zvinobatsira namaoko ake, kuti ave nechaangagovera avo vanoshayiwa.


\par }{\PP \VS{29}Musarega kutaura kwakaora kuchibuda mumiromo yenyu, asi chete zvinobatsira pakuvaka vamwe maererano nezvavanoshayiwa, kuti zvigobatsira avo vanonzwa.

\VS{30}Uye musachemedza Mweya Mutsvene waMwari, uyo wakaitwa chisimbiso chenyu pazuva rokudzikinurwa.

\VS{31}Bvisai shungu dzose, hasha nokutsamwa, kupopota namakuhwa pamwe chete nokuvenga kwose.

\VS{32}Muitirane mwoyo munyoro uye munzwirane tsitsi, muchikanganwira mumwe nomumwe wenyu, sezvamakakanganwirwa naMwari muna Kristu.




\par }\Chap{5}{\PP \VerseOne{1}Naizvozvo, ivai vateveri vaMwari, savana vanodikanwa

\VS{2}uye murarame upenyu hworudo, sezvatakadikanwa naKristu akazvipa nokuda kwedu sechipiriso chinonhuhwira uye sechibayiro kuna Mwari.


\par }{\PP \VS{3}Asi pakati penyu hapafaniri kutaurwa kunyange zvoupombwe, kana tsvina yemhando ipi zvayo, kana kukara, nokuti izvi hazvina kunaka kuvanhu vatsvene vaMwari.

\VS{4}Uye hapafaniri kuva nokufunga kusina maturo, kutaura kwoupenzi kana kunemera, izvo zvisina kufanira, asi zviri nani kuvonga.

\VS{5}Nokuti naizvozvi munogona kuva nechokwadi kuti: Hakuna mhombwe, kana munhu ane tsvina kana ane nhafu, munhu akadaro ndiye anonamata zvifananidzo, anowana nhaka muumambo hwaKristu nohwaMwari.

\VS{6}Ngakurege kuva nomunhu anokunyengerai namashoko asina maturo, nokuti nokuda kwezvinhu zvakadaro, kutsamwa kwaMwari kunouya pamusoro peavo vasingateereri.

\VS{7}Naizvozvo musashamwaridzana navo.


\par }{\PP \VS{8}Nokuti kare maiva rima, asi zvino mava chiedza muna She. Garai savana vechiedza

\VS{9}(nokuti chibereko chechiedza chino kunaka kwose, kururama nechokwadi)

\VS{10}uye muzive zvinofadza Ishe.

\VS{11}Musayanana namabasa erima, asi zviri nani kuafumura.

\VS{12}Nokuti zvinonyadza kureva zvinoitwa muchivande navana vasingateereri.

\VS{13}Asi zvinhu zvose zvinoratidzwa pachena nechiedza zvinobva zvaonekwa,

\VS{14}nokuti chiedza ndicho chinoratidza zvinhu zvose. Ndokusaka zvichinzi:

\par }{\Q “Muka, iwe muvati,

\par }{\QB muka kubva kuvakafa,

\par }{\Q Kristu achavhenekera pauri.”


\par }{\PP \VS{15}Zvino, muchenjere kuti munorarama sei, kwete savasina kuchenjera asi savakachenjera,

\VS{16}muchishandisa mikana yose, nokuti mazuva akaipa.

\VS{17}Naizvozvo musava mapenzi, asi munzwisise kuti kuda kwaShe ndokupi.

\VS{18}Musadhakwa newaini, nokuti ndipo pano kusazvidzora. Asi, muzadzwe noMweya.

\VS{19}Mutaure kuno mumwe nomumwe wenyu namapisarema, nedzimbo uye nenziyo dzomweya. Muimbe uye muridzire Ishe mimhanzi mumwoyo yenyu,

\VS{20}muchivonga Mwari Baba pazvinhu zvose, muzita raIshe wedu Jesu Kristu.


\par }{\PP \VS{21}Muzviise pasi pomumwe nomumwe wenyu muchitya Kristu.


\par }{\SH Vakadzi naVarume
\par }
{\PP \VS{22}Vakadzi, muzviise pasi pavarume venyu sezvamunoita kuna She.

\VS{23}Nokuti murume musoro womukadzi saKristu ari musoro wekereke, iwo muviri wake, iyo yaari muponesi wayo.

\VS{24}Zvino sezvo kereke ichizviisa pasi paKristu, saizvozvowo vakadzi vanofanira kuzviisa pasi pavarume vavo pazvinhu zvose.


\par }{\PP \VS{25}Varume, idai vakadzi venyu, saKristu akada kereke uye akazvipa nokuda kwayo

\VS{26}kuti aiite tsvene, akaishambidza nokushambidza kwemvura neshoko,

\VS{27}uye kuti ayiuyise kwaari sekereke inobwinya, isina gwapa kana kuunyana kana chipi zvacho chainopomerwa.

\VS{28}Nenzira imwe cheteyo, varume vanofanira kuda vakadzi vavo semiviri yavo chaiyo. Uyo anoda mukadzi wake anozvida iye pachake.

\VS{29}Pana izvozvo zvose, hakuna munhu angavenga muviri wake, asi anoupa zvokudya uye anouchengeta, sezvinoita Kristu kukereke,

\VS{30}nokuti tiri nhengo dzomuviri wake.

\VS{31}“Nokuda kwaizvozvi, murume achasiya baba namai vake uye asanganiswe nomukadzi, uye vaviri vachava nyama imwe chete.”

\VS{32}Ichi ndicho chakavanzika chakadzika, asi ndiri kutaura pamusoro paKristu nekereke.

\VS{33}Kunyange zvakadaro, mumwe nomumwe wenyuwo anofanira kuda mukadzi wake sezvaanozvida iye, uye mukadzi anofanira kuremekedza murume wake.




\par }\Chap{6}{\SH Vana naVabereki
\par }
{\PP \VerseOne{1}Vana, teererai vabereki venyu muna She, nokuti ndizvo zvakanaka.

\VS{2}“Kudza baba namai vako,” ndiwo murayiro wokutanga une chipikirwa,

\VS{3}“kuti uitirwe zvakanaka uye kuti ugare upenyu hurefu panyika.”

\VS{4}Vanababa, regai kutsamwisa vana venyu; asi, muvarere mukurovedza nokurayira kwaShe.


\par }{\SH Varanda naVanatenzi
\par }
{\PP \VS{5}Varanda, teererai vatenzi venyu vapanyika noruremekedzo uye nokutya, uye nomwoyo wakatendeka, sokuteerera kwamunoita Kristu.

\VS{6}Musangovateerera kuti vakufarirei pavanenge vachikuonai chete, asi savaranda vaKristu, vanoita kuda kwaMwari zvichibva pamwoyo yavo.

\VS{7}Mushande nomwoyo wose, sokunge munoshandira Ishe, kwete munhu,

\VS{8}nokuti munoziva kuti Ishe achapa mubayiro mumwe nomumwe pane zvose zvakanaka zvaanoita, angava muranda kana akasununguka.


\par }{\PP \VS{9}Uye imi vatenzi, mubate varanda venyu nenzira imwe cheteyo. Musavatyisa, sezvo muchiziva kuti Tenzi wavo nowenyu ari kudenga, uye haana rusaruro maari.


\par }{\SH Nhumbi dzokurwa nadzo dzaMwari
\par }
{\PP \VS{10}Pakupedzisira, ivai nesimba muna She nomusimba rake guru.

\VS{11}Shongai nhumbi dzose dzokurwa nadzo dzaMwari kuti mugogona kumira muchirwa namano adhiabhori.

\VS{12}Nokuti hatirwi nenyama neropa, asi navabati, navanesimba, namasimba enyika ino yerima uye namasimba emweya yakaipa ari muchadenga.

\VS{13}Naizvozvo shongai nhumbi dzose dzokurwa nadzo dzaMwari, kuti panosvika zuva rakaipa, mugokwanisa kumira, uye mushure mokunge maita zvinhu zvose, kuti mumire.

\VS{14}Zvino mirai nesimba, makasunga bhanhire rechokwadi muchiuno chenyu, nechidzitiro chechipfuva chokururama,

\VS{15}uye tsoka dzenyu dzakashongedzwa negadziriro inobva pavhangeri rorugare.

\VS{16}Pamusoro paizvozvi zvose, torai nhoo yokutenda, iyo yamunogona kudzima nayo miseve inopfuta yowakaipa.

\VS{17}Torai nguwani yoruponeso nomunondo womweya, iro shoko raMwari.

\VS{18}Uye munyengetere muMweya nguva dzose nemhando dzose dzeminyengetero nemikumbiro. Muine izvi mupfungwa dzenyu, murinde uye murambe muchinyengeterera vatsvene.


\par }{\PP \VS{19}Munyengeterere neniwo, kuti pose pandinoshama muromo wangu, ndipiwe mashoko kuitira kuti ndigozivisa chakavanzika chevhangeri ndisingatyi,

\VS{20}iro randiri nhume yakasungwa nengetani. Nyengeterai kuti ndiritaure ndisingatyi, sezvandinofanira.


\par }{\BB \par }
{\SH Mashoko Okupedzisira
\par }
{\PP \VS{21}Tikikasi, hama inodikanwa nomuranda akatendeka muna She, achakuudzai zvinhu zvose, kuitira kuti nemiwo muzive zvandiri nezvandinoita.

\VS{22}Ndiri kumutuma kwamuri nokuda kwechinangwa ichi, kuti muzive zvatiri, uye kuti akukurudzirei.


\par }{\BB \par }
{\PP \VS{23}Rugare kuhama, norudo nokutenda zvinobva kuna Mwari Baba naIshe Jesu Kristu.


\par }{\BB \par }
{\PP \VS{24}Nyasha kuna vose vanoda Ishe wedu Jesu Kristu norudo rusingaperi.

\par }