\NormalFont\ShortTitle{VaKorose}

{\MT VAKOROSE



\par }\ChapOne{1}{\PP \VerseOne{1}Pauro, mupostori waKristu Jesu nokuda kwaMwari, naTimoti hama yedu,

\VS{2}kuhama tsvene uye dzakatendeka dziri muna Kristu paKorose:

\par }{\BB \par }
{\PP Nyasha norugare zvinobva kuna Mwari Baba ngazvive nemi.


\par }{\BB \par }
{\SH Kuvonga noKunyengetera
\par }
{\PP \VS{3}Tinogara tichivonga Mwari, Baba vaIshe wedu Jesu Kristu, patinokunyengetererai,

\VS{4}nokuti takanzwa nezvokutenda kwenyu muna Kristu Jesu uye nezvorudo rwamunarwo kuvatsvene vose,

\VS{5}kutenda norudo zvinobva patariro yamakachengeterwa kudenga uye iyo yamakatonzwa nezvayo mushoko rezvokwadi, iro vhangeri

\VS{6}rakasvika kwamuri. Munyika yose vhangeri iri riri kubereka zvibereko uye richikura sezvarakanga richiita pakati penyu kubvira pazuva ramakarinzwa uye mukanzwisisa nyasha dzaMwari muzvokwadi yose.

\VS{7}Makazvidzidza kubva kuna Epafrodhitasi, muranda pamwe chete nesu anodikanwa, mushumuri akatendeka waKristu nokuda kwedu,

\VS{8}uye akatiudzawo nezvorudo rwenyu muMweya.


\par }{\PP \VS{9}Nokuda kwaizvozvi, kubvira pazuva ratakanzwa nezvenyu, hatina kurega kukunyengetererai tichikumbira Mwari kuti akuzadzei nokuziva kuda kwake kubudikidza nouchenjeri hwose hwomweya, uye nokunzwisisa.

\VS{10}Uye tinonyengeterera izvi kuitira kuti mugare upenyu hwakafanira uye kuti mumufadze iye mune zvose: muchibereka zvibereko mumabasa ose akanaka, muchikura mukuziva Mwari,

\VS{11}muchisimbiswa nesimba rose maererano nokubwinya kwesimba rake kuti muve nokutsunga kukuru uye nomwoyo murefu, muchifara kwazvo

\VS{12}muchivonga ivo Baba, vakaita kuti mukodzere kugovana nhaka yavatsvene muumambo hwechiedza.

\VS{13}Nokuti akatinunura kubva pasimba rerima akatiuyisa kuumambo hwoMwanakomana waanoda,

\VS{14}watine dzikinuro maari, iko kuregererwa kwezvivi.


\par }{\SH Ukuru hwaKristu
\par }
{\PP \VS{15}Ndiye mufananidzo waMwari asingaonekwi, dangwe rezvisikwa zvose.

\VS{16}Nokuti zvinhu zvose zvakasikwa naye: zviri kudenga nezviri panyika, zvinoonekwa nezvisingaonekwi, zvigaro zvoushe kana masimba kana vatongi kana vane simba; zvinhu zvose zvakasikwa naye uye zvakasikirwa iye.

\VS{17}Iye anotangira zvose, uye zvinhu zvose zvinobatana maari.

\VS{18}Ndiye musoro womuviri, iyo kereke; ndiye wokutanga uye ndiye dangwe ravakamuka kubva kuvakafa, kuitira kuti pazvinhu zvose iye ave mukuru.

\VS{19}Nokuti Mwari akafadzwa nazvo kuti kuzara kwake kwose kugare maari,

\VS{20}uye kubudikidza naye ayananise kwaari zvinhu zvose, zvingava zvinhu zviri panyika kana zvinhu zviri kudenga, nokuita rugare kubudikidza neropa rake, rakateurwa pamuchinjikwa.


\par }{\PP \VS{21}Kare makanga muri vatorwa kuna Mwari uye maiva vavengi mupfungwa dzenyu nokuda kwetsika dzenyu dzakaipa.

\VS{22}Asi zvino akakuyananisai nomuviri waKristu kubudikidza norufu kuti akuisei pamberi pake muri vatsvene, vasina chavanopomerwa uye makasunungurwa kubva pakupomerwa

\VS{23}kana muchirambira mukutenda kwenyu, makasimbiswa uye makasimba, musingazungunuswi kubva patariro iri muvhangeri. Ndiro vhangeri ramakanzwa uye rakaparidzirwa kuzvisikwa zvose pasi pedenga, uye iro ini, Pauro, ndakaitwa muranda nokuda kwaro.


\par }{\SH Kushandira Kereke kwaPauro
\par }
{\PP \VS{24}Zvino ndinofara mune zvamakatamburirwa imi, uye ndinozadzisa munyama yangu izvo zvichiri kushayikwa maererano nokutambudzika kwaKristu, nokuda kwomuviri wake, iyo kereke.

\VS{25}Ini ndava muranda wayo nokutumwa kwandakaitwa naMwari kuti ndiise kwamuri shoko raMwari nokuzara kwaro,

\VS{26}chakavanzika chakanga chakavigwa kubvira kare uye kumarudzi namarudzi, asi zvino zvakazarurirwa vatsvene.

\VS{27}Kwavari, Mwari akasarudza kuti azivise pakati pavaHedheni, pfuma inobwinya yechakavanzika ichi, iye Kristu mamuri, tariro yokubwinya.


\par }{\PP \VS{28}Tinomuparidza, tichirayira uye tichidzidzisa munhu wose nouchenjeri hwose, kuitira kuti tisvitse munhu wose akakwana muna Kristu.

\VS{29}Nokuda kwaizvozvi, ndinoshanda nesimba, ndichirwisa nesimba rake rose, rinoshanda zvikuru mandiri.




\par }\Chap{2}{\PP \VerseOne{1}Ndinoda kuti muzive kuti ndiri kurwa sei pamusoro penyu nepaavo vari paRaodhikea, navose vasina kuonana neni pachangu.

\VS{2}Vavariro yangu ndeyokuti vakurudzirwe mumwoyo uye vabatane murudo, kuitira kuti vave nepfuma izere yokunzwisisa kwakakwana, kuti vagoziva chakavanzika chaMwari, iye Kristu,

\VS{3}maari ndimo makachengetwa pfuma yose youchenjeri nokuziva.

\VS{4}Ndinokuudzai izvi kuitira kuti parege kuva nomunhu anokunyengerai namashoko anobata kumeso.

\VS{5}Nokuti kunyange ndisipo pamuri panyama, mumweya ndinemi uye ndinofara ndichiona kuti mugere zvakanaka sei uye kuti makasimba sei mukutenda kwenyu muna Kristu.


\par }{\SH Kusunungurwa paTsika dzaVanhu noUpenyu muna Kristu
\par }
{\PP \VS{6}Saka zvino, sezvamakagamuchira Kristu Jesu saShe, rambai muchifamba maari,

\VS{7}mune midzi uye makavakwa maari, makasimbiswa mukutenda sezvamakadzidziswa, uye muzere nokuvonga.


\par }{\PP \VS{8}Muone kuti parege kuva nomunhu anokutapai nokutaura kusina maturo kunonyengera, kunosendamira patsika dzavanhu nezvokuvamba kwenyika ino, asingateveri Kristu.


\par }{\PP \VS{9}Nokuti muna Kristu kuzara kwouMwari kunogara maari pamuviri,

\VS{10}nemiwo makapiwa kuzara uku muna Kristu, iye ari pamusoro poushe hwose nesimba.

\VS{11}Nemiwo makadzingiswa maari, mukubviswa kwomunhu wezvivi, kwete nokudzingiswa kunoitwa namaoko avanhu, asi nokudzingiswa kunoitwa naKristu,

\VS{12}makavigwa pamwe chete mukubhabhatidzwa uye mukamutswa pamwe chete naye nokutenda kwenyu musimba raMwari, akamumutsa kubva kuvakafa.


\par }{\PP \VS{13}Pamakanga makafa muzvivi zvenyu uye nokusadzingiswa kwomunhu wenyu wekare, Mwari akakuitai vapenyu muna Kristu. Akatikanganwira zvivi zvedu zvose,

\VS{14}akadzima mutemo wakanyorwa, nezvirevo zvawo, uyo wakanga uchirwa nesu uye waimira uchipikisana nesu; akaubvisa, achiuroverera pamuchinjikwa.

\VS{15}Uye akati abvisa ushe namasimba, akazvibudisa pachena, akazvikunda nomuchinjikwa.


\par }{\PP \VS{16}Naizvozvo ngakurege kuva nomunhu anokutongai pamusoro pezvamunodya kana kunwa, kana nezvemitambo yechitendero, kupemberera Kugara kwoMwedzi kana zuva reSabata.

\VS{17}Izvi mumvuri wezvinhu zvaizouya, kunyange zvakadaro, chokwadi chinowanikwa muna Kristu.

\VS{18}Musarega munhu upi zvake anofarira kuzvininipisa kwenhema uye kunamata vatumwa achikutorerai mubayiro wenyu. Munhu akadaro anorondedzera zvikuru pamusoro pezvaakaona, uye nokufunga kwake kwenyama anozvikudza pasina.

\VS{19}Akarasika kubva paMusoro, uyo kubva pauri muviri wose, wakasimbiswa uye wakabatanidzwa pamwe chete nemitezo yawo namarunda, unokura sezvinoda Mwari.


\par }{\PP \VS{20}Sezvo makafa pamwe chete naKristu kune mitemo yenyika ino, seiko muchiita kunge muchiri vayo, muchizviisa pasi pemitemo yayo inoti:

\VS{21}“Usabata! Usaravira! Usagunzva!”?

\VS{22}Izvi zvose zvichaparadzwa nokubata kwazvo, nokuti zvakavakwa pamirayiro yavanhu nokudzidzisa kwavanhu.

\VS{23}Zvirokwazvo mitemo yakadai inoita seino uchenjeri, nokunamata kwavo kwokuzvipa, kuzvininipisa kwavo kwenhema uye nokurwadzisa kwavo muviri, asi zvisingagoni kudzivisa kuchiva kwomuviri.




\par }\Chap{3}{\SH Mirayiro yaMararamiro Matsvene
\par }
{\PP \VerseOne{1}Sezvo, zvino, makamutswa pamwe chete naKristu, isai mwoyo yenyu pazvinhu zviri kumusoro, uko kugere Kristu kuruoko rworudyi rwaMwari.

\VS{2}Isai pfungwa dzenyu pazvinhu zviri kumusoro, kwete pazvinhu zvenyika.

\VS{3}Nokuti makafa, uye upenyu hwenyu hwakavigwa zvino naKristu muna Mwari.

\VS{4}Panoonekwa Kristu, iye upenyu hwenyu, ipapo nemiwo muchaonekwa pamwe chete naye mukubwinya.


\par }{\PP \VS{5}Naizvozvo, urayai zvose zvenyu zvenyika zvinoti: upombwe, netsvina, nokusachena, nokuchiva, nokuda zvakaipa uye kukara, ndiko kunamata zvifananidzo.

\VS{6}Nokuda kwaizvozvi, kutsamwa kwaMwari kuri kuuya.

\VS{7}Imi maimbofamba mazviri, muupenyu hwamaimborarama.

\VS{8}Asi zvino munofanira kuzvidzora pane zvose zvakadai sezvizvi zvinoti: kutsamwa, hasha, ruvengo, makuhwa, nokutaura zvakaora zvichibva pamiromo yenyu.

\VS{9}Musareverana nhema, sezvo makabvisa munhu wenyu wekare namabasa ake

\VS{10}mukafuka munhu mutsva, ari kuvandudzwa mukuziva, mumufananidzo woMusiki wake.

\VS{11}Apa hapachina muGiriki kana muJudha, kudzingiswa kana kusadzingiswa, mutorwa kana muSitia, nhapwa kana akasununguka, asi Kristu ndiye zvose, uye ari mune zvose.


\par }{\PP \VS{12}Naizvozvo savasanangurwa vaMwari, vatsvene uye vanodikanwa kwazvo, zvifukidzei netsitsi, nounyoro, nokuzvininipisa, nokupfava uye nomwoyo murefu.

\VS{13}Munzwirane tsitsi uye mukanganwirane pamhosva ipi zvayo yamunenge matadzirana. Mukanganwire sezvamakakanganwirwa naShe.

\VS{14}Uye pazvinhu zvose izvi fukai rudo, runokusunganidzai pamwe chete muhumwe hwakakwana.


\par }{\PP \VS{15}Rugare rwaKristu ngarutonge mumwoyo yenyu, sezvo senhengo dzomuviri mumwe makadanirwa kurugare. Uye munofanira kuvonga.

\VS{16}Shoko raKristu ngarigare zvakakwana mamuri pamunenge muchidzidzisana muchirayirana nouchenjeri hwose, uye muchiimba mapisarema, dzimbo nenziyo dzomweya muchivonga Mwari mumwoyo yenyu.

\VS{17}Uye zvose zvamunoita, mushoko kana mumabasa, itai zvose muzita raIshe Jesu, muchivonga Mwari ivo Baba kubudikidza naye.


\par }{\SH Mitemo yavaKristu mudzimba dzavo
\par }
{\PP \VS{18}Vakadzi, zviisei pasi pavarume venyu, sezvazvakafanira muna She.


\par }{\PP \VS{19}Varume, idai vakadzi venyu musingavabati nehasha.


\par }{\PP \VS{20}Vana, teererai vabereki venyu pazvinhu zvose, nokuti izvi zvinofadza Ishe.


\par }{\PP \VS{21}Madzibaba, musanetsa vana venyu, nokuti vanozoora mwoyo.


\par }{\PP \VS{22}Varanda, teererai vatenzi venyu vapanyika muzvinhu zvose; uye muzviite, kwete kuti vakuonei chete uye kuti mudikanwe navo, asi nokutendeka kwomwoyo uye nokutya Ishe.

\VS{23}Zvose zvamunoita, itai zvose nomwoyo wose, savanhu vanoshandira Ishe, kwete munhu,

\VS{24}sezvo muchiziva kuti muchagamuchira nhaka kubva kuna She somubayiro. NdiIshe Kristu wamunoshumira.

\VS{25}Ani naani anoita zvakaipa achatsiviwa nokuda kwezvakaipa zvake, uye hapana kutsaura vanhu.




\par }\Chap{4}{\PP \VerseOne{1}Vatenzi, ipai varanda venyu zvinhu zvakanaka uye zvakaenzana, nokuti munozviziva kuti nemiwo muna vaTenzi kudenga.


\par }{\SH Kumwe Kurayira
\par }
{\PP \VS{2}Muzvipire pakunyengetera, makanyatsorinda uye muchivonga.

\VS{3}Uye mutinyengetererewo kuti Mwari azarure mukova weshoko redu, kuitira kuti tigoparidza chakavanzika chaKristu, icho chandakasungirwa.

\VS{4}Nyengeterai kuti ndigone kuparidza zvakajeka, sezvandinofanira.

\VS{5}Muve vakachenjera pamafambiro enyu kuna vari kunze; mungwarire nguva yenyu.

\VS{6}Kutaura kwenyu ngakugare kwakazara nenyasha nguva dzose, kwakarungwa nomunyu, kuitira kuti muzive mapinduriro amunoita vanhu vose.


\par }{\BB \par }
{\SH Mashoko Okupedzisira
\par }
{\PP \VS{7}Tikikasi achakuudzai mashoko ose pamusoro pangu. Iye ihama inodikanwa kwazvo, mushumiri akatendeka nomushandi pamwe chete neni muna She.

\VS{8}Ndiri kumutuma kwamuri nechinangwa ichi kuti muzive zvatiri uye kuti akurudzire mwoyo yenyu.

\VS{9}Ari kuuya pamwe chete naOnesimasi, hama yedu yakatendeka uye inodikanwa, anova mumwe wenyu. Vachakuudzai zvose zviri kuitika kuno.


\par }{\BB \par }
{\PP \VS{10}Musungwa pamwe chete neni Aristakusi anokukwazisai, naMako, hama yaBhanabhasi anokukwazisaiwo. (Makarayirwa zvokuita naye; kana asvika kwamuri, mumugamuchire.)


\par }{\PP \VS{11}Jesu anonzi Jastasi, anokukwazisaiwo. Ava ndivo vaJudha bedzi pakati pavamwe vandinoshanda navo muumambo hwaMwari, uye vanondinyaradza.


\par }{\PP \VS{12}Epafurasi, mumwe wenyu nomuranda waKristu Jesu, anokukwazisai. Anogara achirwa muminyengetero nokuda kwenyu, kuti mumire makasimba mukuda kwose kwaMwari, makura uye muzere nokuziva.

\VS{13}Ndinomupupurira kuti anokushandirai nesimba pamwe chete naavo vari paRaodhikea, napaHirapori.


\par }{\PP \VS{14}Shamwari yedu inodikanwa Ruka, chiremba, naDhemasi vanokukwazisai.


\par }{\PP \VS{15}Ndikwazisirei hama dziri paRaodhikea, naNimufa nekereke iri mumba make.


\par }{\BB \par }
{\PP \VS{16}Mushure mokuverengwa kwetsamba kwamuri, muone kuti yaverengwawo mukereke yeRaodhikea uye kuti nemiwo muverenge tsamba inobva kuRaodhikea.


\par }{\BB \par }
{\PP \VS{17}Muudze Akipasi kuti, “Ona kuti wapedza basa rawakagamuchira muna She.”


\par }{\BB \par }
{\PP \VS{18}Ini, Pauro ndanyora kwaziso iyi noruoko rwangu pachangu. Rangarirai ngetani dzangu. Nyasha ngadzive nemi.

\par }