\NormalFont\ShortTitle{JOERE}

{\MT JOERE



\par }\ChapOne{1}{\PP \VerseOne{1}Shoko raJehovha rakasvika kuna Joere mwanakomana waPetueri.


\par }{\SH Dambudziko reMhashu
\par }
{\Q \VS{2}Inzwai izvi, imi vakuru;

\par }{\QB teererai imi mose vagere munyika.

\par }{\Q Ko, zvakadai zvakamboitika here pamazuva enyu,

\par }{\QB kana pamazuva amadzitateguru enyu?


\par }{\Q \VS{3}Zvinhu izvi zviudzei vana venyu,

\par }{\QB uye vana venyu ngavaudzewo vana vavo,

\par }{\QB vana vavowo vaudze chizvarwa chinotevera.


\par }{\Q \VS{4}Zvakasiyiwa nefararira remhashu

\par }{\QB zvakadyiwa nemhashu dzemagutaguta;

\par }{\Q zvakasiyiwa nemhashu dzemagutaguta

\par }{\QB zvakadyiwa negwatagwata;

\par }{\QB zvakasiyiwa negwatagwata zvakadyiwa nedzimwewo mhashu.


\par }{\Q \VS{5}Mukai imi zvidhakwa, chemai!

\par }{\QB Ungudzai imi vanwi vewaini;

\par }{\Q ungudzai nokuda kwewaini itsva,

\par }{\QB nokuti yabvutwa pamiromo yenyu.


\par }{\Q \VS{6}Rudzi rwarwisa nyika yangu,

\par }{\QB rune simba uye haruverengeki;

\par }{\QB rune meno eshumba nameno makuru eshumbakadzi.


\par }{\Q \VS{7}Rwakaparadza mizambiringa yangu yose,

\par }{\QB rukaparadza mionde yangu yose.

\par }{\Q Rwakasvuura makwati ose emiti,

\par }{\QB rukaarasira kure,

\par }{\QB ndokusiya mapazi awo achena kuti mbe-e.


\par }{\BB \par }
{\Q \VS{8}Chemai semhandara yakapfeka masaga

\par }{\QB inochema murume wouduku hwayo.


\par }{\Q \VS{9}Zvipiriso zvezviyo nezvipiriso zvokunwa

\par }{\QB hazvichawanikwi muimba yaJehovha.

\par }{\QB Vaprista vari kuungudza, vaya vanoshumira pamberi paJehovha.


\par }{\Q \VS{10}Minda yaparadzwa,

\par }{\QB pasi paoma;

\par }{\Q zviyo zvaparadzwa,

\par }{\QB waini itsva yapera,

\par }{\QB mafuta hakuchina.


\par }{\Q \VS{11}Pererwai nezano, imi varimi,

\par }{\QB ungudzai, imi varimi vemizambiringa,

\par }{\Q chemerai gorosi nebhari,

\par }{\QB nokuti mukohwo weminda waparadzwa.


\par }{\Q \VS{12}Muzambiringa waoma,

\par }{\QB uye muonde wasvava;

\par }{\Q mutamba, muchindwi nomuti womuapuro,

\par }{\QB miti yose yesango, yaoma.

\par }{\Q Zvirokwazvo, mufaro wavanhu

\par }{\QB wasvava.


\par }{\SH Vanhu vanonzi vatendeuke
\par }
{\Q \VS{13}Pfekai masaga mucheme, imi vaprista;

\par }{\QB ungudzai, imi munoshanda paaritari.

\par }{\Q Uyai muvate usiku hwose makapfeka masaga,

\par }{\QB imi munoshumira pamberi paMwari wangu;

\par }{\Q nokuti zvipiriso zvezviyo nezvokunwa

\par }{\QB zvadziviswa muimba yaMwari wenyu.


\par }{\Q \VS{14}Tsaurai nguva yokutsanya kutsvene;

\par }{\QB danai vanhu kuungano tsvene.

\par }{\Q Kokai vakuru

\par }{\QB navose vanogara munyika

\par }{\Q kuimba yaJehovha Mwari wedu,

\par }{\QB mugodana kuna Jehovha.


\par }{\BB \par }
{\Q \VS{15}Rinotyisa sei zuva iro!

\par }{\QB Nokuti zuva raJehovha rava pedyo;

\par }{\QB richauya sokuparadza kunobva kuna Wamasimba Ose.


\par }{\BB \par }
{\Q \VS{16}Ko, zvokudya hazvina kubviswa here

\par }{\QB pamberi pedu chaipo,

\par }{\Q mufaro nokufarisisa

\par }{\QB kubva mumba maMwari wedu?


\par }{\Q \VS{17}Mbeu dzinopetana

\par }{\QB dzisati dzamera pasi pevhu,

\par }{\Q matura aparara,

\par }{\QB tsapi dzaputswa

\par }{\QB nokuti hapachina zviyo.


\par }{\Q \VS{18}Mombe dzinogomera sei!

\par }{\QB Matanga emombe odzungaira

\par }{\Q nokuda kwokushayiwa mafuro.

\par }{\QB Kunyange mapoka amakwai ari kutambudzika.


\par }{\BB \par }
{\Q \VS{19}Haiwa Jehovha, ndinodana kwamuri,

\par }{\QB nokuti moto wapisa mafuro,

\par }{\QB uye mirazvo yemoto yapisa miti yose musango.


\par }{\Q \VS{20}Kunyange mhuka dzesango dzinochema kwamuri;

\par }{\QB nokuti hova dzesango dzapwa

\par }{\QB uye moto waparadza mafuro ose.




\par }\Chap{2}{\SH Hondo yeMhashu
\par }
{\Q \VerseOne{1}Ridzai hwamanda muZioni;

\par }{\QB ridzai hwamanda yokuyambira vanhu muri pagomo rangu dzvene.

\par }{\Q Vanhu vose vagere munyika ngavadedere

\par }{\QB nokuti zuva raJehovha riri kuuya.

\par }{\Q Rava pedyo,


\par }{\QB \VS{2}zuva rerima nokusuwa,

\par }{\QB zuva ramakore nokusviba.

\par }{\Q Samambakwedza anoonekwa pamusoro pamakomo,

\par }{\QB hondo huru ine simba guru iri kuuya;

\par }{\Q zvakadai hazvina kutombovapo munguva yakare,

\par }{\QB uye hazvichazoonekwizve munguva ichatevera.


\par }{\Q \VS{3}Moto unoparadza pamberi padzo,

\par }{\QB marimi omoto ari kupisa shure kwadzo.

\par }{\Q Pamberi padzo, nyika yakafanana nebindu reEdheni,

\par }{\QB shure kwadzo kwangova gwenga risina basa,

\par }{\QB hapana chinopunyuka.


\par }{\Q \VS{4}Pakuonekwa kwadzo dzakaita samabhiza;

\par }{\QB dzinomhanya samabhiza ehondo.


\par }{\Q \VS{5}Nokutinhira sokwengoro

\par }{\QB dzinokwakuka pamusoro pamakomo

\par }{\Q dzichidya mashanga semoto unopisa uswa hwakaoma,

\par }{\QB sehondo ine simba yabuda kundorwa.


\par }{\BB \par }
{\Q \VS{6}Pakungodziona chete, ndudzi dzose dzinotya;

\par }{\QB vose vanocheneruka kumeso.


\par }{\Q \VS{7}Dzinorwisa samauto;

\par }{\QB dzinokwira madziro savarwi.

\par }{\Q Dzinofamba dzakateverana

\par }{\QB dzisingatsauki padzakananga napo.


\par }{\Q \VS{8}Hadzikwikwidzani pakufamba,

\par }{\QB imwe neimwe inofamba yakananga mberi.

\par }{\Q Dzinopwanya nzvimbo dzakadzivirirwa sei,

\par }{\QB pasina chinodzikanganisa pakurongana kwadzo.


\par }{\Q \VS{9}Dzinobhururuka dzakananga muguta;

\par }{\QB dzinomhanya pamusoro porusvingo.

\par }{\Q Dzinokwira dzichipinda mudzimba;

\par }{\QB dzinopinda napamawindo sembavha.


\par }{\BB \par }
{\Q \VS{10}Pamberi padzo, pasi panozunguzika,

\par }{\QB denga rinodedera,

\par }{\Q zuva nomwedzi zvinosviba

\par }{\QB uye nyeredzi dzinodzima.


\par }{\Q \VS{11}Jehovha anoomba,

\par }{\QB ari pamberi pehondo yake;

\par }{\Q mauto ake haaverengeki,

\par }{\QB uye vane simba ndivo vanoteerera kurayira kwake.

\par }{\Q Zuva raJehovha iguru;

\par }{\QB rinotyisa kwazvo.

\par }{\QB Ndiani angamira musi waro?


\par }{\SH Bvarurai Mwoyo Yenyu
\par }
{\Q \VS{12}Jehovha anoti, “Kunyange zvino,

\par }{\QB tendeukirai kwandiri nemwoyo yenyu yose

\par }{\QB muchitsanya, muchichema uye muchiungudza.”


\par }{\BB \par }
{\Q \VS{13}Bvarurai mwoyo yenyu,

\par }{\QB kwete nguo dzenyu.

\par }{\Q Dzokerai kuna Jehovha Mwari wenyu,

\par }{\QB iye ane nyasha uye ane tsitsi,

\par }{\Q anononoka kutsamwa

\par }{\QB uye ane rudo rukuru;

\par }{\QB anozvidzora pakutumira vanhu njodzi.


\par }{\Q \VS{14}Ndiani anoziva? Anogona kupinduka agonzwa tsitsi,

\par }{\QB uye agokusiyirai mukomborero

\par }{\Q wezvipiriso zvezviyo nezvipiriso zvokunwa

\par }{\QB zvinoitirwa Jehovha Mwari wenyu.


\par }{\BB \par }
{\Q \VS{15}Ridzai hwamanda muZioni.

\par }{\QB Sarudzai zuva rokutsanya kutsvene,

\par }{\QB danai vanhu kuungano tsvene.


\par }{\Q \VS{16}Unganidzai vanhu,

\par }{\QB munatse ungano iyi,

\par }{\Q unganidzai pamwe chete vakuru,

\par }{\QB unganidzai vana,

\par }{\QB vachiri kuyamwa.

\par }{\Q Vachangowanana, murume ngaabude muimba yake

\par }{\QB nomwenga muimba yake.


\par }{\Q \VS{17}Vaprista vanoshumira pamberi paJehovha

\par }{\QB ngavacheme vari pakati pebiravira retemberi nearitari.

\par }{\Q Ngavati, “Musaparadza vanhu venyu, imi Jehovha.

\par }{\QB Musaita kuti nhaka yenyu ive chinhu chinosekwa,

\par }{\QB chirevo pakati pendudzi.

\par }{\Q Vachataurirei pakati pamarudzi vachiti,

\par }{\QB ‘Mwari wavo aripiko?’ ”


\par }{\SH Mhinduro yaJehovha
\par }
{\Q \VS{18}Ipapo Jehovha achava negodo pamusoro penyika yake,

\par }{\QB uye achanzwira vanhu vake tsitsi.


\par }{\PP \VS{19}Jehovha achavapindura achiti,

\par }{\QB “Ndava kukutumirai zviyo, waini itsva namafuta,

\par }{\Q zvakawanda zvokuti muchaguta kwazvo,

\par }{\QB handichazokuitai zvakare chiseko chendudzi.


\par }{\BB \par }
{\Q \VS{20}“Ndichadzingira kure nemi hondo yokumusoro,

\par }{\QB ndichaidzingira kunyika yakaoma isina chibereko,

\par }{\Q dziya dziri mberi dzichawira mugungwa rokumabvazuva,

\par }{\QB uye dziya dziri shure dzichawira mugungwa rokumadokero.

\par }{\Q Uye kunhuhwa kwadzo kuchakwira;

\par }{\QB kunhuhwa kwadzo kukuru kuchakwira.”

\par }{\BB \par }
{\Q Zvirokwazvo akaita zvinhu zvikuru.


\par }{\QB \VS{21}Usatya iwe nyika;

\par }{\QB fara zvako upembere.

\par }{\Q Zvirokwazvo Jehovha aita zvinhu zvikuru.


\par }{\QB \VS{22}Musatya, imi mhuka dzesango,

\par }{\QB nokuti mafuro ava kusvibira.

\par }{\Q Miti yava kubereka michero yayo; mionde nemizambiringa zvichabereka kwazvo.


\par }{\Q \VS{23}Farai imi vanhu veZioni,

\par }{\QB farai muna Jehovha Mwari wenyu,

\par }{\Q nokuti akakupai mvura yokupedzisira mukururama.

\par }{\QB Anokupai mvura yakawanda,

\par }{\QB yokupedzisira neyebumharutsva sakare.


\par }{\Q \VS{24}Mapuriro enyu achazara nezviyo,

\par }{\QB uye zvisviniro zvenyu zvichazara newaini itsva namafuta.


\par }{\BB \par }
{\Q \VS{25}“Ndichakuripirai makore ose amakadyirwa nemhashu:

\par }{\QB mhashu dzemagutaguta nedzegwatakwata,

\par }{\QB dzimwe mhashu nefararira remhashu;

\par }{\Q hondo yangu huru yandinotuma pakati penyu.


\par }{\Q \VS{26}Muchava nezvokudya zvakawanda kusvikira maguta,

\par }{\QB ipapo mucharumbidza zita raJehovha Mwari wenyu,

\par }{\QB uyo akakuitirai zvishamiso;

\par }{\Q vanhu vangu havachazonyadziswi zvakare.


\par }{\Q \VS{27}Ipapo muchazoziva kuti ndirimo muIsraeri,

\par }{\QB uye kuti ndini Jehovha Mwari wenyu,

\par }{\QB uyewo kuti hakuna mumwe;

\par }{\Q vanhu vangu havachazonyadziswi zvakare.


\par }{\SH Zuva raJehovha
\par }
{\Q \VS{28}“Uye mushure maizvozvo,

\par }{\QB ndichadururira Mweya wangu pamusoro pavanhu vose.

\par }{\Q Vanakomana navanasikana venyu vachaprofita,

\par }{\QB vatana venyu vacharota hope,

\par }{\QB majaya enyu achaona zviratidzo.


\par }{\Q \VS{29}Kunyange pamusoro pavaranda vangu, zvose varume navakadzi,

\par }{\QB ndichadururira Mweya wangu mumazuva iwayo.


\par }{\Q \VS{30}Ndicharatidza zvishamiso kudenga

\par }{\QB napanyika,

\par }{\QB ropa nomoto neshongwe dzoutsi.


\par }{\Q \VS{31}Zuva richashanduka rigova rima,

\par }{\QB uye mwedzi uchava ropa,

\par }{\QB zuva guru raJehovha rinotyisa risati rasvika.


\par }{\Q \VS{32}Uye ani naani anodana

\par }{\QB kuzita raJehovha achaponeswa;

\par }{\Q nokuti paGomo reZioni nomuJerusarema

\par }{\QB muchava noruponeso,

\par }{\QB sezvakataurwa naJehovha,

\par }{\Q pakati pavanopunyuka,

\par }{\QB avo vachadanwa naJehovha.




\par }\Chap{3}{\SH Kutongwa kweNdudzi
\par }
{\Q \VerseOne{1}“Mumazuva iwayo, napanguva iyoyo,

\par }{\QB kana ndichinge ndadzosa pfuma yeJudha neyeJerusarema,


\par }{\Q \VS{2}ndichaunganidza ndudzi dzose

\par }{\QB ndigoenda nadzo kuMupata waJehoshafati.

\par }{\Q Ipapo ndichavatonga

\par }{\QB nokuda kwenhaka yangu, vanhu vangu vaIsraeri,

\par }{\Q nokuti vakaparadzira vanhu vangu pakati pendudzi,

\par }{\QB uye vakagovana nyika yangu.


\par }{\Q \VS{3}Vakakanda mijenya pamusoro pavanhu vangu,

\par }{\QB vakatsinhanisa vakomana nezvifeve;

\par }{\Q vakatengesa vanasikana kuti vagotenga waini

\par }{\QB yokuti vanwe.


\par }{\PP \VS{4}“Zvino ndakakutadzirai chiiko, imi Tire neSidhoni, nemi matunhu ose eFiristia? Muri kundiripira chimwe chinhu chandakaita here? Zvino kana muchindiripira, ini ndichadzosera zvamakaita pamisoro yenyu chaiyo nokukurumidza chaizvo.

\VS{5}Nokuti makatora sirivha negoridhe rangu, mukatakurawo midziyo yangu yakanakisisa mukandoiisa kutemberi dzenyu.

\VS{6}Makatengesa vanhu veJudha neveJerusarema kuvaGiriki kuti muvaendese kure.


\par }{\PP \VS{7}“Tarirai, ini ndichavamutsa kubva kunzvimbo dzamakavatengesera, uye ndichadzosera pamisoro yenyu chaiyo zvamakaita.

\VS{8}Ndichatengesa vanakomana navanasikana venyu kuvanhu veJudha, uye vachavatengesa kuvaShebha, rudzi rwuri kure.” Jehovha ataura.


\par }{\Q \VS{9}Paridzirai izvi kundudzi dzose:

\par }{\QB Gadzirirai hondo!

\par }{\Q Mutsai varwi!

\par }{\QB Varwi vose ngavaswedere pedyo varwise.


\par }{\Q \VS{10}Pfurai mapadza enyu muaite minondo,

\par }{\QB uye mapanga okuchekerera miti muaite mapfumo.

\par }{\Q Asina simba ngaati, “Ndine simba!”


\par }{\Q \VS{11}Uyai nokukurumidza, imi ndudzi dzose, kubva kumativi ose

\par }{\QB mugoungana ipapo.

\par }{\BB \par }
{\Q Haiwa Jehovha, burutsai varwi venyu.


\par }{\BB \par }
{\Q \VS{12}“Ndudzi dzose ngadzimutswe;

\par }{\QB ngadziende kuMupata waJehoshafati,

\par }{\Q nokuti ipapo ndipo pandichagara pasi

\par }{\QB kuti nditonge ndudzi dzose kumativi ose enyika.


\par }{\Q \VS{13}Shandisai jeko,

\par }{\QB nokuti gohwo raibva.

\par }{\Q Uyai musvine mazambiringa netsoka dzenyu,

\par }{\QB nokuti chisviniro chazara,

\par }{\QB uye zvirongo zvopfachukira,

\par }{\Q uku ndiko kukura kwakaita kuipa kwavo.”


\par }{\BB \par }
{\Q \VS{14}Vazhinji zhinji, vazhinji zhinji,

\par }{\QB vari mumupata wokutonga.

\par }{\Q Nokuti zuva raJehovha rava pedyo

\par }{\QB mumupata wokutonga.


\par }{\Q \VS{15}Zuva nomwedzi zvichasviba

\par }{\QB uye nyeredzi dzichadzima.


\par }{\Q \VS{16}Jehovha achaomba paZioni,

\par }{\QB uye achatinhira ari muJerusarema;

\par }{\QB denga nenyika zvichadedera.

\par }{\Q Asi Jehovha achava utiziro hwavanhu vake,

\par }{\QB nhare yavanhu veIsraeri.


\par }{\SH Maropafadzo aVanhu vaMwari
\par }
{\Q \VS{17}“Ipapo muchaziva kuti ini Jehovha Mwari wenyu,

\par }{\QB ndinogara muZioni, gomo rangu dzvene.

\par }{\Q Jerusarema richava dzvene;

\par }{\QB vatorwa havachazorirwisazve.


\par }{\BB \par }
{\Q \VS{18}“Pazuva iroro makomo achachururuka waini itsva,

\par }{\QB uye zvikomo zvichaerera mukaka;

\par }{\QB hova dzose dzomuJudha dzichaerera mvura.

\par }{\Q Chitubu chichaerera chichibva muimba yaJehovha,

\par }{\QB uye chichadiridzira mupata wemiti yemiunga.


\par }{\Q \VS{19}Asi Ijipiti ichava dongo,

\par }{\QB Edhomu ichava gwenga risina basa,

\par }{\Q nokuda kwokurwiswa kwakaitwa vanhu veJudha,

\par }{\QB vakateura ropa risina mhosva munyika yavo.


\par }{\Q \VS{20}MuJudha muchagara vanhu nokusingaperi,

\par }{\QB uye nomuJerusarema kusvikira kuzvizvarwa zvose.


\par }{\Q \VS{21}Mhosva yavo yeropa yandisina kuregerera,

\par }{\QB ndichairegerera,


\par }{\PC nokuti Jehovha anogara muZioni.”
\par }