\NormalFont\ShortTitle{2 VaTesaronika}

{\MT 2 VATESARONIKA



\par }\ChapOne{1}{\PP \VerseOne{1}Pauro, Sirasi naTimoti, kukereke yavaTesaronika muna Mwari Baba vedu naIshe Jesu Kristu:


\par }{\BB \par }
{\PP \VS{2}Nyasha norugare zvinobva kuna Mwari ivo Baba nokuna Ishe wedu Jesu Kristu.


\par }{\BB \par }
{\SH Kuvonga noKunyengetera
\par }
{\PP \VS{3}Tinofanira kuramba tichivonga Mwari nguva dzose nokuda kwenyu, hama, uye zvakanaka izvozvo, nokuti kutenda kwenyu kuri kukura zvakanyanya, uye rudo rwamunarwo kuno mumwe nomumwe wenyu rwuri kukura.

\VS{4}Naizvozvo, pakati pekereke dzaMwari tinozvirumbidza pamusoro pokutsungirira kwenyu uye nokutenda kwenyu nomukutambudzika kwose nokuedzwa kwamunotsunga makuri.


\par }{\PP \VS{5}Zvose izvi ndizvo zvinoratidza kuti kutonga kwaMwari kwakarurama, uye nokuda kwaizvozvi muchanzi makafanirwa noumambo hwaMwari, ihwo hwamunotamburira.

\VS{6}Mwari anoruramisira: Achatsiva nokutambudza avo vanokutambudzai,

\VS{7}uye agozorodza imi vari kutambudzika, uye nesuwo. Izvi zvichaitika Ishe Jesu paacharatidzwa kubva kudenga mumurazvo womoto unopfuta ane vatumwa vake vane simba.

\VS{8}Acharanga vaya vasingazivi Mwari uye vasingateereri vhangeri raIshe wedu Jesu.

\VS{9}Vacharangwa nokuparadzwa kusingaperi, uye vachapfigirwa kunze pamberi paIshe, uye napaukuru hwesimba rake,

\VS{10}pazuva raanouya kuzokudzwa muvanhu vake vatsvene uye sechishamiso pakati paavo vose vakatenda. Izvi zvinosanganisira imi, nokuti makatenda uchapupu hwedu kwamuri.


\par }{\PP \VS{11}Nomurangariro uyu, isu tinoramba tichikunyengetererai, kuti Mwari wedu ati makafanira kudana kwake, uye kuti nesimba rake azadzise zvinangwa zvenyu zvose zvakanaka nebasa rose rakamutswa nokutenda kwenyu.

\VS{12}Tinonyengeterera izvi kuitira kuti zita raIshe wedu Jesu rikudzwe mamuri, uye imi maari, maererano nenyasha dzaMwari wedu naIshe Jesu Kristu.




\par }\Chap{2}{\SH Munhu woKutsauka
\par }
{\PP \VerseOne{1}Pamusoro pezvokuuya kwaIshe wedu Jesu Kristu uye nokuungana kwedu kwaari, tinokukumbirai, hama,

\VS{2}kuti murege kuzungunuswa kana kuvhundutswa nechimwe chiprofita, chiziviso kana tsamba inonzi yakabva kwatiri, ichiti zuva raShe ratosvika.

\VS{3}Musarega munhu upi zvake achikunyengerai nenzira ipi zvayo, nokuti zuva iro harisviki kusvikira kumukira kwaitika uye munhu wokutsauka aratidzwa, iye munhu akatongerwa kuparadzwa.

\VS{4}Achapikisa uye achazvisimudzira pamusoro pezvinhu zvinonzi Mwari kana zvinonamatwa, nokudaro anozvigadza mutemberi yaMwari achizviita Mwari.


\par }{\PP \VS{5}Hamurangariri here kuti pandaiva nemi ndaisikuudzai zvinhu izvi?

\VS{6}Uye iye zvino munoziva chinomudzivisa, kuti aratidzwe nenguva yakafanira.

\VS{7}Nokuti chakavanzika chesimba rokutsauka chotoshanda basa; asi uyo anomudzivisa zvino acharamba achiita izvozvo kusvikira iye abviswa.

\VS{8}Uye ipapo munhu wokutsauka achazoratidzwa, uyo achaparadzwa naIshe Jesu nokufema kwomuromo wake, achimuparadza nokubwinya kwokuuya kwake.

\VS{9}Kuuya kwomunhu wokutsauka kuchaitika sebasa raSatani kuchiratidza nemhando dzose dzezvishamiso zvenhema, zviratidzo neminana,

\VS{10}uye nokuipa kwose kunonyengera avo vanoparara. Vanoparara nokuti vakaramba kuda chokwadi uti vagoponeswa.

\VS{11}Nokuda kwaizvozvi, Mwari anovatumira mweya une simba wokunyengera kuti vatende nhema

\VS{12}uye kuti vose vagotongwa, avo vasina kutenda chokwadi, asi vakafarira zvakaipa.


\par }{\SH Mirai neSimba
\par }
{\PP \VS{13}Asi tinofanira kuvonga Mwari nguva dzose nokuda kwenyu, hama dzinodiwa naIshe, nokuti kubva pakutanga Mwari akakusarudzai kuti muponeswe nebasa rokuchenesa roMweya uye nokutenda chokwadi.

\VS{14}Akakudanirai izvi nevhangeri redu, kuti mugovane mukubwinya kwaIshe wedu Jesu Kristu.

\VS{15}Saka zvino, hama mirai nesimba uye mubatirire kudzidziso dzatakakudzidzisai, neshoko romuromo kana netsamba.


\par }{\PP \VS{16}Ishe wedu Jesu Kristu pachake uye Mwari Baba vedu, iye akatida uye nenyasha dzake akatipa upenyu husingaperi, kurudziro netariro yakanaka,

\VS{17}ngaakurudzire mwoyo yenyu uye akusimbisei mumabasa nomumashoko ose akanaka.




\par }\Chap{3}{\SH Chikumbiro choMunyengetero
\par }
{\PP \VerseOne{1}Pakupedzisira, hama, mutinyengetererewo kuti shoko raShe rikurumidze kuparadzirwa uye kuti rikudzwe, sezvazvakanga zvakaita kwamuri.

\VS{2}Uye munyengetere kuti tirwirwe kubva kune akaipa, nokuti havasi vose vanotenda.

\VS{3}Asi Ishe akatendeka, uye achakusimbisai nokukudzivirirai kubva kune akaipa.

\VS{4}Tinotenda muna She kuti muri kuita uye mucharamba muchiita zvinhu zvatinokurayirai.

\VS{5}Mwari ngaatungamirire mwoyo yenyu murudo rwaMwari uye nomukutsungirira kwaKristu.


\par }{\SH Yambiro pamusoro poUsimbe
\par }
{\PP \VS{6}Muzita raIshe Jesu Kristu, tinokurayirai hama, kuti mubve pahama imwe neimwe inoita zvousimbe uye isingararami maererano nedzidziso yamakagamuchira kubva kwatiri.

\VS{7}Nokuti imi pachenyu munoziva kuti munofanira kutevera sei muenzaniso wedu. Takanga tisiri simbe patakanga tinemi,

\VS{8}uye hatina kudya chokudya chomunhu tisingaripi. Asi, takashanda usiku namasikati, tichishanda zvikuru uye tichitambudzika kuitira kuti tirege kuva mutoro kwamuri.

\VS{9}Takaita izvi, kwete nokuda kwokuti hatina kodzero yokuti tibatsirwe pakadaro, asi kuitira kuti tive muenzaniso kwamuri wokuti mutevere.

\VS{10}Nokuti kunyange pataiva nemi, takakupai murayiro uyu wokuti: “Kana munhu asingashandi, ngaarege kudya.”


\par }{\PP \VS{11}Tinonzwa kuti vamwe pakati penyu vane usimbe. Havashandi; havaregi zvavamwe.

\VS{12}Vanhu vakadaro tinovarayira uye tinovakurudzira muna Ishe Jesu Kristu kuti vashande chinyararire vagodya chingwa chavanoshandira.

\VS{13}Uye kana murimi, hama, musaneta pakuita zvakanaka.


\par }{\PP \VS{14}Kana pano munhu asingateereri kurayira kwedu mutsamba iyi, mumungwarire. Musafambidzana naye, kuitira kuti anyare.

\VS{15}Asi musamutora somuvengi, asi mumuyambire sehama.


\par }{\BB \par }
{\SH Mashoko Okupedzisira
\par }
{\PP \VS{16}Zvino Ishe worugare ngaakupei rugare nguva dzose nomunzira dzose.


\par }{\BB \par }
{\PP \VS{17}Ini Pauro, ndanyora kwaziso iyi noruoko rwangu, chinova ndicho chiratidzo mutsamba dzangu dzose.


\par }{\BB \par }
{\PP \VS{18}Nyasha dzaIshe wedu Jesu Kristu ngadzive nemi mose.

\par }