\NormalFont\ShortTitle{Mateo}

{\MT MATEO



\par }\ChapOne{1}{\SH Nhoroondo yaMadzitateguru aJesu
\par }
{\LID \VerseOne{1}Iyi ndiyo nhoroondo yamadzitateguru aJesu Kristu mwanakomana waDhavhidhi, mwanakomana waAbhurahama:


\par }{\BB \par }
{\LI \VS{2}Abhurahama aiva baba vaIsaka,

\par }{\LI Isaka baba vaJakobho,

\par }{\LI Jakobho baba vaJudha namadzikoma ake, navanunʼuna vake,


\par }{\LI \VS{3}Judha baba vaPerezi naZera, mai vavo vaiva Tamari,

\par }{\LI Perezi baba vaHezironi,

\par }{\LI Hezironi baba vaRamu,


\par }{\LI \VS{4}Ramu baba vaAminadhabhu,

\par }{\LI Aminadhabhu baba vaNashoni,

\par }{\LI Nashoni baba vaSarimoni,


\par }{\LI \VS{5}Sarimoni baba vaBhoazi, mai vake vari Rahabhi,

\par }{\LI Bhoazi baba vaObhedhi, mai vake vari Rute,

\par }{\LI Obhedhi baba vaJese,


\par }{\LI \VS{6}naJese baba vamambo Dhavhidhi.

\par }{\BB \par }
{\LI Dhavhidhi aiva baba vaSoromoni, mai vake ndivo vaimbova mukadzi waUria,


\par }{\LI \VS{7}Soromoni baba vaRehobhoamu,

\par }{\LI Rehobhoamu baba vaAbhija,

\par }{\LI Abhija baba vaAsa,


\par }{\LI \VS{8}Asa baba vaJehoshafati,

\par }{\LI Jehoshafati baba vaJoramu,

\par }{\LI Joramu baba vaUzia,


\par }{\LI \VS{9}Uzia baba vaJotamu,

\par }{\LI Jotamu baba vaAhazi,

\par }{\LI Ahazi baba vaHezekia.


\par }{\LI \VS{10}Hezekia baba vaManase,

\par }{\LI Manase baba vaAmoni,

\par }{\LI Amoni baba vaJosia,


\par }{\LI \VS{11}naJosia baba vaJekonia navanunʼuna vake panguva yavaiva kuutapwa muBhabhironi.


\par }{\BB \par }
{\LID \VS{12}Vabva kuutapwa kuBhabhironi:

\par }{\LI Jekonia aiva baba vaShearitieri,

\par }{\LI Shearitieri baba vaZerubhabheri,


\par }{\LI \VS{13}Zerubhabheri baba vaAbhiudhi,

\par }{\LI Abhiudhi baba vaEriakimu,

\par }{\LI Eriakimu baba vaAzori.


\par }{\LI \VS{14}Azori baba vaZadhoki,

\par }{\LI Zadhoki baba vaAkimu,

\par }{\LI Akimu baba vaEriudhi,


\par }{\LI \VS{15}Eriudhi baba vaEreazari,

\par }{\LI Ereazari baba vaMatani,

\par }{\LI Matani baba vaJakobho.


\par }{\LI \VS{16}Jakobho baba vaJosefa, uyo aiva murume waMaria, uyo akabereka Jesu, anonzi Kristu.


\par }{\BB \par }
{\LID \VS{17}Nokudaro kwaiva nezvizvarwa gumi nezvina pamwe chete kubvira pana Abhurahama kusvika pana Dhavhidhi, zvizvarwa gumi nezvina kubva pana Dhavhidhi kusvika pakutapwa kwavo vachiendwa navo kuBhabhironi, zvizvarwa gumi nezvina kubva pakudzoka kwavo kuutapwa kusvika panguva yaKristu.


\par }{\SH Kuberekwa kwaJesu Kristu
\par }
{\PP \VS{18}Uku ndiko kuberekwa kwakaitwa Jesu Kristu: Maria, mai vake vainge vatsidzirwa kuroorwa naJosefa, asi vasati vagara vose, achiri mhandara, akaonekwa ava napamuviri nokuda kwaMweya Mutsvene.

\VS{19}Asi nokuda kwokuti Josefa akanga ari munhu akarurama akafunga zvokumuramba chinyararire, asingamunyadzisi pavazhinji.


\par }{\PP \VS{20}Asi achiri kufunga nezvenyaya iyi, mutumwa waIshe akauya kwaari mukurota akasvikoti, “Josefa, mwana waDhavhidhi, usatya kutora Maria somukadzi wako nokuti pamuviri paava napo akapabata nokuda kwesimba raMweya Mutsvene.

\VS{21}Achava nomwana mukomana wauchazotumidza zita rokuti Jesu nokuti ndiye achaponesa vanhu vake kubva muzvivi zvavo.”


\par }{\PP \VS{22}Izvi zvose zvakaitika kuti zvizadzise zvakanga zvataurwa naIshe kubudikidza nomuprofita wake zvokuti:

\VS{23}“Mhandara ichava napamuviri, igozvara mwana mukomana, uye vachamutumidza zita rokuti Emanueri, zvichireva kuti, ‘Mwari anesu.’ ”


\par }{\PP \VS{24}Josefa paakapepuka, akaita sezvaakanga arayirwa nomutumwa waIshe, uye akatora Maria somukadzi wake,

\VS{25}asi haana kusangana naye kusvikira azvara mwana mukomana. Akamutumidza zita rokuti Jesu.




\par }\Chap{2}{\SH Kushanya kwaVachenjeri
\par }
{\PP \VerseOne{1}Mushure mokuberekwa kwaJesu muBheterehema reJudhea munguva yaMambo Herodhi, vachenjeri vaibva kumabvazuva vakasvika muJerusarema,

\VS{2}uye vakabvunza vakati, “Aripiko uyo achangoberekwa anova mambo wavaJudha? Takaona nyeredzi yake kumabvazuva, uye tauya kuzomunamata.”


\par }{\PP \VS{3}Mambo Herodhi akati achinzwa izvi, akatambudzika kwazvo pamwe chete neJerusarema rose.

\VS{4}Kuzoti akokera pamwe chete vaprista navadzidzisi vomutemo, akavabvunza kwaizoberekerwa Kristu.

\VS{5}Vakapindura vachiti, “MuBheterehema reJudhea nokuti izvi ndizvo zvakanyorwa nomuprofita achiti:


\par }{\Q \VS{6}“Asi iwe Bheterehema, munyika yeJudhea

\par }{\QB hausi muduku pamadzimambo ose aJudha,

\par }{\Q nokuti mauri muchabuda mutongi

\par }{\QB uyo achava mufudzi wavanhu vangu vaIsraeri.”


\par }{\PP \VS{7}Ipapo Herodhi akadana Vachenjeri pakavanda akavabvunzisisa nguva chaiyo yainge yaonekwa nyeredzi.

\VS{8}Akavatuma kuBheterehema akati, “Endai mundotsvakisisa mwana uyu. Kana muchinge mamuwana, mugondizivisawo kuitira kuti neniwo ndigoenda kundomunamata.”


\par }{\PP \VS{9}Mushure mokunge vanzwa zvainge zvataurwa naMambo, vakapfuurira mberi norwendo rwavo, uye nyeredzi yavakanga vaona kumabvazuva yakavatungamirira kusvikira yandomira panzvimbo paiva nomwana.

\VS{10}Pavakaona nyeredzi, vakafara kwazvo.

\VS{11}Vakati vasvika pamba apa, vakaona mwana namai vake Maria, uye vakakotamira pasi vakamunamata. Vakasunungura pfuma yavo vakapa zvipo zvegoridhe, nezvinonhuhwira nemura.

\VS{12}Uye vakati vayambirwa mukurota kuti vasadzokera nokuna Herodhi, vakadzokera kwavo neimwe nzira.


\par }{\SH Kutizira kuIjipiti
\par }
{\PP \VS{13}Zvino kuzoti vaenda, mutumwa waShe akazviratidza kuna Josefa mukurota, akati, “Kurumidza kutora mwana namai vake mutizire kuIjipiti. Mugareko kusvikira ndakuudzai, nokuti Herodhi achatsvaka mwana uyu kuti amuuraye.”

\VS{14}Saka akabva amuka ndokutora mwana namai vake usiku akatizira kuIjipiti,

\VS{15}kwaakandogara kusvikira Herodhi afa. Saizvozvo zvakazadziswa zvakanga zvataurwa naShe kubudikidza nomuprofita achiti, “Ndakadana mwanakomana wangu kubva kuIjipiti.”


\par }{\PP \VS{16}Kuzoti Herodhi aziva kuti vachenjeri vaya vainge vamunzvenga, akashatirwa kwazvo, ndokubva arayira kuti vana vechikomana vose vaiva muBheterehema nomunzvimbo yakapoteredza vaiva namakore maviri zvichidzika vaurayiwe, maererano nenguva yaakanga audzwa naVachenjeri.

\VS{17}Ipapo zvakarehwa kubudikidza nomuprofita Jeremia zvakazadziswa, zvinoti:


\par }{\Q \VS{18}“Inzwi rakanzwikwa muRama

\par }{\QB rokuchema nokuungudza kukuru,

\par }{\Q Rakeri achichema vana vake,

\par }{\QB uye achiramba kunyaradzwa nokuti havachipo.”


\par }{\SH Vanodzokera kuNazareta
\par }
{\PP \VS{19}Mushure mokufa kwaHerodhi, mutumwa waShe akazviratidza kuna Josefa muIjipiti mukurota

\VS{20}akati, “Tora mwana namai vake mudzokere kunyika yeIsraeri nokuti vaya vaida kuuraya mwana vakafa.”


\par }{\PP \VS{21}Saka akasimuka akatora mwana namai vake akaenda kunyika yeIsraeri.

\VS{22}Asi paakanzwa kuti Akerasi akanga otonga muJudhea panzvimbo yababa vake Herodhi, akatya kuendako. Akati ayambirwa mukurota, akabva aenda kudunhu reGarirea,

\VS{23}uye akaenda akandogara muguta rainzi Nazareta. Izvi zvakabva zvazadzisa zvakarehwa kubudikidza navaprofita zvichinzi, “Achanzi muNazareta.”




\par }\Chap{3}{\SH Johani Mubhabhatidzi Anogadzira Nzira
\par }
{\PP \VerseOne{1}Mumazuva iwayo Johani Mubhabhatidzi akauya achiparidza murenje reJudhea,

\VS{2}achiti, “Tendeukai, nokuti umambo hwokudenga hwava pedyo.”

\VS{3}Uyu ndiye akataurwa kubudikidza nomuprofita Isaya zvichinzi:

\par }{\Q “Inzwi rounodanidzira murenje richiti,

\par }{\Q ‘Gadzirai nzira yaShe,

\par }{\QB ruramisai migwagwa yake.’ ”


\par }{\PP \VS{4}Nguo dzaJohani dzakanga dzakagadzirwa nemvere dzengamera uye akanga akasunga bhanhire redehwe muchiuno chake. Zvokudya zvake zvaiva mhashu nouchi.

\VS{5}Vanhu vakabuda vakaenda kwaari vachibva muJerusarema nomuJudhea yose nomudunhu rose reJorodhani.

\VS{6}Vachireurura zvivi zvavo vakabhabhatidzwa naye murwizi rweJorodhani.


\par }{\PP \VS{7}Asi paakaona vaFarisi navaSadhusi vachiuya kwaaibhabhatidzira akati kwavari, “Imi vana venyoka! Ndiani akakuyambirai kuti mutize kutsamwa kuchauya?

\VS{8}Berekai zvibereko zvakafanira kutendeuka.

\VS{9}Uye musafunga kuti mungati, ‘Tina Abhurahama sababa vedu.’ Ndinokuudzai kuti Mwari anogona kumutsa vamwe vana vaAbhurahama kubva pamabwe aya.

\VS{10}Demo ratoiswa pamidzi yemiti uye muti wose usingabereki zvibereko zvakanaka uchatemwa ugokandwa mumoto.


\par }{\PP \VS{11}“Ini ndinokubhabhatidzai nemvura kuti mutendeuke. Asi shure kwangu kuchauya mumwe mukuru kwandiri, wandisina kukodzera kunyange kutakura shangu dzake. Achakubhabhatidzai noMweya Mutsvene nomoto.

\VS{12}Rusero rwuri muruoko rwake, uye achanatsa buriro rake, achiunganidza gorosi mudura, uye achizopisa hundi mumoto usingadzimi.”


\par }{\SH Kubhabhatidzwa kwaJesu
\par }
{\PP \VS{13}Ipapo Jesu akabva kuGarirea akauya kuJorodhani kuti azobhabhatidzwa naJohani.

\VS{14}Asi Johani akaedza kumudzivisa achiti, “Ini ndini ndinotofanira kubhabhatidzwa nemi, imi mouya sei kwandiri?”


\par }{\PP \VS{15}Jesu akapindura akati, “Ngazvive saizvozvo iye zvino; zvakafanira kuti tiite izvi kuti tizadzise kururama kwose.” Ipapo Johani akabvuma hake.


\par }{\PP \VS{16}Jesu angobhabhatidzwa, akabuda mumvura. Panguva iyoyo denga rakazaruka, uye akaona Mweya waMwari uchiburuka senjiva uye ukasvikogara paari.

\VS{17}Inzwi rakabva kudenga richiti, “Uyu ndiye Mwanakomana wangu wandinoda, wandinofarira.”




\par }\Chap{4}{\SH Kuedzwa kwaJesu
\par }
{\PP \VerseOne{1}Ipapo Jesu akatungamirirwa naMweya Mutsvene kurenje kuti andoedzwa nadhiabhori.

\VS{2}Mushure mokunge atsanya kwamazuva makumi mana nousiku huna makumi mana, akanzwa nzara.

\VS{3}Muedzi akauya kwaari akasvikoti, “Kana uri Mwanakomana waMwari, rayira mabwe aya kuti ave chingwa.”


\par }{\PP \VS{4}Jesu akapindura akati, “Kwakanyorwa kuchinzi, ‘Munhu haararame nechingwa bedzi, asi neshoko rimwe nerimwe rinobva mumuromo waMwari.’ ”


\par }{\PP \VS{5}Ipapo dhiabhori akamutora akaenda naye muguta dzvene uye akandomuita kuti amire pachiruvi chetemberi, akati,

\VS{6}“Kana uri Mwanakomana waMwari, zviwisire pasi, nokuti kwakanyorwa kuchinzi:

\par }{\Q “Acharayira vatumwa vake pamusoro pako

\par }{\QB uye vachakusimudza namaoko avo

\par }{\Q kuti urege kugumburisa rutsoka rwako nebwe.”


\par }{\PP \VS{7}Jesu akamupindura akati, “Kwakanyorwawo kuchinzi, ‘Usaedza Ishe Mwari wako.’ ”


\par }{\PP \VS{8}Dhiabhori akamutorazve akaenda naye pamusoro pegomo refu kwazvo uye akamuratidza ushe hwose hwenyika nokubwinya kwahwo,

\VS{9}akati, “Zvose izvi ndichakupa kana ukandikotamira uye ukandinamata.”


\par }{\PP \VS{10}Jesu akati kwaari, “Ibva pandiri Satani! Nokuti kwakanyorwa kuchinzi, ‘Namata Ishe Mwari wako uye umushumire iye oga.’ ”


\par }{\PP \VS{11}Ipapo dhiabhori akamusiya, uye vatumwa vakauya vakamushandira.


\par }{\SH Jesu Anotanga Kuparidza
\par }
{\PP \VS{12}Jesu akati anzwa kuti Johani akanga aiswa mutorongo, akadzokera kuGarirea.

\VS{13}Achibva kuNazareta, akaenda akandogara kuKapenaume, guta raiva pamahombekombe egungwa mudunhu reZebhuruni neNafutari,

\VS{14}kuti azadzise zvakarehwa nomuprofita Isaya achiti:


\par }{\Q \VS{15}“Nyika yeZebhuruni nenyika yeNafutari,

\par }{\Q nzira inoenda kugungwa, ichitevedza Jorodhani,

\par }{\QB Garirea reveDzimwe Ndudzi,


\par }{\Q \VS{16}vanhu vaigara murima

\par }{\QB vakaona chiedza chikuru;

\par }{\Q kune avo vaigara munyika yomumvuri worufu,

\par }{\QB chiedza chavhenekera.”


\par }{\PP \VS{17}Kubva panguva iyoyo zvichienda mberi, Jesu akatanga kuparidza achiti, “Tendeukai nokuti umambo hwokudenga hwava pedyo.”


\par }{\SH Kudanwa kwaVadzidzi Vokutanga
\par }
{\PP \VS{18}Jesu paakanga achifamba pedyo negungwa reGarirea, akaona varume vaviri, Simoni ainzi Petro nomununʼuna wake Andirea. Vakanga vachikanda mambure avo mugungwa nokuti vaiva vabati vehove.

\VS{19}Jesu akati kwavari, “Uyai munditevere, uye ndichakuitai vabati vavanhu.”

\VS{20}Pakarepo vakabva vasiya mambure avo, vakamutevera.


\par }{\PP \VS{21}Achibva ipapo, akaonazve vamwe varume vaviri vaiva mukoma nomununʼuna, Jakobho mwanakomana waZebhedhi nomununʼuna wake Johani. Vakanga vari mugwa nababa vavo Zebhedhi vachigadzira mambure avo. Jesu akavadana,

\VS{22}uye pakarepo vakasiya igwa nababa vavo vakamutevera.


\par }{\SH Jesu Anoporesa Vanorwara
\par }
{\PP \VS{23}Jesu akapota neGarirea rose achidzidzisa mumasinagoge avo, achiparidza nhau dzakanaka dzoumambo uye achiporesa hosha dzose nourwere hwose pakati pavanhu.

\VS{24}Mukurumbira wake wakapararira muSiria yose, uye vanhu vakauya kwaari navose vairwara nezvirwere zvakasiyana-siyana, avo vaitambudzwa namarwadzo akanyanya, vakanga vakabatwa namadhimoni, vaiva nezvipusha, nevakanga vakafa mitezo, uye akavaporesa.

\VS{25}Vanhu vazhinji kwazvo vaibva kuGarirea, Dhekapori, Jerusarema, Judhea nedunhu riri mhiri kweJorodhani vakamutevera.




\par }\Chap{5}{\SH Mharidzo yaJesu paGomo
\par }
{\PP \VerseOne{1}Zvino akati aona vanhu vazhinji, akakwira mugomo uye akagara pasi. Vadzidzi vake vakauya kwaari,

\VS{2}uye akatanga kuvadzidzisa achiti:


\par }{\Q \VS{3}“Vakaropafadzwa varombo pamweya,

\par }{\QB nokuti umambo hwokudenga ndohwavo.


\par }{\Q \VS{4}Vakaropafadzwa vanochema

\par }{\QB nokuti vachanyaradzwa.


\par }{\Q \VS{5}Vakaropafadzwa vanyoro

\par }{\QB nokuti vachagara nhaka yenyika.


\par }{\Q \VS{6}Vakaropafadzwa avo vane nzara nenyota yokuita zvakarurama

\par }{\QB nokuti vachagutswa kwazvo.


\par }{\Q \VS{7}Vakaropafadzwa vane tsitsi

\par }{\QB nokuti naivowo vachaitirwa tsitsi.


\par }{\Q \VS{8}Vakaropafadzwa vakachena pamwoyo,

\par }{\QB nokuti vachaona Mwari.


\par }{\Q \VS{9}Vakaropafadzwa vanoyananisa

\par }{\QB nokuti vachanzi vana vaMwari.


\par }{\Q \VS{10}Vakaropafadzwa vanotambudzwa nokuda kwokururama

\par }{\QB nokuti umambo hwokudenga ndohwavo.


\par }{\PP \VS{11}“Makaropafadzwa imi kana vanhu vachikutukai, vachikutambudzai uye vachikupomerai zvakaipa zvose nokuda kwangu.

\VS{12}Farai mufarisise kwazvo nokuti mubayiro wenyu mukuru kudenga, nokuti nenzira imwe cheteyo vakatambudza vaprofita vakakutangirai.


\par }{\SH Munyu neChiedza
\par }
{\PP \VS{13}“Imi muri munyu wenyika. Asi kana munyu usisavavi ungavaviswe nei? Hauchabatsiri chinhu, kunze kwokuti uraswe ugotsikwa zvawo navanhu.


\par }{\PP \VS{14}“Imi muri chiedza chenyika. Guta riri pamusoro pegomo haringavanziki.

\VS{15}Uye vanhu havangatungidzi mwenje vagouisa pasi pedengu. Asi kutoti vanouisa pachigadziko kuti uvhenekere vose vari mumba.

\VS{16}Nenzira imwe cheteyo, chiedza chenyu ngachivhenekere pamberi pavanhu kuti vaone mabasa enyu akanaka, vagokudza Baba venyu vari kudenga.


\par }{\SH Kuzadziswa kwoMurayiro
\par }
{\PP \VS{17}“Musafunga kuti ndakauya kuzoparadza Murayiro kana Vaprofita; handina kuuya kuzozviparadza asi kuzozvizadzisa.

\VS{18}Ndinokuudzai chokwadi, kuti kusvikira denga nenyika zvapfuura, hakuna vara duku sei kana chimwe chinhu chiduku sei chichabviswa paMurayiro, kusvikira zvose zvazadziswa.

\VS{19}Asi ani naani anotyora mumwe chete wemirayiro miduku iyi uye achizodzidzisawo vamwe kuita zvimwe chetezvo achanzi muduku muumambo hwokudenga. Asi ani naani anochengeta uye anodzidzisa mirayiro iyi, achanzi mukuru muumambo hwokudenga.

\VS{20}Nokuti ndinokuudzai zvirokwazvo kuti kana kururama kwenyu kukasapfuura kwavaFarisi nokwavadzidzisi vemirayiro, zvirokwazvo hamungapindi muumambo hwokudenga.


\par }{\SH Kuuraya
\par }
{\PP \VS{21}“Makanzwa zvakataurwa kune vanhu vekare zvichinzi, ‘Usauraya uye ani naani anouraya achatongwa.’

\VS{22}Asi ini ndinokuudzai kuti ani naani anotsamwira hama yake achatongwa. Uyezve ani naani anoti, ‘Raka’ kuhama yake achamiswa pamberi pedare ravatongi. Asizve ani naani anoti kuhama yake, ‘Iwe benzi!’ achapara mhosva yokuti atongerwe moto wegehena.


\par }{\PP \VS{23}“Naizvozvo kana wada kupa chipo chako paaritari, ukayeuka pakarepo kuti wakatadzira hama yako,

\VS{24}siya chipo chako ipapo pamberi pearitari. Tanga waenda undoyanana nehama yako, wozouya wopa chipo chako.


\par }{\PP \VS{25}“Kurumidza kutenderana nomudzivisi wako uyo ari kukuendesa kudare. Ita izvi uchiri munzira naye, kana kuti angangokuisa kumutongi uye mutongi agokuisa kumutariri, uye ugokandwa mutorongo.

\VS{26}Ndinokuudzai chokwadi kuti haungabudimo kusvikira waripa kamari kokupedzisira.


\par }{\SH Upombwe
\par }
{\PP \VS{27}“Makanzwa zvichinzi, ‘Usaita upombwe.’

\VS{28}Asi ini ndinoti kwamuri ani naani anotarisa mukadzi neziso roruchiva atoita upombwe naye mumwoyo make.

\VS{29}Kana ziso rako rorudyi richikuita kuti utadze, ribvise urirase. Zviri nani kwauri kuti urasikirwe nomumwe mutezo womuviri wako pano kuti muviri wako wose ukandwe mugehena.

\VS{30}Uye kana ruoko rwako rworudyi ruchikuita kuti utadze, rucheke ururase. Zviri nani kwauri kuti urasikirwe nomumwe mutezo womuviri wako, pano kuti muviri wako wose uende kugehena.


\par }{\SH Kurambana
\par }
{\PP \VS{31}“Zvakanzi, ‘Ani naani anoramba mukadzi wake anofanira kumupa gwaro rokurambana.’

\VS{32}Asi ndinokuudzai kuti ani naani anoramba mukadzi wake kunze kwemhosva yokusatendeka muwaniso anomuitisa upombwe, uye ani naani anowana mukadzi akarambwa anoita upombwe.


\par }{\SH Mhiko
\par }
{\PP \VS{33}“Makanzwa zvakare zvichitaurwa kuvanhu vekare kare zvichinzi, ‘Usatyora mhiko dzako, asi zadzisa mhiko dzose dzaunenge waita kuna Ishe.’

\VS{34}Asi ndinokuudzai kuti, Musatongopika: kunyange nedenga nokuti ndiro chigaro chaMwari choumambo;

\VS{35}kana nenyika nokuti ndiyo chitsiko chetsoka dzake; kana neJerusarema nokuti ndiro guta raMambo Mukuru.

\VS{36}Uye usapika nomusoro wako nokuti haugoni kuita kuti bvudzi rimwe chete rive jena kana dema.

\VS{37}Hongu yako ngaingova ‘Hongu’, ne‘Kwete’ yako ive ‘Kwete’; zvimwe zvinopfuura izvi zvinobva kuno wakaipa.


\par }{\SH Ziso neziso
\par }
{\PP \VS{38}“Makanzwa kuti zvakanzi, ‘Ziso rinotsiviwa neziso, uye zino rinotsiviwa nezino.’

\VS{39}Asi ndinokuudzai kuti, Musadzivisa munhu akaipa. Kana munhu akakurova padama rorudyi, murinzire roruboshwewo.

\VS{40}Kana munhu akakukwirira kumatare achida kukutorera nguo yako, rega atorewo nejasi rako.

\VS{41}Kana munhu akakumanikidza kufamba mutunhu mumwe chete, famba naye miviri.

\VS{42}Kana munhu akakukumbira chinhu, mupe, uye usafuratira munhu anoda kukwereta kwauri.


\par }{\SH Rudo kuVavengi Venyu
\par }
{\PP \VS{43}“Makanzwa kuti zvakanzi, ‘Ida wokwako, uvenge muvengi wako.’

\VS{44}Asi ini ndinokuudzai kuti, Idai vavengi venyu, mugonyengeterera avo vanokutambudzai,

\VS{45}kuitira kuti mugova vana vaBaba venyu vari kudenga. Ivo vanoita kuti zuva ravo ribude pane vakaipa nevakanaka uye vanonayisa mvura yavo pane vakarurama nevasakarurama.

\VS{46}Kana mukangoda avo vanokudai, muchawana mubayiro wei? Vateresi havaiti zvimwe chetezvo here?

\VS{47}Kana muchingokwazisana nehama dzenyu bedzi, mungakunda vamwe pakudii? Ko, vasingatendi havaiti zvimwe chetezvo here?

\VS{48}Naizvozvo, ivai vakakwana, sezvo Baba venyu vari kudenga vari vakakwana.




\par }\Chap{6}{\SH Kupa kuVarombo
\par }
{\PP \VerseOne{1}“Chenjerai kuti murege kuita ‘mabasa enyu okururama’ pamberi pavanhu kuti muonekwe navo. Kana mukaita saizvozvo, hamuzovi nomubayiro kuna Baba venyu vari kudenga.


\par }{\PP \VS{2}“Saka kana mopa kuna vanoshaya, musaridza hwamanda sezvinoitwa navanyengeri mumasinagoge nomumigwagwa kuti vakudzwe navanhu. Ndinokuudzai chokwadi kuti vatowana mubayiro wavo wakazara.

\VS{3}Asi kana wopa kuna vanoshaya ruoko rwako rworuboshwe ngarurege kuziva zviri kuitwa noruoko rwako rworudyi,

\VS{4}kuitira kuti kupa kwako kuve pakavanda. Ipapo Baba vako, vanoona zvinoitwa pakavanda, vachakupa mubayiro.


\par }{\SH Kunyengetera
\par }
{\PP \VS{5}“Uye pamunonyengetera, musava savanyengeri nokuti vanofarira kunyengetera vamire mumasinagoge napamharadzano dzenzira kuti vaonekwe navanhu. Ndinokuudzai chokwadi kuti vatowana mubayiro wavo wakazara.

\VS{6}Asi paunonyengetera, pinda mumba mako, ugopfiga musiwo uye ugonyengetera kuna Baba vako avo vasingaonekwi. Ipapo Baba vako avo vanoona zvinoitwa pakavanda, vachakupa mubayiro.

\VS{7}Uye pamunonyengetera, musangoramba muchidzokorora zvimwe chetezvo sezvinoitwa navasingatendi nokuti vanofunga kuti vachanzwikwa nokuda kwamashoko avo mazhinji.

\VS{8}Musafanana navo nokuti Baba venyu vanoziva zvamunoshayiwa musati mavakumbira.


\par }{\PP \VS{9}“Zvino aya ndiwo manyengeterero amunofanira kuita:

\par }{\Q “ ‘Baba vedu vari kudenga,

\par }{\Q zita renyu ngarikudzwe,


\par }{\Q \VS{10}umambo hwenyu ngahuuye,

\par }{\Q kuda kwenyu ngakuitwe

\par }{\QB panyika sezvinoitwa kudenga.


\par }{\Q \VS{11}Tipei nhasi chingwa chedu chamazuva namazuva.


\par }{\Q \VS{12}Tiregererei zvatinokutadzirai,

\par }{\QB sezvatinoregererawo vanotitadzira isu.


\par }{\Q \VS{13}Musatitungamirira mukuedzwa,

\par }{\Q uye mutinunure kubva kuno wakaipa.’


\par }{\MM \VS{14}Nokuti kana mukaregerera vanokutadzirai, Baba venyu vari kudenga vachakuregereraiwo.

\VS{15}Asi kana musingaregereri vamwe zvitadzo zvavo, Baba venyu havazokuregererai zvitadzo zvenyu.


\par }{\SH Kutsanya
\par }
{\PP \VS{16}“Pamunotsanya, musaunyanisa zviso sezvinoita vanyengeri nokuti vanounyanisa zviso zvavo kuti vaonekwe navanhu kuti vari kutsanya. Ndinokuudzai chokwadi kuti vatowana mubayiro wavo wakazara.

\VS{17}Asi pamunotsanya, zorai mafuta mumisoro yenyu uye mugogeza kumeso kwenyu,

\VS{18}kuitira kuti zvirege kuonekwa navanhu kuti muri kutsanya, asi zvizivikanwe chete naBaba venyu avo vasingaonekwi. Uye Baba venyu vanoona pakavandika, vachakupai mubayiro.


\par }{\SH Pfuma yoKudenga
\par }
{\PP \VS{19}“Musazviunganidzira pfuma panyika, pane zvipfukuto nengura zvinoparadza, uye pane mbavha dzinopaza dzichiba.

\VS{20}Asi zviunganidzirei pfuma kudenga uko kusina zvipfukuto nengura zvinoparadza, uye kusina mbavha dzinopaza dzichiba.

\VS{21}Nokuti apo pane pfuma yako ndipo pane mwoyo wakowo.


\par }{\PP \VS{22}“Ziso ndiwo mwenje womuviri. Kana maziso ako akanaka, muviri wako wose uchava nechiedza.

\VS{23}Asi kana maziso ako akaipa muviri wako wose uchange uzere nerima. Zvino kana chiedza chiri mauri riri rima, richange riri rima rakakura zvakadii!


\par }{\PP \VS{24}“Hapana angakwanise kushandira vatenzi vaviri. Achavenga mumwe uye agoda mumwe, kana kuti achazvipira kushandira mumwe uye agozvidza mumwe. Haungashandire zvose Mwari neMari.


\par }{\SH Musafunganya
\par }
{\PP \VS{25}“Naizvozvo ndinokutaurirai kuti, musafunganya nezvoupenyu hwenyu, kuti muchadyei kana kuti muchanwei, kana nezvemiviri kuti muchapfekei. Ko, upenyu hahusi hwakakosha here kudarika zvokudya, nomuviri kudarika nguo?

\VS{26}Tarirai shiri dzinobhururuka, hadzidyari kana kukohwa kana kuisa zvokudya mumatura, asi Baba venyu vari kudenga vanodzipa zvokudya. Imi hamuna kukosha kudzipfuura nokure kwazvo here?

\VS{27}Ndiani pakati penyu angawedzera awa imwe chete paupenyu hwake nokuda kwokufunganya?


\par }{\PP \VS{28}“Ko, munofunganyirei pamusoro pezvokupfeka? Tarirai kuti maruva esango anokura sei? Haashandi kana kuruka.

\VS{29}Asi ndinokuudzai kuti kunyange naSoromoni mukubwinya kwake kwose, haana kumboshonga serimwe ramaruva aya.

\VS{30}Zvino kana Mwari achishongedza saizvozvo uswa hwesango huripo nhasi uye mangwana huchizokandwa mumoto, haangakushongedzei kupfuura izvi here, imi vokutenda kuduku?

\VS{31}Naizvozvo musafunganya muchiti, ‘Tichadyei?’ kana kuti, ‘Tichanwei?’ kana ‘Tichapfekei?’

\VS{32}Izvi ndizvo zvinoitwa nevedzimwe ndudzi, nokuti Baba venyu vari kudenga vanoziva kuti munoda zvinhu izvi.

\VS{33}Asi tangai kutsvaka umambo hwake nokururama kwake, uye zvinhu zvose izvi zvichapiwawo kwamuri.

\VS{34}Naizvozvo musafunganya nezvamangwana nokuti mangwana achazvifunganyira zvawo. Zuva rimwe nerimwe rine nhamo dzaro dzakarikwanira.




\par }\Chap{7}{\SH Kutonga Vamwe
\par }
{\PP \VerseOne{1}“Usatonga kuti newewo urege kutongwa.

\VS{2}Nokuti nzira yaunotonga nayo vamwe ndiyo yauchatongwa nayo, uye chiero chaunoshandisa ndicho chichashandiswa kwauri.


\par }{\PP \VS{3}“Unotarisirei kabanzu kari muziso rehama yako, asi usina hanya nepuranga riri muziso rako?

\VS{4}Ungati sei kuhama yako, ‘Rega ndibvise kabanzu kari muziso rako,’ asi iwe nguva dzose uine puranga riri muziso rako?

\VS{5}Iwe munyengeri, tanga wabvisa puranga riri muziso rako, ipapo unozoona zvakanaka kuti ukwanise kubvisa kabanzu kari muziso rehama yako.


\par }{\PP \VS{6}“Musapa imbwa zvinhu zvitsvene, uye musakanda maparera enyu kunguruve. Kana mukadaro, dzinogona kuatsika-tsika pasi petsoka, uye ipapo dzikazokutendeukirai dzokubvambura-bvamburai.


\par }{\SH Kumbirai, Tsvakai, Gogodzai
\par }
{\PP \VS{7}“Kumbirai mugopiwa, tsvakai mugowana, gogodzai mugozarurirwa.

\VS{8}Nokuti munhu wose anokumbira anopiwa, anotsvaka anowana; uye anogogodza anozarurirwa musiwo.


\par }{\PP \VS{9}“Ndiani pakati penyu angati kana mwanakomana wake akamukumbira chingwa, omupa ibwe?

\VS{10}Kana kuti akakumbira hove iye omupa nyoka?

\VS{11}Zvino imi, kunyange zvenyu makaipa, muchiziva kupa zvipo zvakanaka kuvana venyu, Baba venyu vari kudenga vachapa zvipo zvakanaka sei kuna avo vanokumbira!

\VS{12}Saka muzvinhu zvose itirai vamwe zvamunoda kuti vakuitirei imi, nokuti izvi ndizvo Murayiro naVaprofita.


\par }{\SH Suo Rakamanikana neSuo Rakapamhama
\par }
{\PP \VS{13}“Pindai napasuo rakamanikana nokuti suo rakafara nenzira yakapamhama zvinotungamirira kukuparadzwa, uye vazhinji vanopinda naro.

\VS{14}Asi suo duku nenzira yakamanikana ndizvo zvinotungamirira kuupenyu, uye vashoma chete, ndivo vanozviwana.


\par }{\SH Muti noMuchero Wawo
\par }
{\PP \VS{15}“Chenjererai vaprofita venhema, vanouya kwamuri vakapfeka matehwe emakwai asi mukati mavo vari mapere anoparadza.

\VS{16}Muchavaziva nemichero yavo. Vanhu vanganhonga mazambiringa pamuti weminzwa here, kana maonde parukato?

\VS{17}Saizvozvo muti wose wakanaka unobereka michero yakanaka, muti wakaipa unobereka michero yakaipa.

\VS{18}Muti wakanaka haungabereki michero yakaipa, nemuti wakaipa haungabereki michero yakanaka.

\VS{19}Muti wose usingabereki michero yakanaka unotemwa uye ugokandwa mumoto.

\VS{20}Naizvozvo muchavaziva nemichero yavo.


\par }{\PP \VS{21}“Havasi vose vanoti kwandiri, ‘Ishe, Ishe’ vachapinda muushe hwokudenga, asi uyo chete anoita kuda kwaBaba vangu vari kudenga.

\VS{22}Vazhinji pazuva iro vachati kwandiri, ‘Ishe, Ishe, ko, hatina kuprofita muzita renyuwo here, uye muzita renyu tikadzinga madhimoni, tikaita zvishamiso?’

\VS{23}Ipapo ndichavaudza pachena kuti, ‘Handina kutombokuzivai. Ibvai zvenyu pandiri, imi vaiti vezvakaipa!’


\par }{\SH Muvaki Akachenjera noMuvaki Benzi
\par }
{\PP \VS{24}“Naizvozvo munhu anonzwa mashoko angu aya, uye akaaita, akafanana nemurume akachenjera uyo akavaka imba yake paruware.

\VS{25}Mvura yakanaya, nzizi dzikazara, uye dutu remhepo rakauya rikarova imba iya, asi haina kuputsika, nokuti hwaro hwayo hwaiva paruware.

\VS{26}Asi munhu wose anonzwa mashoko angu aya akasaaita, akafanana nomurume benzi akavakira imba yake mujecha.

\VS{27}Mvura yakanaya, nzizi dzikazara, uye dutu remhepo rakauya rikarova imba iya ikawa nokuwa kukuru.”


\par }{\PP \VS{28}Jesu akati apedza kutaura zvinhu izvi vazhinji vaivapo vakashamiswa nokudzidzisa kwake,

\VS{29}nokuti akadzidzisa somurume aiva nesimba kwete samadzidzisiro aiitwa navadzidzisi vavo vomurayiro.




\par }\Chap{8}{\SH Murume aiva naMaperembudzi
\par }
{\PP \VerseOne{1}Akati aburuka kubva mugomo, vanhu vazhinji vakamutevera.

\VS{2}Mumwe murume aiva namaperembudzi akauya akasvikopfugama paari akati, “Ishe, kana muchida, munogona kundinatsa.”


\par }{\PP \VS{3}Jesu akatambanudza ruoko rwake akabata murume uya akati, “Ndinoda. Chinatswa!” Pakarepo akabva aporeswa maperembudzi ake.

\VS{4}Ipapo Jesu akati kwaari, “Ona kuti hapana waunotaurira uye ugopa chipo chakarayirwa naMozisi sechapupu kwavari.”


\par }{\SH Kutenda kwoMukuru weZana
\par }
{\PP \VS{5}Jesu akati apinda muKapenaume, mukuru wezana akauya kwaari achikumbira rubatsiro.

\VS{6}Akasvikoti, “Ishe, muranda wangu arere kumba, akafa mitezo, uye ari kurwadziwa zvikuru.”


\par }{\PP \VS{7}Jesu akati kwaari, “Ndichauya kuzomuporesa.”


\par }{\PP \VS{8}Mukuru wezana akapindura akati, “Ishe, handina kukodzera kuti imi mupinde mumba mangu. Asi ingotaurai henyu shoko, uye muranda wangu achapora.

\VS{9}Nokuti ini pachangu ndiri munhu anorayirwa, ndine varwi pasi pangu. Ndinoudza uyu kuti, ‘Enda,’ achienda; neuyo ndichimuti, ‘Uya,’ achiuya. Ndinoti kumuranda wangu, ‘Ita izvi,’ achizviita.”


\par }{\PP \VS{10}Jesu akati anzwa izvi, akashamiswa akati kuna avo vaimutevera, “Ndinokuudzai chokwadi, handisati ndaona munhu ane rutendo rwakadai muIsraeri.

\VS{11}Ndinoti kwamuri, vazhinji vachabva kumabvazuva nokumadokero uye vachagara panzvimbo dzavo pamutambo pamwe chete naAbhurahama, Isaka naJakobho muumambo hwokudenga.

\VS{12}Asi vadyi venhaka youshe vachakandwa kunze, kurima uko kuchava nokuchema nokurumanya kwameno.”


\par }{\PP \VS{13}Ipapo Jesu akati kumukuru wezana, “Enda! Zvichaitika sokutenda kwawaita.” Muranda wake akabva apora panguva iyoyo.


\par }{\SH Jesu Anoporesa Vazhinji
\par }
{\PP \VS{14}Jesu akati apinda mumba maPetro, akasvikowana mai vomukadzi waPetro varere vachirwara nefivha.

\VS{15}Akabata ruoko rwavo fivha ndokubva yapera, uye vakasimuka ndokubva vatanga kumushandira.


\par }{\PP \VS{16}Ava madekwana, vazhinji vakanga vakabatwa namadhimoni vakauyiswa kwaari, uye akadzinga mweya iyoyo neshoko akaporesa vose vairwara.

\VS{17}Izvi zvaizadzisa zvakanga zvataurwa kubudikidza nomuprofita Isaya zvichinzi:

\par }{\Q “Akatakura utera hwedu hwose

\par }{\QB uye akatakura zvirwere zvedu zvose.”


\par }{\SH Mutengo woKutevera Jesu
\par }
{\PP \VS{18}Jesu akati aona vanhu vazhinji vakamukomberedza akarayira kuti vayambuke vaende kune rimwe divi regungwa.

\VS{19}Ipapo mumwe mudzidzisi womurayiro akauya kwaari akati, “Mudzidzisi, ndichakuteverai kwose kwamunoenda.”


\par }{\PP \VS{20}Jesu akapindura achiti, “Makava ane mwena yawo, shiri dzina matendere adzo, asi Mwanakomana woMunhu haana paangatsamidza musoro wake.”


\par }{\PP \VS{21}Mumwewo mudzidzi akati, “Ishe chimboregai nditange ndambonoviga baba vangu.”


\par }{\PP \VS{22}Asi Jesu akati kwaari, “Nditevere, rega vakafa vavige vakafa vavo.”


\par }{\SH Jesu Anonyaradza Dutu
\par }
{\PP \VS{23}Ipapo akapinda muigwa uye vadzidzi vake vakamutevera.

\VS{24}Pakarepo, dutu guru rakamuka pagungwa zvokuti mafungu egungwa akapfachukira pamusoro peigwa. Asi Jesu akanga avete.

\VS{25}Vadzidzi vakaenda vakandomumutsa vachiti, “Ishe, tiponesei! Tava kunyura!”


\par }{\PP \VS{26}Akavapindura achiti, “Imi vorutendo ruduku, munotyireiko kudai?” Ipapo akasimuka akatsiura mhepo namafungu uye kukadzikama kwazvo.


\par }{\PP \VS{27}Varume ava vakashamiswa uye vakabvunza vachiti, “Munhu akaita seiko uyu? Kunyange mhepo namafungu zvinomuteerera!”


\par }{\SH Kuporeswa kwaVarume Vaviri Vakanga Vakabatwa naMadhimoni
\par }
{\PP \VS{28}Akati asvika mhiri kunyika yavaGadhara, akasangana navarume vaviri vakanga vakabatwa namadhimoni. Varume ava vaiva nehasha zvokuti hapana munhu aigona kupfuura naikoko.

\VS{29}Vakadanidzira vachiti, “Munodeiko kwatiri, Mwanakomana waMwari? Mauya kuzotirwadzisa here iyo nguva yakatarwa isati yasvika?”


\par }{\PP \VS{30}Nechokure navo, kwakanga kune boka guru renguruve rakanga richifura.

\VS{31}Madhimoni akakumbirisa Jesu achiti, “Kana mukatidzinga, titumirei muboka renguruve.”


\par }{\PP \VS{32}Akati kwaari, “Endai!” Ipapo akabuda akandopinda munguruve, uye boka rose rakamhanya richidzika kumawere amahombekombe rikasvikowira mugungwa dzichibva dzafira mumvura.

\VS{33}Vaya vakanga vachifudza nguruve vakamhanya vakandopinda muguta vakandotaura zvose izvi, kusanganisira nezvakanga zvaitika kuvarume vaya vakanga vane madhimoni.

\VS{34}Ipapo guta rose rakabuda rikandosangana naJesu. Uye vakati vamuona, vakamukumbirisa kuti abve munyika yavo.




\par }\Chap{9}{\SH Jesu Anoporesa Munhu Akanga Akafa Mitezo
\par }
{\PP \VerseOne{1}Jesu akapinda mugwa akayambuka ndokusvika kuguta rokwake.

\VS{2}Vamwe varume vakauya nomunhu akanga akafa mitezo, avete pabonde. Jesu akati aona kutenda kwavo akati kumunhu uya akafa mitezo, “Tsunga mwoyo, mwana, zvivi zvako zvaregererwa.”


\par }{\PP \VS{3}Vachinzwa izvi, vamwe vadzidzisi vemirayiro vakati mumwoyo yavo, “Munhu uyu ari kumhura Mwari!”


\par }{\PP \VS{4}Achiziva pfungwa dzavo Jesu akati, “Sei muchifunga zvakaipa mumwoyo yenyu?

\VS{5}Ndezvipi zvakareruka, kuti, ‘Zvivi zvako waregererwa,’ kana kuti, ‘Simuka ufambe’?

\VS{6}Asi kuti mugoziva kuti Mwanakomana woMunhu ane simba panyika rokuregerera zvivi.” Ipapo akati kumunhu uya akanga akafa mitezo, “Simuka, tora bonde rako uende kumba.”

\VS{7}Uye murume uya akasimuka akaenda kumba kwake.

\VS{8}Vanhu vazhinji pavakazviona, vakazadzwa nokutya uye vakarumbidza Mwari uyo akanga apa simba rakadai kuvanhu.


\par }{\SH Kudanwa kwaMateo
\par }
{\PP \VS{9}Jesu akati achipfuurira mberi achibva ikoko, akaona mumwe murume ainzi Mateo agere pahofisi yomuteresi. Akati kwaari, “Nditevere,” uye Mateo akasimuka akamutevera.


\par }{\PP \VS{10}Jesu akati agere mumba maMateo vachidya kudya kwamanheru, vateresi vazhinji navatadzi vakauya vakadya naye navadzidzi vake.

\VS{11}VaFarisi vakati vaona izvi, vakabvunza vadzidzi vake vachiti, “Sei mudzidzisi wenyu achidya navateresi navatadzi?”


\par }{\PP \VS{12}Achinzwa izvi, Jesu akati, “Vasingarwari havatsvagi chiremba, asi vanorwara.

\VS{13}Asi endai munodzidza kuti izvi zvinorevei zvinoti, ‘Ndinoda ngoni, kwete chibayiro.’ Nokuti handina kuuya kuzodana vakarurama, asi vatadzi.”


\par }{\SH Jesu Anobvunzwa neZvokutsanya
\par }
{\PP \VS{14}Vadzidzi vaJohani vakauya kuzomubvunza vachiti, “Ko, sei isu navaFarisi tichitsanya asi vadzidzi venyu vasingatsanyi.”


\par }{\PP \VS{15}Jesu akapindura achiti, “Zvingaitawo here kuti shamwari dzechikomba dzicheme iye achiinavo? Nguva ichasvika iyo chikomba chichabviswa kwavari, ipapo vachatsanya.


\par }{\PP \VS{16}“Hapana munhu anosonera chigamba chitsva panguo tsaru, nokuti chigamba chichabvarura nguo iya, buri racho richizobva ranyanya.

\VS{17}Uye vanhu havangadiri waini itsva muhombodo tsaru. Kana vakadaro, hombodo dzichaputika, waini ichateuka uye hombodo dzichaparara. Kwete, vanodira waini itsva muhombodo itsva uye zvose zviri zviviri zvinochengetedzeka.”


\par }{\SH Jesu Anomutsa Musikana Akanga Afa Uye Anoporesa Mukadzi Airwara
\par }
{\PP \VS{18}Akati achiri kutaura izvi, mumwe mutongi akauya akasvikomupfugamira uye akati, “Mwanasikana wangu afa izvozvi. Asi uyai muzoisa ruoko rwenyu paari agorarama.”

\VS{19}Jesu akasimuka akaenda naye pamwe chete navadzidzi vake.


\par }{\PP \VS{20}Pakarepo mumwewo mudzimai aitambudzwa nechirwere chokubuda ropa kwamakore gumi namaviri akauya shure kwake akasvikobata mupendero wenguo yake.

\VS{21}Akati nechomumwoyo, “Ndikangobata chete nguo yake, ndichaporeswa.”


\par }{\PP \VS{22}Jesu akatendeuka akamuona ndokubva ati kwaari, “Tsunga mwoyo mwanasikana, kutenda kwako kwakuporesa.” Mudzimai uyu akabva aporeswa pakarepo.


\par }{\PP \VS{23}Jesu akati apinda mumba momutongi uya, akawana varidzi venyere navazhinji vaiita mheremhere

\VS{24}akati, “Budai panze. Mwanasikana uyu haana kufa asi avete.” Asi vakamuseka.

\VS{25}Mushure mokunge vanhu vazhinji ava vabudiswa panze, akapinda akasvikobata mwanasikana uya ruoko achibva amuka.

\VS{26}Nhau dzezvakaitika izvi, dzakapararira nedunhu rose.


\par }{\SH Jesu Anoporesa Mapofu Maviri neMbeveve
\par }
{\PP \VS{27}Jesu akati achibvapo, akateverwa navarume vaviri vakanga vari mapofu, vaishevedzera vachiti, “Mwanakomana waDhavhidhi, tinzwireiwo ngoni!”


\par }{\PP \VS{28}Akati apinda mumba, mapofu aya akauya kwaari, uye Jesu akavabvunza achiti, “Munotenda here kuti ndinogona kukuitirai izvi?”

\par }{\PP Vakapindura vakati, “Hongu, Ishe.”


\par }{\PP \VS{29}Ipapo akabata meso avo uye akati, “Maererano nokutenda kwenyu, ngazviitwe kwamuri.”

\VS{30}Uye meso avo akabva asvinudzwa. Jesu akavayambira chaizvo achiti, “Onai kuti hapana achazviziva izvi.”

\VS{31}Asi ivo vakaenda vakataura nezvake mudunhu rose iri.


\par }{\PP \VS{32}Vakati vachibuda, mumwe murume akanga ari mbeveve uye akabatwa nedhimoni akauyiswa kuna Jesu.

\VS{33}Dhimoni rakati radzingwa, munhu uya akanga ari mbeveve akataura. Vanhu vazhinji vakashamiswa uye vakati, “Zvakadai hazvisati zvamboonekwa muIsraeri.”


\par }{\PP \VS{34}Asi vaFarisi vakati, “Anodzinga madhimoni nomukuru wamadhimoni.”


\par }{\SH Vashandi Vashoma
\par }
{\PP \VS{35}Jesu akafamba nomumaguta ose nemisha yose, achidzidzisa mumasinagoge avo achiparidza nhau dzakanaka dzoumambo uye achiporesa zvirwere zvose nehosha dzose.

\VS{36}Akati achiona vanhu vazhinji, akavanzwira tsitsi nokuti vaishushwa uye vakanga vasina simba, vakaita samakwai asina mufudzi.

\VS{37}Ipapo akati kuvadzidzi vake, “Kukohwa kukuru asi vashandi vashoma.

\VS{38}Naizvozvo kumbirai kuna Ishe wokukohwa kuti atumire vashandi mukukohwa kwake.”




\par }\Chap{10}{\SH Jesu Anotuma Vane Gumi Navaviri
\par }
{\PP \VerseOne{1}Akadana vadzidzi vake gumi navaviri akavapa simba rokudzinga mweya yakaipa nokuporesa marudzi ose ezvirwere namarudzi ose ehosha.


\par }{\BB \par }
{\LID \VS{2}Zvino aya ndiwo mazita avapostori gumi navaviri:

\par }{\BB \par }
{\LI wokutanga ndiSimoni ainzi Petro nomununʼuna wake Andirea;

\par }{\LI Jakobho mwanakomana waZebhedhi nomununʼuna wake Johani;


\par }{\LI \VS{3}Firipi naBhatoromeo;

\par }{\LI Tomasi naMateo muteresi;

\par }{\LI Jakobho mwanakomana waArifeasi naTadheo;


\par }{\LI \VS{4}Simoni muZiroti naJudhasi Iskarioti uyo akazomupandukira.


\par }{\BB \par }
{\PP \VS{5}Jesu akatuma gumi navaviri ava, akavarayira achiti, “Musaenda munzira yeveDzimwe Ndudzi kana kupinda muguta ripi zvaro ravaSamaria.

\VS{6}Asi endai kumakwai akarasika eimba yaIsraeri.

\VS{7}Pamunoenda, muparidze muchiti, ‘Umambo hwokudenga hwaswedera.’

\VS{8}Poresai vanorwara, mutsai vakafa, natsai vaya vana maperembudzi, dzingai madhimoni. Makagamuchira pasina muripo, chingopaiwo pasina muripo.

\VS{9}Musatakura goridhe, kana sirivha kana ndarira, muzvikwama zvenyu;

\VS{10}musatakura hombodo yorwendo kana dzimwe nguo, shangu kana tsvimbo nokuti mushandi anofanira kurarama nomubayiro webasa rake.


\par }{\PP \VS{11}“Muguta ripi neripi nomusha upi noupi wamunenge mapinda, tsvakai munhu akakodzera uye mugogara mumba make kusvikira mabvamo.

\VS{12}Pamunopinda mumusha, kwazisai vanenge varimo.

\VS{13}Kana musha uyu wakakodzera, rugare rwenyu ngaruuye pauri asi kana usina kukodzera, rugare rwenyu ngarudzokere kwamuri.

\VS{14}Kana ani naani zvake akasakugamuchirai, kana kuteerera mashoko enyu, gumai guruva retsoka dzenyu pamunenge mobva pamusha ipapo kana muguta imomo.

\VS{15}Ndinokuudzai chokwadi kuti zvichava nani kuSodhomu neGomora pazuva rokutongwa pane zvichaitwa kuguta iroro.

\VS{16}Ndiri kukutumai samakwai pakati pamapere. Naizvozvo chenjerai senyoka uye mugova vasina mhosva senjiva.


\par }{\PP \VS{17}“Chenjerai kuti vanhu vachakuisai kumatare uye vagokurovai mumasinagoge avo.

\VS{18}Nokuda kwangu, vachakuendesai pamberi pavabati namadzishe kuti muve zvapupu zvangu kwavari nokune veDzimwe Ndudzi.

\VS{19}Asi kana vakusungai, musafunganya pamusoro pokuti muchataurei kana kuti muchataura sei. Panguva iyoyo muchapiwa zvokutaura,

\VS{20}nokuti munenge musiri imi munotaura, asi Mweya waBaba venyu uchataura nomamuri.


\par }{\PP \VS{21}“Mukoma achaurayisa mununʼuna wake, nababa mwana wavo, vana vachapandukira vabereki vavo uye vachavaurayisa.

\VS{22}Vanhu vose vachakuvengai nokuda kwangu, asi uyo achatsungirira kusvikira kumagumo achaponeswa.

\VS{23}Kana mukatambudzwa mune rimwe guta, tizirai kune rimwe. Ndinokuudzai chokwadi kuti hamungatizira kumaguta ose omuIsraeri Mwanakomana woMunhu asati adzoka.


\par }{\PP \VS{24}“Mudzidzi haasi mukuru kumudzidzisi wake, kana muranda kuna ishe wake.

\VS{25}Zvakakwana kuti mudzidzi ave somudzidzisi wake nomurandawo sashe wake. Zvino kana mukuru weimba akanzi ndiBheerizebhubhi, vachadaro zvikuru sei kune veimba yake!


\par }{\PP \VS{26}“Naizvozvo musavatya. Hapana chakavanzika chisingazobudiswi pachena kana chakavigwa chisingazozivikanwi.

\VS{27}Zvandinokuudzai murima muzvitaure muchiedza; zvinozevezerwa munzeve dzenyu, muzviparidze muri pamusoro pedzimba.

\VS{28}Musatya avo vanouraya muviri asi vasingagoni kuuraya mweya. Asi ityai uyo anogona kuparadza zvose muviri nomweya mugehena.

\VS{29}Ko, shiri duku mbiri hadzitengeswi nesendi here? Kunyange zvakadaro hapana imwe chete yadzo inowira pasi kunze kwokunge Baba venyu vazvibvumira.

\VS{30}Uye kunyange nebvudzi riri mumusoro yenyu rakaverengwa.

\VS{31}Naizvozvo musatya nokuti munokosha kupfuura shiri duku zhinji.


\par }{\PP \VS{32}“Ani naani anondipupura pamberi pavanhu neniwo ndichamupupura pamberi paBaba vangu vari kudenga.

\VS{33}Asi ani naani anondiramba pamberi pavanhu, neni ndichamurambawo pamberi paBaba vangu vari kudenga.


\par }{\PP \VS{34}“Musafunga kuti ndakauya kuzouyisa rugare panyika. Handina kuuya kuzouyisa rugare asi munondo.

\VS{35}Ndakauya kuti:

\par }{\Q “ ‘mwanakomana apesane nababa vake,

\par }{\QB mwanasikana apesane namai vake,

\par }{\Q muroora apesane navamwene vake,


\par }{\QB \VS{36}vavengi vomunhu vachava hama dzake dzomumba.’


\par }{\PP \VS{37}“Ani naani anoda baba vake kana mai vake kupfuura ini haana kukodzera kuva wangu; uye ani naani anoda mwanakomana kana mwanasikana wake kupfuura ini haana kukodzera kuva wangu.

\VS{38}Uye uyo asingatakuri muchinjikwa wake akanditevera haana kukodzera kuva wangu.

\VS{39}Ani naani anowana upenyu hwake acharasikirwa nahwo, asi uyo acharasikirwa noupenyu hwake nokuda kwangu achahuwana.


\par }{\PP \VS{40}“Anokugamuchirai anogamuchira ini, uye anogamuchira ini anogamuchira iye akandituma.

\VS{41}Ani naani anogamuchira muprofita nokuti muprofita achagamuchira mubayiro womuprofita, uye ani naani anogamuchira munhu akarurama nokuda kwokuti akarurama, achagamuchira mubayiro womunhu akarurama.

\VS{42}Uye kana munhu akapa mukombe wemvura inotonhorera kuno mumwe wavaduku ava nokuda kwokuti iye mudzidzi wangu, ndinokuudzai chokwadi kuti haazorasikirwi nomubayiro wake.”




\par }\Chap{11}{\SH Jesu naJohani Mubhabhatidzi
\par }
{\PP \VerseOne{1}Jesu akati apedza kurayira vadzidzi vake gumi navaviri, akabvapo akandodzidzisa nokuparidza mumaguta omuGarirea.


\par }{\PP \VS{2}Zvino Johani ari mutorongo, paakanzwa nezvamabasa aJesu, akabva atuma vadzidzi vake

\VS{3}kundobvunza vachiti, “Ko, ndimi iye akanzi achauya here, kana kuti totarisira mumwe?”


\par }{\PP \VS{4}Jesu akavapindura achiti, “Dzokerai mundoudza Johani zvamuri kunzwa nezvamuri kuona:

\VS{5}Mapofu ava kuona, zvirema zvava kufamba, vana maperembudzi vanoporeswa, matsi dzonzwa, vakafa vari kumutswa, uye kuti nhau dzakanaka dziri kuparidzirwa varombo.

\VS{6}Akaropafadzwa munhu asingagumburwi nokuda kwangu.”


\par }{\PP \VS{7}Vadzidzi vaJohani pavakanga voenda, Jesu akatanga kuudza vanhu vazhinji nezvaJohani achiti, “Makaenda kurenje kundoonei? Rutsanga rwaizungunuswa nemhepo here?

\VS{8}Kana zvisizvo, makabuda kundoonei? Maindoona murume akanga akapfeka nguo dzakanaka here? Kwete, avo vanopfeka nguo dzakanaka vari mumizinda yamadzimambo.

\VS{9}Zvino makabuda kundooneiko? Muprofita here? Hongu, ndinoti kwamuri anopfuura muprofita.

\VS{10}Iyeyu ndiye akanyorwa nezvake zvichinzi:

\par }{\Q “Ndinotuma nhume yangu mberi kwako

\par }{\QB uye achakugadzirira nzira yako mberi kwako.”


\par }{\MM \VS{11}Ndinokuudzai chokwadi kuti: Pavanhu vose vakaberekwa navakadzi, hapana mukuru kuna Johani Mubhabhatidzi. Asi mudukusa muushe hwokudenga mukuru kwaari.

\VS{12}Kubva pamazuva aJohani Mubhabhatidzi kusvikira zvino, umambo hwokudenga hwanga huchipfuurira mberi nechisimba, uye varume vechisimba vanohutora.

\VS{13}Nokuti Vaprofita vose neMirayiro vakaprofita kusvikira pana Johani.

\VS{14}Kana muchida kuzvigamuchira, ndiye Eria akanga achizouya.

\VS{15}Uyo ane nzeve dzokunzwa ngaanzwe.


\par }{\PP \VS{16}“Rudzi urwu ndingaruenzanisa nei? Vakafanana navana vari mumisika vari kudanidzira kuna vamwe vachiti:


\par }{\Q \VS{17}“ ‘Takakuridzirai hwamanda,

\par }{\QB asi hamuna kutamba;

\par }{\Q takaimba rwiyo rworufu,

\par }{\QB uye hamuna kuchema.’


\par }{\MM \VS{18}Nokuti Johani akanga asingadyi kana kunwa asi vakati, ‘Ane dhimoni.’

\VS{19}Mwanakomana woMunhu akanga achidya uye achinwa, zvino vanoti, ‘Houno wamakaro nomunwi, shamwari yavateresi na“vatadzi”.’ Asi uchenjeri hunozviratidza kuti hwakarurama namabasa ahwo.”


\par }{\SH Nhamo kuMaguta Asina Kutendeuka
\par }
{\PP \VS{20}Ipapo Jesu akatanga kutuka maguta akanga aitwa zvishamiso zvake zvizhinji, nokuti akanga asina kutendeuka.

\VS{21}“Une nhamo iwe Korazini! Une nhamo iwe Bhetisaidha! Kudai zvishamiso zvakaitwa mauri zvainge zvakaitwa muTire neSidhoni vangadai vakatendeuka kare vakapfeka masaga uye vakazvizora dota.

\VS{22}Asi ndinokuudzai kuti Tire neSidhoni zvicharerukirwa pazuva rokutongwa kupfuura imi.

\VS{23}Uye iwe Kapenaume, uchasimudzirwa kudenga here? Kwete, asi uchaiswa pakadzikadzika. Dai zvishamiso zvakaitwa mauri zvainge zvakaitwa muSodhomu, ringadai richiripo nanhasi.

\VS{24}Asi ndinokuudza kuti guta reSodhomu richarerukirwa pazuva rokutongwa kupfuura iwe.”


\par }{\SH Zororo kune Vakaneta
\par }
{\PP \VS{25}Panguva iyoyo Jesu akati, “Ndinokurumbidzai Baba, Ishe wedenga nenyika, nokuti makavanza zvinhu izvi kuna vakachenjera navakadzidza, uye mukazvizarurira kuvana vaduku.

\VS{26}Hongu, Baba nokuti izvi ndizvo zvakakufadzai.


\par }{\PP \VS{27}“Zvinhu zvose zvakapiwa kwandiri naBaba vangu. Hakuna anoziva Mwanakomana kunze kwaBaba, uye hakuna anoziva Baba kunze kwoMwanakomana naavo chete Mwanakomana vaanenge asarudza kuti avazarurire.


\par }{\PP \VS{28}“Uyai kwandiri, imi mose makaneta makaremerwa, uye ndichakupai zororo.

\VS{29}Takurai joko rangu, mudzidze kwandiri, nokuti ndiri munyoro uye ndine mwoyo unozvininipisa, uye muchawana zororo remweya yenyu.

\VS{30}Nokuti joko rangu hariremi uye mutoro wangu wakareruka.”




\par }\Chap{12}{\SH Ishe weSabata
\par }
{\PP \VerseOne{1}Panguva iyoyo Jesu akapfuura nomuminda yaiva nezviyo uri musi weSabata. Vadzidzi vake vakanga vava nenzara ndokubva vatanga kupurura hura hwezviyo zviya vachidya.

\VS{2}VaFarisi pavakazviona, vakati kwaari, “Tarirai, vadzidzi venyu vari kuita zvisingabvumirwi nomusi weSabata.”


\par }{\PP \VS{3}Akati kwavari, “Ko, hamuna kuverenga here zvakaitwa naDhavhidhi navamwe vake pavakanga vava nenzara?

\VS{4}Akapinda muimba yaMwari iye nevamwe vake vakadya chingwa chitsvene chavaisabvumirwa kudya, asi chaingodyiwa navaprista chete.

\VS{5}Kana kuti hamuna kuverenga here muMurayiro kuti nomusi weSabata vaprista mutemberi vanosvibisa zuva iri asi vasingapiwi mhosva?

\VS{6}Ndinokuudzai kuti mukuru kupfuura temberi ari pano.

\VS{7}Dai maiziva zvinorehwa namashoko anoti, ‘Ndinoda ngoni, kwete zvibayiro,’ hamaizopa mhosva vasina mhosva.

\VS{8}Nokuti Mwanakomana woMunhu ndiye Ishe weSabata.”


\par }{\PP \VS{9}Achipfuurira mberi kubva panzvimbo iyoyo, akapinda musinagoge ravo,

\VS{10}uye makanga muno murume akanga ano ruoko rwakanga rwakakokonyara. Vachitsvaka mhosva yokupomera Jesu vakamubvunza vakati, “Zviri pamutemo here kuporesa nomusi weSabata?”


\par }{\PP \VS{11}Akati kwavari, “Kana mumwe wenyu aine gwai, rikawira mugomba nomusi weSabata, haangatambanudzi ruoko rwake akaribudisa here?

\VS{12}Ko, zvino munhu anokosha zvakadini pane gwai! Naizvozvo zviri pamutemo kuita zvakanaka nomusi weSabata.”


\par }{\PP \VS{13}Akati kumurume uya, “Tambanudza ruoko rwako.” Akarutambanudza rukapora rukava sorumwe.

\VS{14}Asi vaFarisi vakabuda kundorangana kuti vangamuuraya sei.


\par }{\SH Muranda Akasarudzwa naMwari
\par }
{\PP \VS{15}Achiziva izvi, Jesu akabva panzvimbo iyi. Vazhinji vakamutevera, akaporesa varwere vavo vose.

\VS{16}Akavayambira kuti vasafamba vachitaura kuti iye ndiye ani.

\VS{17}Izvi zvakanga zvichizadzisa zvainge zvataurwa nomuprofita Isaya achiti:


\par }{\Q \VS{18}“Houno muranda wangu wandakasarudza,

\par }{\QB wandinoda, anondifadza;

\par }{\Q ndichaisa Mweya wangu paari,

\par }{\QB iye achazivisa nyika kutonga kwakarurama.


\par }{\Q \VS{19}Haazokakavari kana kuridza mhere;

\par }{\QB hakuna anozonzwa inzwi rake mumigwagwa.


\par }{\Q \VS{20}Rutsanga rwakapwanyika haangarutyori,

\par }{\QB nomwenje unopfuta zvishoma haangaudzimi,

\par }{\Q kusvikira atungamirira kutonga kwakarurama mukukunda.


\par }{\QB \VS{21}Marudzi ose achaisa tariro yawo muzita rake.”


\par }{\SH Jesu naBheerizebhubhi
\par }
{\PP \VS{22}Ipapo vakauya kwaari nomurume akanga akabatwa nedhimoni ari bofu uye ari mbeveve, uye Jesu akamuporesa, zvokuti akagona zvose kutaura nokuona.

\VS{23}Vanhu vose vakashamiswa uye vakati, “Kuti uyu angava Mwanakomana waDhavhidhi here?”


\par }{\PP \VS{24}Asi vaFarisi pavakanzwa izvi, vakati, “NdiBheerizebhubhi chete, muchinda wamadhimoni, waanodzinga naye madhimoni.”


\par }{\PP \VS{25}Jesu akaziva pfungwa dzavo akati kwavari, “Umambo hwose hunozvipesanisa huchaparara, uye guta ripi neripi kana imba ipi neipi inozvipesanisa haingamiri.

\VS{26}Zvino kana Satani achibudisa mumwe Satani, zvinoreva kuti anozvipesanisa. Saka umambo hwake hungamira sei?

\VS{27}Zvino kana ini ndichibudisa madhimoni naBheerizebhubhi, ko, vanakomana venyu vanoabudisa naani?

\VS{28}Asi kana ndichibudisa madhimoni noMweya waMwari zvinoreva kuti umambo hwaMwari hwasvika kwamuri.


\par }{\PP \VS{29}“Uyezve, munhu angapinda sei mumba momunhu ane simba agoenda nezvinhu zvake asina kutanga asunga munhu uyu ane simba? Ipapo anogona kuzopamba imba yake.


\par }{\PP \VS{30}“Uyo asineni anopesana neni, nouyo asingaunganidzi neni anoparadza.

\VS{31}Uye naizvozvo ndinokuudzai kuti, vanhu vacharegererwa zvivi zvose nokumhura kwose asi kumhura Mweya hakuzoregererwi.

\VS{32}Ani naani achataura zvakaipa pamusoro poMwanakomana woMunhu acharegererwa, asi ani naani achataura zvakaipa pamusoro poMweya Mutsvene haazoregererwi, kunyange panguva ino kana inouya.


\par }{\PP \VS{33}“Itai kuti muti uve wakanaka uye michero yawo ichava yakanaka kana kuti itai kuti muti uve wakaipa, uye michero yawo ichava yakaipa, nokuti muti uchazivikanwa nemichero yawo.

\VS{34}Imi vana venyoka, zvingaitike here kuti imi makaipa kudai mutaure chipi zvacho chakanaka? Nokuti muromo unotaura zviri mumwoyo.

\VS{35}Munhu akanaka anobudisa zvakanaka zvagara zviri mudura romwoyo wake, uye munhu akaipa anobudisa zvakaipa zvagara zviri mudura romwoyo wake.

\VS{36}Asi ndinokuudzai kuti vanhu vachazvidavirira pamusi wokutongwa pamusoro peshoko rimwe nerimwe ravakataura risina maturo.

\VS{37}Nokuti namashoko ako ucharuramisirwa, uye namashoko ako uchawanikwa une mhosva.”


\par }{\SH Chiratidzo chaJona
\par }
{\PP \VS{38}Ipapo vamwe vaFarisi navadzidzisi vomurayiro vakati kwaari, “Mudzidzisi, tinoda kuona chiratidzo chechishamiso kubva kwamuri.”


\par }{\PP \VS{39}Akavapindura akati, “Rudzi rwakaipa nerwoupombwe runokumbira chiratidzo! Asi hapana chiratidzo chichapiwa kwarwuri kunze chete kwechiratidzo chomuprofita Jona.

\VS{40}Nokuti Jona sezvaakaita mazuva matatu nousiku hutatu ari mudumbu rehove huru, saizvozvo Mwanakomana woMunhu achava mumwoyo wenyika kwamazuva matatu nousiku hutatu.

\VS{41}Vanhu veNinevhe vachamira pakutongwa pamwe chete norudzi urwu uye vacharupa mhosva; nokuti vakatendeuka pakuparidza kwaJona, uye zvino mukuru kuna Jona ari pano.

\VS{42}Mambokadzi weZasi achasimuka pakutongwa pamwe chete norudzi urwu uye acharupa mhosva, nokuti akabva kumagumo enyika kuti azoteerera kuuchenjeri hwaSoromoni, uye zvino mukuru kuna Soromoni ari pano.


\par }{\PP \VS{43}“Kana mweya wakaipa wabva pano munhu, unofamba-famba nomunzvimbo dzakaoma uchitsvaka zororo asi unorishaya.

\VS{44}Ipapo unoti, ‘Ndichadzokera kumba kwandakabva.’ Kana wasvika, unosvikowana imba iya isina ageremo, asi yakanyatsotsvairwa zvakachena nokunyatsorongedzwa zvakanaka.

\VS{45}Ipapo unobva waenda kundotsvaka mimwe mweya minomwe yakaipa kukunda iwo, uye inopinda igogaramo. Uye kupedzisira kwomunhu uyu kwakaipa kupfuura kutanga kwake. Ndizvo zvazvichaita kurudzi urwu rwakaipa.”


\par }{\SH Mai vaJesu naVanunʼuna Vake
\par }
{\PP \VS{46}Jesu paakanga achiri kutaura kuvanhu vazhinji, mai vake navanunʼuna vake vakamira panze vachida kutaura naye.

\VS{47}Mumwe akati kwaari, “Mai venyu navanunʼuna venyu vamire panze, vari kuda kutaura nemi.”


\par }{\PP \VS{48}Akamupindura akati, “Ko, mai vangu ndiani, navanunʼuna vangu ndivanaani?”

\VS{49}Achinongedzera vadzidzi vake akati, “Ava ndivo mai vangu navanunʼuna vangu.

\VS{50}Nokuti ani naani anoita kuda kwaBaba vangu vari kudenga ndiye mununʼuna wangu nehanzvadzi yangu, namai vangu.”




\par }\Chap{13}{\SH Mufananidzo woMukushi
\par }
{\PP \VerseOne{1}Musi mumwe chetewo, Jesu akabuda mumba akandogara nechokugungwa.

\VS{2}Vanhu vazhinji vakamuunganira zvokuti akapinda mugwa akagaramo, vanhu vose vakamira kumahombekombe.

\VS{3}Ipapo akavaudza zvinhu zvizhinji nemifananidzo, achiti, “Murimi akabuda kundokusha mbeu dzake.

\VS{4}Paakanga achikusha mbeu, dzimwe dzakawira munzira, shiri dzikauya dzikadzidya.

\VS{5}Dzimwe dzakawira parukangarahwe, padzakashaya ivhu rakakwana. Dzakamera nokukurumidza nokuti ivhu rakanga risina kudzika.

\VS{6}Asi zuva rakati rabuda, mbeu dzakatsva dzikaoma nokuti dzakanga dzisina midzi.

\VS{7}Dzimwe mbeu dzakawira muminzwa, minzwa ikakura ikadzivhunga.

\VS{8}Dzimwewo mbeu dzakawira pavhu rakanaka, dzikabereka zvakapetwa kazana, kana zvakapetwa makumi matanhatu kana makumi matatu pane dzainge dzakushwa.

\VS{9}Uyo ane nzeve dzokunzwa ngaanzwe.”


\par }{\PP \VS{10}Vadzidzi vakauya kwaari vakasvikomubvunza vachiti, “Ko, munotaurirei kuvanhu nemifananidzo?”


\par }{\PP \VS{11}Akapindura achiti, “Ruzivo rwezvakavanzika zvoumambo hwokudenga rwakapiwa kwamuri imi, asi kwete kwavari.

\VS{12}Kune anazvo achapiwazve zvimwe, uye achava nezvakawanda. Asi ani naani asina kunyange nezvishoma zvaanazvo achazvitorerwa.

\VS{13}Ndokusaka ndichitaura kwavari nemifananidzo:

\par }{\Q “Kunyange vachiona asi havaoni,

\par }{\QB kunyange vachinzwa asi havanzwi kana kunzwisisa.


\par }{\MM \VS{14}Mavari munozadzisa chiprofita chaIsaya chinoti:

\par }{\Q “ ‘Muchangoramba muchinzwa asi musinganzwisisi;

\par }{\QB muchangoramba muchiona asi musingaonesesi.


\par }{\Q \VS{15}Nokuti mwoyo yavanhu ava mikukutu,

\par }{\QB havatombonzwi nenzeve dzavo,

\par }{\QB uye vakatsinzina meso avo.

\par }{\Q Zvichida vangaona nameso avo,

\par }{\QB vakanzwa nenzeve dzavo,

\par }{\QB vakanzwisisa nemwoyo yavo,

\par }{\Q vakapinduka, uye ndikavaporesa.’


\par }{\MM \VS{16}Asi akaropafadzwa meso enyu nokuti anoona nenzeve dzenyu nokuti dzinonzwa.

\VS{17}Nokuti, ndinokuudzai chokwadi kuti vaprofita vazhinji navanhu vakarurama vaida kuona zvinhu zvamuri kuona asi havana kuzviona, nokunzwa zvamuri kunzwa asi havana kuzvinzwa.


\par }{\PP \VS{18}“Teererai zvino munzwe zvinorehwa nomufananidzo womukushi:

\VS{19}Kana munhu akanzwa shoko roumambo, akasarinzwisisa, akaipa anouya osvikobvuta zviya zvanga zvadyarwa mumwoyo make. Iyi ndiyo mbeu yakakushwa munzira.

\VS{20}Uyo akagamuchira mbeu yakawira parukangarahwe, ndiye munhu anonzwa shoko, pakarepo origamuchira norufaro.

\VS{21}Asi nokuti haana mudzi, anongorarama naro kwechinguva chipfupi. Kana nhamo kana kutambudzwa zvauya nokuda kweshoko, anokurumidza kugumburwa.

\VS{22}Uyo akagamuchira mbeu yakawira muminzwa, munhu anonzwa shoko asi kufunganya kwenyika nokunyengera kwepfuma zvinorivhunga robva rashaya zvibereko.

\VS{23}Asi uyo anogamuchira shoko rakawira muvhu rakanaka ndiye munhu anonzwa shoko orinzwisisa. Ndiye anobereka mbeu inoburitsa zana, kana makumi matanhatu kana makumi matatu ezvakakushwa.”


\par }{\SH Mufananidzo waMasawi
\par }
{\PP \VS{24}Jesu akavaudza mumwe mufananidzo achiti, “Umambo hwokudenga hunofananidzwa nomunhu akakusha mbeu yakanaka mumunda make.

\VS{25}Asi munhu wose avete, muvengi wake akauya akakusha sawi pakati pegorosi, ndokubva aenda.

\VS{26}Asi kuzoti gorosi ramera rikatumbuka, ipapo sawi rakaonekwawo.


\par }{\PP \VS{27}“Varanda vomuridzi womunda vakauya kwaari vakasvikoti, ‘Ishe, hamuna kukusha mbeu yakanaka mumunda menyu here? Ko, zvino sawi rakazobvepi?’


\par }{\PP \VS{28}“Akavapindura achiti, ‘Muvengi ndiye akaita izvi.’

\par }{\PP “Varanda vakamubvunza vakati, ‘Munoda kuti tiende kunoridzura here?’


\par }{\PP \VS{29}“Akapindura akati, ‘Kwete, nokuti paya pamunodzura sawi, mungazodzura pamwe chete nezviyo.

\VS{30}Regai zvikurirane pamwe chete, tozozviona pakukohwa. Panguva iyoyo ndinozoudza vakohwi kuti: Tangai kuunganidza sawi murisunge muzvisote zvichazopiswa. Mushure mozounganidza gorosi mugoriisa mudura rangu.’ ”


\par }{\SH Mufananidzo weMbeu yeMasitadhi noweMbiriso
\par }
{\PP \VS{31}Akavaudzazve mumwe mufananidzo achiti, “Umambo hwokudenga hwakafanana nembeu yemasitadhi iyo yakatorwa nomunhu akaidyara mumunda make.

\VS{32}Kunyange zvazvo iri iyo mbeu dukusa pambeu dzenyu, asi painokura ndiyo huru kwazvo pambeu dzose dzomubindu uye inova muti wokuti shiri dzedenga dzinouya dzichimhara pamapazi awo.”


\par }{\PP \VS{33}Akavaudzazve mumwe mufananidzo achiti, “Umambo hwokudenga hwakafanana nembiriso, iyo inotorwa nomunhukadzi oisanganisa nefurawa yakawanda, kusvikira yapinda muchikanyiwa chose.”


\par }{\PP \VS{34}Jesu akataura zvinhu izvi zvose kuvanhu nemifananidzo. Haana chaakataura kwavari asingashandisi mifananidzo.

\VS{35}Saizvozvo zvakazadziswa zvakanga zvataurwa kubudikidza nomuprofita zvichinzi:

\par }{\Q “Ndichataura nemifananidzo,

\par }{\QB ndichataura zvinhu zvakavanzika kubva pakusikwa kwenyika.”


\par }{\SH Kududzirwa kwoMufananidzo waMasawi
\par }
{\PP \VS{36}Ipapo akasiya vanhu vazhinji akapinda mumba. Vadzidzi vake vakauya kwaari vakasvikoti, “Titsanangurirei zvinorehwa nomufananidzo wamasawi mumunda.”


\par }{\PP \VS{37}Akapindura akati, “Uyo akadyara mbeu yakanaka ndiye Mwanakomana woMunhu.

\VS{38}Munda ndiyo nyika, uye mbeu yakanaka inomirira vanakomana voumambo. Masawi ndiwo vanakomana vowakaipa,

\VS{39}muvengi anoadyara ndiye dhiabhori. Kukohwa ndiko kuguma kwenyika, uye vakohwi ndivo vatumwa.


\par }{\PP \VS{40}“Sokudzurwa kunoitwa masawi achipiswa mumoto, ndizvo zvazvichaita pakuguma kwenyika.

\VS{41}Mwanakomana woMunhu achatuma vatumwa vake uye vachadzura kubva muumambo hwake zvose zvinokonzera chivi navose vanoita zvakaipa.

\VS{42}Vachavakanda muvira romoto umo muchava nokuchema nokurumanya kwameno.

\VS{43}Ipapo vakarurama vachapenya sezuva vari muumambo hwaBaba vavo. Uyo ane nzeve dzokunzwa ngaanzwe.


\par }{\SH Mufananidzo wePfuma Yakavigwa noweParera
\par }
{\PP \VS{44}“Umambo hwokudenga hwakafanana nepfuma yakavigwa mumunda. Mumwe murume akati aiwana, akaivigazve, uye ipapo mukufara kwake, akaenda akandotengesa zvose zvaaiva nazvo ndokutenga munda iwoyo.


\par }{\PP \VS{45}“Umambo hwokudenga hwakafananazve nomutengesi wezvinhu anotsvaka maparera akaisvonaka.

\VS{46}Akati awana rimwe rawo rinokosha akaenda akandotengesa zvose zvaakanga anazvo uye akaritenga.


\par }{\SH Mufananidzo woUsvasvi
\par }
{\PP \VS{47}“Zvakare umambo hwokudenga hwakafanana nousvasvi hwakakandwa mugungwa uye hukabata marudzi ose ehove.

\VS{48}Pahwakanga hwazara vabati vehove vakahukwevera kunze kumahombekombe. Ipapo vakagara pasi vakasarudza hove dzakanaka vakadziisa mumidziyo, asi dzakaipa vakadzirasa.

\VS{49}Izvi ndizvo zvazvichaita pakuguma kwenyika. Vatumwa vachauya vagotsaura vakaipa kubva kune vakarurama,

\VS{50}uye vagovakanda muvira romoto, kuchava nokuchema nokurumanya kwameno.”


\par }{\PP \VS{51}Jesu akabvunza akati, “Manzwisisa zvinhu izvi zvose here?”

\par }{\PP Vakapindura vakati, “Hongu.”


\par }{\PP \VS{52}Akati kwavari, “Naizvozvo mudzidzisi mumwe nomumwe womurayiro akadzidziswa nezvoumambo hwokudenga akafanana nomuridzi weimba anoburitsa pfuma itsva netsaru muimba yake yokuchengetera zvinhu.”


\par }{\SH Muprofita Haakudzwi muNyika Yake
\par }
{\PP \VS{53}Jesu akati apedza mifananidzo iyi, akabvapo.

\VS{54}Akapinda muguta rokwake akatanga kudzidzisa vanhu musinagoge ravo, uye vakashamiswa nazvo. Vakabvunza vachiti, “Murume uyu akawanepi uchenjeri uhu namasimba ezvishamiso aya?

\VS{55}Ko, haasi mwanakomana womuvezi here? Mai vake havasi Maria here, navanunʼuna vake havasi Jakobho, Josefa, Simoni naJudhasi?

\VS{56}Uye hanzvadzi dzake hadzisi pakati pedu dzose here? Ko, zvino murume uyu akawanepi zvinhu zvose izvi?”

\VS{57}Vakagumburwa naye.

\par }{\PP Asi Jesu akati kwavari, “Muprofita haashayiwi kukudzwa asi munyika yake nomumba make.”


\par }{\PP \VS{58}Uye haana kuzoita zvishamiso zvizhinji imomo nokuda kwokusatenda kwavo.




\par }\Chap{14}{\SH Johani Mubhabhatidzi Anogurwa Musoro
\par }
{\PP \VerseOne{1}Panguva iyoyo mambo Herodhi akanzwa nezvaJesu

\VS{2}uye akati kuvaranda vake, “Uyu ndiJohani Mubhabhatidzi; amuka kubva kuvakafa! Ndokusaka masimba ezvishamiso achishanda maari.”


\par }{\PP \VS{3}Zvino Herodhi ainge abata Johani akamusunga achibva amuisa mutorongo nokuda kwaHerodhiasi mudzimai waFiripi, mununʼuna wake,

\VS{4}sezvo Johani ainge ati kwaari, “Hautenderwi kutora mukadzi uyu.”

\VS{5}Herodhi aida kuuraya Johani asi aitya vanhu nokuti vaimuona somuprofita.


\par }{\PP \VS{6}Asi zuva rokupemberera kuberekwa kwaHerodhi rakati rasvika, mwanasikana waHerodhiasi akatamba pamberi pavo uye zvikafadza Herodhi kwazvo,

\VS{7}zvokuti akamuvimbisa nemhiko kuti aizomupa chipi nechipi chaaizokumbira.

\VS{8}Arayirwa namai vake mwanasikana akati, “Ndipei pano musoro waJohani Mubhabhatidzi uri mundiro.”

\VS{9}Mambo akasuwiswa nazvo, asi nokuda kwemhiko yake uye navaainge agere navo pakudya, akarayira kuti upiwe kwaari,

\VS{10}ndokutuma vanhu kundogura musoro waJohani mutorongo.

\VS{11}Uye musoro wake wakauyiwa nawo uri mundiro ukapiwa kumusikana, iye akaenda nawo kuna mai vake.

\VS{12}Vadzidzi vaJohani vakauya vakatora mutumbi wake vakandouviga. Vakazoenda vakandoudza Jesu.


\par }{\SH Jesu Anopa Vanhu Zviuru Zvishanu Zvokudya
\par }
{\PP \VS{13}Jesu paakanzwa zvakanga zvaitika, akabvapo negwa zvisingazivikanwi nevazhinji akaenda kurenje. Vachinzwa izvi, vanhu vazhinji vakamutevera netsoka vachibva kumaguta.

\VS{14}Paakabuda mugwa, Jesu akaona vanhu vazhinji, akavanzwira tsitsi uye akaporesa varwere vavo.


\par }{\PP \VS{15}Zvino ava madekwana, vadzidzi vake vakauya kwaari vakati, “Tiri musango, uye kwava kusviba. Endesai vanhu ava, kuti vaende mumisha vandozvitengera zvokudya.”


\par }{\PP \VS{16}Jesu akapindura achiti, “Havafaniri kuenda. Imi vapei chavangadye.”


\par }{\PP \VS{17}Ivo vakapindura vakati, “Pano tinongova nezvingwa zvishanu nehove mbiri.”


\par }{\PP \VS{18}Akati, “Uyai nazvo kuno kwandiri.”

\VS{19}Uye akarayira kuti vanhu vagare pasi pauswa. Akatora zvingwa zvishanu nehove dziya mbiri akatarira kudenga akavonga, akazviropafadza uye akazvimedura. Ipapo akazvipa kuvadzidzi, vadzidzi vakapa vanhu.

\VS{20}Vose vakadya vakaguta, uye vadzidzi vakaunganidza zvimedu zvainge zvasara zvikazadza matengu gumi namaviri.

\VS{21}Vanhu vakadya vaisvika varume zviuru zvishanu pasingaverengwi vakadzi navana.


\par }{\SH Jesu Anofamba Pamusoro peMvura
\par }
{\PP \VS{22}Pakarepo Jesu akaudza vadzidzi vake kuti vapinde mugwa vafanotungamira kuenda kune rimwe divi, iye ndokusara achiendesa vanhu vazhinji ava.

\VS{23}Mushure mokuendesa vanhu vazhinji ava, akakwira mugomo ari oga kundonyengetera. Madekwana akasvika iye achingovako ari oga,

\VS{24}asi igwa rakanga rava chinhambwe chikuru kwazvo kubva kunyika asi richitambudzwa namasaisai nokuti mhepo yairwisana naro.


\par }{\PP \VS{25}Panguva yechina yousiku Jesu akaenda kwavari, achifamba pamusoro pegungwa.

\VS{26}Vadzidzi pavakamuona achifamba pamusoro pegungwa vakatya kwazvo. Vakaridza mhere nokutya vakati, “Hero dzangaradzimu!”


\par }{\PP \VS{27}Asi pakarepo Jesu akati kwavari, “Musatya, ndini!”


\par }{\PP \VS{28}Petro akapindura akati, “Ishe, kana murimi ndirayirei kuti ndiuye kwamuri ndichifamba pamusoro pemvura.”


\par }{\PP \VS{29}Iye akati, “Uya.”

\par }{\PP Ipapo Petro akabuda mugwa akafamba pamusoro pemvura akananga kuna Jesu.

\VS{30}Asi akati achiona mhepo ine simba, akatya, ndokubva atanga kunyura, achibva adanidzira achiti, “Ishe, ndiponesei!”


\par }{\PP \VS{31}Pakarepo Jesu akatambanudza ruoko rwake akamubata, uye akati kwaari, “Iwe wokutenda kuduku, sei wakahadzika?”


\par }{\PP \VS{32}Uye pavakapinda mugwa, mhepo yakanyarara.

\VS{33}Ipapo vaya vaiva mugwa vakamunamata vachiti, “Chokwadi muri Mwanakomana waMwari.”


\par }{\PP \VS{34}Kuzoti vayambukira mhiri, vakaburukira paGenesareti.

\VS{35}Uye varume venzvimbo iyoyo vakati vamuziva, vakatumira shoko mudunhu rose rakapoteredza. Vanhu vakauya navarwere vavo vose kwaari

\VS{36}vakamukumbira zvikuru kuti abvumire varwere kuti vangobata mupendero wenguo yake uye vose vakamubata vakaporeswa.




\par }\Chap{15}{\SH Zvinhu Zvakachena neZvisina Kuchena
\par }
{\PP \VerseOne{1}Ipapo vanyori navaFarisi vakauya kuna Jesu vachibva kuJerusarema uye vakamubvunza vachiti,

\VS{2}“Sei vadzidzi venyu vachityora tsika dzavakuru? Havashambi maoko avo vasati vadya!”


\par }{\PP \VS{3}Jesu akavapindura achiti, “Ko, imi munotyorerei murayiro waMwari nokuda kwetsika dzenyu?

\VS{4}Nokuti Mwari akati, ‘Kudza baba vako namai vako’ uye, ‘Ani naani anotuka baba kana mai vake anofanira kuurayiwa.’

\VS{5}Asi imi munoti kana munhu akati kuna baba vake kana mai vake, ‘Chinhu chipi nechipi chamaiti munozogamuchira kubva kwandiri, chava chipo chakakumikidzwa kuna Mwari’,

\VS{6}haachafaniri ‘kukudza baba vake’ nacho? Saizvozvo munoshayisa shoko raMwari simba nokuda kwetsika dzenyu.

\VS{7}Imi vanyengeri! Isaya akaprofita kwazvo pamusoro penyu achiti:


\par }{\Q \VS{8}“ ‘Vanhu ava vanondikudza nemiromo yavo,

\par }{\QB asi mwoyo yavo iri kure neni.


\par }{\Q \VS{9}Vanondinamata pasina;

\par }{\QB vachidzidzisa dzidziso nemirayiro yavanhu.’ ”


\par }{\PP \VS{10}Jesu akadana vanhu vazhinji kwaari akati, “Teererai, munzwisise.

\VS{11}Icho chinopinda mumuromo momunhu ‘hachimusvibisi’, asi chinobuda mumuromo make ndicho ‘chinomusvibisa’.”


\par }{\PP \VS{12}Ipapo vadzidzi vakauya kwaari vakamubvunza vachiti, “Munoziva here kuti vaFarisi vagumburwa pavanzwa shoko iri?”


\par }{\PP \VS{13}Akapindura akati, “Muti mumwe nomumwe usina kusimwa naBaba vangu vokudenga uchadzurwa.

\VS{14}Vasiyei vakadaro, vatungamiriri vamapofu. Kana bofu rikatungamirira rimwe bofu, vose vachawira mugomba.”


\par }{\PP \VS{15}Petro akati, “Titsanangurirei mufananidzo uyu.”


\par }{\PP \VS{16}Jesu akavabvunza akati, “Nemiwo hamusati mava kunzwisisa?

\VS{17}Hamuoniwo here kuti chose chinopinda mumuromo chinopinda mudumbu chichizobuda kunze!

\VS{18}Asi zvinhu zvinobuda mumuromo zvinobva mumwoyo, izvozvi ndizvo zvinosvibisa munhu.

\VS{19}Nokuti mumwoyo munobuda pfungwa dzakaipa, umhondi, upombwe, unzenza, umbavha, uchapupu hwenhema nokureva nhema pamusoro pavamwe vanhu.

\VS{20}Izvi ndizvo ‘zvinosvibisa’ munhu, asi kudya asina kushamba maoko ‘hazvimusvibisi’.”


\par }{\SH Kutenda kwoMukadzi muKenani
\par }
{\PP \VS{21}Jesu akabvapo akaenda kudunhu reTire neSidhoni.

\VS{22}Mumwe mukadzi muKenani womunzvimbo iyi akauya achidanidzira achiti, “Ishe, mwanakomana waDhavhidhi, ndinzwirei ngoni! Mwanasikana wangu ari kutambudzwa zvikuru nedhimoni rakamubata.”


\par }{\PP \VS{23}Jesu haana chaakapindura. Ipapo vadzidzi vake vakauya kwaari vakasvikoti, “Mudzingei nokuti ari kuramba achidanidzira kwatiri.”


\par }{\PP \VS{24}Akati kwavari, “Ndakatumwa kumakwai akarasika eIsraeri chete.”


\par }{\PP \VS{25}Mukadzi uya akauya akasvikopfugama pamberi pake akati, “Ishe, ndibatsireiwo!”


\par }{\PP \VS{26}Akapindura akati, “Hazvina kunaka kutora chingwa chavana muchichikandira imbwa.”


\par }{\PP \VS{27}Mukadzi uya akati, “Hongu Ishe, kunyange nembwa dzinodyawo zvimedu zvinodonha kubva patafura yatenzi wadzo.”


\par }{\PP \VS{28}Ipapo Jesu akapindura akati, “Mai, mune kutenda kukuru! Chikumbiro chenyu chanzwikwa.” Mwanasikana wake akabva aporeswa kubva panguva iyoyo.


\par }{\SH Jesu Anopa Vanhu Zviuru Zvina Zvokudya
\par }
{\PP \VS{29}Jesu akabvapo akatevedza gungwa reGarirea. Ipapo akakwira mugomo akagara pasi.

\VS{30}Uye vanhu vazhinji vakauya kwaari navakaremara, mapofu, mhetamakumbo, mbeveve navamwe vazhinji, vakasvikovaisa patsoka dzake uye akavaporesa.

\VS{31}Vanhu vakashamiswa kuona mbeveve dzichitaura, mhetamakumbo dzichitwasanudzwa, vakaremara vachifamba namapofu achiona. Vakarumbidza Mwari weIsraeri.


\par }{\PP \VS{32}Jesu akadana vadzidzi vake akati kwavari, “Ndiri kunzwa tsitsi pamusoro pavanhu ava; vanga vachingova neni kwamazuva matatu uye havachina chokudya. Handidi kuti ndivaendese vaine nzara nokuti vangaziya nenzara munzira.”


\par }{\PP \VS{33}Vadzidzi vake vakapindura vachiti, “Ndokupi kwatingawana chingwa chinokwana vanhu vose ava muno musango makadai?”


\par }{\PP \VS{34}Jesu akabvunza akati, “Mune zvingwa zvingani?”

\par }{\PP Ivo vakati, “Tine zvinomwe notuhove tushoma shoma.”


\par }{\PP \VS{35}Akarayira kuti vanhu vose vagare pasi.

\VS{36}Ipapo akatora zvingwa zvinomwe zviya nehove dziya, akavonga, akazvimedura ndokuzvipa kuvadzidzi, ivowo ndokupa vanhu vose.

\VS{37}Vose vakadya vakaguta. Mushure, vadzidzi vakanhongera zvimedu zvakanga zvasara zvikazadza matengu manomwe.

\VS{38}Vanhu vakadya vaiva varume zviuru zvina, vakadzi navana vasingaverengerwi.

\VS{39}Mushure mokunge Jesu aendesa vanhu vazhinji ava, akapinda mugwa ndokubva aenda kudunhu reMagadhani.




\par }\Chap{16}{\SH Vanokumbira Chiratidzo
\par }
{\PP \VerseOne{1}VaFarisi navaSadhusi vakauya kuna Jesu vakamuedza nokumukumbira kuti avaratidze chiratidzo chinobva kudenga.


\par }{\PP \VS{2}Akavapindura achiti, “Panosvika nguva yamadekwana munoti, ‘Mamiriro okunze achange akanaka nokuti denga rakatsvuka.’

\VS{3}Uye mangwanani munoti, ‘Nhasi kuchanaya mvura ine dutu nokuti denga rakatsvuka uye kwakakwidibira.’ Munoziva kududzira zvinoonekwa mudenga, asi hamugoni kududzira zviratidzo zvenguva.

\VS{4}Rudzi rwakaipa rwoupombwe runotsvaka chiratidzo, asi hapana chichapiwa kwarwuri kunze kwechiratidzo chaJona.” Ipapo Jesu akavasiya, akaenda kumwe.


\par }{\SH Mbiriso yavaFarisi navaSadhusi
\par }
{\PP \VS{5}Pavakayambuka mhiri kwegungwa, vadzidzi vakakanganwa kutakura chingwa.

\VS{6}Jesu akati kwavari, “Chenjerai mungwarire mbiriso yavaFarisi navaSadhusi.”


\par }{\PP \VS{7}Vakakurukura nezvenyaya iyi pakati pavo vakati, “Anodaro nokuti hatina kuuya nechingwa.”


\par }{\PP \VS{8}Achiziva izvi Jesu akavabvunza akati, “Imi vokutenda kuduku, ko, muri kutauriranei pakati penyu nezvokusava nechingwa?

\VS{9}Hamusati mava kunzwisisa here? Hamurangariri here zvingwa zvishanu zvavanhu vane zviuru zvishanu uye kuti makazadza matengu mangani ezvamakaunganidza?

\VS{10}Kana kuti zvingwa zvinomwe zvavanhu zviuru zvina uye kuti makazadza matengu mangani ezvamakaunganidza?

\VS{11}Hamunzwisisi sei kuti ndanga ndisingatauri kwamuri nezvechingwa? Asi chenjererai mbiriso yavaFarisi navaSadhusi.”

\VS{12}Ipapo vakanzwisisa kuti ainge asingavaudzi kuti vachenjerere mbiriso inoshandiswa muchingwa, asi nezvedzidziso yavaFarisi navaSadhusi.


\par }{\SH Petro Anopupura Kuti Jesu Ndiye Kristu
\par }
{\PP \VS{13}Jesu akati asvika kudunhu reKesaria Firipi, akabvunza vadzidzi vake akati, “Vanhu vanoti Mwanakomana woMunhu ndiani?”


\par }{\PP \VS{14}Vakati, “Vamwe vanoti Johani Mubhabhatidzi, vamwewo vanoti Eria, vamwewo vachiti Jeremia kana mumwe wavaprofita.”


\par }{\PP \VS{15}Akabvunza akati, “Ko, imi munoti ndini ani?”


\par }{\PP \VS{16}Simoni Petro akapindura akati, “Ndimi Kristu, Mwanakomana waMwari mupenyu.”


\par }{\PP \VS{17}Jesu akapindura akati, “Wakaropafadzwa iwe Simoni mwanakomana waJona, nokuti izvi hazvina kuzarurirwa kwauri nomunhu asi naBaba vangu vari kudenga.

\VS{18}Ndinoti kwauri, iwe ndiwe Petro, paruware urwu ndichavaka kereke yangu, kunyange masuo eHadhesi haangaikundi.

\VS{19}Ndichakupa kiyi dzoumambo hwokudenga; chose chaunosunga pano pasi chichasungwa kudenga, uye chose chaunosunungura pano pasi nokudenga chichasunungurwa.”

\VS{20}Ipapo akayambira vadzidzi vake kuti vasaudze ani zvake kuti iye ndiye Kristu.


\par }{\SH Jesu Anofanovaudza neZvorufu Rwake
\par }
{\PP \VS{21}Kubva panguva iyoyo Jesu akatanga kutsanangurira vadzidzi vake kuti anofanira kuenda kuJerusarema kundotambudzwa kwazvo pamaoko avakuru navaprista vakuru navadzidzisi vemirayiro uye kuti anofanira kuurayiwa nokumutswazve pazuva retatu.


\par }{\PP \VS{22}Petro akamutora padivi akatanga kumutsiura achiti, “Hazviitiki, Ishe. Izvi hazvisi kuzoitika kwamuri!”


\par }{\PP \VS{23}Jesu akatendeukira kwaari akati, “Enda shure kwangu Satani! Uri chigumbuso kwandiri nokuti hauna zvinhu zvaMwari mupfungwa dzako asi zvavanhu.”


\par }{\PP \VS{24}Ipapo Jesu akati kuvadzidzi vake, “Kana paine anoda kunditevera, ngaazvirambe, atakure muchinjikwa wake, anditevere.

\VS{25}Nokuti ani naani anoda kuchengetedza upenyu hwake acharasikirwa nahwo, asi ani naani anorasikirwa noupenyu hwake nokuda kwangu achahuwana.

\VS{26}Ko, munhu achabatsirwa nei kana akawana nyika yose, asi achirasikirwa noupenyu hwake? Kana kuti munhu acharipeiko kuti adzikinure upenyu hwake?

\VS{27}Nokuti Mwanakomana woMunhu achauya ari mukubwinya kwaBaba vake aine vatumwa vake, ipapo achapa mubayiro kuno mumwe nomumwe maererano namabasa ake.

\VS{28}Ndinokuudzai chokwadi kuti vamwe vamire pano havazofi vasati vaona Mwanakomana woMunhu achiuya muumambo hwake.”




\par }\Chap{17}{\SH Kubwinya kwaJesu paGomo
\par }
{\PP \VerseOne{1}Mushure memazuva matanhatu Jesu akatora Petro naJakobho naJohani mununʼuna waJakobho akakwira navo mugomo refu vari voga.

\VS{2}Ipapo akashanduka pamberi pavo. Chiso chake chakapenya sezuva uye nguo dzake dzikachena sechiedza.

\VS{3}Pakarepo Mozisi naEria vakangoerekana voonekwa vamire vachitaura naJesu.


\par }{\PP \VS{4}Petro akati kuna Jesu, “Ishe zvakatinakira kuva pano. Kana muchida ndingavaka matumba matatu, rimwe renyu, rimwe raMozisi nerimwe raEria.”


\par }{\PP \VS{5}Achiri kutaura kudaro, gore raipenya rakabva ravakwidibira, uye inzwi rikabuda mugore richiti, “Uyu ndiye Mwanakomana wangu wandinodisa, anondifadza. Munzwei!”


\par }{\PP \VS{6}Vadzidzi vakati vanzwa izvi, vakawira pasi nezviso zvavo vachitya kwazvo.

\VS{7}Asi Jesu akauya akavabata. Akati, “Mukai. Musatya.”

\VS{8}Pavakasimudza misoro vachitarisa vakazongoona Jesu ava oga.


\par }{\PP \VS{9}Pavakanga vava kuburuka kubva mugomo, Jesu akavarayira achiti, “Musamboudza ani zvake zvamaona izvi kusvikira Mwanakomana woMunhu amutswa kubva kuvakafa.”


\par }{\PP \VS{10}Vadzidzi vakamubvunza vakati, “Ko, sei vadzidzisi vemirayiro vachiti Eria anofanira kutanga kuuya?”


\par }{\PP \VS{11}Jesu akapindura akati, “Ichokwadi kuti Eria achauya agovandudza zvinhu zvose.

\VS{12}Asi ndinokuudzai kuti Eria akatouya kare asi havana kumuziva, uye vakaita kwaari zvavaida. Saizvozvo Mwanakomana woMunhu achatambudzwa pamaoko avo.”

\VS{13}Ipapo vadzidzi vakanzwisisa kuti aitaura kwavari nezvaJohani Mubhabhatidzi.


\par }{\SH Kuporeswa kwoMukomana Aiva neDhimoni
\par }
{\PP \VS{14}Vakati vasvika kuvanhu vazhinji, mumwe murume akauya akasvikopfugama pamberi paJesu akati,

\VS{15}“Ishe, donzwiraiwo mwanakomana wangu tsitsi. Ane zvipusha uye ari kutambudzika kwazvo. Kazhinji zvinomuwisira mumoto kana mumvura.

\VS{16}Ndauya naye kuvadzidzi venyu asi havana kugona kumuporesa.”


\par }{\PP \VS{17}Jesu akapindura akati, “Haiwa, imi rudzi rusingatendi uye rwakatsauka, ndichagara nemi kusvikira rinhiko? Uyai nomukomana uyu kwandiri.”

\VS{18}Jesu akatuka dhimoni rikabva rabuda mumukomana uya achibva apora kubva panguva iyoyo.


\par }{\PP \VS{19}Ipapo vadzidzi vakauya kuna Jesu vari voga vakamubvunza vachiti, “Ko, takundikana sei kuridzinga?”


\par }{\PP \VS{20}Akavapindura achiti, “Nokuda kwokuti mune kutenda kudiki. Ndinokuudzai chokwadi kuti dai maiva nokutenda kudiki hako semhodzi yemasitadhi maigona kuti kugomo iri, ‘Ibva apa uende uko,’ zvichiitika. Hapana chamunozokundikana kuita.

\VS{21}Asi rudzi urwu rwomweya runongobviswa chete nokunyengetera nokutsanya.”


\par }{\PP \VS{22}Vakati vaungana muGarirea Jesu akati kwavari, “Mwanakomana woMunhu achaiswa mumaoko avanhu.

\VS{23}Vachamuuraya asi pazuva retatu achamutswa.” Uye vadzidzi vakasuwa kwazvo.


\par }{\SH Mutero womuTemberi
\par }
{\PP \VS{24}Jesu navadzidzi vake vakati vasvika muKapenaume, vateresi vomutemberi vakauya kuna Petro vakabvunza vachiti, “Ko, mudzidzisi wenyu haaripi mutero womutemberi here?”


\par }{\PP \VS{25}Akapindura akati, “Hongu, anoripa.”

\par }{\PP Petro paakapinda mumba, Jesu ndiye akatanga kutaura achiti, “Unofungei, Simoni? Madzimambo enyika anotora mutero kuvana vavo here kana kuti kuna vamwe?”


\par }{\PP \VS{26}Petro akapindura akati, “Kuna vamwe.” Jesu akati, “Saka vana vakasununguka.

\VS{27}Asi kuti tisavagumbura enda kugungwa unokanda chiredzo chako mumvura. Tora hove yaunotanga kubata, wovhura muromo wayo, uchawana muine mari inokwana mutero wangu newako, uvape.”




\par }\Chap{18}{\SH Mukuru muUmambo hwoKudenga
\par }
{\PP \VerseOne{1}Panguva iyoyo vadzidzi vakauya kuna Jesu uye vakamubvunza vachiti, “Ndianiko mukuru pane vose muumambo hwokudenga?”


\par }{\PP \VS{2}Akadana mwana muduku ndokumumisa pakati pavo.

\VS{3}Uye akati, “Ndinokuudzai chokwadi kuti, kana musina kushanduka mukava savana vaduku, hamungatongopindi muumambo hwokudenga.

\VS{4}Naizvozvo ani naani anozvininipisa somwana uyu ndiye achava mukuru muumambo hwokudenga.


\par }{\PP \VS{5}“Uye ani naani anogamuchira mwana muduku souyu muzita rangu anogamuchira ini.

\VS{6}Asi ani naani anoita kuti mumwe wavaduku vanotenda kwandiri atadze, zvaiva nani kwaari kuti asungirirwe guyo guru muhuro make agonyudzwa mugungwa makadzika.


\par }{\PP \VS{7}“Ine nhamo nyika nokuda kwezvinhu zvinoita kuti vanhu vatadze! Zvinhu izvozvo zvinofanira kuuya asi ane nhamo munhu anoita kuti zviitike.

\VS{8}Kana ruoko rwako kana kuti rutsoka rwako zvichikuita kuti utadze, zvidimure uzvirasire kure. Zviri nani kupinda muupenyu wakaremara kana kuti uchikamhina, pano kupinda mumoto usingadzimi uine maoko maviri namakumbo maviri.

\VS{9}Kana ziso rako richikuita kuti utadze ribvise urirasire kure. Zviri nani kuti upinde muupenyu uine ziso rimwe chete pane kunge uine maziso maviri asi ugokandwa mumoto wegehena.


\par }{\SH Mufananidzo weGwai Rakarasika
\par }
{\PP \VS{10}“Onai kuti hamuzvidze mumwe wavaduku ava. Ndinokuudzai kuti vatumwa vavo kudenga vanogaroona chiso chaBaba vangu vari kudenga.

\VS{11}Nokuti Mwanakomana woMunhu akauya kuzoponesa chakarasika.


\par }{\PP \VS{12}“Imi munofungei? Kana munhu ane makwai zana, rimwe chete rawo rikarasika, haangasiye makumi mapfumbamwe nepfumbamwe mumakomo achinotsvaka rakarasika here?

\VS{13}Uye kana akariwana, ndinokuudzai chokwadi kuti anorifarira kukunda makumi mapfumbamwe nemapfumbamwe asina kurasika.

\VS{14}Nenzira imwe cheteyo Baba venyu vari kudenga havafariri kuti mumwe wavaduku ava arasike.


\par }{\SH Kana Hama Yakutadzira
\par }
{\PP \VS{15}“Kana hama yako yakutadzira enda umuudze mhosva yake, muri vaviri chete. Kana akakunzwa wadzora hama yako.

\VS{16}Asi akaramba kuteerera, enda nomumwe kana vaviri kuitira kuti ‘nyaya imwe neimwe isimbiswe nezvapupu zviviri kana zvitatu.’

\VS{17}Kana akaramba kuteerera, uudze kereke, kana akaramba kuteerera kunyange kereke, umutore zvako somuhedheni kana muteresi.


\par }{\PP \VS{18}“Ndinokuudzai chokwadi kuti chose chamuchasunga pano pasi chichasungwa kudenga, nechamunosunungura pano pasi chichasunungurwa kudenga.


\par }{\PP \VS{19}“Ndinokuudzai zvakare kuti kana vaviri venyu mukabvumirana pane chamunokumbira kuna Baba vangu vari kudenga, muchachiitirwa.

\VS{20}Nokuti panoungana vaviri kana vatatu muzita rangu, neni ndiripo pakati pavo.”


\par }{\SH Mufananidzo woMuranda Akanga Asina Tsitsi
\par }
{\PP \VS{21}Ipapo Petro akauya kuna Jesu akamubvunza achiti, “Ishe, kanganiko kandingaregerera hama yangu kana achinditadzira? Kanomwe here?”


\par }{\PP \VS{22}Jesu akapindura akati, “Kwete kanomwe chete, asi kakapetwa makumi manomwe ane nomwe.


\par }{\PP \VS{23}“Naizvozvo, umambo hwokudenga hwakafanana namambo aida kuripirwa zvikwereti zvake navaranda vake.

\VS{24}Paakatanga kuzviongorora, murume ainge aine chikwereti chamatarenda zviuru gumi\FTNT{*}{{\FR 18:24 }{\FT{mamiriyoni 10 amadhora}}} akauyiswa kwaari.

\VS{25}Sezvo ainge asingakwanisi kuripa chikwereti ichi, tenzi wake akaronga kuti iye nomudzimai wake, navana vake nezvose zvaaiva nazvo zvitengeswe kuti zviripe chikwereti.


\par }{\PP \VS{26}“Muranda uya akazviwisira pamberi patenzi wake akamukumbira zvikuru achiti, ‘Ndiitireiwo mwoyo murefu, ndicharipa hangu zvose.’

\VS{27}Tenzi womuranda uya akamunzwira tsitsi, ndokubva adzima chikwereti chiya chose, uye akamuregedza achienda zvake.


\par }{\PP \VS{28}“Asi muranda uya paakabuda, akasangana nomumwewo muranda saiye ainge aine chikwereti chake chamadhenari zana\FTNT{†}{{\FR 18:28 }{\FT{madhora mashoma shoma}}}. Akamubata ndokutanga kumudzipa. Akati, ‘Ndipe chikwereti changu!’


\par }{\PP \VS{29}“Muranda uya saiyewo muranda akapfugama ndokumukumbira zvikuru achiti, ‘Ndiitirewo mwoyo murefu, ndichakupa chikwereti chako.’


\par }{\PP \VS{30}“Asi akaramba. Pamusoro pezvo akamusungisa uye akaita kuti aiswe mutorongo kusvikira aripa chikwereti chose.

\VS{31}Vamwe varanda vakati vaona zvakanga zvaitika, zvakavatambudza zvikuru ndokubva vanoudza tenzi wavo zvose zvakanga zvaitika.


\par }{\PP \VS{32}“Tenzi akadana muranda uya akati, ‘Iwe muranda akaipa. Ndakadzima chikwereti changu chawaiva nacho nokuti wakandikumbira zvikuru.

\VS{33}Saka hawaifanira here kuva netsitsi kuno mumwe wako sezvandakakuitira iwe?’

\VS{34}Nehasha tenzi wake akamuisa kune vejeri kuti arangwe zvinorwadza kusvikira aripa chikwereti chose chaaiva nacho.


\par }{\PP \VS{35}“Izvi ndizvo zvichaitirwa mumwe nomumwe wenyu naBaba vangu vari kudenga kana musingaregereri hama yenyu nomwoyo wose.”




\par }\Chap{19}{\SH Kurambana
\par }
{\PP \VerseOne{1}Jesu akati apedza kutaura zvinhu izvi, akabva kuGarirea akaenda kudunhu reJudhea mhiri kwaJorodhani.

\VS{2}Vanhu vazhinji zhinji vakamutevera uye akavaporesa ikoko.


\par }{\PP \VS{3}Vamwe vaFarisi vakauya kwaari kuzomuedza. Vakamubvunza vachiti, “Zviri pamutemo here kuti murume arambe mukadzi wake nokuda kwechikonzero chipi nechipi zvacho?”


\par }{\PP \VS{4}Akavapindura achiti, “Hamuna kuverenga here kuti kubva pakutanga Musiki akavaita munhurume nomunhukadzi,

\VS{5}akati, ‘Nokuda kwaizvozvo murume achasiya baba namai vake agobatanidzwa nomukadzi wake, vaviri ava vachava nyama imwe chete?’

\VS{6}Saka havachisiri vaviri asi mumwe chete. Naizvozvo chabatanidzwa naMwari pamwe chete, hapana munhu anofanira kuchiparadzanisa.”


\par }{\PP \VS{7}Vakabvunzazve vachiti, “Sei Mozisi akarayira kuti murume ape mukadzi wake rugwaro rwokumuramba obva amuendesa?”


\par }{\PP \VS{8}Jesu akapindura achiti, “Mozisi akakubvumirai kuramba vakadzi venyu nokuda kwoukukutu hwemwoyo yenyu. Asi zvainge zvisina kudaro kubva pakutanga.

\VS{9}Ndinokuudzai kuti ani naani anoramba mukadzi wake, kunze chete nokuda kwoupombwe, akazowana mumwe mukadzi, atoita upombwe.”


\par }{\PP \VS{10}Vadzidzi vake vakati kwaari, “Kana ari iwo mamiriro azvakaita pakati pomurume nomukadzi, zviri nani kusawana.”


\par }{\PP \VS{11}Jesu akapindura akati kwavari, “Haasi wose anogamuchira shoko iri, asi kune avo chete vakaripiwa.

\VS{12}Nokuti kune ngomwa dzakaberekwa dzakadaro; dzimwe dziriko dzakaitwa navanhu; dzimwe dzakazviita ngomwa nokuda kwoumambo hwokudenga. Uyo anogona kugamuchira shoko iri ngaarigamuchire.”


\par }{\SH Vana Vaduku naJesu
\par }
{\PP \VS{13}Ipapo vana vaduku vakauyiswa kuna Jesu kuti aise maoko ake pamusoro pavo, uye kuti avanyengeterere. Asi vadzidzi vakatsiura vaya vakanga vauya navo.


\par }{\PP \VS{14}Jesu akati, “Regai vana vaduku vauye kwandiri, musavadzivisa, nokuti umambo hwokudenga ndohwavakadai.”

\VS{15}Akati aisa maoko ake pamusoro pavo, akabva ipapo.


\par }{\SH Jaya Mupfumi
\par }
{\PP \VS{16}Zvino mumwe murume akauya kuna Jesu akamubvunza achiti, “Mudzidzisi, ndechipi chinhu chakanaka chandingaita kuti ndiwane upenyu husingaperi?”


\par }{\PP \VS{17}Jesu akati kwaari, “Unondibvunzireiko pamusoro pezvakanaka? Kunongova noMumwe chete akanaka. Kana uchida kupinda muupenyu, teerera mirayiro.”


\par }{\PP \VS{18}Murume uya akabvunza achiti, “Ipiko?”

\par }{\PP Jesu akapindura akati, “ ‘Usauraya, usaita upombwe, usaba, usapupura nhema.

\VS{19}Kudza baba vako namai vako uye ude muvakidzani wako sokuzvida kwaunozviita iwe.’ ”


\par }{\PP \VS{20}Jaya riya rakati, “Zvose ndakazvichengeta. Chii chandichiri kushayiwa?”


\par }{\PP \VS{21}Jesu akati, “Kana uchida kuva wakakwana, enda unotengesa zvose zvaunazvo ugopa varombo, ugozova nepfuma kudenga. Ipapo ugouya wonditevera.”


\par }{\PP \VS{22}Jaya riya parakanzwa izvi, rakaenda rakasuwa kwazvo nokuti raiva nepfuma zhinji kwazvo.


\par }{\PP \VS{23}Ipapo Jesu akati kuvadzidzi vake, “Ndinokuudzai chokwadi, zvakaoma kuti mupfumi apinde muumambo hwokudenga.

\VS{24}Ndinotizve zvakareruka kuti ngamera ipinde nepaburi retsono pano kuti mupfumi apinde muumambo hwaMwari.”


\par }{\PP \VS{25}Vadzidzi vakati vanzwa izvi vakakatyamara zvikuru vakabvunza vachiti, “Ndiani zvino achaponeswa?”


\par }{\PP \VS{26}Jesu akavatarisa akati, “Kuvanhu izvi hazvigoneki asi kuna Mwari zvinhu zvose zvinogoneka.”


\par }{\PP \VS{27}Petro akamupindura akati, “Takasiya zvose kuti tikuteverei! Zvino tichawaneiko?”


\par }{\PP \VS{28}Jesu akati kwavari, “Ndinokuudzai chokwadi, kuti pakuvandudzwa kwezvinhu zvose, Mwanakomana woMunhu paachagara pachigaro chake chokubwinya, imi makanditevera muchagarawo pazvigaro gumi nezviviri muchitonga marudzi gumi namaviri eIsraeri.

\VS{29}Uye vose vakasiya dzimba, kana vakoma kana vanunʼuna kana hanzvadzi kana baba kana mai kana vana kana minda nokuda kwangu vachagamuchira zvakapetwa kazana, uye vachagara nhaka youpenyu husingaperi.

\VS{30}Asi vazhinji vokutanga vachava vokupedzisira uye navazhinji vokupedzisira vachava vokutanga.




\par }\Chap{20}{\SH Mufananidzo waVashandi muMunda weMizambiringa
\par }
{\PP \VerseOne{1}“Nokuti umambo hwokudenga hwakafanana nomuridzi womunda akabuda mangwanani-ngwanani kundotsvaka vanhu vokuti vazoshanda mumunda wake wemizambiringa.

\VS{2}Akabvumirana navo kuti aizovapa dhinari pazuva, ndokubva avaendesa mumunda wake wemizambiringa.


\par }{\PP \VS{3}“Nenguva inenge yechitatu akabuda ndokuona vamwe vamire pamusika vasina chavaiita.

\VS{4}Akati kwavari, ‘Nemiwo endai mundoshanda mumunda wangu wemizambiringa, ndichakupai zvakakodzera.’

\VS{5}Saka vakaenda.

\par }{\PP “Akabudazve nenguva dzinenge dzechitanhatu nedzepfumbamwe akaita zvimwe chetezvo.

\VS{6}Nenguva inenge yegumi neimwe akabuda akawanazve vamwe vamire. Akavabvunza achiti, ‘Seiko, maswera makangomira pano zuva rose musina chamuri kuita?’


\par }{\PP \VS{7}“Vakapindura vachiti, ‘Nokuti hapana munhu atipa basa.’

\par }{\PP “Akati kwavari, ‘Nemiwo endai mundoshanda mumunda wangu wemizambiringa.’


\par }{\PP \VS{8}“Akati ava madekwana, muridzi womunda wemizambiringa akati kumutariri wake, ‘Dana vashandi ugovapa mubayiro wavo, uchitanga navapedzisira kupiwa basa kusvikira kune vokutanga.’


\par }{\PP \VS{9}“Vashandi vainge vaenda kundoshanda nenguva inenge yegumi neimwe vakauya uye mumwe nomumwe wavo akagamuchira dhinari.

\VS{10}Saka pakasvika vaya vakanga vatanga kushanda, vakatarisira kupiwa zvakawanda. Asi mumwe nomumwe wavo akapiwa dhinari.

\VS{11}Vakati vagamuchira mari iyi vakatanga kutsutsumwira muridzi womunda.

\VS{12}Vakati, ‘Varume ava vapedzisira vangoshanda awa imwe chete, asi mavaenzanisa nesu tatakura mutoro webasa uye tikapiswa nezuva.’


\par }{\PP \VS{13}“Asi akapindura mumwe wavo achiti, ‘Shamwari, handina chandakukanganisira. Ko, hauna kutenderana neni kushandira dhinari here?

\VS{14}Tora mubayiro wako uende. Ndinoda kupa munhu ashanda kwokupedzisira zvakafanana nezvandakupa.

\VS{15}Ko, handina kodzero here yokuita zvandinoda nemari yangu? Kana kuti iwe une godo nokuda kwokupa kwangu zvakawanda.’


\par }{\PP \VS{16}“Saka vokupedzisira vachava vokutanga uye vokutanga vachava vokupedzisira.”


\par }{\SH Jesu Anovaudzazve neZvorufu Rwake
\par }
{\PP \VS{17}Zvino Jesu paakanga achikwira kuenda kuJerusarema, akatora vadzidzi vake gumi navaviri parutivi akati kwavari,

\VS{18}“Tiri kukwira kuenda kuJerusarema, uye Mwanakomana woMunhu achaiswa kuvaprista vakuru navadzidzisi vomurayiro. Vachamutongera rufu

\VS{19}uye vagomuisa kune veDzimwe Ndudzi kuti asekwe agorohwa uye arovererwe pamuchinjikwa. Pazuva retatu achamutswa kuti ave mupenyu!”


\par }{\SH Chikumbiro chaMai
\par }
{\PP \VS{20}Ipapo mai vavanakomana vaZebhedhi vakauya kuna Jesu navanakomana vavo, vakapfugama pamberi pake vaine chikumbiro.


\par }{\PP \VS{21}Akabvunza akati, “Munodeiko?”

\par }{\PP Ivo vakati, “Itaiwo kuti mumwe wavanakomana vangu vaviri ava agare kuruoko rwenyu rworudyi uye mumwe kuruboshwe rwenyu muumambo hwenyu.”


\par }{\PP \VS{22}Jesu akati, kwavari, “Hamuzivi zvamuri kukumbira. Mungagona kunwa mukombe wandichazonwa here?”

\par }{\PP Vakapindura vachiti, “Tinogona.”


\par }{\PP \VS{23}Jesu akati kwavari, “Zvirokwazvo muchanwa mumukombe wangu, asi zvokuti mugare kurudyi kana kuruboshwe rwangu, handisini ndinopa. Nzvimbo idzi ndedzaavo vakadzigadzirirwa naBaba vangu.”


\par }{\PP \VS{24}Vane gumi vakati vanzwa izvi vakatsamwira mukoma nomununʼuna ava.

\VS{25}Jesu akavadana pamwe chete uye akati, “Munoziva kuti vatongi veveDzimwe Ndudzi vanobata ushe pamusoro pavo uye machinda avo makuru anoshandisa simba pamusoro pavo.

\VS{26}Ngazvirege kudaro kwamuri. Asi ani naani anoda kuva mukuru pakati penyu anofanira kuva muranda wenyu,

\VS{27}uye ani naani anoda kuva wokutanga anofanira kuva nhapwa yenyu,

\VS{28}sezvazvakangoita kuti Mwanakomana woMunhu haana kuuya kuzoshandirwa asi kuzoshandira, nokupa upenyu hwake sorudzikinuro rwavazhinji.”


\par }{\SH Mapofu Maviri Anosvinudzwa
\par }
{\PP \VS{29}Jesu navadzidzi vake pavakabva kuJeriko, vanhu vazhinji kwazvo vakamutevera.

\VS{30}Varume vaviri vaiva mapofu vakanga vagere parutivi rwenzira, pavakanzwa kuti Jesu ainge opfuura nepo vakadanidzira vachiti, “Ishe, Mwanakomana waDhavhidhi, tinzwireiwo ngoni!”


\par }{\PP \VS{31}Vanhu vazhinji vakavatsiura vakavarayira kuti vanyarare, asi ivo vakanyanya kudanidzira vachiti, “Ishe, Mwanakomana waDhavhidhi, tinzwireiwo ngoni!”


\par }{\PP \VS{32}Jesu akamira akavadana, akavabvunza achiti, “Munoda kuti ndikuitireiko?”


\par }{\PP \VS{33}Vakapindura vachiti, “Ishe, tinoda kuona.”


\par }{\PP \VS{34}Jesu akavanzwira tsitsi uye akabata meso avo. Pakarepo vakabva vaona uye vakamutevera.




\par }\Chap{21}{\SH Jesu Anogamuchirwa muJerusarema
\par }
{\PP \VerseOne{1}Vakati voswedera kuJerusarema uye vasvika muBhetifage pagomo reMiorivhi, Jesu akatuma vadzidzi vaviri,

\VS{2}achiti kwavari, “Endai kumusha wamakatarisana nawo uye imomo muchaona mbongoro yakasungirirwa pamwe chete nomwana wayo. Mudzisunungure muuye nadzo kwandiri.

\VS{3}Kana pano munhu anotaura chinhu kwamuri, mumuudze kuti, Ishe anodzida uye achadzidzosa nokukurumidza.”


\par }{\PP \VS{4}Izvi zvakaitika kuti zvizadzise zvakataurwa kubudikidza nomuprofita achiti:


\par }{\Q \VS{5}“Muti kuMwanasikana weZioni,

\par }{\QB ‘Tarira, Mambo wako anouya kwauri,

\par }{\Q ari munyoro, akatasva mbongoro,

\par }{\QB ari pamusoro pomwana wembongoro.’ ”


\par }{\PP \VS{6}Vadzidzi vakaenda vakandoita sezvavakanga varayirwa naJesu.

\VS{7}Vakauya nembongoro nomwana wayo, vakaisa nguo dzavo pamusoro padzo, uye Jesu akagara pamusoro padzo.

\VS{8}Vanhu vazhinji vakawarira nguo dzavo mumugwagwa, vamwewo vakatema mapazi emiti vakaawarira mumugwagwa.

\VS{9}Vazhinji vakanga vakatungamira mberi navaya vakanga vachitevera vakadanidzira vachiti:

\par }{\Q “Hosana kuMwanakomana waDhavhidhi!”

\par }{\BB \par }
{\Q “Akaropafadzwa uyo anouya muzita raIshe!”

\par }{\BB \par }
{\Q “Hosana kumusoro-soro!”


\par }{\PP \VS{10}Jesu akati apinda muJerusarema, guta rose rakazungunuswa, vakabvunza vachiti, “Ndianiko uyu?”


\par }{\PP \VS{11}Vazhinji vakati, “Uyu ndiye Jesu, muprofita anobva kuNazareta kuGarirea.”


\par }{\SH Jesu paTemberi
\par }
{\PP \VS{12}Jesu akapinda munzvimbo yetemberi akadzinga vose vaitenga nokutengesa. Akapidigura tafura dzavaitsinhanha mari nezvigaro zvavaitengesa njiva.

\VS{13}Akati kwavari, “Kwakanyorwa kuchinzi, ‘Imba yangu ichanzi imba yokunyengetera,’ asi imi mava kuiita ‘bako ramakororo.’ ”


\par }{\PP \VS{14}Mapofu navakaremara vakauya kwaari kutemberi, uye akavaporesa.

\VS{15}Asi vaprista vakuru navadzidzisi vomurayiro pavakaona zvinhu zvinoshamisa zvaakaita, uye vana vachidanidzira mutemberi vachiti, “Hosana kuMwanakomana waDhavhidhi,” vakatsamwa.


\par }{\PP \VS{16}Vakamubvunza vachiti, “Uri kunzwa zviri kurehwa navana ava here?”

\par }{\PP Jesu akavapindura achiti, “Hongu, hamuna kurava here panoti:

\par }{\Q “ ‘Pamiromo yavana navacheche

\par }{\QB makaisa rumbidzo’?”


\par }{\PP \VS{17}Uye akavasiya akabuda muguta umu akaenda kuBhetani kwaakandovata.


\par }{\SH Muonde Unosvava
\par }
{\PP \VS{18}Mangwanani-ngwanani, paakanga ari munzira achidzokera kuguta, akanzwa nzara.

\VS{19}Akati aona muonde pedyo nomugwagwa, akatsaukira pauri asi haana kuwana chinhu pauri kunze kwamashizha. Ipapo akati kwauri, “Ngakurege kuva nemicherozve pauri!” Pakarepo muti uya wakabva wasvava.


\par }{\PP \VS{20}Vadzidzi vakati vazviona, vakakatyamara, vakati, “Ko, muonde uyu wabva wasvava pakarepo sei?”


\par }{\PP \VS{21}Jesu akapindura akati, “Ndinokuudzai chokwadi kuti kana mune kutenda uye musingakahadziki, hamungaiti zvaitwa kumuonde uyu chete, asi munogonawo kuti kugomo iri, ‘Enda undozvikanda mugungwa’ uye zvichaitika.

\VS{22}Kana muchitenda, muchagamuchira zvose zvamunokumbira mukunyengetera.”


\par }{\SH Vanobvunza Kunobva Simba raJesu
\par }
{\PP \VS{23}Jesu akapinda muruvazhe rwetemberi, uye paakanga achidzidzisa, vaprista vakuru navakuru vavanhu vakauya kwaari. Vakamubvunza vakati, “Muri kuita zvinhu izvi nesimba ripi? Uye ndiani akakupai simba irori?”


\par }{\PP \VS{24}Jesu akapindura akati, “Nemiwo ndichakubvunzai mubvunzo mumwe chete. Kana mukandipindura ndichakuudzaiwo simba randiri kuita naro zvinhu izvi.

\VS{25}Rubhabhatidzo rwaJohani rwakabvepi? Rwakabva kudenga here kana kuvanhu?”

\par }{\PP Vakataurirana pakati pavo vachiti, “Kana tikati, ‘Rwakabva kudenga’ achazobvunza kuti, ‘Zvino makaregerei kumutenda?’

\VS{26}Asi kana tikati, ‘Rwakabva kuvanhu,’ tinotya vanhu, nokuti vose vanotenda kuti Johani aiva muprofita.”


\par }{\PP \VS{27}Saka vakapindura Jesu vachiti, “Hatizivi.”

\par }{\PP Ipapo iye akati, “Neni handingakuudzeiwo simba randinoita naro zvinhu izvi.”


\par }{\SH Mufananidzo waVanakomana Vaviri
\par }
{\PP \VS{28}“Munofungei nazvo? Paiva nomurume aiva navanakomana vaviri. Akaenda kuno wokutanga akati, ‘Mwanangu, enda nhasi unoshanda mumunda wemizambiringa.’


\par }{\PP \VS{29}“Akapindura achiti, ‘Handidi,’ asi pashure akazvidemba uye akazoenda hake.


\par }{\PP \VS{30}“Ipapo baba vaya vakaenda kuno mumwe mwanakomana vakasvikomuudza zvimwe chetezvo. Iye akapindura achiti, ‘Ndichaenda, baba’ asi haana kuenda.


\par }{\PP \VS{31}“Ndoupiko pavaviri ava akaita zvaidiwa nababa vake?”

\par }{\PP Vakapindura vachiti, “Wokutanga.”

\par }{\PP Jesu akati kwavari, “Ndinokuudzai chokwadi, vateresi nezvifeve vari kukutangirai kupinda muumambo hwaMwari.

\VS{32}Nokuti Johani akauya kwamuri kuti azokuratidzai nzira yokururama, mukasamutenda, asi vateresi nezvifeve vakatenda. Uye kunyange mushure mokunge maona izvi hamuna kutendeuka mukamutenda.


\par }{\SH Mufananidzo waVarimi
\par }
{\PP \VS{33}“Inzwai mumwe mufananidzo. Kwakanga kuno mumwe murume akanga arima munda wake wemizambiringa. Akaukomberedza noruzhowa, akacherera chisviniro chewaini uye akavaka shongwe. Ipapo akasiya munda womuzambiringa kuvarimi vaimupa mari ndokuenda parwendo rurefu.

\VS{34}Nguva yokukohwa yakati yasvika, akatuma varanda vake kuvarimi vaya kuti vandotora zvibereko zvake.


\par }{\PP \VS{35}“Varimi vakabata varanda vaya, vakarova mumwe, vakauraya mumwe, uye vakataka wechitatu namabwe.

\VS{36}Ipapo akatumazve vamwe varanda kwavari, vakawanda kupfuura vokutanga, varimi vakavaitira zvimwe chetezvo.

\VS{37}Pakupedzisira akatuma mwanakomana wake kwavari. Akati, ‘Vacharemekedza mwanakomana wangu.’


\par }{\PP \VS{38}“Asi varimi pavakaona mwanakomana vakataurirana vakati, ‘Uyu ndiye mudyi wenhaka. Uyai timuuraye, tigotora nhaka yake.’

\VS{39}Saka vakamutora vakamubudisa kunze kwemunda wemizambiringa vakamuuraya.


\par }{\PP \VS{40}“Naizvozvo, panouya muridzi womunda womuzambiringa achaiteiko kuvarimi avo?”


\par }{\PP \VS{41}Vakapindura vakati, “Achaparadza varimi vakaipa ava, uye achapa munda womuzambiringa kuna vamwe varimi avo vachazomupa mugove wake wezvirimwa pakukohwa.”


\par }{\PP \VS{42}Jesu akati kwavari, “Hamuna kutomborava here muMagwaro panoti:

\par }{\Q “ ‘Ibwe rakarambwa navavaki

\par }{\QB ndiro rakazova musoro wekona.

\par }{\Q Ishe aita izvi,

\par }{\QB uye zvinoshamisa pamberi pedu’?


\par }{\PP \VS{43}“Naizvozvo ndinokuudzai kuti umambo hwaMwari huchatorwa kubva kwamuri huchipiwa kuvanhu vachabereka zvibereko zvahwo.

\VS{44}Uyo anowira pamusoro pebwe iri achavhunika kuita zvidimbu zvidimbu asi uyo warichawira achapwanyiwa.”


\par }{\PP \VS{45}Vaprista vakuru navaFarisi pavakanzwa mifananidzo yaJesu, vakaziva kuti aitaura nezvavo.

\VS{46}Vakatsvaka nzira yokuti vamusunge nayo, asi vakatya vanhu vazhinji nokuti vakanga vachiti muprofita.




\par }\Chap{22}{\SH Mufananidzo woMutambo weSvitsa
\par }
{\PP \VerseOne{1}Jesu akataurazve kwavari nemifananidzo achiti,

\VS{2}“Umambo hwokudenga hwakafanana namambo akagadzirira mwanakomana wake mutambo wesvitsa.

\VS{3}Akatuma varanda vake kuna avo vainge vakakokwa kumutambo kuti vachiuya, asi vakaramba kuuya.


\par }{\PP \VS{4}“Ipapo akatumazve vamwe varanda achiti, ‘Taurirai vose vakakokwa kuti ndagadzirira mabiko: Ndabaya nzombe nemombe dzakakodzwa uye zvose zvagadzirirwa. Uyai kumutambo wesvitsa.’


\par }{\PP \VS{5}“Asi hapana akateerera uye vakaenda mumwe kumunda wake, mumwewo kune rimwe basa rake.

\VS{6}Vamwe vavo vakabata varanda vake vakavaitira zvakaipa uye vakavauraya.

\VS{7}Mambo akatsamwa kwazvo. Akatuma hondo yake kundoparadza vaurayi vaya uye akapisa guta ravo.


\par }{\PP \VS{8}“Ipapo akati kuvaranda vake, ‘Mutambo wesvitsa wagadzirirwa asi vaya vandakakoka vakanga vasingakodzeri kuti vauye.

\VS{9}Endai kumharadzano dzenzira mundokoka kumutambo ani zvake wamuchawana.’

\VS{10}Saka varanda vakaenda mumigwagwa vakandokokorodza vose vavakagona kuwana, vose vakanaka nevakaipa, uye imba yesvitsa ikazara navakanga vakokwa.


\par }{\PP \VS{11}“Asi mambo akati apinda kuzoona vakanga vakokwa, akaona munhu imomo akanga asina nguo yesvitsa.

\VS{12}Akamubvunza akati, ‘Shamwari, wapinda seiko muno usina nguo yesvitsa?’ Munhu uya akashaya chokureva.


\par }{\PP \VS{13}“Ipapo mambo akaudza varanda vake akati, ‘Musungei maoko namakumbo mumukande panze, murima, umo muchava nokuchema nokurumanya kwameno.’


\par }{\PP \VS{14}“Nokuti vazhinji vakakokwa asi vakasarudzwa vashoma.”


\par }{\SH Kuripa Mutero kuna Kesari
\par }
{\PP \VS{15}Ipapo vaFarisi vakabuda vakandoronga kuti vamubate namashoko ake.

\VS{16}Vakatuma vadzidzi vavo kwaari pamwe chete navaHerodhi. Vakati, “Mudzidzisi, tinoziva kuti muri munhu akarurama uye kuti munodzidzisa nzira yaMwari zviri maererano nechokwadi. Hamutsauswi navanhu nokuti hamutarisi kuti ndivanaani.

\VS{17}Tiudzei zvino kuti imi, munoti kudini? Zvakanaka here kutera mutero kuna Kesari kana kuti hazvina?”


\par }{\PP \VS{18}Asi Jesu, achiziva kuipa kwavo, akati, “Imi vanyengeri munondiedzereiko?

\VS{19}Ndiratidzei mari inoshandiswa pakutera mutero.” Vakamuvigira dhenari

\VS{20}uye akavabvunza akati, “Ko, mufananidzo uyu ndowaani uye runyoro urwu ndorwaani?”


\par }{\PP \VS{21}Vakapindura vakati, “NdezvaKesari.”

\par }{\PP Ipapo akati kwavari, “Ipai kuna Kesari zvaKesari, uye kuna Mwari zvaMwari.”


\par }{\PP \VS{22}Vakati vanzwa izvi, vakashamiswa. Saka vakamusiya vakaenda.


\par }{\SH Waniso paKumuka kwaVakafa
\par }
{\PP \VS{23}Pazuva rimwe chetero vaSadhusi, avo vanoti hakuna kumuka kwavakafa, vakauya kwaari nomubvunzo.

\VS{24}Vakati, “Mudzidzisi, Mozisi akatiudza kuti murume akafa asina vana mununʼuna wake anofanira kuwana chirikadzi agomuberekera vana.

\VS{25}Zvino pakati pedu paiva navanakomana vomunhu mumwe vanomwe. Wokutanga akawana mukadzi ndokubva iye afa, uye sezvo akanga asina vana, akasiyira mununʼuna wake mukadzi.

\VS{26}Zvimwe chetezvo zvakaitika kuno wechipiri nowechitatu kusvikira kuno wechinomwe.

\VS{27}Pakupedzisira mukadzi akazofawo.

\VS{28}Zvino pakumuka kwavakafa, achava mukadzi waaniko pavanomwe vaya sezvo vose vaiva varume vake?”


\par }{\PP \VS{29}Jesu akavapindura akati, “Ndipo pamunorasika ipapo nokuti hamuzivi Magwaro kana simba raMwari.

\VS{30}Pakumuka kwavakafa vanhu havawani kana kuwanikwa, vachange vakaita savatumwa kudenga.

\VS{31}Asi pane zvokumuka kwavakafa, hamuna kuverenga here zvakarehwa naMwari kwamuri, achiti,

\VS{32}‘Ndini Mwari waAbhurahama naMwari waIsaka naMwari waJakobho’? Haasi Mwari wavakafa asi wavapenyu.”


\par }{\PP \VS{33}Vanhu vazhinji vakati vanzwa izvi, vakashamiswa nokudzidzisa kwake.


\par }{\SH Murayiro Mukuru
\par }
{\PP \VS{34}Vanzwa kuti Jesu akanga akunda vaSadhusi, vaFarisi vakaungana pamwe chete.

\VS{35}Mumwe wavo aiva nyanzvi pane zvemirayiro akamuedza nomubvunzo achiti,

\VS{36}“Mudzidzisi, ndoupi murayiro mukuru muMurayiro?”


\par }{\PP \VS{37}Jesu akapindura akati, “ ‘Ida Ishe Mwari wako nomwoyo wako wose, nomweya wako wose nokufunga kwako kwose.’

\VS{38}Uyu ndiwo murayiro mukuru uye wokutanga.

\VS{39}Wechipiri wakafanana nawo unoti, ‘Ida muvakidzani wako sokuda kwaunozviita iwe.’

\VS{40}Murayiro wose naVaprofita zvakabatanidzwa pamirayiro iyi miviri.”


\par }{\SH Ko, Kristu Mwanakomana waani?
\par }
{\PP \VS{41}VaFarisi pavakanga vachakaungana pamwe chete, Jesu akavabvunza akati,

\VS{42}“Munofungei nezvaKristu? Mwana waani?”

\par }{\PP Vakapindura vachiti, “Mwanakomana waDhavhidhi.”


\par }{\PP \VS{43}Akati kwavari, “Ko, zvino sei Dhavhidhi achitaura noMweya akamuti, ‘Ishe’? Nokuti anoti,


\par }{\Q \VS{44}“ ‘Ishe akati kuna Ishe wangu:

\par }{\QB Gara kuruoko rwangu rworudyi,

\par }{\Q kusvikira ndaisa vavengi vako

\par }{\QB pasi petsoka dzako.’


\par }{\MM \VS{45}Zvino kana Dhavhidhi achimuti, ‘Ishe’ angagova mwanakomana wake sei?”

\VS{46}Hapana akagona kutaura shoko rimwe, uye kubva pazuva iroro zvichienda mberi hapana akazoshinga kumubvunza mimwezve mibvunzo.




\par }\Chap{23}{\SH Jesu Anotuka Vanyori nevaFarisi
\par }
{\PP \VerseOne{1}Ipapo Jesu akataura kuvanhu vazhinji nokuvadzidzi vake achiti,

\VS{2}“Vadzidzisi vomurayiro navaFarisi vagere pachigaro chaMozisi.

\VS{3}Saka munofanira kuvateerera muite zvinhu zvose zvavanokuudzai. Asi musaita zvavanoita, nokuti havaiti zvavanoparidza.

\VS{4}Vanosunga mitoro inorema voitakudza pamafudzi avanhu, asi ivo pachavo havadi kusimudza munwe kuti vaibvise.


\par }{\PP \VS{5}“Vanoita zvinhu zvose kuti vaonekwe navanhu. Vanotambanudza mafirakiteri avo uye vanorebesa pfunha dzenguo dzavo.

\VS{6}Vanoda zvigaro zvapamberi pamitambo nezvigaro zvapamusoro-soro mumasinagoge.

\VS{7}Vanofarira kukwaziswa pamisika uye kuti vanzi ‘Rabhi’ navanhu.


\par }{\PP \VS{8}“Asi imi hamufaniri kunzi ‘Rabhi’ nokuti munongova naTenzi mumwe chete uye mose muri hama.

\VS{9}Musadana ani zvake ari panyika muchiti, ‘Baba’ nokuti munongova naBaba vamwe chete uye vari kudenga.

\VS{10}Uye musadaidzwa muchinzi ‘mudzidzisi’ nokuti muno Mudzidzisi mumwe chete iye Kristu.

\VS{11}Mukuru pakati penyu ndiye achava muranda wenyu.

\VS{12}Nokuti ani naani anozvikudza achaninipiswa uye ani naani anozvininipisa achakudzwa.


\par }{\PP \VS{13}“Mune nhamo imi vadzidzisi vomurayiro nemi vaFarisi, vanyengeri! Nokuti munopfigira vanhu umambo hwedenga vachizviona. Imi pachenyu hamupindi, uye vaya vanoedza kupinda hamuvatenderi.

\VS{14}Mune nhamo imi vadzidzisi vomurayiro nemi vaFarisi, vanyengeri! Munoparadza dzimba dzechirikadzi, uye munoita minyengetero mirefu kuti muonekwe. Naizvozvo muchatongwa zvakaomesesa.


\par }{\PP \VS{15}“Mune nhamo imi vadzidzisi vomurayiro nemi vaFarisi, vanyengeri! Munofamba panyika napamakungwa kuti mutendeutse munhu mumwe chete. Kana atendeuka munomuita mwanakomana wegehena kakapetwa kaviri panemi.


\par }{\PP \VS{16}“Mune nhamo imi vatungamiri mapofu! Imi munoti, ‘Kana munhu akapika netemberi, hazvina hazvo mhosva, asi kana munhu akapika negoridhe romutemberi anosungwa nemhiko yake.’

\VS{17}Imi mapenzi amapofu! Chikuru chii: Goridhe netemberi inoita kuti goridhe rive dzvene?

\VS{18}Uyezve imi munoti, ‘Kana munhu upi zvake akapika nearitari hazvirevi chinhu, asi kana munhu upi zvake akapika nechipo chiri pairi, asungwa nemhiko yake.’

\VS{19}Imi mapofu! Chikuru chii: Chipo kana kuti aritari inoita kuti chipo chive chitsvene?

\VS{20}Naizvozvo, uyo anopika nearitari anopika nayo nezvose zviri pairi.

\VS{21}Uye uyo anopika netemberi anopika nayo uye naiye anogara mairi.

\VS{22}Uye uyo anopika nedenga anopika nechigaro choushe chaMwari uye naiye anogara pachiri.


\par }{\PP \VS{23}“Mune nhamo imi vadzidzisi vomurayiro nemi vaFarisi, imi vanyengeri! Munopa chegumi chezvose zvinonhuhwira zvinoti: mindi, anisi nekumini. Asi munoshaya hanya nezvinhu zvinokosha zvomurayiro zvinoti: kururamisira, ngoni nokutendeka. Maifanira kuita izviwo musingakanganwi zvokutanga.

\VS{24}Imi vatungamiri mapofu, munomimina nyunyu asi muchimedza ngamera.


\par }{\PP \VS{25}“Mune nhamo imi vadzidzisi vomurayiro nemi vaFarisi, imi vanyengeri! Munosuka mikombe nendiro kunze asi mukati menyu muzere namakaro nokusazvidzora.

\VS{26}Iwe bofu romuFarisi! Tanga wachenesa mukati momukombe nendiro, uye ipapo kunze kwazvo kuchachenawo.


\par }{\PP \VS{27}“Mune nhamo imi vadzidzisi vomurayiro nemi vaFarisi, imi vanyengeri! Makafanana namakuva akacheneswa kunze anoratidzika kuva akanaka kunze asi mukati muzere mapfupa avanhu vakafa nezvinhu zvose zvine tsvina.

\VS{28}Nenzira imwe cheteyo, munoonekwa navanhu kunze semakarurama asi mukati menyu muzere nounyengeri uye nohuipi.


\par }{\PP \VS{29}“Mune nhamo imi vadzidzisi vomurayiro nemi vaFarisi, imi vanyengeri! Munovaka makuva avaprofita nokushongedza makuva avakarurama.

\VS{30}Uye moti, ‘Dai takanga tararama pamazuva amadzitateguru edu, tingadai tisina kubatsirana navo pakuteura ropa ravaprofita.’

\VS{31}Saka muri kuzvipupurira pachenyu kuti muri zvizvarwa zvaivavo vakaponda vaprofita.

\VS{32}Zvino chizadzisai chiyero chechivi chamadzitateguru enyu!


\par }{\PP \VS{33}“Imi nyoka! Imi vana venyoka! Muchatiza seiko kutongwa kunokuendesai kugehena?

\VS{34}Naizvozvo ndiri kukutumirai vaprofita navachenjeri navadzidzisi. Vamwe vavo muchavauraya uye muchavaroverera pamuchinjikwa; vamwe muchavarova mumasinagoge enyu uye muchavadzingirira kubva kune rimwe guta kusvikira kune rimwe guta.

\VS{35}Uye nokudaro, ropa ravakarurama vose rakateurwa panyika richauya pamusoro penyu kubvira paropa raAbheri akanga akarurama kusvikira paropa raZekaria mwanakomana waBherekia uyo wamakauraya pakati petemberi nearitari.

\VS{36}Ndinokuudzai chokwadi kuti zvose izvi zvichava pamusoro porudzi urwu.


\par }{\PP \VS{37}“Iwe Jerusarema, Jerusarema! Iwe unouraya vaprofita nokutaka namabwe avo vanotumirwa kwauri, kazhinji sei kandaidisa kuunganidza vana vako sezvinoita nhunzvi yehuku inounganidza hukwana dzayo pasi pamapapiro ayo.

\VS{38}Tarira, wasiyirwa imba yako yangova dongo.

\VS{39}Ndinokuudza kuti, hauchazondionizve kusvikira wati, ‘Akaropafadzwa anouya muzita raIshe.’ ”




\par }\Chap{24}{\SH Zviratidzo zvaMazuva Okupedzisira
\par }
{\PP \VerseOne{1}Jesu akabuda mutemberi, uye paakanga achifamba kudaro, vadzidzi vake vakaswedera kwaari vakamuratidza dzimba dzetemberi.

\VS{2}Iye akati kwavari, “Muri kuona zvinhu izvi zvose here? Ndinokuudzai chokwadi kuti hakuna ibwe richasara pano riri pamusoro perimwe; ose achawisirwa pasi.”


\par }{\PP \VS{3}Jesu akati agara paGomo reMiorivhi, vadzidzi vakauya kwaari vari voga vakati, “Tiudzei kuti zvinhu izvi zvichaitika rini, uye kuti chiratidzo chokuuya kwenyu nokuguma kwenyika chichava chei?”


\par }{\PP \VS{4}Jesu akapindura akati, “Chenjerai kuti murege kunyengerwa nomunhu.

\VS{5}Nokuti vazhinji vachauya muzita rangu vachiti, ‘Ndini Kristu,’ uye vachinyengera vazhinji.

\VS{6}Muchanzwa nezvehondo uye neguhu rehondo, asi chenjerai kuti murege kuvhundutswa nazvo. Zvinhu zvakadaro zvinofanira kuitika asi kuguma kunenge kusati kwasvika.

\VS{7}Nokuti rudzi ruchamukira rumwe rudzi noumambo huchamukira humwe umambo. Kuchava nenzara nokudengenyeka kwenyika munzvimbo dzakasiyana-siyana.

\VS{8}Asi zvose izvi mavambo okurwadziwa pakubereka.


\par }{\PP \VS{9}“Ipapo muchaiswa kuna vanokutambudzai mugourayiwa, uye muchavengwa nendudzi dzose nokuda kwangu.

\VS{10}Panguva iyoyo vazhinji vachadzokera shure kubva pakutenda uye vachamukirana vagovengana,

\VS{11}uye vaprofita vazhinji venhema vachamuka uye vachanyengera vanhu vazhinji.

\VS{12}Nokuda kwokuwanda kwokusarurama, rudo rwavazhinji ruchatonhora.

\VS{13}Asi uyo achatsungirira kusvikira kumagumo, achaponeswa.

\VS{14}Uye vhangeri iri roumambo richaparidzwa munyika yose souchapupu kumarudzi ose, ipapo kuguma kuchasvika.


\par }{\PP \VS{15}“Saka pamunoona ‘nyangadzi yokuparadza’ yakataurwa nomuprofita Dhanieri, imire panzvimbo tsvene, anoverenga ngaanzwisise,

\VS{16}ipapo vari muJudhea ngavatizire kumakomo.

\VS{17}Uyo ari padenga reimba yake ngaarege kuburuka kuti andotora chinhu chipi zvacho chiri mumba make.

\VS{18}Ari mumunda ngaarege kudzokera kundotora nguo yake.

\VS{19}Zvichaoma sei mumazuva iwayo kuvakadzi vane mimba navaya vanoyamwisa!

\VS{20}Nyengeterai kuti kutiza kwenyu kurege kuitika panguva yechando kana nomusi weSabata.

\VS{21}Nokuti ipapo pachava nenhamo huru isina kumbovapo kubva pakuvamba kwenyika kusvika zvino uye haizombovapozve.

\VS{22}Dai mazuva iwayo asina kutapudzwa, hapana munhu airarama, asi nokuda kwavasanangurwa, mazuva iwayo achatapudzwa.

\VS{23}Panguva iyoyo, mukanzwa munhu anoti kwamuri, ‘Tarirai, hoyu Kristu!’ kana kuti, ‘Hoyo Kristu,’ musazvitenda.

\VS{24}Nokuti kuchamuka vanaKristu venhema navaprofita venhema avo vachaita zviratidzo nezvishamiso kuti vanyengere kunyange navasanangurwa kana zvichigoneka.

\VS{25}Tarirai, ndafanokuudzai zvisati zvaitika.


\par }{\PP \VS{26}“Saka kana munhu upi zvake akakuudzai kuti, ‘Tarirai uyo ari kurenje,’ musabuda kuti muendeko kana kuti akati, ‘Tarirai, ari mudzimba dzomukati,’ musazvitenda.

\VS{27}Sezvinoita mheni inopenya kumabvazuva ichionekwawo kumavirira, ndizvo zvichaita kuuya kwoMwanakomana woMunhu.

\VS{28}Pose pano mutumbi ndipo pachaungana magora.


\par }{\PP \VS{29}“Pakarepo shure kwokutambudzika kwamazuva iwayo,

\par }{\Q “ ‘zuva richasviba,

\par }{\QB uye mwedzi hauzovheneki;

\par }{\Q nyeredzi dzichawa kubva kudenga,

\par }{\QB namasimba omuchadenga achazungunuswa.’


\par }{\PP \VS{30}“Ipapo chiratidzo choMwanakomana woMunhu chichaonekwa kudenga, uye ndudzi dzose dzenyika dzichachema. Vachaona Mwanakomana woMunhu achiuya ari mumakore okudenga nesimba nokubwinya kukuru.

\VS{31}Uye achatuma vatumwa vake nokurira kwehwamanda kukuru uye vachaunganidza vasanangurwa vake kubva kumhepo ina dzenyika, kubva kuno rumwe rutivi rwedenga kusvikira kuno rumwe.


\par }{\PP \VS{32}“Zvino dzidzai chidzidzo ichi kubva pamuonde: Panopfava matavi awo uye mashizha awo otungira, munoziva kuti zhizha rava pedyo.

\VS{33}Saizvozvowo, nemiwo pamunoona zvinhu zvose izvi muzive kuti nguva yangu yava pedyo, yava pamusiwo.

\VS{34}Ndinokuudzai chokwadi kuti rudzi urwu harungatongopfuuri kusvikira zvinhu zvose izvi zvaitika.

\VS{35}Denga nenyika zvichapfuura asi mashoko angu haangatongopfuuri.


\par }{\SH Musi neNguva hazvizivikanwi
\par }
{\PP \VS{36}“Hapana anoziva musi kana nguva kunyange vatumwa vokudenga kana Mwanakomana, asi Baba chete.

\VS{37}Sezvazvakanga zvakaita pamazuva aNoa, ndizvo zvazvichaita pakuuya kwoMwanakomana woMunhu.

\VS{38}Nokuti sapamazuva iwayo mafashamu asati auya, vanhu vaidya uye vachinwa, vaiwana nokuwanikwa kusvikira pazuva iro Noa akapinda muareka,

\VS{39}uye vakanga vasingazivi chinhu pamusoro pezvaizoitika kusvikira mafashamu avakukura vose. Ndizvo zvazvichaita pakuuya kwoMwanakomana woMunhu.

\VS{40}Varume vaviri vachange vari mumunda, mumwe achatorwa uye mumwe achasiyiwa.

\VS{41}Vakadzi vaviri vachange vachikuya paguyo, mumwe achatorwa uye mumwe achasiyiwa.


\par }{\PP \VS{42}“Naizvozvo, garai makagadzirira nokuti hamuzivi zuva iro Ishe wenyu achauya naro.

\VS{43}Asi nzwisisai izvi: Dai muridzi weimba aiziva kuti inguva ipi yousiku ichauya mbavha, angadai airinda uye haaizotendera kuti imba yake ipazwe.

\VS{44}Naizvozvo nemiwo garai makagadzirira nokuti Mwanakomana woMunhu achauya nenguva yamusingamutarisiri.


\par }{\PP \VS{45}“Ndiani zvino muranda akatendeka uye akachenjera uyo akaiswa natenzi wake kuti atarire varanda veimba yake kuti agovapa zvokudya panguva yakafanira?

\VS{46}Akaropafadzwa muranda uyo anowanikwa achiita izvozvo pakudzoka kwatenzi wake.

\VS{47}Ndinokuudzai chokwadi kuti achamugadza kuti ave mutariri wepfuma yake yose.

\VS{48}Asi ngatimboti muranda uyo akaipa uye oti mumwoyo make, ‘Tenzi wangu achange asipo kwenguva refu,’

\VS{49}uye ipapo otanga kurova vamwe varanda uye nokudya nokunwa nezvidhakwa.

\VS{50}Tenzi womuranda uyo achauya pazuva raasingatarisire napanguva yaasingazivi.

\VS{51}Achasvikomugura-gura agomuisa panzvimbo imwe chete navanyengeri apo pachava nokuchema nokurumanya kwameno.




\par }\Chap{25}{\SH Mufananidzo waVasikana Gumi
\par }
{\PP \VerseOne{1}“Panguva iyoyo umambo hwokudenga huchange hwakafanana navasikana gumi, vakatora mwenje yavo vakabuda kundochingamidza chikomba.

\VS{2}Vashanu vavo vakanga vari mapenzi uye vashanu vavo vakanga vakachenjera.

\VS{3}Mapenzi vaya vakatora mwenje yavo asi havana kuisa mafuta mairi.

\VS{4}Kunyange zvakadaro, vakachenjera vakatora mafuta mumidziyo pamwe chete nemwenje yavo.

\VS{5}Chikomba chakanonoka kusvika, vose vakabatwa nehope ndokuvata.


\par }{\PP \VS{6}“Pava pakati pousiku vakanzwa mheremhere: ‘Chikomba chauya! Budai mumuchingamidze!’


\par }{\PP \VS{7}“Ipapo vasikana vose vakamuka uye vakagadziridza mwenje yavo.

\VS{8}Mapenzi akati kuna vakachenjera, ‘Tipeiwo mamwe emafuta enyu; mwenje yedu yava kudzima.’


\par }{\PP \VS{9}“Vakapindura vakati, ‘Kwete, zvimwe haangakwaniri isu nemi tose. Asi endai kuna vaya vanotengesa mafuta mugondozvitengera mamwe.’


\par }{\PP \VS{10}“Asi vachiri munzira kundotenga mafuta, chikomba chakasvika. Vasikana vakanga vakagadzirira vakapinda naye mumutambo wesvitsa uye musuo ukapfigwa.


\par }{\PP \VS{11}“Pashure vamwe vaya vakadzokawo. Vakati, ‘Ishe! Ishe! Tizarurireiwo musuo!’


\par }{\PP \VS{12}“Asi akavapindura achiti, ‘Ndinokuudzai chokwadi, handikuzivei.’


\par }{\PP \VS{13}“Naizvozvo garai makagadzirira nokuti hamuzivi musi kana nguva.


\par }{\SH Mufananidzo waMatarenda
\par }
{\PP \VS{14}“Zvakare, zvichaita somurume akabuda kuti afambe rwendo, akadana varanda vake akavachengetesa pfuma yake.

\VS{15}Kuno mumwe akapa matarenda mashanu\FTNT{*}{{\FR 25:15 }{\FT{tarenda raiva mazana namazana amadhora}}} emari, kuno mumwe matarenda maviri, uye kuno mumwe tarenda rimwe chete, mumwe nomumwe maererano nokugona kwake. Ipapo akaenda zvake parwendo rwake.

\VS{16}Murume akapiwa matarenda mashanu akaenda pakarepo akandoshandisa mari yake akawanazve mamwe mashanu.

\VS{17}Saizvozvo uya aiva namatarenda maviri akawana mamwe maviri.

\VS{18}Asi murume akanga apiwa tarenda rimwe chete akaenda akandochera gomba muvhu ndokuviga mari yatenzi wake.


\par }{\PP \VS{19}“Shure kwenguva refu tenzi wavaranda vaya akadzoka akagadzirisa nezvemari idzi navo.

\VS{20}Murume akanga apiwa matarenda mashanu akauya namamwe mashanu, akati, ‘Tenzi, makandipa matarenda mashanu. Tarirai ndakawana mamwe mashanu.’


\par }{\PP \VS{21}“Tenzi wake akapindura akati, ‘Waita zvakanaka iwe muranda akanaka, akatendeka! Wanga wakatendeka pazvinhu zvishoma; ndichakuita mutariri wezvinhu zvizhinji. Pinda mumufaro watenzi wako!’


\par }{\PP \VS{22}“Murume akanga apiwa matarenda maviri akauyawo. Akati, ‘Tenzi makandipa matarenda maviri, tarirai ndakawanazve mamwe maviri.’


\par }{\PP \VS{23}“Tenzi wake akapindura akati, ‘Waita zvakanaka, iwe muranda akanaka, akatendeka! Wanga wakatendeka pazvinhu zvishoma, ndichakuita mutariri wezvinhu zvizhinji. Pinda mumufaro watenzi wako!’


\par }{\PP \VS{24}“Ipapo murume akanga apiwa tarenda rimwe chete akauya, akati, ‘Tenzi, ndakaziva kuti muri munhu akaoma, munokohwa pamusina kudyara uye munounganidza pamusina kukusha mbeu.

\VS{25}Nokudaro ndakatya ndikandocherera tarenda renyu muvhu. Tarirai, pfuma yenyu iyi.’


\par }{\PP \VS{26}“Tenzi wake akapindura akati, ‘Iwe muranda akaipa, ano usimbe! Saka wakanga uchiziva zvako kuti ndinokohwa pandisina kudyara nokuunganidza pandisina kukusha mbeu?

\VS{27}Zvino ungadai wakachengetesa mari yangu kune vamabhangi kuitira kuti pakudzoka kwangu ndaizoiwana yabereka.


\par }{\PP \VS{28}“ ‘Mutorerei tarenda iri mupe kune uyo ane matarenda gumi.

\VS{29}Nokuti wose anazvo achapiwa zvimwe, agova nezvakawanda kwazvo. Ani naani asina, kunyange nezvaanazvo achazvitorerwa.

\VS{30}Uye chikandai muranda uyo asingabatsiri kunze kurima, uko kuchava nokuchema nokurumanya kwameno.’


\par }{\SH Makwai neMbudzi
\par }
{\PP \VS{31}“Mwanakomana woMunhu paanouya nokubwinya kwake, navatumwa vose, achagara pachigaro chake choushe mukubwinya kwokudenga.

\VS{32}Ndudzi dzose dzichaunganidzwa pamberi pake, achatsaura vanhu mumwe kubva kuno mumwe somufudzi anotsaura makwai kubva kumbudzi.

\VS{33}Achaisa makwai kurudyi rwake, uye mbudzi kuruboshwe rwake.


\par }{\PP \VS{34}“Ipapo Mambo achati kuna avo vari kurudyi rwake, ‘Uyai imi makaropafadzwa naBaba vangu, mutore nhaka yenyu, umambo hwamakagadzirirwa kubva pakusikwa kwenyika.

\VS{35}Nokuti ndakanga ndine nzara mukandipa chokudya, ndakanga ndine nyota, mukandipa chokunwa, ndakanga ndiri mweni mukandipinza mumba,

\VS{36}ndakanga ndisina zvokupfeka mukandipfekedza, ndakanga ndichirwara mukandipepa, ndakanga ndiri mutorongo mukandishanyira.’


\par }{\PP \VS{37}“Ipapo vakarurama vachamupindura vachiti, ‘Ishe, takakuonai riniko mune nzara tikakupai chokunwa?

\VS{38}Takakuonai riniko muri mweni tikakupinzai mumba, kana musina zvokupfeka tikakupfekedzai?

\VS{39}Takakuonai riniko muchirwara kana muri mutorongo tikakushanyirai?’


\par }{\PP \VS{40}“Mambo achapindura achiti, ‘Ndinokuudzai chokwadi kuti, chose chamakaitira mumwe wavaduku vehama dzangu idzi, makachiitira ini.’


\par }{\PP \VS{41}“Ipapo achati kune avo vari kuruboshwe rwake, ‘Ibvai kwandiri imi makatukwa mupinde mumoto usingadzimi wakagadzirirwa dhiabhori navatumwa vake.

\VS{42}Nokuti ndakanga ndine nzara mukasandipa chokudya, ndakanga ndine nyota, mukasandipa chokunwa,

\VS{43}ndakanga ndiri mweni mukasandipinza mumba, ndakanga ndisina zvokupfeka mukasandipfekedza, ndakanga ndichirwara uye ndiri mutorongo mukasandishanyira.’


\par }{\PP \VS{44}“Naizvozvo vachapindura vachiti, ‘Ishe, takakuonai riniko mune nzara kana mune nyota kana muri mweni kana musina zvokupfeka kana muchirwara kana muri mutorongo tikasakubatsirai?’


\par }{\PP \VS{45}“Achapindura achiti, ‘Ndinokuudzai chokwadi kuti, zvose zvamusina kuitira mumwe wavaduku ava, hamuna kuzviitira ini.’


\par }{\PP \VS{46}“Ipapo vachaenda mukurangwa kusingaperi, asi vakarurama vachipinda muupenyu husingaperi.”




\par }\Chap{26}{\SH Vanorangana Kuuraya Jesu
\par }
{\PP \VerseOne{1}Jesu akati apedza kutaura zvinhu zvose izvi, akati kuvadzidzi vake,

\VS{2}“Sezvamunoziva, Pasika yasarirwa namazuva maviri kuti isvike, uye Mwanakomana woMunhu achaendeswa kuti andorovererwa pamuchinjikwa.”


\par }{\PP \VS{3}Ipapo vaprista vakuru navakuru vavanhu vakandoungana mumuzinda womuprista mukuru ainzi Kayafasi,

\VS{4}uye vakarangana kuti vasunge Jesu namano vagomuuraya.

\VS{5}Vakati, “Asi kwete panguva yoMutambo nokuti pangaita bope pakati pavanhu.”


\par }{\SH Jesu Anozodzwa paBhetani
\par }
{\PP \VS{6}Jesu paakanga ari muBhetani mumba momurume ainzi Simoni waMaperembudzi,

\VS{7}mumwe mukadzi akauya kwaari nechinu chamafuta anonhuhwira, omutengo mukuru, akasvikoadururira pamusoro wake, agere patafura.


\par }{\PP \VS{8}Vadzidzi vakati vachiona izvi, vakatsamwa uye vakati, “Kuparadza kwakadai kwaitirweiko?

\VS{9}Mafuta anonhuhwira aya angadai atengeswa nomutengo mukuru kwazvo uye mari yacho yapiwa varombo.”


\par }{\PP \VS{10}Achiziva izvi, Jesu akati kwavari, “Munotambudzireiko mukadzi uyu? Andiitira chinhu chakanaka kwazvo.

\VS{11}Varombo munavo nguva dzose, asi ini hamuchava neni nguva dzose.

\VS{12}Paadira mafuta anonhuhwira pamuviri wangu, azviita kuti agadzirire kuvigwa kwangu.

\VS{13}Ndinokuudzai chokwadi kuti, kwose kwose kuchaparidzwa vhangeri iri munyika yose, zvaaita izvi zvichange zvichitaurwawo kuti vamurangarire nazvo.”


\par }{\SH Judhasi Anobvuma Kutengesa Jesu
\par }
{\PP \VS{14}Ipapo mumwe wavane gumi navaviri, ainzi Judhasi Iskarioti, akaenda kuvaprista vakuru

\VS{15}akandobvunza achiti, “Muchandipei kana ndikamuuyisa kwamuri?” Saka vakamuverengera makumi matatu esirivha.

\VS{16}Kubva ipapo zvichienda mberi Judhasi akamirira mukana wokuti amuise kwavari.


\par }{\SH Chirariro chaIshe
\par }
{\PP \VS{17}Pazuva rokutanga roMutambo weZvingwa Zvisina Mbiriso, vadzidzi vakauya kuna Jesu vakasvikomubvunza vachiti, “Ndokupi kwamunoda kuti tindokugadzirirai kuti mugodyira Pasika?”


\par }{\PP \VS{18}Akavapindura akati, “Endai muguta kuno mumwe murume munosvikomuudza kuti, ‘Mudzidzisi anoti: Nguva yangu yakatarwa yava pedyo. Ndichapemberera Pasika navadzidzi vangu mumba mako.’ ”

\VS{19}Saka vadzidzi vakaita sokurayirwa kwavakanga vaitwa naJesu vakandogadzira Pasika.


\par }{\PP \VS{20}Ava madekwana Jesu akagara patafura navane gumi navaviri.

\VS{21}Vari pakati pokudya akati, “Ndinokuudzai chokwadi kuti mumwe wenyu achandipandukira.”


\par }{\PP \VS{22}Vakasuwa zvikuru uye vakatanga, mumwe nomumwe kuti, “Chokwadi, ndini here, Ishe?”


\par }{\PP \VS{23}Jesu akapindura akati, “Munhu aisa ruoko neni mundiro, ndiye achandipandukira.

\VS{24}Mwanakomana woMunhu achaenda hake sokunyorwa kwazvakaitwa nezvake. Asi ane nhamo munhu uyo anopandukira Mwanakomana woMunhu! Zvingadai zvaiva nani kwaari dai asina kuberekwa.”


\par }{\PP \VS{25}Zvino Judhasi uyo aizomupandukira akati, “Chokwadi, ndini here, Rabhi?”

\par }{\PP Jesu akapindura akati, “Hongu, ndiwe.”


\par }{\PP \VS{26}Vachiri kudya, Jesu akatora chingwa, akavonga akachimedura, uye akapa vadzidzi vake, achiti, “Torai mudye; uyu ndiwo muviri wangu.”


\par }{\PP \VS{27}Ipapo akatora mukombe, akavonga uye akavapa achiti, “Inwai mose.

\VS{28}Iri iropa rangu resungano itsva rinodururirwa vazhinji kuti vagoregererwa zvivi zvavo.

\VS{29}Ndinokuudzai kuti, handichazonwi zvibereko zvomuzambiringa kubvira zvino kusvikira zuva iro randichazvinwa patsva nemi muumambo hwaBaba vangu.”


\par }{\PP \VS{30}Vakati vaimba rwiyo, vakabuda vakaenda kuGomo reMiorivhi.


\par }{\SH Jesu Anotaura kuti Petro Achamuramba
\par }
{\PP \VS{31}Ipapo Jesu akati kwavari, “Usiku huno imi mose muchatiza nokuti kwakanyorwa kuchinzi:

\par }{\Q “ ‘Ndicharova mufudzi,

\par }{\QB boka ramakwai rigopararira.’


\par }{\MM \VS{32}Asi mushure mokunge ndamuka, ndichafanotungamira kuGarirea.”


\par }{\PP \VS{33}Petro akapindura akati, “Kunyange vamwe vose vakatiza nokuda kwenyu, ini handizoiti izvozvo.”


\par }{\PP \VS{34}Jesu akati, “Ndinokuudza chokwadi kuti usiku huno chaihwo, jongwe risati rarira uchandiramba katatu.”


\par }{\PP \VS{35}Asi Petro akati kwaari, “Kunyange ndichifanira kufa nemi, handingatongokurambai.” Vamwe vadzidzi vose vakadarowo.


\par }{\SH Jesu muGetsemani
\par }
{\PP \VS{36}Ipapo Jesu akaenda navadzidzi vake kunzvimbo inonzi Getsemani, uye akati kwavari, “Garai pano ini ndichienda apo kundonyengetera.”

\VS{37}Akatora Petro navanakomana vaZebhedhi vaviri akaenda navo, uye akatanga kusuwa, uye akatambudzika.

\VS{38}Ipapo akati kwavari, “Mweya wangu uri kushungurudzika kwazvo kusvika pakufa. Garai pano uye murinde pamwe chete neni.”


\par }{\PP \VS{39}Akaenda mberi zvishoma, akawira pasi nechiso chake akanyengetera achiti, “Baba vangu, kana zvichibvira mukombe uyu ngaubviswe kwandiri. Asi kwete kuda kwangu asi kuda kwenyu.”


\par }{\PP \VS{40}Ipapo akadzokera kuvadzidzi vake akavawana vavata. Akabvunza Petro achiti, “Varume, matadza kurinda neni kweawa imwe chete?

\VS{41}Rindai uye munyengetere kuti murege kupinda mukuedzwa. Mweya unoda, asi muviri wakaneta.”


\par }{\PP \VS{42}Akaendazve kechipiri akanyengetera achiti, “Baba vangu, kana zvisingagoni kuti mukombe uyu ubviswe kwandiri kunze kwokutenge ndaunwa, kuda kwenyu ngakuitwe.”


\par }{\PP \VS{43}Paakadzoka, akavawanazve vavata nokuti meso avo akanga azere nehope.

\VS{44}Saka akavasiya akaendazve uye akanyengetera kechitatu, achitaura zvimwe chetezvo.


\par }{\PP \VS{45}Ipapo akadzokazve kuvadzidzi akati kwavari, “Muchakavata uye muchakazorora here? Tarirai, nguva yava pedyo, uye Mwanakomana woMunhu ari kupandukirwa achiiswa mumaoko avatadzi.

\VS{46}Simukai, ngatichiendai! Anondipandukira uya ouya!”


\par }{\SH Kusungwa kwaJesu
\par }
{\PP \VS{47}Paakanga achiri kutaura kudaro, Judhasi, mumwe wevane gumi navaviri akasvika. Akauya navanhu vazhinji vakanga vakabata minondo netsvimbo, vakanga vatumwa navaprista vakuru navakuru vavanhu.

\VS{48}Zvino uya akamupandukira ainge avaudza chiratidzo achiti, “Uyo wandinotsvoda ndiye; mumusunge.”

\VS{49}Judhasi akaenda pakarepo kuna Jesu akati, “Kwaziwai, Rabhi!” uye akamutsvoda.


\par }{\PP \VS{50}Jesu akamupindura achiti, “Shamwari, ita zvawavinga.”

\par }{\PP Ipapo varume vakaswedera pedyo vakabata Jesu, vakamusunga.

\VS{51}Ipapo mumwe waavo vaiva naJesu akavhomora munondo wake ndokugura nzeve yomuranda womuprista mukuru.


\par }{\PP \VS{52}Zvino Jesu akati kwaari, “Dzorera munondo wako mumuhara mawo, nokuti vose vanovhomora munondo vachafa nomunondo.

\VS{53}Unofunga kuti handigoni here kukumbira kuna Baba vangu, vakandipa iye zvino, vatumwa vanopfuura mapoka makuru gumi namaviri?

\VS{54}Asi Magwaro angagozadziswa sei anoti zvinofanira kuitika saizvozvo?”


\par }{\PP \VS{55}Panguva iyoyo Jesu akati kuvanhu vazhinji vaivapo, “Ko, ndinotungamirira vapanduki here zvamauya neminondo netsvimbo kuzondibata? Mazuva ose ndaigara mutemberi ndichidzidzisa uye hamuna kundisunga.

\VS{56}Asi izvi zvose zvaitika kuti zvakanyorwa navaprofita zvizadziswe.” Ipapo vadzidzi vose vakamusiya uye vakatiza.


\par }{\SH Jesu Pamberi peDare Guru
\par }
{\PP \VS{57}Vaya vakanga vasunga Jesu vakaenda naye kuna Kayafasi, muprista mukuru, uko kwakanga kwakaungana vadzidzisi vomurayiro navamwe vakuru.

\VS{58}Asi Petro akamutevera ari chinhambwe kusvikira paruvazhe rwomuprista mukuru. Akapinda akagara pasi pamwe chete navarindi kuti aone maperero azvo.


\par }{\PP \VS{59}Vaprista vakuru nedare rose ramakurukota vakanga vachitsvaka zvapupu zvenhema kuti zvipomere Jesu mhosva kuti vamuuraye.

\VS{60}Asi havana zvavakawana, kunyange zvazvo zvapupu zvenhema zvakauya pamberi.

\par }{\PP Pakupedzisira, vaviri vakauya

\VS{61}vakati, “Munhu uyu akati, ‘Ndinogona kuputsa temberi yaMwari ndigoivakazve namazuva matatu.’ ”


\par }{\PP \VS{62}Ipapo muprista mukuru akasimuka akati kuna Jesu, “Ko, haupinduri here? Uchapupu uhu hunorehwa navarume ava pamusoro pako ndohwei?”

\VS{63}Asi Jesu akaramba anyerere.

\par }{\PP Muprista mukuru akati kwaari, “Ndinokurayira, sezvo wapika naMwari mupenyu, kuti, ‘Tiudze kana uri iwe Kristu, Mwanakomana waMwari.’ ”


\par }{\PP \VS{64}Jesu akapindura akati, “Hongu, ndizvo zvamataura. Asi ndinoti kwamuri mose: Munguva inouya muchaona Mwanakomana woMunhu agere kurudyi rwaSamasimba uye achiuya ari mumakore okudenga.”


\par }{\PP \VS{65}Ipapo muprista mukuru akabvarura nguo dzake akati, “Ataura zvinomhura. Tichagodirei zvimwe zvapupu? Tarirai, zvino manzwa kumhura kwake.

\VS{66}Munofungei nazvo?”

\par }{\PP Vakapindura vachiti, “Anofanira kufa!”


\par }{\PP \VS{67}Ipapo vakamusvipira mate kumeso uye vakamurova netsiva. Vamwe vakamurova nembama

\VS{68}uye vakati, “Profita kwatiri, Kristu. Ndiani akurova?”


\par }{\SH Petro Anoramba Jesu
\par }
{\PP \VS{69}Zvino Petro akanga agere panze muruvazhe, uye mumwe muranda wechisikana akauya kwaari akati, “Newewo wakanga una Jesu weGarirea.”


\par }{\PP \VS{70}Asi akaramba pamberi pavo vose achiti, “Handizivi zvauri kutaura nezvazvo.”


\par }{\PP \VS{71}Ipapo akabuda akandomira pasuo apo paakaonekwa nomumwe musikana uyo akati kuvanhu vose vaivapo, “Murume uyu akanga ari pamwe chete naJesu weNazareta.”


\par }{\PP \VS{72}Akarambazve, akapika achiti, “Murume uyu handimuzivi!”


\par }{\PP \VS{73}Mushure mechinguva, vaya vakanga vamirepo vakaenda kuna Petro vakasvikoti, “Zvechokwadi uri mumwe wavo nokuda kwamatauriro ako.”


\par }{\PP \VS{74}Ipapo akatanga kuzvituka uye akapika kwavari achiti, “Murume uyu handimuzivi!”

\par }{\PP Pakarepo jongwe rakarira.

\VS{75}Ipapo Petro akarangarira shoko rakanga rataurwa naJesu rokuti: “Jongwe risati rarira uchandiramba katatu.” Ipapo akabuda kunze akandochema zvikuru.




\par }\Chap{27}{\SH Judhasi Anozvisungirira
\par }
{\PP \VerseOne{1}Mangwanani-ngwanani vaprista vose vakuru navakuru vavanhu vakabvumirana kuti Jesu aurayiwe.

\VS{2}Vakamusunga, vakaenda naye vakandomuisa kuna Pirato uyo aiva mubati.


\par }{\PP \VS{3}Judhasi uya akanga amupandukira akati aona kuti Jesu atongerwa rufu, akazvidemba kwazvo ndokubva adzosera makumi matatu esirivha aya kuvaprista vakuru navakuru.

\VS{4}Akasvikoti, “Ndatadza, nokuti ndapandukira ropa risina mhosva.”

\par }{\PP Vakamupindura vachiti, “Zvinei nesu? Ndezvako izvo.”


\par }{\PP \VS{5}Saka Judhasi akakanda mari iya mutemberi akabva akaenda akandozvisungirira.


\par }{\PP \VS{6}Vaprista vakuru vakanhonga mari iya vakati, “Hazvitenderwi nomurayiro kuti tiise mari iyi mudura remari, sezvo iri mari yeropa.”

\VS{7}Saka vakazotenderana kuti vaishandise kutenga munda womuumbi wehari kuti ugova nzvimbo yokuviga vatorwa.

\VS{8}Naizvozvo wakanzi Munda Weropa kusvikira zuva ranhasi.

\VS{9}Ipapo zvakabva zvazadziswa zvakataurwa nomuprofita Jeremia zvinoti, “Vakatora makumi matatu esirivha, mutengo waakatengeswa nawo navanhu veIsraeri,

\VS{10}uye vakaashandisa kutenga nawo munda womuumbi wehari, sokurayirwa kwandakaitwa naIshe.”


\par }{\SH Jesu Pamberi paPirato
\par }
{\PP \VS{11}Panguva iyoyo Jesu akamira pamberi pomubati, uye mubati akamubvunza achiti, “Ndiwe mambo wavaJudha here?”

\par }{\PP Jesu akapindura achiti, “Hongu, ndizvo zvamataura.”


\par }{\PP \VS{12}Paakapomerwa navaprista vakuru navakuru vavanhu, haana chaakapindura.

\VS{13}Ipapo Pirato akamubvunza achiti, “Iwe haunzwi here uchapupu hwezvavari kukupomera izvi?”

\VS{14}Asi, Jesu akaramba anyerere, akasapindura kunyange chimwe zvacho, mubati akashamiswa kwazvo.


\par }{\PP \VS{15}Zvino yaiva tsika yomubati pamutambo kusunungura musungwa mumwe chete anenge asarudzwa navanhu vazhinji.

\VS{16}Panguva iyoyo vaiva nomusungwa ainge anetsa kwazvo ainzi Bharabhasi.

\VS{17}Saka vanhu vazhinji vakati vaungana, Pirato akavabvunza akati, “Ndoupi wamunoda kuti ndikusunungurirei: Bharabhasi kana kuti Jesu anonzi Kristu?”

\VS{18}Nokuti aiziva kuti vakanga vamuisa kwaari nokuda kwegodo.


\par }{\PP \VS{19}Pirato akati agere pachigaro chokutonga mukadzi wake akamutumira shoko iri rokuti: “Usawana chaunoita nomurume uyo asina mhosva, nokuti hope dzandarota nezvake usiku hwanhasi dzanditambudza kwazvo.”


\par }{\PP \VS{20}Asi vaprista vakuru navakuru vavanhu vakakurudzira vanhu vazhinji kuti vakumbire Bharabhasi uye kuti Jesu aurayiwe.


\par }{\PP \VS{21}Mubati akabvunza akati, “Ndoupi pavaviri ava wamunoda kuti ndikusunungurirei?”

\par }{\PP Vakapindura vakati, “Bharabhasi!”


\par }{\PP \VS{22}Pirato akabvunza akati, “Zvino ndichaiteiko naJesu anonzi Kristu?” Vakapindura vakati, “Ngaarovererwe pamuchinjikwa!”


\par }{\PP \VS{23}Pirato akabvunzazve achiti, “Nemhaka yei? Mhosva yake ndeyei?”

\par }{\PP Vanhu vazhinji vaya vakaramba vachidanidzira vachiti, “Ngaarovererwe pamuchinjikwa!”


\par }{\PP \VS{24}Pirato akati aona kuti hapana kwaaisvika, asi kuti bope rakanga rotanga, akatora mvura akashamba maoko ake pamberi pavanhu akati, “Handina mhosva yeropa romunhu uyu. Zvionerei.”


\par }{\PP \VS{25}Vanhu vose vakapindura vachiti, “Ropa rake ngarive pamusoro pedu napamusoro pevana vedu.”


\par }{\PP \VS{26}Ipapo akavasunungurira Bharabhasi, asi akaita kuti Jesu arohwe, uye akamupa kwavari kuti arovererwe pamuchinjikwa.


\par }{\SH Varwi Vanoseka Jesu
\par }
{\PP \VS{27}Ipapo varwi vomubati vakatora Jesu vakaenda naye mumuzinda womubati uye vakaunganidza hondo yose paari.

\VS{28}Vakamubvisa nguo dzake vakamupfekedza nguo tsvuku.

\VS{29}Vakaruka korona yeminzwa vakaiisa pamusoro wake. Vakamubatisa mudonzvo muruoko rwake rworudyi vakapfugama pamberi pake uye vakamuseka vachiti, “Kwaziwai, Mambo wavaJudha!”

\VS{30}Vakamusvipira mate vakamutorera tsvimbo iya uye vakamurova nayo mumusoro kakawanda.

\VS{31}Shure kwokumuseka, vakamupfekedza nguo dzake chaidzo ndokuenda naye kundomuroverera pamuchinjikwa.


\par }{\SH Kurovererwa paMuchinjikwa
\par }
{\PP \VS{32}Vakati vobuda, vakasangana nomurume aibva kuSairini ainzi Simoni, uye vakamumanikidza kuti atakure muchinjikwa.

\VS{33}Vakasvika panzvimbo inonzi Gorogota, (zvinoreva kuti Nzvimbo yeDehenya).

\VS{34}Ipapo vakapa Jesu waini yakasanganiswa nenduru, kuti anwe, asi akati airavira akaramba kuinwa.

\VS{35}Vakati vamuroverera pamuchinjikwa, vakagovana nguo dzake vachiita zvokukanda mijenya.

\VS{36}Uye vakagara pasi, vakamurinda.

\VS{37}Pamusoro pake vakaisa rugwaro rwemhosva yake rwaiti: “{\SC{uyu ndijesu, mambo wavajudha}}.”

\VS{38}Makororo maviri akarovererwawo pamwe chete naye, mumwe kurudyi mumwe kuruboshwe.

\VS{39}Vaya vaipfuura napo, vakamutuka vachidzungudza misoro yavo

\VS{40}uye vachiti, “Iwe uri kuzoputsa temberi uchizoivakazve mumazuva matatu, chizviponesa! Buruka pamuchinjikwa kana uri Mwanakomana waMwari!”


\par }{\PP \VS{41}Nenzira imwe cheteyo, vaprista vakuru, navadzidzisi vomurayiro navakuru vakamuseka vachiti,

\VS{42}“Akaponesa vamwe, asi haagoni kuzviponesa! Ndiye Mambo weIsraeri! Ngaaburuke zvino pamuchinjikwa tigotenda kwaari.

\VS{43}Anovimba naMwari saka ngaachimununura iye zvino kana achimuda, nokuti akati, ‘Ndiri Mwanakomana waMwari.’ ”

\VS{44}Nenzira imwe cheteyo makororo akanga arovererwa pamwe chete naye akamutukawo.


\par }{\SH Kufa kwaJesu
\par }
{\PP \VS{45}Kubva panguva yechitanhatu kusvika panguva yepfumbamwe rima rakavapo panyika yose.

\VS{46}Nenguva inenge yepfumbamwe, Jesu akadanidzira nenzwi guru achiti, “Eroi, Eroi, rama sabhakitani?” zvichireva kuti, “Mwari wangu! Mwari wangu, mandisiyireiko?”


\par }{\PP \VS{47}Vamwe vakanga vamirepo vakati vanzwa izvozvo, vakati, “Ari kudana Eria.”


\par }{\PP \VS{48}Pakarepo mumwe wavo akamhanya akatora chipanje. Akachizadza newaini yevhiniga ndokuchiisa pachimuti, achibva apa Jesu kuti anwe.

\VS{49}Vamwe vakati, “Zvino musiyei ari oga. Regai tione kana Eria achiuya kuzomuponesa.”


\par }{\PP \VS{50}Uye Jesu akati adanidzira nenzwi guru, akabudisa mweya wake.


\par }{\PP \VS{51}Panguva iyoyo chidzitiro chomutemberi chakabvaruka napakati kubva kumusoro kusvika pasi. Nyika yakadengenyeka, uye mabwe akatsemuka.

\VS{52}Makuva akazaruka, mitumbi yavatsvene vazhinji vakanga vakafa ikamutswa kuupenyu.

\VS{53}Vakabuda mumakuva, uye shure kwokumuka kwaJesu vakapinda muguta dzvene uye vakaonekwa navanhu vazhinji.


\par }{\PP \VS{54}Mukuru wezana navaya vaakanga anavo vakarinda Jesu, pavakaona kudengenyeka kwenyika nezvose zvakanga zvaitika, vakatya kwazvo, uye vakati, “Zvechokwadi, anga ari Mwanakomana waMwari!”


\par }{\PP \VS{55}Vakadzi vazhinji vakanga varipo, vachitarira vari kure. Vakanga vatevera Jesu kubva kuGarirea kuti vamuriritire pane zvaaida.

\VS{56}Pakati pavo paiva naMaria Magadharena, Maria mai vaJakobho naJosefa, namai vavanakomana vaZebhedhi.


\par }{\SH Kuvigwa kwaJesu
\par }
{\PP \VS{57}Kwakati kwovira, kwakauya mumwe murume mupfumi aibva kuArimatea, ainzi Josefa, akanga avawo mudzidzi waJesu.

\VS{58}Akaenda kuna Pirato akandokumbira mutumbi waJesu, uye Pirato akarayira kuti aupiwe.

\VS{59}Josefa akatora mutumbi akauputira nomucheka wakachena,

\VS{60}akauisa muguva rake idzva raakanga achera padombo. Akakungurutsira ibwe guru pamuromo weguva ndokubva aenda.

\VS{61}Maria Magadharena nomumwe Maria vakanga varipo vagere pakatarisana neguva.


\par }{\SH Murindi paGuva
\par }
{\PP \VS{62}Mangwana acho, iro rakatevera Zuva roKugadzirira, vaprista vakuru navaFarisi vakaenda kuna Pirato.

\VS{63}Vakasvikoti, “Ishe, tinorangarira kuti achiri mupenyu, munyengeri uya akati, ‘Mushure mamazuva matatu, ndichamukazve.’

\VS{64}Saka rayirai kuti guva rake richengetedzwe kwazvo kusvika pazuva retatu. Zvimwe vadzidzi vake vangauye vakaba mutumbi wake vakaudza vanhu kuti akamutswa kubva kuvakafa. Kunyengera kwokupedzisira uku kuchaipa kukunda kwokutanga.”


\par }{\PP \VS{65}Pirato akapindura akati, “Torai, varindi. Endai, mundochengetedza guva iroro semaziviro enyu.”

\VS{66}Saka vakaenda vakandoita kuti richengetedzwe nokuisa chisimbiso pabwe, uye nokuisa varindi.




\par }\Chap{28}{\SH Kumuka kwaJesu
\par }
{\PP \VerseOne{1}Mushure meSabata, ava mambakwedza nomusi wokutanga wevhiki, Maria Magadharena nomumwe Maria vakaenda kundoona guva.


\par }{\PP \VS{2}Pakava nokudengenyeka kwenyika kukuru nokuti mutumwa waShe akabva kudenga akaenda paguva akasvikokungurutsa ibwe riya akagara pamusoro paro.

\VS{3}Kuonekwa kwake kwakanga kwakaita semheni uye nguo dzake dzakanga dzakachena sechando.

\VS{4}Varindi vakamutya kwazvo zvokuti vakadedera vakaita savanhu vafa.


\par }{\PP \VS{5}Mutumwa akati kuvakadzi vaya, “Musatya nokuti ndinoziva kuti muri kutsvaka Jesu uyo akarovererwa pamuchinjikwa.

\VS{6}Haapo pano; amuka sokutaura kwaakaita. Uyai muone panzvimbo paakanga avete.

\VS{7}Zvino kurumidzai muende kundoudza vadzidzi vake kuti, ‘Amuka kubva kuvakafa uye kuti afanotungamira kuGarirea. Muchanomuona ikoko.’ Zvino ndakuudzai.”


\par }{\PP \VS{8}Saka vakadzi ava vakakurumidza kubva paguva vachitya asi vakazadzwa nomufaro, uye vakamhanya kundoudza vadzidzi vake.

\VS{9}Pakarepo Jesu akasangana navo, akati, “Kwaziwai.” Vakauya kwaari vakabata tsoka dzake uye vakamunamata.

\VS{10}Ipapo Jesu akati kwavari, “Musatya. Endai mundoudza hama dzangu kuti vaende kuGarirea; ikoko ndiko kwavachanondiona.”


\par }{\SH Zvakataurwa naVarindi
\par }
{\PP \VS{11}Vakadzi vaya vachiri munzira, vamwe vevarindi vakaenda muguta vakandotaurira vaprista vakuru zvose zvakanga zvaitika.

\VS{12}Vaprista vakuru vakati vasangana navakuru, uye vafunga zano, vakapa varwi mari zhinji

\VS{13}vakati kwavari, “Imi munofanira kutaura muchiti, ‘Vadzidzi vake vakauya usiku vakamuba isu tivete.’

\VS{14}Kana mashoko aya akasvika munzeve dzomubati, isu tichaita kuti agutsikane uye imi musawira mudambudziko.”

\VS{15}Saka varwi vakatora mari iya vakaita sezvavakanga varayirwa. Uye shoko iri rakaparadzirwa kwazvo pakati pavaJudha kusvikira zuva ranhasi.


\par }{\SH Kutumwa Kukuru
\par }
{\PP \VS{16}Ipapo vadzidzi gumi nomumwe vakaenda kuGarirea, kugomo ravainge vaudzwa naJesu kuti vaende.

\VS{17}Vakati vamuona, vakamunamata, asi vamwe vakakahadzika.

\VS{18}Ipapo Jesu akasvika pavari akati, “Simba rose kudenga napanyika rakapiwa kwandiri.

\VS{19}Naizvozvo endai mudzidzise ndudzi dzose, muchivabhabhatidza muzita raBaba, neroMwanakomana neroMweya Mutsvene,

\VS{20}uye muchivadzidzisa kuti vachengete zvose zvandakakurayirai. Uye zvechokwadi ndinemi kusvikira pakuguma kwenyika.”

\par }