\NormalFont\ShortTitle{2 Johani}

{\MT 2 JOHANI



\par }\OneChap {\PP \VerseOne{1}Mukuru, kumudzimai akasanangurwa navana vake, vandinoda muchokwadi, uye kwete ini ndoga, asiwo navose vanoziva chokwadi,

\VS{2}nokuda kwechokwadi chinogara matiri uye chichava nesu nokusingaperi:


\par }{\BB \par }
{\PP \VS{3}Nyasha, ngoni norugare zvinobva kuna Mwari Baba nokuna Jesu Kristu, Mwanakomana waBaba, zvichava nesu muchokwadi nomurudo.


\par }{\BB \par }
{\BB \par }
{\PP \VS{4}Zvakandifadza zvikuru kuwana vamwe vana venyu vachifamba muchokwadi, sezvatakarayirwa naBaba.

\VS{5}Uye zvino, mai, handisi kukunyorerai murayiro mutsva asi iwo watakanzwa kubva pakutanga. Ndinokumbira kuti tidanane.

\VS{6}Uye urwu ndirwo rudo: kuti tifambe mukuteerera mirayiro yake. Sezvamakanzwa kubva pakutanga, murayiro wake ndewokuti mufambe murudo.


\par }{\PP \VS{7}Vanyengeri vazhinji, vasingapupuri kuti Jesu Kristu akauya munyama, vakapinda munyika. Munhu akadaro ndiye munyengeri naandikristu.

\VS{8}Muchenjere kuti murege kurasikirwa nezvamakashandira, asi kuti mugopiwa mubayiro wakakwana.

\VS{9}Mumwe nomumwe anomhanya mberi asingarambiri mudzidziso yaKristu haana Mwari; ani naani anorambira mukudzidzisa kwaKristu ana Baba noMwanakomana.

\VS{10}Kana munhu akauya kwamuri uye asingauyi nedzidziso iyi, musamupinza mumba menyu kana kumugamuchira.

\VS{11}Ani naani anomugamuchira anogovana naye mubasa rake rakaipa.


\par }{\BB \par }
{\BB \par }
{\PP \VS{12}Ndine zvizhinji zvokukunyorerai, asi handidi kushandisa pepa neingi. Asi, ndine tariro yokukushanyirai ndigotaura nemi chiso nechiso, kuti mufaro wedu uzadziswe.


\par }{\BB \par }
{\PP \VS{13}Vana vomununʼuna wenyu akasanangurwa vanokukwazisai.

\par }