\NormalFont\ShortTitle{Zvakazarurwa}

{\MT ZVAKAZARURWA



\par }\ChapOne{1}{\SH Mavambo
\par }
{\PP \VerseOne{1}Zvakazarurwa zvaJesu Kristu, zvaakapiwa naMwari kuti aratidze varanda vake zvinofanira kuitika nokukurumidza. Akazvizivisa nokutumira kwaakaita mutumwa wake kumuranda wake Johani,

\VS{2}iye anopupura zvose zvaakaona, iro shoko raMwari uye nouchapupu hwaJesu Kristu.

\VS{3}Akaropafadzwa uyo anoverenga mashoko ouprofita uhu, uye vakaropafadzwa avo vanohunzwa uye vagochengeta pamwoyo yavo zvakanyorwa imomo, nokuti nguva yava pedyo.


\par }{\BB \par }
{\SH Kwaziso noKurumbidzwa kwaMwari
\par }
{\PP \VS{4}Johani, kukereke nomwe dziri mudunhu reEzhia:

\par }{\BB \par }
{\PP Nyasha norugare ngazvive nemi zvinobva kuna iye aripo, uye akanga aripo, naiye achazouya, nokumweya minomwe iri pamberi pechigaro chake choushe,

\VS{5}nokuna Jesu Kristu, iye chapupu chakatendeka, dangwe kubva kuvakafa, nomutongi wamadzimambo enyika.

\par }{\BB \par }
{\BB \par }
{\PP Kuna iye anotida uye akatisunungura kubva kuzvivi zvedu neropa rake,

\VS{6}uye akatiita ushe nouprista kuti tishumire Mwari naBaba vake, ngaave nokubwinya nesimba nokusingaperi-peri! Ameni.


\par }{\Q \VS{7}Tarirai, ari kuuya namakore,

\par }{\QB uye meso ose achamuona,

\par }{\Q kunyange naivo vakamubaya;

\par }{\QB uye marudzi ose enyika achachema nokuda kwake.


\par }{\PC Saka zvichaita saizvozvo! Ameni.

\par }{\PP \VS{8}“Ndini Arifa naOmega,” ndizvo zvinotaura Ishe Mwari, “iye aripo, akanga aripo, uye achazouya, Wamasimba Ose.”


\par }{\BB \par }
{\SH Mumwe akaita soMwanakomana woMunhu
\par }
{\PP \VS{9}Ini Johani, hama yenyu nomufambidzani wenyu mumatambudziko, muumambo, nomukutsungirira nomwoyo murefu wedu muna Jesu, ndakanga ndiri pachitsuwa chePatimosi nokuda kweshoko raMwari uye nouchapupu hwaJesu.

\VS{10}Pazuva raShe, ndakanga ndiri muMweya, uye ndikanzwa mushure mangu inzwi guru rinenge rehwamanda,

\VS{11}richiti, “Nyora mubhuku rakapetwa zvaunoona ugozvitumira kukereke nomwe: dzokuEfeso, Simina, Pegamo, Tiatira, Sadhisi, Firadherifia neRaodhikea.”


\par }{\PP \VS{12}Ndakatendeuka ndikatarisa kuti ndione inzwi rakanga richitaura kwandiri. Uye ndakatendeuka ndikaona zvigadziko zvemwenje,

\VS{13}uye pakati pezvigadziko zvemwenje pakanga pano mumwe akanga “akaita somwanakomana womunhu,” akafuka nguo yaisvika kutsoka dzake uye ane bhanhire regoridhe pachipfuva chake.

\VS{14}Musoro wake nebvudzi rake zvakanga zvakachena samakushe, zvakachena sechando, uye meso ake akanga akaita somurazvo womoto.

\VS{15}Tsoka dzake dzakanga dzakaita sendarira inopenya muvira romoto, uye inzwi rake rakanga rakaita somubvumo wemvura zhinji.

\VS{16}Akanga akabata nyeredzi nomwe muruoko rwake rworudyi, uye mumuromo make makabuda munondo unopinza, unocheka mativi ose. Chiso chake chakanga chakaita sezuva rinopenya nokupenya kwaro kwose.


\par }{\PP \VS{17}Pandakamuona, ndakawira patsoka dzake kunge ndafa. Ipapo akaisa ruoko rwake rworudyi pamusoro pangu akati, “Usatya. Ndini Wokutanga neWokupedzisira.

\VS{18}Ndini iye Mupenyu; ndakanga ndafa, uye tarira, ndiri mupenyu nokusingaperi-peri! Uye ndakabata kiyi dzorufu neHadhesi.


\par }{\PP \VS{19}“Naizvozvo, nyora zvawaona, zviripo zvino nezvichazoitika shure kwaizvozvi.

\VS{20}Chakavanzika chenyeredzi nomwe dzawaona muruoko rwangu rworudyi nechezvigadziko zvinomwe zvemwenje ndechichi: Nyeredzi nomwe ndivo vatumwa vekereke nomwe, uye zvigadziko zvinomwe zvemwenje ndidzo kereke nomwe.


\par }{\BB \par }


\Chap{2}{\SH Kukereke yomuEfeso
\par }
{\PP \VerseOne{1}“Kumutumwa wekereke iri muEfeso nyora kuti:

\par }{\BB \par }
{\PI Aya ndiwo mashoko aiye akabata nyeredzi nomwe muruoko rwake rworudyi anofamba pakati pezvigadziko zvinomwe zvemwenje.


\par }{\BB \par }
{\PI \VS{2}Ndinoziva mabasa ako, kubata kwako nesimba uye nokutsungirira kwako. Ndinoziva kuti haudi kuonana navanhu vakaipa, uye kuti wakaedza avo vanozviti vapostori asi vasiri ivo, uye ukavawana vari venhema.

\VS{3}Wakatsungirira ukava nomwoyo murefu pakutambudzika nokuda kwezita rangu, uye ukasaneta.


\par }{\PI \VS{4}Asi ndine mhosva iyi newe: Wakasiya rudo rwako rwokutanga.

\VS{5}Rangarira pawakawa! Tendeuka uite zvinhu zvawakanga uchiita pakutanga. Kana usingatendeuki, ndichauya kwauri ndigobvisa chigadziko chako chomwenje panzvimbo yacho.

\VS{6}Asi chinhu ichi unacho: Unovenga mabasa avaNikoraiti, andinovenga neniwo.


\par }{\PI \VS{7}Ane nzeve dzokunzwa ngaanzwe zvinoreva Mweya kukereke. Kuno uyo anokunda, ndichamutendera kuti adye zvinobva pamuti woupenyu, uri muparadhiso yaMwari.


\par }{\BB \par }
{\SH Kukereke iri muSimina
\par }
{\PP \VS{8}“Kumutumwa wekereke iri muSimina nyora kuti:

\par }{\BB \par }
{\PI Aya ndiwo mashoko aiye Wokutanga neWokupedzisira, akafa uye akararamazve.


\par }{\BB \par }
{\PI \VS{9}Ndinoziva kutambudzika kwako nourombo hwako, asi uri mupfumi! Ndinoziva kutuka kwaavo vanozviti vaJudha uye vasiri ivo, asi vari vesinagoge raSatani.

\VS{10}Usatya izvo zvava kuda kuzokutambudza. Ndinoti kwauri, dhiabhori achaisa vamwe venyu mutorongo kuti akuedzei, uye muchatambudzwa kwamazuva gumi. Ivai vakatendeka, kunyange kusvika pakufa, uye ini ndichakupai korona youpenyu.


\par }{\PI \VS{11}Ane nzeve dzokunzwa, ngaanzwe zvinoreva Mweya kukereke. Anokunda haazokuvadzwi norufu rwechipiri.


\par }{\BB \par }
{\SH Kukereke iri muPegamo
\par }
{\PP \VS{12}“Kumutumwa wekereke iri muPegamo nyora kuti:

\par }{\BB \par }
{\PI Aya ndiwo mashoko aiye ano munondo unopinza, unocheka kumativi ose.


\par }{\BB \par }
{\PI \VS{13}Ndinoziva paunogara, pachigaro choushe chaSatani. Asi wakaramba wakatendeka kuzita rangu. Hauna kuramba kutenda kwako kwandiri, kunyange mumazuva aAndipasi, chapupu changu chakatendeka, uyo akaurayiwa muguta renyu, munogara Satani.


\par }{\PI \VS{14}Kunyange zvakadaro, ndine zvinhu zvishoma zvandinovenga pauri: Una vanhu ipapo vanobatisisa dzidziso yaBharamu, uyo akadzidzisa Bharaki kuti anyengere vaIsraeri kuti vatadze vachidya zvokudya zvakabayirwa kuzvifananidzo uye nokuita upombwe.

\VS{15}Saizvozvowo, una vamwe vanobatirira kudzidziso yavaNikoraiti.

\VS{16}Naizvozvo, tendeuka! Zvikasadaro, ndichakurumidza kuuya kuzovarwisa nomunondo womuromo wangu.


\par }{\PI \VS{17}Ane nzeve dzokunzwa, ngaanzwe zvinoreva Mweya kukereke. Kuno uyo anokunda, ndichamupa imwe mana yakavanzika. Ndichamupawo ibwe jena rine zita idzva rakanyorwa pariri, rinongozivikanwa naiye anorigamuchira.


\par }{\BB \par }
{\SH Kukereke yomuTiatira
\par }
{\PP \VS{18}“Kumutumwa wekereke iri muTiatira nyora kuti:

\par }{\BB \par }
{\PI Aya ndiwo mashoko oMwanakomana waMwari, ane meso anenge murazvo womoto uye ane tsoka dzinopenya sendarira.


\par }{\BB \par }
{\PI \VS{19}Ndinoziva mabasa ako, rudo rwako nokutenda kwako, kushumira kwako uye nokutsungirira kwako, uye kuti iye zvino uri kuita zvinopfuura zvawakaita pakutanga.


\par }{\PI \VS{20}Kunyange zvakadaro, ndine mhosva iyi newe: Uri kutendera mukadzi uya Jezebheri, anozviti muprofitakadzi. Nokudzidzisa kwake anotsausa varanda vangu kuti vaite upombwe uye kuti vadye zvakabayirwa kuzvifananidzo.

\VS{21}Ndakamupa nguva yokutendeuka paupombwe hwake, asi haana kutendeuka.

\VS{22}Saka ndichamuisa panhoo yokutambudzika, uye ndichaita kuti vaya vaiita upombwe naye vatambudzike zvikuru, kana vakasatendeuka munzira dzavo.

\VS{23}Ndicharova vana vake norufu. Ipapo kereke dzose dzichaziva kuti ndini iye anonzvera mwoyo nendangariro, uye ndichatsiva mumwe nomumwe wenyu zvinoenderana namabasa ake.

\VS{24}Zvino ndinoti kwamuri mose imi muri paTiatira, kunemi vasingabatiriri padzidziso yake uye vasina kudzidza zvinonzi zvakavanzika zvaSatani (handichazoisi mimwe mitoro pamusoro penyu):

\VS{25}Batisisai chete icho chamunacho kusvikira ndauya.


\par }{\PI \VS{26}Kuno uya anokunda uye achiita kuda kwangu kusvikira pakuguma, ndichamupa simba pamusoro pendudzi:


\par }{\QM \VS{27}‘Achavatonga netsvimbo yesimbi;

\par }{\QMB achavaputsa-putsa sezvaenga zvehari’,

\par }{\MI sokugamuchira kwandakaita simba kubva kuna Baba vangu.

\VS{28}Ndichamupawo nyeredzi yamangwanani.

\VS{29}Ane nzeve dzokunzwa ngaanzwe, zvinoreva Mweya kukereke.


\par }{\BB \par }


\Chap{3}{\SH Kukereke iri muSadhisi
\par }
{\PP \VerseOne{1}“Kumutumwa wekereke iri muSadhisi nyora kuti:

\par }{\BB \par }
{\PI Aya ndiwo mashoko aiye akabata mweya minomwe yaMwari nenyeredzi nomwe.

\par }{\BB \par }
{\PI Ndinoziva mabasa ako; unonzi uri mupenyu, asi wakafa.

\VS{2}Muka! Simbisa zvakasara zvoda kufa, nokuti handina kuwana mabasa ako akakwana pamberi paMwari wangu.

\VS{3}Naizvozvo, rangarira zvawakagamuchira nezvawakanzwa; uzviteerere, uye utendeuke. Asi kana usingapepuki, ndichauya sembavha, uye haungazivi nguva yandichauya nayo kwauri.


\par }{\PI \VS{4}Asi una vanhu vashoma muSadhisi vasina kusvibisa nguo dzavo. Vachafamba neni, vakapfeka nguo chena, nokuti ndivo vakafanira.

\VS{5}Anokunda achaita saivo, achashongedzwa nguo chena. Handingazodzimi zita rake kubva mubhuku roupenyu, asi ndichapupura zita rake pamberi paBaba vangu navatumwa vavo.

\VS{6}Ane nzeve dzokunzwa, ngaanzwe zvinoreva Mweya kukereke.


\par }{\BB \par }
{\SH Kukereke iri muFiradherifia
\par }
{\PP \VS{7}“Kumutumwa wekereke iri muFiradherifia nyora kuti:

\par }{\BB \par }
{\PI Aya ndiwo mashoko aiye mutsvene wechokwadi, iye akabata kiyi yaDhavhidhi. Chaanozarura hakuna munhu anopfiga, chaanopfiga hakuna munhu anochizarura.


\par }{\BB \par }
{\PI \VS{8}Ndinoziva mabasa ako. Tarira, ndaisa pamberi pako mukova wakazaruka usingagoni kupfigwa nomunhu. Ndinoziva kuti une simba shoma, asi wakachengeta shoko rangu uye hauna kuramba zita rangu.

\VS{9}Ndichaita kuti avo vari vesinagoge raSatani, vanozviti vaJudha kunyange vasiri ivo, asi varevi venhema, ndichaita kuti vauye uye vawire pasi petsoka dzako uye vagoziva kuti ndakakuda.

\VS{10}Sezvo wakachengeta murayiro wangu kuti utsunge nomwoyo murefu, ndichakuchengetawo panguva yokuedzwa iri kusvika pamusoro penyika yose kuzoedza avo vanogara panyika.


\par }{\PI \VS{11}Ndiri kukurumidza kuuya. Batisisa icho chaunacho, kuti kurege kuva nomunhu anokutorera korona yako.

\VS{12}Uyo anokunda ndichamuita mbiru mutemberi yaMwari wangu. Haazombobudimo. Ndichanyora paari zita raMwari wangu nezita reguta raMwari wangu, Jerusarema idzva, riri kuburuka richibva kudenga kuna Mwari; uye ndichanyorawo paari zita rangu idzva.

\VS{13}Ane nzeve dzokunzwa ngaanzwe, zvinoreva Mweya kukereke.


\par }{\BB \par }
{\SH Kukereke iri paRaodhikea
\par }
{\PP \VS{14}“Kumutumwa wekereke iri muRaodhikea nyora kuti:

\par }{\BB \par }
{\PI Aya ndiwo mashoko aiye Ameni, chapupu chakatendeka uye chechokwadi, mutongi wezvisikwa zvaMwari.


\par }{\BB \par }
{\PI \VS{15}Ndinoziva mabasa ako, kuti hautonhori kana kupisa. Ndaida kuti uve chimwe chaizvozvi!

\VS{16}Saka nokuda kwokuti unodziya zvishoma, haupisi kana kutonhora, ndava kuda kukusvipa kubva mumuromo mangu.

\VS{17}Unoti, ‘Ndakapfuma; ndakawana pfuma uye handina chandinoshayiwa.’ Asi hauzivi kuti une nhamo, unonzwisa urombo, uri murombo, uri bofu uye hauna kusimira.

\VS{18}Ndinokupa zano kuti utenge kwandiri goridhe rakanatswa nomoto, kuti upfume; uye uve nenguo chena dzokupfeka, kuitira kuti ufukidze nyadzi dzokusasimira kwako; nechizoro chokuisa mumeso ako, kuitira kuti ugone kuona.


\par }{\PI \VS{19}Avo vandinoda ndinovatsiura uye ndinovaranga. Saka shingaira, utendeuke.

\VS{20}Ndiri pano! Ndimire pamusuo ndichigogodza. Kana munhu akanzwa inzwi rangu akazarura musuo, ndichapinda ndigodya naye, uye iye neni.


\par }{\PI \VS{21}Kuno uyo anokunda, ndichamutendera kuti agare neni pachigaro changu choushe, sezvandakakunda uye ndikagara naBaba vangu pachigaro chavo choushe.

\VS{22}Ane nzeve dzokunzwa, ngaanzwe zvinoreva Mweya kukereke.”




\par }\Chap{4}{\SH Chigaro choUshe choKudenga
\par }
{\PP \VerseOne{1}Shure kwaizvozvi ndakatarisa, uye ipapo pamberi pangu pakanga pano mukova wakanga wakazaruka kudenga. Uye inzwi randakanzwa richitaura kwandiri rakanga rakaita sehwamanda, rakati, “Kwira kuno, ndigokuratidza zvinofanira kuitika shure kwaizvozvi.”

\VS{2}Pakarepo ndakava muMweya, uye ipapo pamberi pangu pakava nechigaro choushe kudenga, nomumwe akanga agere pamusoro pacho.

\VS{3}Uye akanga agerepo akanga akaita sedombo rejasipa nekarineri. Muraravungu, wakanga wakafanana nedombo reemaradhi, wakanga wakakomberedza chigaro choushe.

\VS{4}Zvimwe zvigaro zvoushe makumi maviri nezvina zvakanga zvakakomberedza chigaro choushe, uye vakanga vagere pamusoro pazvo vakanga vari vakuru makumi maviri navana. Vakanga vakapfeka nguo chena uye vane korona dzegoridhe mumisoro yavo.

\VS{5}Pachigaro choushe pakabuda kupenya kwemheni, kudengenyeka uye namaungira okutinhira. Pamberi pechigaro choushe, pakanga pane mwenje minomwe yaipfuta. Iyi ndiyo mweya minomwe yaMwari.

\VS{6}Pamberi pechigaro choushe paivawo nezvaitarisika segungwa regirazi, rakachena sedombo rekristaro.

\par }{\PP Pakati, paipoteredza chigaro choushe, pakanga pane zvisikwa zvina, uye zvakanga zvakafukidzwa nameso, mberi neshure.

\VS{7}Chisikwa chipenyu chokutanga chakanga chakaita seshumba, chechipiri chakanga chakaita senzombe, chechitatu chakanga chine chiso sechomunhu, chechina chakanga chakaita segondo rinobhururuka.

\VS{8}Chimwe nechimwe chezvisikwa zvipenyu zvina chakanga china mapapiro matanhatu uye chakanga chakafukidzwa nameso kumativi ose, kunyange pasi pamapapiro acho. Masikati nousiku hazvina kumborega kuti:


\par }{\PC “Mutsvene, mutsvene, mutsvene,

\par }{\PC ndiye Ishe Mwari Wamasimba Ose,

\par }{\PC akanga aripo, aripo, uye achazouya.”

\par }{\MM \VS{9}Pose paipa zvisikwa zvipenyu mbiri, kukudzwa nokuvonga kuna iye anogara pachigaro choushe, iye anogara nokusingaperi-peri,

\VS{10}vakuru makumi maviri navana vaiwira pasi pamberi pake iye anogara pachigaro choushe, uye vaimunamata iye anogara nokusingaperi-peri. Vaikanda korona dzavo pamberi pechigaro choushe vachiti:


\par }{\Q \VS{11}“Makafanira, Ishe naMwari wedu,

\par }{\Q kugamuchira kubwinya nokukudzwa, uye nesimba,

\par }{\Q nokuti makasika zvinhu zvose,

\par }{\QB nokuda kwenyu zvakasikwa,

\par }{\QB uye zviripo nokuda kwenyu.”




\par }\Chap{5}{\SH Gwayana neBhuku Rakapetwa
\par }
{\PP \VerseOne{1}Ipapo ndakaona muruoko rworudyi rwaiye akanga agere pachigaro choushe bhuku rakanga rakapetwa, rakanga rakanyorwa kumativi ose uye rakanamwa nezvisimbiso zvinomwe.

\VS{2}Uye ndakaona mutumwa ane simba achidanidzira nenzwi guru achiti, “Ndiani akafanira kusunungura chisimbiso nokuzarura bhuku rakapetwa?”

\VS{3}Asi hakuna munhu kudenga kana panyika kana pasi penyika aigona kuzarura bhuku rakapetwa kana kunyange kutarira mukati maro.

\VS{4}Ndakachema nokuchema kukuru nokuti hakuna munhu akawanikwa akanga akafanira kuzarura bhuku rakapetwa kana kutarira mukati maro.

\VS{5}Ipapo mumwe wavakuru akati kwandiri, “Usachema! Tarira, Shumba yorudzi rwaJudha, Mudzi waDhavhidhi, akakunda. Iye anogona kuzarura bhuku rakapetwa nezvisimbiso zvaro zvinomwe.”


\par }{\PP \VS{6}Ipapo ndakaona pakati pechigaro choushe nezvisikwa zvipenyu zvina napakati pavakuru, Gwayana rakanga rimire uye rakaita serabayiwa, rine nyanga nomwe nameso manomwe, inova ndiyo mweya minomwe yaMwari yakatumwa munyika yose.

\VS{7}Rakauya rikatora bhuku rakapetwa muruoko rworudyi rwaiye akanga agere pachigaro choushe.

\VS{8}Uye rakati raritora, zvisikwa zvipenyu zvina navakuru makumi mana navana vakawira pasi pamberi peGwayana. Mumwe nomumwe akanga ano rudimbwa uye vakanga vakabata ndiro dzegoridhe dzakanga dzizere nezvinonhuhwira, inova ndiyo minyengetero yavatsvene.

\VS{9}Uye vakaimba rwiyo rutsva runoti:

\par }{\Q “Ndimi makafanira kutora bhuku rakapetwa

\par }{\QB kuti muzarure zvisimbiso zvaro,

\par }{\Q nokuti ndimi makaurayiwa,

\par }{\QB uye neropa renyu makatengera Mwari vanhu

\par }{\QB kubva kumarudzi ose uye nendimi dzose, navanhu nendudzi.


\par }{\Q \VS{10}Makavaita ushe navaprista kuti vashumire Mwari wedu,

\par }{\QB uye vachatonga panyika.”


\par }{\PP \VS{11}Ipapo ndakatarira uye ndikanzwa inzwi ravatumwa vazhinji, zviuru nezviuru negumi rezviuru zvamazana. Vakakomberedza chigaro choushe nezvisikwa zvipenyu uye navakuru.

\VS{12}Vakaimba nenzwi guru vachiti:

\par }{\Q “Gwayana ndiro rakafanira, iro rakanga raurayiwa,

\par }{\Q kuti rigamuchire simba nepfuma nouchenjeri nesimba

\par }{\Q nokukudzwa nokubwinya uye nokurumbidzwa!”


\par }{\PP \VS{13}Ipapo ndakanzwa zvisikwa zvose kudenga napanyika napasi penyika uye napamusoro pegungwa, nezvose zviri mazviri, zvichiimba zvichiti:

\par }{\Q “Kuna iye anogara pachigaro choushe uye nokuGwayana

\par }{\Q ngakuve nokurumbidzwa nokukudzwa nokubwinya uye nesimba,

\par }{\QC nokusingaperi-peri!”


\par }{\MM \VS{14}Zvisikwa zvipenyu zvina zvakati, “Ameni,” uye vakuru vakawira pasi vakanamata.




\par }\Chap{6}{\SH Zvisimbiso
\par }
{\PP \VerseOne{1}Ndakatarisa Gwayana paraizarura chimwe chezvisimbiso zvinomwe. Ipapo ndakanzwa chimwe chezvisikwa zvipenyu zvina chichiti nenzwi rainge rokutinhira, “Uya!”

\VS{2}Ndakatarira, uye ipapo pamberi pangu pakanga pane bhiza jena! Akanga akaritasva akanga akabata uta, uye akapiwa korona, akakwira akabuda somukundi kuti andokunda.


\par }{\PP \VS{3}Gwayana rakati razarura chisimbiso chechipiri, ndakanzwa chisikwa chipenyu chechipiri chichiti, “Uya!”

\VS{4}Ipapo rimwe bhiza rakabuda, riri dzvuku kwazvo. Mutasvi waro akapiwa simba rokubvisa rugare panyika nokuita kuti vanhu vaurayane. Munondo mukuru wakapiwa kwaari.


\par }{\PP \VS{5}Gwayana rakati razarura chisimbiso chechitatu, ndakanzwa chisikwa chipenyu chechitatu chichiti, “Uya!” Ndakatarira, uye pamberi pangu ipapo pakanga pane bhiza dema! Mutasvi waro akanga akabata zviyero zviviri muruoko rwake.

\VS{6}Ipapo ndakanzwa kurira kwainge inzwi pakati pezvisikwa zvipenyu zvina richiti, “Chiyero chegorosi ndicho mubayiro webasa rezuva rimwe chete, uye zviyero zvitatu zvebhari ndizvo mubayiro webasa rezuva rimwe chete, uye musakanganisa mafuta newaini!”


\par }{\PP \VS{7}Gwayana rakati razarura chisimbiso chechina, ndakanzwa inzwi rechisikwa chipenyu chechina richiti, “Uya!”

\VS{8}Ndakatarira, uye ipapo pamberi pangu pakanga pane bhiza rakanga rakacheneruka! Mutasvi waro ainzi Rufu, uye Hadhesi rakanga richimutevera riri pedyo mumashure make. Vakanga vapiwa simba pamusoro pechikamu chechina chenyika kuti vauraye nomunondo, nenzara nedenda, uye nezvikara zvenyika.


\par }{\PP \VS{9}Akati azarura chisimbiso chechishanu, ndakaona pasi pearitari mweya yaavo vakanga vaurayiwa nokuda kweshoko raMwari uye nokuda kwokupupura kwavakanga vaita.

\VS{10}Vakadanidzira nenzwi guru vachiti, “Ishe Tenzi, mutsvene wezvokwadi, mucharega kutonga vanogara panyika nokutsiva ropa redu kusvikira riniko?”

\VS{11}Ipapo mumwe nomumwe wavo akapiwa nguo chena, uye vakaudzwa kuti vamirire kwechinguva chiduku, kusvikira kuwanda, kwavamwe varanda pamwe chete navo nehama dzavo avo vaifanira kuurayiwa saivo, kwakwana.


\par }{\PP \VS{12}Ndakatarira paaizarura chisimbiso chechitanhatu. Pakava nokudengenyeka kwenyika kukuru. Zuva rakasviba rikaita senguo dzamasaga dzakaitwa namakushe embudzi, mwedzi wose ukashanduka ukatsvuka seropa,

\VS{13}uye nyeredzi dzomudenga dzakawira panyika, samaonde eshure azuka kubva mumuonde paunenge wazungunuswa nemhepo ine simba.

\VS{14}Denga rakabva sebhuku rinopetwa, uye makomo ose nezvitsuwa zvakabviswa panzvimbo dzazvo.


\par }{\PP \VS{15}Ipapo madzimambo enyika, machinda, vatungamiri, vapfumi, vane simba, navaranda vose uye navanhu vakasununguka vakavanda mumapako napakati pamabwe amakomo.

\VS{16}Vakadanidzira kumakomo nokumabwe vachiti, “Wirai pamusoro pedu uye mutivige kubva kuchiso chaiye anogara pachigaro choushe nepahasha dzeGwayana!

\VS{17}Nokuti zuva guru rehasha dzavo rasvika, uye ndianiko anogona kumira?”




\par }\Chap{7}{\SH Vanhu Zviuru Zana naMakumi Mana neZvina vanoiswa Chisimbiso
\par }
{\PP \VerseOne{1}Shure kwaizvozvi, ndakaona vatumwa vana vamire pamakona mana enyika, vakabata mhepo ina dzenyika kuti vadzivise mhepo ipi zvayo kuvhuvhuta panyika kana pamusoro pegungwa kana pamuti upi zvawo.

\VS{2}Ipapo ndakaona mumwe mutumwa achibva kumabvazuva, ane chisimbiso chaMwari mupenyu. Akadanidzira nenzwi guru kuvatumwa vana vakanga vapiwa simba rokuti vatadzire nyika negungwa akati:

\VS{3}“Musatadzira nyika kana gungwa kana miti kusvikira taisa chisimbiso pahuma dzavaranda vaMwari.”

\VS{4}Ipapo ndakanzwa kuwanda kwaavo vakanga vaiswa chisimbiso: zviuru zana namakumi mana nezvina, kubva kumarudzi ose avaIsraeri.


\par }{\BB \par }
{\LI \VS{5}Kubva kurudzi rwaJudha, zviuru gumi nezviviri vakaiswa chisimbiso,

\par }{\LI kubva kurudzi rwaRubheni, zviuru gumi nezviviri,

\par }{\LI kubva kurudzi rwaGadhi, zviuru gumi nezviviri,


\par }{\LI \VS{6}kubva kurudzi rwaAsheri, zviuru gumi nezviviri,

\par }{\LI kubva kurudzi rwaNafutari, zviuru gumi nezviviri,

\par }{\LI kubva kurudzi rwaManase, zviuru gumi nezviviri,


\par }{\LI \VS{7}kubva kurudzi rwaSimeoni, zviuru gumi nezviviri,

\par }{\LI kubva kurudzi rwaRevhi, zviuru gumi nezviviri,

\par }{\LI kubva kurudzi rwaIsakari, zviuru gumi nezviviri,


\par }{\LI \VS{8}kubva kurudzi rwaZebhuruni, zviuru gumi nezviviri,

\par }{\LI kubva kurudzi rwaJosefa zviuru gumi nezviviri,

\par }{\LI kubva kurudzi rwaBhenjamini zviuru gumi nezviviri.


\par }{\SH Vazhinji zhinji vakanga vakapfeka nguo chena
\par }
{\PP \VS{9}Shure kwaizvozvi ndakatarira uye ndikaona ipapo pamberi pangu vazhinji zhinji vakanga vasingagoni kuverengwa, vaibva kundudzi dzose, nokumarudzi ose, navanhu vemitauro yose, vamire pamberi pechigaro choushe napamberi peGwayana. Vakanga vakapfeka nguo chena uye vakabata matavi emichindwe mumaoko avo.

\VS{10}Uye vakadanidzira nenzwi guru vachiti:

\par }{\Q “Ruponeso ndorwaMwari wedu,

\par }{\Q anogara pachigaro choushe,

\par }{\Q uye ndorweGwayana.”


\par }{\MM \VS{11}Vatumwa vose vakanga vamire vakakomberedza chigaro choushe uye vakakomberedza vakuru nezvisikwa zvipenyu zvina. Vakawira pasi nezviso zvavo pamberi pechigaro choushe vakanamata Mwari,

\VS{12}vachiti:

\par }{\Q “Ameni!

\par }{\Q Kurumbidzwa nokubwinya

\par }{\Q nouchenjeri nokuvonga nokukudzwa

\par }{\Q noushe nesimba

\par }{\Q ngazvive kuna Mwari wedu nokusingaperi-peri.

\par }{\Q Ameni!”


\par }{\PP \VS{13}Ipapo mumwe wavakuru akandibvunza akati, “Ava vakapfeka nguo chena, ndivanaaniko, uye vakabvepi?”


\par }{\PP \VS{14}Ndakapindura ndikati, “Ishe, imi munoziva.”

\par }{\PP Uye iye akati, “Ava ndivo vaya vakabuda mukutambudzika kukuru; vakasuka nguo dzavo vakadzichenesa muropa reGwayana.

\VS{15}Naizvozvo,

\par }{\Q “vari pamberi pechigaro chaMwari

\par }{\QB uye vanomushumira masikati nousiku mutemberi yake;

\par }{\Q uye iye anogara pachigaro choushe achatambanudza tende rake pamusoro pavo.


\par }{\Q \VS{16}Havachazoziyi nenzara zvakare;

\par }{\QB havachazonzwi nyota zvakare.

\par }{\Q Havachazopiswi nezuva,

\par }{\QB kana nokupisa kupi zvako.


\par }{\Q \VS{17}Nokuti Gwayana riri pakati pechigaro choushe richava mufudzi wavo;

\par }{\QB richavatungamirira kumatsime emvura mhenyu.

\par }{\Q Uye Mwari achapukuta misodzi yose pameso avo.”




\par }\Chap{8}{\SH Chisimbiso cheChinomwe noMudziyo weZvinonhuhwira weGoridhe
\par }
{\PP \VerseOne{1}Akati azarura chisimbiso chechinomwe, kwakava nokunyarara kudenga kwenguva inenge hafu yeawa.


\par }{\PP \VS{2}Uye ndakaona vatumwa vanomwe vanomira pamberi paMwari, uye vakapiwa hwamanda nomwe.


\par }{\PP \VS{3}Mumwe mutumwa, akanga ano mudziyo wezvinonhuhwira wegoridhe, akauya akamira paaritari. Akapiwa zvinonhuhwira zvizhinji zvokuzopa, pamwe chete neminyengetero yavatsvene vose, paaritari yegoridhe pamberi pechigaro choushe.

\VS{4}Utsi hwezvinonhuhwira, pamwe chete neminyengetero yavatsvene, zvakakwira pamberi paMwari kubva muruoko rwomutumwa.

\VS{5}Ipapo mutumwa akatora mudziyo wezvinonhuhwira, akauzadza nomoto waibva paaritari, akaukanda panyika; uye ipapo kwakaita mabhananʼana, maungira okutinhira, kupenya kwemheni nokudengenyeka kwenyika.


\par }{\SH Hwamanda
\par }
{\PP \VS{6}Ipapo vatumwa vanomwe vakanga vane hwamanda nomwe vakagadzirira kudziridza.


\par }{\PP \VS{7}Mutumwa wokutanga akaridza hwamanda yake, ipapo kukauya chimvuramabwe nomoto zvakavhenganiswa neropa, uye zvikakandwa pamusoro penyika. Chikamu chimwe chete muzvitatu chenyika chakapiswa, chikamu chimwe chete muzvitatu chemiti chikapiswa, uye uswa hwose hunyoro hukapiswa.


\par }{\PP \VS{8}Mutumwa wechipiri akaridza hwamanda yake uye chimwe chinhu chakanga chakaita segomo guru, raipfuta rose, chikakandwa mugungwa. Chikamu chimwe chete muzvitatu chegungwa chakashanduka chikava ropa,

\VS{9}chikamu chimwe chete muzvitatu chezvisikwa zvipenyu zviri mugungwa chikafa, uye chikamu chimwe chete muzvitatu chezvikepe chikaparadzwa.


\par }{\PP \VS{10}Mutumwa wechitatu akaridza hwamanda yake, uye nyeredzi huru, yakanga ichipfuta somwenje, yakawa kubva kudenga pamusoro pechikamu chimwe chete muzvitatu chenzizi nezvitubu zvemvura,

\VS{11}zita renyeredzi rainzi Chinovava. Chikamu chimwe chete muzvitatu chemvura zhinji chakavava, uye vanhu vazhinji vakafa nokuda kwemvura yakanga yovava.


\par }{\PP \VS{12}Mutumwa wechina akaridza hwamanda yake, uye chikamu chimwe chete muzvitatu chezuva chikarohwa, chikamu chimwe chete muzvitatu chomwedzi, nechikamu chimwe chete muzvitatu chenyeredzi, zvokuti chikamu chimwe chete muzvitatu chazvo chakashanduka chikasviba. Chikamu chimwe chete muzvitatu chezuva iro chakanga chisina chiedza, uyewo nechikamu chimwe chete muzvitatu chousiku uhwo.


\par }{\PP \VS{13}Pandakatarira, ndakanzwa gondo rakanga richibhururuka pakati pomuchadenga richirira nenzwi guru richiti, “Nhamo! Nhamo! Nhamo kuna vanogara panyika, nokuda kwehwamanda dzava kuda kuzoridzwa navamwe vatumwa vatatu!”




\par }\Chap{9}{\PP \VerseOne{1}Mutumwa wechishanu akaridza hwamanda yake, ndikaona nyeredzi yakanga yawira panyika ichibva kudenga. Nyeredzi yakapiwa kiyi yegomba rakadzika zvisina mugumo.

\VS{2}Akati azarura gomba rakadzika zvisina mugumo, utsi hwakabuda mariri soutsi hunobva muvira guru romoto. Zuva nomwedzi zvakasvibiswa noutsi hwaibva mugomba rakadzika zvisina mugumo.

\VS{3}Uye muutsi makabuda mhashu dzikauya panyika uye dzikapiwa simba rakaita serezvinyavada zvenyika.

\VS{4}Dzakaudzwa kuti dzirege kuparadza uswa hwenyika kana zvirimwa, kana miti ipi zvayo, asi vanhu vaya chete vakanga vasina chisimbiso chaMwari pahuma dzavo.

\VS{5}Hadzina kupiwa simba rokuvauraya, asi kungovarwadzisa chete kwemwedzi mishanu. Uye kurwadziwa kwavo kwakanga kwakaita sokworumborera rwechinyavada pachinoruma munhu.

\VS{6}Mumazuva iwayo vanhu vachatsvaka rufu, asi havangaruwani; vachashuva kufa asi kufa kuchavanzvenga.


\par }{\PP \VS{7}Mhashu dzakanga dzakaita samabhiza agadzirirwa kundorwa. Pamisoro yadzo dzakanga dzakapfeka zvinhu zvinenge korona yegoridhe, uye zviso zvadzo zvakaita sezvavanhu.

\VS{8}Bvudzi radzo rakanga rakaita sebvudzi romukadzi, uye meno adzo akanga akaita semeno eshumba.

\VS{9}Dzakanga dzine zvidzitiro zvechipfuva zvakaita sezvidzitiro zvesimbi, uye mubvumo wamapapiro wakanga wakaita sokutinhira kwengoro namabhiza mazhinji ari kumhanyira kundorwa.

\VS{10}Dzakanga dzine miswe norumborera sorwezvinyavada, uye mumiswe yadzo dzakanga dzine simba rokurwadzisa vanhu kwemwedzi mishanu.

\VS{11}Dzakanga dzino mutumwa wegomba rakadzika zvisina mugumo, samambo wadzo, zita rake muchiHebheru ndiAbhadhoni, uye muchiGiriki, ndiAporioni.


\par }{\PP \VS{12}Nhamo yokutanga yapfuura; dzimwe nhamo mbiri dziri kutevera.


\par }{\PP \VS{13}Mutumwa wechitanhatu akaridza hwamanda yake, ndikanzwa inzwi richibuda munyanga dzearitari yegoridhe iri pamberi paMwari.

\VS{14}Rakati kumutumwa wechitanhatu akanga ane hwamanda, “Sunungura vatumwa vana, vakasungwa parwizi rukuru Yufuratesi.”

\VS{15}Uye vatumwa vana vakanga vakagadzirirwa zveawa yacho iyoyo, zuva iroro, mwedzi iwoyo, negore iroro, vakasunungurwa kuti vauraye chikamu chimwe chete muzvitatu chamarudzi avanhu.

\VS{16}Kuwanda kwavarwi vamabhiza kwaiva mamiriyoni mazana maviri. Ndakanzwa kuwanda kwavo.


\par }{\PP \VS{17}Mabhiza navatasvi vandakaona muchiratidzo changu vakanga vakadai: Zvidzitiro zvavo zvechipfuva zvakanga zviri zvitsvuku, nezvitema, uye zviri yero sesafuri. Misoro yamabhiza yakanga yakafanana nemisoro yeshumba, uye mumuromo mazvo maibuda moto, noutsi nesafuri.

\VS{18}Chikamu chimwe chete muzvitatu chamarudzi avanhu chakaurayiwa namatambudziko matatu omoto, utsi nesafuri zvakabuda mumiromo yawo.

\VS{19}Simba ramabhiza rakanga riri mumiromo yawo nomumiswe yawo; nokuti miswe yawo yakanga yakaita senyoka, ine misoro yaayiruma nayo.


\par }{\PP \VS{20}Vakasara vavanhu vasina kuurayiwa namatambudziko aya havana kutendeuka pabasa ramaoko avo; havana kurega kunamata madhimoni, nokunamata zvifananidzo zvegoridhe, sirivha, nendarira, matombo namatanda, zvifananidzo zvisingagoni kuona, kunzwa kana kufamba.

\VS{21}Uye havana kutendeuka muumhondi hwavo, pauroyi hwavo, napaupombwe hwavo, kana kuba kwavo.




\par }\Chap{10}{\SH Mutumwa neBhuku Duku Rakapetwa
\par }
{\PP \VerseOne{1}Ipapo ndakaona mumwe mutumwa ane simba achiburuka kubva kudenga. Akanga akafukidzwa mugore, nomuraravungu pamusoro pake; chiso chake chakanga chakaita sezuva, uye makumbo ake akanga akaita sembiru dzomoto.

\VS{2}Akanga akabata bhuku duku rakapetwa, rakanga rakazaruka muruoko rwake. Akaisa rutsoka rwake rworudyi pagungwa uye rworuboshwe rwakatsika panyika,

\VS{3}uye akadanidzira nenzwi guru sokuomba kweshumba. Akati adanidzira, inzwi rokutinhira kunomwe rakataura.

\VS{4}Uye kutinhira kunomwe kwakati kwataura, ndakanga ndava kuda kunyora; asi ndakanzwa inzwi richibva kudenga richiti, “Namira zvarehwa nokutinhira kunomwe uye usazvinyora pasi.”


\par }{\PP \VS{5}Ipapo mutumwa wandakanga ndaona amire pagungwa napanyika akasimudzira ruoko rwake rworudyi kudenga.

\VS{6}Uye akapika naiye anogara nokusingaperi-peri, iye akasika matenga nezvose zviri maari, nyika nezvose zviri mairi, uye negungwa nezvose zviri mariri, akati, “Hapachazombovizve nokunonoka!

\VS{7}Asi pamazuva ayo mutumwa wechinomwe paanenge oda kuridza hwamanda yake, chakavanzika chaMwari chichapedziswa, sezvaakazivisa varanda vake ivo vaprofita.”


\par }{\PP \VS{8}Ipapo inzwi randakanga ndanzwa richibva kudenga rakataurazve kwandiri richiti, “Enda, utore bhuku rakapetwa rakazarurwa muruoko rwomutumwa amire pagungwa napanyika.”


\par }{\PP \VS{9}Saka ndakaenda kumutumwa ndikamukumbira kuti andipe bhuku duku rakapetwa. Akati kwandiri, “Tora uridye. Richavavisa dumbu rako, asi mumuromo mako richatapira souchi.”

\VS{10}Ndakatora bhuku duku rakapetwa kubva muruoko rwomutumwa ndikaridya. Raitapira sokutapira kunoita uchi mumukanwa mangu, asi ndakati ndaridya, mudumbu mangu makavava.

\VS{11}Ipapo ndakaudzwa kuti, “Unofanira kuprofitazve pamusoro pavanhu vazhinji, ndudzi, ndimi namadzimambo.”




\par }\Chap{11}{\SH Zvapupu Zviviri
\par }
{\PP \VerseOne{1}Ndakapiwa rutsanga rwakaita setsvimbo yokuyera ndikaudzwa kuti, “Enda undoyera temberi yaMwari nearitari, ugoverenga vanamati vari imomo.

\VS{2}Asi usiye ruvazhe rwokunze; usaruyera, nokuti rwakapiwa kune veDzimwe Ndudzi. Vachafamba-famba muguta dzvene kwemwedzi makumi mana nemiviri.

\VS{3}Uye ndichapa simba kuzvapupu zvangu zviviri, uye vachaprofita kwamazuva chiuru chimwe chete namazana maviri namakumi matanhatu, vakapfeka nguo dzamasaga.”

\VS{4}Ava ndivo miti miviri yomuorivhi nezvigadziko zviviri zvemwenje zvimire pamberi paIshe wenyika.

\VS{5}Kana munhu upi zvake akaedza kuvakuvadza, moto unobuda mumiromo yavo ugoparadza vavengi vavo. Aya ndiwo mafiro achaita ani zvake anoda kuvakuvadza.

\VS{6}Varume ava vane simba rokuzarira denga kuti mvura irege kunaya panguva yavanenge vachiprofita; uye vane simba rokushandura mvura kuti ive ropa nokurova nyika namatenda amarudzi ose sapavanodira zvavo.


\par }{\PP \VS{7}Zvino pavanenge vapedza kupupura kwavo, chikara chinobva mugomba rakadzika zvisina mugumo chichavarwisa, chigovakunda uye chichavauraya.

\VS{8}Mitumbi yavo icharaswa munzira yomuguta guru, rinonzi kana richifananidzirwa, Sodhomu neIjipiti, uko kwakarovererwawo Ishe wavo.

\VS{9}Kwamazuva matatu nehafu, vanhu vanobva kuvanhu vose, kumarudzi ose, kundimi dzose, nokundudzi dzose vacharamba vakatarira mitumbi yavo uye vachadzivisa kuvigwa kwayo.

\VS{10}Vanogara panyika vachafara pamusoro pavo uye vachapembera vagotumirana zvipo, nokuti vaprofita vaviri ava vakatambudza avo vanogara panyika.


\par }{\PP \VS{11}Asi mushure mamazuva matatu nehafu, mweya woupenyu wakabva kuna Mwari wakapinda mavari, vakamira netsoka dzavo, kutya kukabata avo vakavaona.

\VS{12}Ipapo vakanzwa inzwi guru richibva kudenga richiti, “Kwirai kuno.” Uye vakakwira kudenga vari mugore, vavengi vavo vachizviona.


\par }{\PP \VS{13}Panguva yacho iyoyo kwakava nokudengenyeka kukuru kwenyika uye chegumi cheguta chikaondomoka. Zviuru zvinomwe zvavanhu zvakaurayiwa mukudengenyeka kwenyika ikoko, uye vakasara vakavhundutswa nazvo vakarumbidza Mwari wokudenga.


\par }{\PP \VS{14}Nhamo yechipiri yapfuura; nhamo yechitatu iri kuuya nokukurumidza.


\par }{\SH Hwamanda yeChinomwe
\par }
{\PP \VS{15}Mutumwa wechinomwe akaridza hwamanda yake, kudenga kukava namanzwi makuru aiti:

\par }{\Q “Umambo hwenyika hwava umambo waIshe wedu naKristu wake,

\par }{\QB uye achatonga nokusingaperi-peri.”


\par }{\MM \VS{16}Uye vakuru makumi maviri navana, vakanga vagere pazvigaro zvavo zvoushe pamberi paMwari, vakawira pasi nezviso zvavo vakanamata Mwari,

\VS{17}vachiti:

\par }{\Q “Tinokuvongai imi, Ishe Mwari Wamasimba Ose,

\par }{\QB Iye aripo uye akanga aripo,

\par }{\Q nokuti matora simba renyu guru

\par }{\QB uye matanga kutonga.


\par }{\Q \VS{18}Ndudzi dzakatsamwa; uye hasha dzenyu dzauya.

\par }{\Q Nguva yokutonga vakafa yasvika,

\par }{\QB neyokupa varanda venyu vaprofita mubayiro,

\par }{\Q uye navatsvene venyu neavo vanotya zita renyu,

\par }{\QB zvose vaduku navakuru,

\par }{\Q uye neyokuparadza avo vanoparadza nyika.”


\par }{\PP \VS{19}Ipapo temberi yaMwari iri kudenga yakazarurwa, uye mukati metemberi yake makaonekwa areka yake yesungano. Uye ipapo kwakava nokupenya kwemheni, muroromero, maungira okutinhira, kudengenyeka nemvura yechimvuramabwe yakawanda.




\par }\Chap{12}{\SH Mukadzi neShato
\par }
{\PP \VerseOne{1}Chiratidzo chikuru uye chinoshamisa chakaonekwa kudenga: mukadzi akanga akapfeka zuva, mwedzi uri pasi petsoka dzake, nekorona ine nyeredzi gumi nembiri pamusoro wake.

\VS{2}Akanga ane mimba uye akadanidzira mukurwadziwa sezvo akanga ava kupona.

\VS{3}Ipapo chimwe chiratidzo chakaonekwa kudenga: shato huru tsvuku ine misoro minomwe nenyanga gumi nekorona nomwe mumisoro yayo.

\VS{4}Muswe wayo wakatsvaira chikamu chimwe chete muzvitatu chenyeredzi kubva kudenga ukadzikanda pasi. Shato yakamira pamberi pomukadzi akanga ava kuzvara, kuitira kuti iparadze mwana wake kana angozvarwa.

\VS{5}Akazvara mwanakomana, munhurume, achazotonga ndudzi dzose netsvimbo yesimbi. Uye mwana wake akatorwa akaendeswa kuna Mwari nokuchigaro chake choushe.

\VS{6}Mukadzi akatizira kugwenga kunzvimbo yaakanga agadzirirwa naMwari, kwaaizochengetwa kwamazuva chiuru namazana maviri namakumi matanhatu.


\par }{\PP \VS{7}Uye kudenga kwakava nehondo. Mikaeri navatumwa vake vakarwa neshato, uye shato navatumwa vayo ikadzorerawo.

\VS{8}Asi yakanga isina simba rakakwana, uye nzvimbo yavo yakashayikwa kudenga.

\VS{9}Shato huru yakakandwa pasi, iyo nyoka yekare inonzi dhiabhori, kana kuti Satani, anotsausa nyika yose. Akakandwa panyika pamwe chete navatumwa vake.


\par }{\PP \VS{10}Ipapo ndakanzwa inzwi guru kudenga richiti:

\par }{\Q “Zvino ruponeso nesimba noumambo hwaMwari wedu zvasvika,

\par }{\QB uye nesimba raKristu wake.

\par }{\Q Nokuti mupomeri wehama dzedu,

\par }{\QB iye anovapomera pamberi paMwari wedu masikati nousiku,

\par }{\QB akandwa panyika.


\par }{\Q \VS{11}Vakamukunda

\par }{\QB neropa reGwayana

\par }{\QB uye neshoko rokupupura kwavo;

\par }{\Q havana kuda upenyu hwavo zvakanyanya

\par }{\QB zvokuti vangatya kufa.


\par }{\Q \VS{12}Naizvozvo farai, imi matenga

\par }{\QB nemi munogara maari!

\par }{\Q Asi mune nhamo imi nyika negungwa,

\par }{\QB nokuti dhiabhori aburuka kwamuri!

\par }{\Q Akatsamwa kwazvo,

\par }{\Q nokuti anoziva kuti nguva yake ipfupi.”


\par }{\PP \VS{13}Shato yakati yaona kuti yakanga yakandwa panyika, yakadzinganisa mukadzi akanga azvara mwana mukomana.

\VS{14}Mukadzi akapiwa mapapiro maviri egondo guru, kuitira kuti agobhururuka achienda kunzvimbo yaakanga agadzirirwa kugwenga, uko kwaaizochengetwa kwenguva nedzimwe nguva nehafu yenguva, kusingasviki nyoka.

\VS{15}Ipapo nyoka yakabudisa mvura yakaita sorwizi kubva mumuromo mayo, kuti ikukure mukadzi namafashamu.

\VS{16}Asi nyika yakabatsira mukadzi nokuzarura muromo wayo ikamedza rwizi rwakanga rwabudiswa neshato mumuromo wayo.

\VS{17}Ipapo shato yakatsamwira mukadzi ikaenda kundorwa navana vake vakanga vasara, vaya vanoteerera mirayiro yaMwari uye vanobatirira pauchapupu hwaJesu.




\par }\Chap{13}{\SH Chikara chakabva muGungwa
\par }
{\PP \VerseOne{1}Uye shato yakamira pamahombekombe egungwa. Uye ndakaona chikara chichibuda mugungwa. Chakanga chine nyanga gumi nemisoro minomwe, nekorona gumi panyanga dzacho, uye pamusoro mumwe nomumwe paiva nezita rokumhura.

\VS{2}Chikara chandakaona chakanga chakaita sembada, asi chakanga china makumbo akaita seebere uye muromo wakaita soweshumba. Shato yakapa chikara simba rayo nechigaro chayo choushe nesimba rayo guru.

\VS{3}Mumwe wemisoro yechikara wakaita sowakuvadzwa kusvikira parufu, asi vanga raifanira kuchiuraya rakanga rapora. Nyika yose yakashamiswa uye ikatevera chikara.

\VS{4}Vanhu vakanamata shato nokuti yakanga yapa simba kuchikara, uye vakanamatawo chikara vachiti, “Ndianiko akaita sechikara? Ndianiko angarwa nacho?”


\par }{\PP \VS{5}Chikara chakapiwa muromo wokutaura mashoko okuzvikudza neokumhura nokushandisa simba racho kwemwedzi makumi mana nemiviri.

\VS{6}Chakashamisa muromo wacho kuti chimhure Mwari, uye kuti chituke zita rake nenzvimbo yake yokugara, neyaavo vanogara kudenga.

\VS{7}Chakapiwa simba kuti chirwe navatsvene uye kuti chivakunde. Uye chakapiwa simba pamusoro pamarudzi ose, navanhu vose, nendimi dzose uye nendudzi dzose.

\VS{8}Vose vanogara panyika vachanamata chikara, vose vana mazita asina kunyorwa mubhuku roupenyu reGwayana rakabayiwa kubva pakusikwa kwenyika.


\par }{\PP \VS{9}Ane nzeve, ngaanzwe.


\par }{\Q \VS{10}Kana munhu achifanira kupinda muutapwa,

\par }{\QB muutapwa achapinda hake.

\par }{\Q Kana munhu achifanira kuurayiwa nomunondo,

\par }{\QB nomunondo achaurayiwa hake.

\par }{\MM Apa ndipo panodikanwa kutsungirira nokutendeka kwavatsvene.


\par }{\SH Chikara chakabva muNyika
\par }
{\PP \VS{11}Ipapo ndakaona chimwe chikara, chichibva munyika. Chakanga chine nyanga mbiri segwayana, asi chaitaura seshato.

\VS{12}Chakashandisa simba rose rechikara chokutanga pachinzvimbo chacho, uye chakaita kuti nyika navageremo vanamate chikara chokutanga, chiya chakanga chapora vanga racho raifanira kuchiuraya.

\VS{13}Uye chakaita zviratidzo nezvishamiso zvikuru, kunyange kuita kuti moto uburuke kubva kudenga uchiuya panyika vanhu vachinyatsoona.

\VS{14}Nokuda kwesimba rachakapiwa kuti chiite pachinzvimbo chechikara chokutanga, chakanyengera vanogara panyika. Chakavarayira kuti vamise chifananidzo chokuremekedza chikara chiya chakanga chakuvadzwa nomunondo asi chikararama.

\VS{15}Chakapiwa simba rokupa upenyu kuchifananidzo chechikara chokutanga, kuti chigone kutaura uye chigoita kuti vose vanoramba kunamata chifananidzo vaurayiwe.

\VS{16}Chakamanikidza munhu wose, muduku nomukuru, mupfumi nomurombo, akasununguka nomutapwa, kuti vapiwe mucherechedzo paruoko rwavo rworudyi kana pahuma yavo,

\VS{17}kuitira kuti kurege kuva nomunhu angagona kutenga kana kutengesa kunze kwokunge ano mucherechedzo, unova ndiwo zita rechikara kana chiverengo chezita racho.


\par }{\PP \VS{18}Izvi zvinoda uchenjeri. Kana pano munhu anoziva, ngaaverenge chiverengo chechikara, nokuti ndicho chiverengo chomunhu. Chiverengo chacho ndichochi: Mazana matanhatu namakumi matanhatu nenhanhatu.




\par }\Chap{14}{\SH Gwayana naVanhu Zviuru Zana naMakumi Mana neZvina
\par }
{\PP \VerseOne{1}Ipapo ndakatarisa, ndikaona pamberi pangu pakanga pane Gwayana, rimire paGomo reZioni, uye rakanga rina vanhu zviuru zana namakumi mana navana vakanga vakanyorwa zita raro nezita raBaba varo pahuma dzavo.

\VS{2}Uye ndakanzwa inzwi richibva kudenga rakaita somubvumo wemvura zhinji uye samaungira okutinhira. Inzwi randakanzwa rakanga rakaita seravaridzi vorudimbwa vanoridza rudimbwa rwavo.

\VS{3}Uye vakaimba rwiyo rutsva pamberi pechigaro choushe napamberi pezvisikwa zvipenyu zvina uye napamberi pavakuru. Hakuna munhu aigona kudzidza rwiyo urwo kunze kwaava zviuru zana namakumi mana navana vakanga vadzikinurwa kubva panyika.

\VS{4}Ava ndivo vaya vasina kuzvisvibisa navakadzi, nokuti vakazvichenesa. Vanotevera Gwayana kwose kwarinoenda. Vakatengwa pakati pavanhu vakapiwa kuti vave sezvipiriso zvezvibereko zvokutanga kuna Mwari nokuGwayana.

\VS{5}Nhema hadzina kuwanikwa mumiromo yavo; havana chavanopomerwa.


\par }{\SH Vatumwa Vatatu
\par }
{\PP \VS{6}Ipapo ndakaona mumwe mutumwa achibhururuka pakati pechadenga, uye akanga ane vhangeri risingaperi kuti aparidzire avo vanogara panyika, kundudzi dzose, namarudzi ose, nendimi dzose uye navanhu vose.

\VS{7}Akati nenzwi guru, “Ityai Mwari uye mumupe mbiri, nokuti nguva yokutonga kwake yasvika. Namatai iye akaita matenga, nyika, gungwa namatsime emvura.”


\par }{\PP \VS{8}Mutumwa wechipiri akatevera akati, “Rawa! Rawa Bhabhironi Guta Guru, rakaita kuti ndudzi dzose dzinwe waini inopengesa youpombwe hwaro.”


\par }{\PP \VS{9}Mutumwa wechitatu akavatevera uye akati nenzwi guru: “Kana munhu achinamata chikara nechifananidzo chacho uye akapiwa mucherechedzo wacho pahuma kana pamaoko,

\VS{10}naiyewo achanwa waini yokutsamwa kwaMwari, yakadirwa sezvairi mumukombe wehasha dzaMwari. Achatambudzwa nesafuri inopfuta pamberi pavatumwa vatsvene napamberi peGwayana.

\VS{11}Uye utsi hwokutambudzika kwavo hunokwira nokusingaperi-peri. Hapana zororo masikati kana usiku kuna avo vanonamata chikara nechifananidzo chacho, kana kuna ani zvake anogamuchira mucherechedzo wezita racho.”

\VS{12}Izvi zvinoda kutsungirira kwavatsvene vanoteerera mirayiro yaMwari uye vanoramba vakatendeka kuna Jesu.


\par }{\PP \VS{13}Ipapo ndakanzwa inzwi richibva kudenga richiti, “Nyora uti: Vakaropafadzwa vakafa vanofira muna She kubva zvino.”

\par }{\PP “Hongu,” ndizvo zvinoreva Mweya, “vachazorora pakubata kwavo kukuru, nokuti mabasa avo achavatevera.”


\par }{\SH Kukohwewa kweNyika
\par }
{\PP \VS{14}Ndakatarira, ipapo pamberi pangu pakanga pane gore jena, uye akanga agere pagore akanga ari mumwe “akaita somwanakomana womunhu” ane korona yegoridhe pamusoro wake uye ane jeko rinopinza muruoko rwake.

\VS{15}Ipapo mumwe mutumwa akabuda mutemberi akadanidzira nenzwi guru kuna iye akanga agere pagore akati, “Tora jeko rako ugokohwa, nokuti nguva yokukohwa yasvika, nokuti gohwo renyika raibva.”

\VS{16}Saka iye akanga agere pagore akavheyesa jeko rake panyika, nyika ikakohwewa.


\par }{\PP \VS{17}Mumwe mutumwa akabuda mutemberi iri mudenga, naiyewo akanga ane jeko rinopinza.

\VS{18}Mumwezve mutumwa, akanga ane simba pamusoro pomoto, akabuda achibva paaritari akadanidzira nenzwi guru kuna iye akanga ane jeko rinopinza akati, “Tora jeko rako rinopinza ugounganidza masumbu amazambiringa anobva pamuzambiringa wenyika, nokuti mazambiringa awo aibva.”

\VS{19}Mutumwa akavheyesa jeko rake panyika, akaunganidza mazambiringa awo akaakanda muchisviniro chikuru chewaini chehasha dzaMwari.

\VS{20}Akatsikwa muchisviniro, kunze kweguta, uye ropa rikayerera richibuda muchisviniro rikakwira kusvikira pamatomu amabhiza kwechinhambwe chinoita makiromita mazana matatu.




\par }\Chap{15}{\SH Vatumwa Vanomwe naMatenda Manomwe
\par }
{\PP \VerseOne{1}Ndakaona kudenga chimwe chiratidzo chikuru chinoshamisa ichi: vatumwa vanomwe namatambudziko manomwe okupedzisira, nokuti nawo hasha dzaMwari dzakapera.

\VS{2}Uye ndakaona chairatidzika segungwa regirazi rakavhenganiswa nomoto uye parutivi rwegungwa pakanga pamire, avo vakanga vakunda chikara nomufananidzo wacho nechiverengo chezita racho. Vakabata madimbwa avakanga vapiwa naMwari

\VS{3}uye vakaimba rwiyo rwaMozisi muranda waMwari norwiyo rweGwayana, vachiti:

\par }{\Q “Mabasa enyu makuru uye anoshamisa,

\par }{\QB Ishe Mwari Wamasimba Ose.

\par }{\Q Nzira dzenyu dzakarurama uye ndedzechokwadi,

\par }{\QB imi Mambo wamakore.


\par }{\Q \VS{4}Ndianiko angarega kukutyai, imi Ishe,

\par }{\QB kana kukudza zita renyu?

\par }{\Q Nokuti ndimi moga mutsvene.

\par }{\Q Ndudzi dzose dzichauya

\par }{\QB dzigonamata pamberi penyu,

\par }{\Q nokuti mabasa enyu akarurama akaratidzwa.”


\par }{\PP \VS{5}Shure kwaizvozvi ndakatarira kudenga, uye temberi, iyo tabhenakeri yeChipupuriro, yakanga yakazaruka.

\VS{6}Mutemberi makabuda vatumwa vanomwe vana matambudziko manomwe. Vakanga vakapfeka nguo dzomucheka wakachena, unopenya uye vakamonera mabhanhire egoridhe pazvipfuva zvavo.

\VS{7}Ipapo chimwe chezvisikwa zvipenyu zvina chakapa kuvatumwa vanomwe ndiro nomwe dzizere nehasha dzaMwari, iye anogara nokusingaperi-peri.

\VS{8}Uye temberi yakazadzwa noutsi hunobva pakubwinya kwaMwari napasimba rake, uye hakuna munhu aigona kupinda mutemberi kusvikira matambudziko manomwe avatumwa vanomwe apera.




\par }\Chap{16}{\SH Ndiro Nomwe dzoKutsamwa kwaMwari
\par }
{\PP \VerseOne{1}Ipapo ndakanzwa inzwi guru richibva mutemberi richiti: kuvatumwa vanomwe, “Endai, mundodurura ndiro nomwe dzehasha dzaMwari panyika.”


\par }{\PP \VS{2}Mutumwa wokutanga akaenda akandodurura ndiro yake panyika, maronda akaipa, anorwadza akabuda muvanhu vakanga vano mucherechedzo wechikara uye vachinamata mufananidzo wacho.


\par }{\PP \VS{3}Mutumwa wechipiri akadurura ndiro yake pagungwa, rikashanduka rikava ropa seromunhu akafa, uye zvipenyu zvose zvomugungwa zvikafa.


\par }{\PP \VS{4}Mutumwa wechitatu akadurura ndiro yake panzizi nomumatsime emvura, zvikava ropa.

\VS{5}Ipapo ndakanzwa mutumwa aichengeta mvura achiti:

\par }{\Q “Imi makarurama mukutonga uku,

\par }{\QB imi muripo uye makanga muripo, Mutsvene Oga,

\par }{\QB nokuti makatonga saizvozvo;


\par }{\Q \VS{6}nokuti vakateura ropa ravatsvene venyu navaprofita,

\par }{\Q uye mavapa ropa kuti vanwe sezvavakafanirwa nazvo.”


\par }{\MM \VS{7}Uye ndakanzwa aritari ichipindura ichiti:

\par }{\Q “Hongu, Ishe Mwari Wamasimba Ose

\par }{\Q kutonga kwenyu kwakarurama uye ndokwechokwadi.”


\par }{\PP \VS{8}Mutumwa wechina akadurura ndiro yake pazuva, zuva rikapiwa simba rokupisa vanhu nomoto.

\VS{9}Vakapiswa nokupisa kukuru vakatuka zita raMwari, iye akanga ane simba pamusoro pamatambudziko aya, asi vakaramba kutendeuka kuti vamukudze.


\par }{\PP \VS{10}Mutumwa wechishanu akadurura ndiro yake pamusoro pechigaro choushe chechikara, umambo hwacho hukakandwa murima. Vanhu vakatsenga rurimi mukurwadziwa

\VS{11}vakatuka Mwari wokudenga nokuda kwokurwadziwa kwavo namaronda avo, asi vakaramba kutendeuka pane zvavakanga vaita.


\par }{\PP \VS{12}Mutumwa wechitanhatu akadurura ndiro yake parwizi rukuru Yufuratesi, mvura yarwo ikapwa kuti nzira yamadzimambo okumabvazuva ivepo.

\VS{13}Ipapo ndakaona mweya yakaipa mitatu yakanga yakaita samatafi; yakabuda mumuromo meshato, mumuromo mechikara nomumuromo momuprofita wenhema.

\VS{14}Iyi ndiyo mweya yamadhimoni inoita zvishamiso nezviratidzo, uye inobuda ichienda kumadzimambo enyika yose, kundovaunganidza kuti vandorwa pazuva guru raMwari Wamasimba Ose.


\par }{\BB \par }
{\MI \VS{15}“Tarirai ndinouya sembavha? Akaropafadzwa uyo anogara akasvinura uye anochengeta nguo dzake, kuti arege kufamba akashama achinyadziswa nokusapfeka nguo.”


\par }{\BB \par }
{\PP \VS{16}Ipapo vakaunganidza madzimambo pamwe chete panzvimbo inonzi nechiHebheru Arimagedhoni.


\par }{\PP \VS{17}Mutumwa wechinomwe akadurura ndiro yake mudenga, mutemberi mukabuda inzwi guru richibva pachigaro choushe, richiti, “Zvaitwa!”

\VS{18}Ipapo kwakava nokupenya kwemheni, maungira okutinhira mabhananʼana, maungira okutinhira, nokudengenyeka kwenyika kukuru. Hakuna kumbova nokudengenyeka kwenyika kwakadaro kubva pakutanga kwavanhu kugara panyika; kwaiva kudengenyeka kukuru kwazvo.

\VS{19}Guta guru rakatsemuka rikaita mapandi matatu uye maguta endudzi akakoromoka. Mwari akarangarira Bhabhironi guta guru akaripa mukombe uzere newaini yokutsamwa kwehasha dzake.

\VS{20}Zvitsuwa zvose zvakatiza uye makomo haana kugona kuwanikwa.

\VS{21}Kudenga kwakabva chimvuramabwe chikuru chaiva neibwe rairema tarenda uye ibwe rimwe nerimwe rakawira pavanhu. Uye vakatuka Mwari nokuda kwedambudziko rechimvuramabwe, nokuti dambudziko iri rakanga rakaipa kwazvo.




\par }\Chap{17}{\SH Mukadzi akanga agere pamusoro peChikara
\par }
{\PP \VerseOne{1}Mumwe wavatumwa vanomwe vakanga vane ndiro nomwe akauya kwandiri akati, “Uya ndizokuratidza kurangwa kwechifeve chikuru, chinogara pamusoro pemvura zhinji.

\VS{2}Naye, madzimambo enyika akaita upombwe uye vanogara panyika vakadhakwa newaini youpombwe hwake.”


\par }{\PP \VS{3}Ipapo mutumwa akanditakura ndiri muMweya akaenda neni kugwenga. Ikoko ndakaona mukadzi agere pamusoro pechikara chitsvuku chakanga chakafukidzwa namazita okumhura uye chakanga chine misoro minomwe nenyanga gumi.

\VS{4}Mukadzi uyu akanga akapfeka nguo yepepuru nezvitsvuku uye aitaima negoridhe, mabwe anokosha namaparera. Akanga akabata mukombe wegoridhe muruoko rwake, uzere nezvinonyangadza uye netsvina youpombwe hwake.

\VS{5}Zita iri rakanga rakanyorwa pahuma yake:

\par }{\PC chakavanzika

\par }{\PC bhabhironi guta guru

\par }{\PC mai vemhombwe

\par }{\PC nezvinonyangadza zvenyika


\par }{\MM \VS{6}Ndakaona kuti mukadzi uyu akanga araradza neropa ravatsvene, ropa ravaya vanopupura Jesu.

\par }{\PP Pandakamuona, ndakakatyamara zvikuru.

\VS{7}Ipapo mutumwa akati kwandiri, “Seiko wakatyamara? Ndichakutsanangurira chakavanzika chomukadzi uye nechechikara chaanotasva, chine misoro minomwe nenyanga gumi.

\VS{8}Chikara, chawaona, chaivapo kare, zvino hachisisipo, uye chichabuda mugomba rakadzika chigoenda kundoparadzwa. Vanogara panyika vane mazita asina kunyorwa mubhuku roupenyu kubva pakusikwa kwenyika, vachakatyamara pavachaona chikara, nokuti chakanga chiripo, asi zvino hachisisipo, asi chichauya.


\par }{\PP \VS{9}“Izvi zvava kuda pfungwa dzine uchenjeri. Misoro minomwe ndiwo zvikomo zvinomwe zvinogarwa nomukadzi uyu.

\VS{10}Pane madzimambo manomwewo. Vashanu vakawa, mumwe chete aripo, mumwe wacho haasati auya; asi paanouya, anofanira kugara kwechinguva chiduku.

\VS{11}Chikara chiya chaivapo, uye chisisipo zvino, ndiye mambo worusere. Ndiye mumwe wavanomwe uye ari kuzoparadzwa.


\par }{\PP \VS{12}“Nyanga gumi dzawaona ndiwo madzimambo gumi vasati vagamuchira umambo, asi paawa imwe chete vachagamuchira simba samadzimambo pamwe chete nechikara.

\VS{13}Vane chinangwa chimwe chete uye vachapa umambo hwavo nesimba ravo kuchikara.

\VS{14}Vachaita hondo neGwayana, asi Gwayana richavakunda nokuti ndiye Ishe wamadzishe naMambo wamadzimambo, uye vakadanwa varo ndivo vachava naro, vakasanangurwa uye vateveri vakatendeka.”


\par }{\PP \VS{15}Ipapo mutumwa akati kwandiri, “Mvura zhinji yawaona, panogara chifeve, ndiwo marudzi, navazhinji zhinji, nendudzi nemitauro mizhinji.

\VS{16}Chikara nenyanga gumi dzawaona zvichavenga chifeve. Zvichachiparadza zvigochisiya chisina kupfeka; zvichadya nyama yacho zvigochipisa nomoto.

\VS{17}Nokuti Mwari akazviisa mumwoyo yavo kuti apedze zvaaifunga nokubvuma kupa chikara simba rokutonga, kusvikira mashoko aMwari azadziswa.

\VS{18}Mukadzi wawaona ndiro guta guru rinotonga pamusoro pamadzimambo enyika.”




\par }\Chap{18}{\SH Kuwa kweBhabhironi
\par }
{\PP \VerseOne{1}Shure kwaizvozvi ndakaona mumwe mutumwa achiburuka kubva kudenga. Akanga ane simba guru, uye nyika yakavhenekerwa nokubwinya kwake.

\VS{2}Akadanidzira nenzwi guru achiti:

\par }{\Q “Rawa! Rawa Bhabhironi Guta Guru!

\par }{\QB Rava musha wamadhimoni

\par }{\Q nougaro hwemweya yose yakaipa,

\par }{\QB ugaro hweshiri dzose dzine tsvina nedzinonyangadza.


\par }{\Q \VS{3}Nokuti ndudzi dzose dzakanwa

\par }{\QB waini inopengesa youpombwe hwaro.

\par }{\Q Madzimambo enyika akaita upombwe naro,

\par }{\QB uye vashambadziri venyika vakapfuma kubva pazvinofadza zvaro zvizhinji.”


\par }{\PP \VS{4}Ipapo ndakanzwa rimwe inzwi kudenga richiti:

\par }{\Q “Budai mariri, vanhu vangu,

\par }{\QB kuti murege kugovana naro muzvivi zvaro,

\par }{\QB kuti murege kugamuchira matambudziko aro api zvawo;


\par }{\Q \VS{5}nokuti zvivi zvaro zvaita murwi unosvika kudenga,

\par }{\QB uye Mwari arangarira mhosva dzaro.


\par }{\Q \VS{6}Ritsivei semabasa arakaita;

\par }{\QB ritsivei kaviri pane zvarakaita.

\par }{\QB Murivhenganisire migove miviri mumukombe waro.


\par }{\Q \VS{7}Rirwadzisei zvikuru uye murichemedze

\par }{\QB sokuzvipa mbiri nomufaro kwarakaita.

\par }{\Q Rinozvikudza mumwoyo maro richiti,

\par }{\QB ‘Ndigere samambokadzi; handisi chirikadzi,

\par }{\QB uye handingatongochemi.’


\par }{\Q \VS{8}Naizvozvo, nezuva rimwe chete matambudziko ake achamukunda anoti:

\par }{\QB rufu, kuchema, nenzara.

\par }{\Q Achaparadzwa nomoto,

\par }{\QB nokuti Ishe Mwari anomutonga mukuru.


\par }{\PP \VS{9}“Madzimambo enyika, akaita upombwe naro uye akagovana naro pamufaro waro achati achiona utsi hwokutsva kwaro, achachema uye achaungudza pamusoro paro.

\VS{10}Vachitya kurwadziwa kwaro, vachamira kure vagochema vachiti:

\par }{\Q “ ‘Nhamo! Nhamo, iwe guta guru,

\par }{\QB Iwe Bhabhironi, guta resimba!

\par }{\Q Kuparara kwako kwasvika muawa imwe chete!’


\par }{\PP \VS{11}“Vashambadziri venyika vachachema uye vachaungudza pamusoro paro nokuti hakuna munhu achatenga nhumbi dzavozve,

\VS{12}nhumbi dzegoridhe, sirivha, mabwe anokosha namaparera; micheka yakanaka, yepepuru, sirika nemicheka mitsvuku; mhando dzose dzemiti inonhuhwira nezvinhu zvemhando dzose zvakagadzirwa nenyanga dzenzou, namatanda ano mutengo unokosha, ndarira, simbi namabwe akaurungana;

\VS{13}nhumbi dzesinamoni nezvinonhuhwira, mura nezvizoro zvinonhuhwira, waini namafuta omuorivhi, upfu hwakatsetseka negorosi; mombe namakwai; mabhiza nengoro; nemiviri nemweya yavanhu.


\par }{\PP \VS{14}“Vachati, ‘Muchero wawaipanga wabviswa kwauri. Upfumi hwako hwose nezvinobwinya zvako zvose zvapera, hazvichazowanikwizve.’

\VS{15}Vashambadziri vakatengesa zvinhu izvi uye vakawana pfuma yavo kwariri vachamira kure, vachityiswa nokurwadziwa kwaro. Vachachema uye vachaungudza

\VS{16}uye vachadanidzira vachiti:

\par }{\Q “ ‘Nhamo! Nhamo, iwe guta guru,

\par }{\QB wakapfeka mucheka wakanaka, nowepepuru, nomutsvuku,

\par }{\Q uye unotaima negoridhe, namatombo anokosha namaparera!


\par }{\Q \VS{17}Muawa imwe chete upfumi hwakakura kudai hwaparara!’

\par }{\PP “Vafambisi vose vezvikepe mugungwa, navose vanofamba nezvikepe, vashandi vomuzvikepe navose vanorarama nezvinobva mugungwa, vachamira kure.

\VS{18}Pavachaona utsi hwokutsva kwaro, vachati, ‘Pakambova neguta rakaita seguta guru iri here?’

\VS{19}Vachakanda guruva pamisoro yavo, uye nokuchema nokuungudza vachadanidzira vachiti:

\par }{\Q “ ‘Nhamo! Nhamo, iro guta guru,

\par }{\QB vose vaiva nezvikepe pagungwa

\par }{\QB vakapfuma noupfumi hwaro!

\par }{\Q Muawa imwe chete, raparara!


\par }{\Q \VS{20}Farai pamusoro paro, imi denga!

\par }{\QB Farai, vatsvene navapostori navaprofita!

\par }{\Q Mwari aritonga nokuda kwamabatiro arakakuitai.’ ”


\par }{\PP \VS{21}Ipapo mutumwa ane simba akasimudza dombo rakaenzana neguyo guru akarikanda mugungwa, akati:

\par }{\Q “Nechisimba chakadai

\par }{\QB guta guru reBhabhironi richakandwa pasi,

\par }{\Q risingazombowanikwazve.


\par }{\Q \VS{22}Kuimba kwavaridzi vorudimbwa navaimbi, navaridzi venyere navaridzi vehwamanda,

\par }{\QB hakuchazonzwikwazve mauri.

\par }{\Q Hakuna munhu webasa ripi zvaro

\par }{\QB achazowanikwazve mauri.

\par }{\Q Inzwi reguyo harichazonzwikwizve mauri.


\par }{\Q \VS{23}Chiedza chomwenje hachichazovhenekerizve mauri.

\par }{\Q Inzwi rechikomba neromwenga

\par }{\QB hazvichazonzwikwazve mauri.

\par }{\Q Vashambadziri vako vakanga vari vakuru venyika.

\par }{\QB Nouroyi hwako ndudzi dzose dzakatsauswa.


\par }{\Q \VS{24}Mariri makawanikwa ropa ravaprofita neravatsvene,

\par }{\QB neravose vakaurayiwa panyika.”




\par }\Chap{19}{\SH Hareruya!
\par }
{\PP \VerseOne{1}Shure kwaizvozvi, ndakanzwa inzwi kudenga rakaita sokutinhira wavazhinji zhinji richiti:

\par }{\Q “Hareruya!

\par }{\Q Ruponeso nokubwinya nesimba ndezvaMwari wedu,


\par }{\QB \VS{2}nokuti kutonga kwake ndokwechokwadi uye kunoruramisira.

\par }{\Q Akatonga chifeve chikuru

\par }{\QB chakaodza nyika noupombwe hwacho.

\par }{\Q Akatsiva paari ropa ravaranda vake.”


\par }{\MM \VS{3}Uyezve vakadanidzira vachiti:

\par }{\Q “Hareruya!

\par }{\Q Utsi hunobuda maari hunokwira nokusingaperi-peri.”


\par }{\PP \VS{4}Vakuru makumi maviri navana nezvisikwa zvipenyu zvina vakawira pasi vakanamata Mwari, akanga agere pachigaro choushe. Uye vakadanidzira vachiti:

\par }{\Q “Ameni, Hareruya!”


\par }{\PP \VS{5}Ipapo inzwi rakabva pachigaro choushe, richiti:

\par }{\Q “Rumbidzai Mwari wedu,

\par }{\QB imi varanda vake mose,

\par }{\Q imi munomutya,

\par }{\QB mose vaduku navakuru!”


\par }{\PP \VS{6}Ipapo ndakanzwa zvakanga zvichiita savazhinji zhinji, somumvumo wemvura zhinji uye senzwi guru rokutinhira kwemabhananʼana, richiti:

\par }{\Q “Hareruya!

\par }{\QB Nokuti Ishe Mwari wedu Wamasimba Ose anotonga.


\par }{\Q \VS{7}Ngatifarei uye tifarisise

\par }{\QB uye timurumbidze!

\par }{\Q Nokuti mutambo wokuwana weGwayana wasvika,

\par }{\QB uye mwenga waro azvigadzirira.


\par }{\Q \VS{8}Akapiwa mucheka wakachena,

\par }{\QB wakanaka uye unopenya kuti aupfeke.”

\par }{\MM (Mucheka wakanaka ndiwo mabasa akarurama avatsvene.)


\par }{\BB \par }
{\PP \VS{9}Ipapo mutumwa akati kwandiri, “Nyora uti: ‘Vakaropafadzwa avo vakakokwa kuchirariro chokuwana cheGwayana!’ ” Uye akatizve, “Aya mashoko echokwadi aMwari.”


\par }{\PP \VS{10}Pakarepo ndakawira patsoka dzake kuti ndimunamate. Asi iye akati kwandiri, “Rega kudaro! Ndiri muranda pamwe chete newe uye nehama dzako dzinobatirira pakupupura Jesu. Namata Mwari! Nokuti uchapupu hwaJesu ndiwo mweya wouprofita.”


\par }{\SH Murume akanga akatasva Bhiza Jena
\par }
{\PP \VS{11}Ndakaona denga razaruka uye ipapo pamberi pangu pakanga pane bhiza jena, mutasvi waro anonzi Akatendeka uye Chokwadi. Nokururamisira anotonga uye anorwa hondo.

\VS{12}Meso ake akaita somurazvo womoto, uye pamusoro wake pane korona zhinji. Ane zita rakanyorwa paari risingazivikanwi nomunhu asi naiye oga.

\VS{13}Akapfeka nguo dzakanyikwa muropa, uye zita rake ndiye Shoko raMwari.

\VS{14}Hondo dzokudenga dzakanga dzichimutevera, akatasva bhiza jena uye akapfeka mucheka wakanaka, wakachena uye usina tsvina.

\VS{15}Mumuromo make munobuda munondo unopinza waanouraya nawo ndudzi. “Achavatonga netsvimbo yesimbi.” Anotsika chisviniro chewaini yokutsamwa kwehasha dzaMwari Wamasimba Ose.

\VS{16}Panguo yake napachidya chake ane zita iri rakanyorwa:

\par }{\PC mambo wamadzimambo naishe wamadzishe


\par }{\PP \VS{17}Uye ndakaona mutumwa amire muzuva, akadanidzira nenzwi guru kushiri dzose dzinobhururuka muchadenga achiti, “Uyai, unganai pamwe chete pachirariro chaMwari,

\VS{18}kuti muzodya nyama yamadzimambo, yavakuru vehondo, yavarume vane simba, yamabhiza neyavatasvi vawo, nenyama yavanhu vose, vakasununguka nenhapwa, vaduku navakuru.”


\par }{\PP \VS{19}Ipapo ndakaona chikara namadzimambo enyika uye nehondo dzavo dzakaungana pamwe chete kuti dzindorwa nomutasvi akanga ari pabhiza uye nehondo yake.

\VS{20}Asi chikara chakabatwa, pamwe chete nomuprofita wenhema akanga aita zviratidzo pachinzvimbo chacho. Nezviratidzo izvi akanga atsausa avo vakanga vagamuchira mucherechedzo wechikara uye vanamata mufananidzo wacho. Vaviri ava vakakandwa mudziva romoto unopfuta nesafuri vari vapenyu.

\VS{21}Vakasara vavo vakaurayiwa nomunondo wakabuda mumuromo wouyo akanga akatasva bhiza, uye shiri dzose dzakagutswa nenyama yavo.




\par }\Chap{20}{\SH Makore Chiuru
\par }
{\PP \VerseOne{1}Uye ndakaona mutumwa achiburuka kubva kudenga, ane kiyi dzokugomba rakadzika zvisina mugumo uye akanga akabata ngetani huru muruoko rwake.

\VS{2}Akabata shato, iyo nyoka yakare, anova ndiye dhiabhori, kana kuti Satani, uye akamusunga kwamakore chiuru.

\VS{3}Akamukanda mugomba rakadzika zvisina mugumo, akarikiya, akaisa chisimbiso pamusoro pake, kuti amudzivise kuzonyengerazve ndudzi kusvikira makore chiuru apera. Shure kwaizvozvo, anofanira kusunungurwa kwechinguva chiduku.


\par }{\PP \VS{4}Ndakaona zvigaro zvoushe zvakanga zvakagarwa navaya vakanga vapiwa simba rokutonga. Uye ndakaona mweya yavaya vakanga vagurwa misoro nokuda kwokupupura kwavo nezvaJesu uye nokuda kweshoko raMwari. Vakanga vasina kunamata chikara kana mufananidzo wacho uye vakanga vasina kugamuchira mucherechedzo pahuma dzavo kana pamaoko avo. Vakararama vakatonga pamwe chete naJesu kwamakore chiuru.

\VS{5}Vamwe vakafa havana kurarama kusvikira makore chiuru apera. Uku ndiko kumuka kwokutanga.

\VS{6}Vakaropafadzwa uye vatsvene, avo vano mugove pakumuka kwokutanga. Rufu rwechipiri haruna simba pamusoro pavo, asi vachava vaprista vaMwari nevaKristu uye vachatonga pamwe chete naye kwamakore chiuru.


\par }{\SH Kuparadzwa kwaSatani
\par }
{\PP \VS{7}Makore chiuru paanopera, Satani achasunungurwa kubva mutorongo rake

\VS{8}uye achabuda kundonyengera ndudzi dziri kumativi mana enyika, Gogi naMagogi, kuti avaunganidzire kundorwa. Vakawanda sejecha rokumahombekombe egungwa.

\VS{9}Vakafamba vachidimbura napaupamhi hwenyika vakakomba misasa yavanhu vaMwari, iro guta raanoda. Asi moto wakaburuka uchibva kudenga ukavaparadza.

\VS{10}Uye dhiabhori, uyo akavanyengera, akakandwa mudziva rinopfuta nesafuri, makanga makandwa chikara nomuprofita wenhema. Vacharwadziwa masikati nousiku nokusingaperi-peri.


\par }{\SH Vakafa Vanotongwa
\par }
{\PP \VS{11}Ipapo ndakaona chigaro chikuru chichena naiye akanga agere pachiri. Nyika nedenga zvakatiza pamberi pake, zvikashayirwa nzvimbo.

\VS{12}Uye ndakaona vakafa, vakuru navaduku, vamire pamberi pechigaro choushe, uye mabhuku akazarurwa. Rimwe bhuku rakazarurwa, iro bhuku roupenyu. Vakafa vakatongwa maererano nezvavakanga vaita sezvazvakanga zvakanyorwa mumabhuku.

\VS{13}Gungwa rakabudisa vakafa vakanga vari mariri, uye rufu neHadhesi zvakabudisa vakafa vakanga vari mazviri, uye munhu mumwe nomumwe akatongwa sezvaakabata.

\VS{14}Ipapo rufu neHadhesi zvakakandwa mudziva romoto. Dziva romoto ndirwo rufu rwechipiri.

\VS{15}Kana munhu akawanikwa zita rake risina kunyorwa mubhuku roupenyu, akakandwa mudziva romoto.




\par }\Chap{21}{\SH Jerusarema Idzva
\par }
{\PP \VerseOne{1}Ipapo ndakaona denga idzva nenyika itsva, nokuti denga rokutanga nenyika yokutanga zvakanga zvapfuura, uye pakanga pasisina gungwa.

\VS{2}Ndakaona Guta Dzvene, Jerusarema idzva, richiburuka kubva kudenga richibva kuna Mwari, rakagadzirwa somwenga akashongera murume wake zvakaisvonaka.

\VS{3}Uye ndakanzwa inzwi guru richibva pachigaro choushe richiti, “Zvino imba yaMwari yava pakati pavanhu, uye achagara navo. Vachava vanhu vake, uye Mwari pachake achava navo uye achava Mwari wavo.

\VS{4}Achapukuta misodzi yavo yose pameso avo. Hapachazovazve norufu, kana kuungudza, kana kuchema, kana kurwadziwa, nokuti zvinhu zvokutanga zvapfuura.”


\par }{\PP \VS{5}Akanga agere pachigaro choushe akati, “Ndiri kuita kuti zvinhu zvose zvive zvitsva!” Ipapo akati, “Nyora izvi, nokuti mashoko aya akatendeka uye ndeechokwadi.”


\par }{\PP \VS{6}Akati kwandiri, “Zvaitwa. Ndini Arifa naOmega, wokutanga newokupedzisira. Kuna iye ane nyota ndichamupa kuti anwe, asingaripi, kubva mutsime remvura youpenyu.

\VS{7}Anokunda achapiwa nhaka iyi yose, uye ndichava Mwari wake, uye iye achava mwanakomana wangu.

\VS{8}Asi vanotya, vasingatendi, navanonyangadza, mhondi, nemhombwe, navanoita zvouroyi, vanonamata zvifananidzo navanoreva nhema, nzvimbo yavo ichava mudziva romoto rinopfuta nesafuri. Urwu ndirwo rufu rwechipiri.”


\par }{\PP \VS{9}Mumwe wavatumwa vanomwe akanga ane ndiro nomwe dzizere namatambudziko manomwe okupedzisira akauya kwandiri akati, “Uya, ndizokuratidza mwenga, mukadzi weGwayana.”

\VS{10}Uye akandiendesa muMweya kugomo guru refu, akandiratidza Guta Dzvene, Jerusarema, richiburuka richibva kuna Mwari.

\VS{11}Raipenya nokubwinya kwaMwari, uye kuvaima kwaro kwakanga kwakaita sebwe rinokosha kwazvo, sebwe rejasipa, rinoonekera sekristaro.

\VS{12}Rakanga rina masvingo makuru, marefu kwazvo ana masuo gumi namaviri navatumwa gumi navaviri pamasuo. Pamasuo pakanga pakanyorwa mazita amarudzi gumi namaviri avaIsraeri.

\VS{13}Kumabvazuva kwakanga kune masuo matatu, matatu kumusoro, matatu nechezasi namatatu kumavirira.

\VS{14}Masvingo eguta akanga ane nheyo gumi nembiri, uye padziri pakanga pane mazita avapostori gumi navaviri veGwayana.


\par }{\PP \VS{15}Mutumwa akataura neni akanga ane tsvimbo yokuera yegoridhe, yokuyera guta, masuo namasvingo aro.

\VS{16}Guta rakanga rakavakwa zvokuti mativi aro mana akanga akaenzana pakureba napaupamhi. Akaera guta netsvimbo uye akariwana rina mastadhia zviuru gumi nezviviri paurefu, uye rakapamhama nokureba sourefu hwaro.

\VS{17}Akaera rusvingo rwaro uye rwaiva rukobvu makubhiti zana namakumi mana namana\FTNT{*}{{\FR 21:17 }{\FT{mamita angaita 65}}} nokuyera kwavanhu, kwaishandiswa nomutumwa.

\VS{18}Rusvingo rwakanga rwakavakwa nejasipa, uye guta rakanga rakavakwa negoridhe rakaisvonaka rinoonekera kunge girazi.

\VS{19}Nheyo dzamasvingo eguta dzakanga dzakashongedzwa nemhando dzose dzamatombo anokosha. Nheyo yokutanga yakanga iri yejasipa, yechipiri yaiva yesafiri, yetatu yekasidhoni, yechina yeemaradhi;

\VS{20}yeshanu yesadhonikisi, yechitanhatu yaiva yekarineri yechinomwe yaiva yekrisoriti, yorusere yaiva yebheriri, yepfumbamwe yaiva yetopazi, yegumi yaiva yekrisoprasi, yegumi neimwe yaiva yejasindi, yegumi nembiri yaiva yeametisti.

\VS{21}Masuo gumi namaviri akanga ari amaparera, suo rimwe nerimwe rakaitwa neparera rimwe chete. Nzira huru yomuguta yakanga iri yegoridhe rakaisvonaka segirazi rinoonekera.


\par }{\PP \VS{22}Handina kuona temberi muguta, nokuti Ishe Mwari Wamasimba Ose neGwayana ndivo temberi yaro.

\VS{23}Guta haritsvaki zuva kana mwedzi kuti zvivhenekere pamusoro paro, nokuti kubwinya kwaMwari ndiko kunovhenekera, uye Gwayana ndiro mwenje waro.

\VS{24}Ndudzi dzichafamba nechiedza charo, uye madzimambo enyika achauyisa kubwinya kwawo mukati maro.

\VS{25}Hapana zuva richatongozarirwa masuo aro, nokuti hakuchazova nousiku ikoko.

\VS{26}Kubwinya nokukudzwa kwendudzi kuchauyiswa mariri.

\VS{27}Hakuna chinhu chine tsvina chichazopinda imomo, uye kana upi zvake anoita zvinonyadzisa kana zvounyengeri, asi avo chete vana mazita akanyorwa mubhuku roupenyu reGwayana.




\par }\Chap{22}{\SH Rwizi rwoUpenyu
\par }
{\PP \VerseOne{1}Ipapo mutumwa akandiratidza rwizi rwemvura youpenyu, inoonekera sekristaro, ruchiyerera kubva pachigaro chaMwari necheGwayana

\VS{2}pakati penzira huru yeguta. Parutivi rumwe norumwe rwerwizi pakanga pano muti woupenyu, waibereka mhando gumi nembiri dzomuchero, ichibereka michero yayo pamwedzi woga woga. Mashizha omuti uyu ndeokuporesa ndudzi.

\VS{3}Hakuchazovazve nokutukwa. Chigaro choushe chaMwari necheGwayana zvichava muguta, uye varanda vake vachamushumira.

\VS{4}Vachaona chiso chake, uye zita rake richava pahuma dzavo.

\VS{5}Usiku hahuchazovapozve. Havachazotsvaki chiedza chomwenje kana chiedza chezuva, nokuti Ishe Mwari achavapa chiedza. Uye vachatonga nokusingaperi-peri.

\VS{6}Mutumwa akati kwandiri, “Mashoko aya akatendeka uye ndeechokwadi. Ishe, Mwari wemweya yavaprofita, akatuma mutumwa wake kuzoratidza varanda vake zvinhu zvinofanira kukurumidza kuitika.”


\par }{\SH Jesu ari kuuya
\par }
{\PP \VS{7}“Tarirai, ndinokurumidza kuuya! Akaropafadzwa uyo anochengeta mashoko ouprofita huri mubhuku iri.”


\par }{\BB \par }
{\PP \VS{8}Ini Johani, ndini ndakanzwa uye ndikaona zvinhu izvi. Uye ndakati ndazvinzwa uye ndazviona, ndakawira pasi kuti ndinamate ndiri patsoka dzomutumwa akanga andiratidza zvinhu izvi.

\VS{9}Asi akati kwandiri, “Rega kudaro! Ndiri muranda pamwe chete newe uye nehama dzako vaprofita navose vanochengeta mashoko ebhuku iri. Namata Mwari!”


\par }{\PP \VS{10}Ipapo akati kwandiri, “Usanamira mashoko ouprofita hwebhuku iri, nokuti nguva yaswedera.

\VS{11}Anotadza ngaarambe achitadza, anonyangadza ngaarambe achinyangadza; anoita zvakarurama ngaarambe achiita zvakarurama; uye mutsvene ngaarambe ari mutsvene.”


\par }{\BB \par }
{\BB \par }
{\PP \VS{12}“Tarirai, ndiri kukurumidza kuuya! Mubayiro wangu ndinawo, uye ndichapa mumwe nomumwe maererano nezvaakaita.

\VS{13}Ndini Arifa naOmega, wokutanga newokupedzisira, kutanga nokuguma.


\par }{\BB \par }
{\PP \VS{14}“Vakaropafadzwa avo vanosuka nguo dzavo, kuti vave nesimba rokuuya kumuti woupenyu uye vagopinda muguta napasuo.

\VS{15}Kunze ndiko kune imbwa, vaya vanoita zvouroyi, mhombwe, mhondi, vanonamata zvifananidzo navose vanoda nhema uye vachidziita.


\par }{\BB \par }
{\PP \VS{16}“Ini Jesu, ndatuma mutumwa wangu kuti akupe uchapupu uhu hwekereke. Ndini mudzi worudzi rwaDhavhidhi, Nyamasase inopenya.”


\par }{\BB \par }
{\PP \VS{17}Mweya nomwenga vanoti, “Uya!” Uye anonzwa ngaati, “Uyai!” Ani naani ane nyota, ngaauye; uye ani naani anoda, ngaatore chipo chemvura youpenyu asingatengi.


\par }{\BB \par }
{\PP \VS{18}Ndinoyambira mumwe nomumwe anonzwa mashoko ouprofita hwebhuku iri ndichiti: Kana munhu upi zvake akawedzera chinhu chipi zvacho kwaari, Mwari achawedzera kwaari matambudziko akanyorwa mubhuku iri.

\VS{19}Uye, kana munhu upi zvake akatapudza mashoko kubva mubhuku iri rouprofita, Mwari achabvisa kubva kwaari mugove wake pamuti woupenyu nomuguta dzvene, izvo zvakanyorwa mubhuku iri.


\par }{\BB \par }
{\PP \VS{20}Uyo anopupura zvinhu izvi anoti, “Hongu, ndinokurumidza kuuya.”

\par }{\PP Ameni. Uyai, Ishe Jesu.


\par }{\BB \par }
{\PP \VS{21}Nyasha dzaIshe Jesu ngadzive navanhu vaMwari. Ameni.

\par }